
ŽMOGAUS IR KNYGOS LIKIMAS: 
GRAFAS JEAN POTOCKI IR 
RANKRAŠTIS, RASTAS SARAGOSOJE 


Kilęs iš garsios lenkų šeimos, itin svarbių įvykių amžinin- 
kas, o kartais ir dalyvis, grafas Janas Potockis (1761-1815) dar 
gyvas būdamas įgijo keistą ekscentriko ir erudito šlovę. Kartu 
su oreiviu Blanšaru (Blanchard) jis pakyla balionu, — žygdar- 
bis, ne tiek reikšmingas, kiek susilaukęs daugiau atgarsio nei 
tas, kad pirmasis užrašė slaptą čerkesų kunigaikščių kalbą per 
liturgines sueigas. Jis lankosi pažangiausiuose Paryžiaus salo- 
nuose ir vėliau susisieja su jakobinais. Įsteigia laisvą spaustuvę 
ir pasisako prieš paveldimąją monarchiją, o tuo pat metu bu- 
fonados pjese išjuokia demokratus. Keliauja nuo Maroko iki 
Mongolijos pasienių. Kovoja prieš rusus ir tampa asmeniniu 
caro Aleksandro I patarėju. Jis — vienas iš slavų archeologijos 
kūrėjų ir prieš siaubingai nusižudydamas baigia ilgą, itin lakios 
vaizduotės romaną, kurį palieka beveik ištisai nepublikuotą. 
Parašė jį prancūziškai, beje, kaip ir visus savo kūrinius. Vei- 
kalas lieka faktiškai nežinomas. Dar daugiau, šis iš autoriaus 
pavagiamas. Tai suteikia dingstų Paryžiuje plačiai nuskam- 
bėjusiam teismo procesui. Rankraščio originalas dingęs, bet 
lenkiškas vertimas, pasirodęs 1847-aisiais ir nesyk perleistas, 
tampa nelyginant kokia šio literatūros žanro klasika. Tuo metu 


JEAN POTOCKI "4857 RANKRAŠTIS, RASTAS SARAGOSOJE 


jis mažai skaitomas, beje, kaip ir daugelis klasikos kūrinių. 
Po šimtmečio, 1958-aisiais, nepaprastai laimingai susiklosčius 
aplinkybėms, išleidžiamas originalo kalba veikalas (bent pirma 
jo dalis), pavadinimu Rankraštis, rastas Saragosoje. Susizgrim- 
bama, kad tiek stiliaus, tiek turinio prasme turima reikalo su 
tikru šedevru. Prancūzų literatūra staiga pasijunta praturtėjusi 
— taip pat ir pasaulinė fantastikos literatūra, kurioje šis roma- 
nas, nepriklausomai nuo kitų savo privalumų, sudaro vieną iš 
jos viršūnių. Todėl verta iš arčiau patyrinėti karjerą žmogaus ir 
likimą veikalo, kurie abu neturi sau lygių. 

Janas Potockis gimė 1761 m. kovo 8 d. Solidų vidurinį išsi- 
lavinimą jis įgyja Ženevoje ir Lozanoje. Keliauja į Italiją ir Si- 
ciliją. Tuo metu susidomi matematika ir gamtos mokslais, bet 
netrukus būtent istorija pagauna jaunuolio dėmesį ir galutinai 
tampa jo pašaukimu. Vis dėlto kelerius metus jis atsideda ka- 
rio profesijai. 1779-aisiais, persikėlęs į Maltą, Ordino laivuose 
persekioja berberų piratus. 

1780 metais pradedama leisti Lenkų nacijos istorija, kurią 
rašyti imasi Naruševičius (Naruszewicz). Dėl šaltinių ir do- 
kumentų stygiaus joje nėra pirmo tomo, kuriame turėtų būti 
kalbama apie ištakas. Potockis nusprendžia surinkti būtiną 
medžiagą ir prikelti iš užmaršties šią nežinomą praeitį — gal- 
būt ir nepasiekiamą, bet, šiaip ar taip, palaidotą po susimai- 
šiusiomis sudėtingos istorijos nuosėdomis. Darbo būta milži- 
niško, atkaklaus, vaisingo. Šį užsispyrimą vainikavo daugelis 
mokslinių veikalų, susijusių su slavų priešistorės ištakomis ir 
publikuojamų tarp 1789 ir 1810 metų. 

Mokslinės studijos nesutrukdo Potockiui atsiduoti kelio- 
nių pomėgiui. Jis aplanko Italiją ir Tunisą, kiek vėliau — Iur- 
kiją, Graikiją ir Egiptą, paskui — Ilyriją ir Serbiją. Nuo 1785 
iki 1787 metų gyvena Paryžiuje, kur įsikuria viename Karališ- 
kųjų rūmų sparne. Jo žmonos motina — kunigaikštytė Elžbie- 

ta Liubomirska, kunigaikštytės de Lambal bičiulė, apie kurią 
Marmontelis kalbėdavo, kad ji geriau moka prancūzų kalbą 
nei trys ketvirtadaliai Instituto narių. Tuo pat metu jis dir- 
ba bibliotekose ir lankosi aukštuomenėje. Ponios Helvecijus 
(Mme Helvėtius) salone diskutuoja apie filosofiją ir veikiausiai 
susisaisto su Volni (Volney), kurio pesimizmas ir fatalizmas jį 
vienodai vilioja. Nuo šiol jis persiima Švietimo epochos idėjo- 
mis ir liks joms ištikimas visą gyvenimą. Vis dėlto jo lankytasi 
ir Lanturlerų brolijoje, kuri propaguoja sinkretinį spiritualizmą 
ir kuri keistai sujungia būsimą carą Pavelą I ir būsimą Revo- 
liucijos kankinį Lapeletjė de Sen Faržo (Lapeletier de Saint- 
Fargeau). Šiaip ar taip, ryžtingas Didro (Diderot), Holbacho 
(Holbach), Helvecijaus (Helvėtius) ir Lametri (La Mettrie) 
šalininkas, jisai susižavi tuomet madingomis pažangiomis 
idėjomis. Nukanka į Nyderlandus, sukilusius prieš štathalterį. 
Regi, kaip prūsų armija triuškina miestiečių savigynos būrius. 
Iš čia Potockis įgyja pastovų nepasitikėjimą Prūsija, kurią lai- 
ko pragaištingu reakcinių jėgų įsikūnijimu. Po grafo mirties jo 
globotinis Klaprotas (Klaproth) parašys: 


Gimęs Lenkijoje, grafas Potockis jaunystėje turėjo 
būti karštas sekėjas tos laisvės, kuriai visada iškyla ba- 
vojus, kai apie ją per daug kalbama. Šis jo jausmas buvo 
garbingas kaip ir visų tų, kurie liberaliose bompastikose 
neieško priemonės iškilti visuomenėje. 1787 metais atlikta 
kelionė į Olandiją — revoliucijos prieš štatbalterį metu, 
t7 liaudies įniršio protrūkio vaizdai, regis, itin atvėsino 
JO entuziazmą tautų laisvei ir balaimai, kurią ši teikia 


žmonių giminei. 

Galimas daiktas, amžius prislopino naujų idėjų šalininko 
entuziazmą, bet niekas neduoda pagrindo manyti, kad viešna- 
gė Amsterdame privertė jį pakeisti pažiūras. Jis skubiai grįžta į 
Lenkiją, siekdamas būti išrinktas į Didįjį Seimą kaip atstovas 
nuo Poznanijos — provincijos, kurią pasirinko, nes jo šeima 
neturi čia dvarų. Mat už vietą Seime nori būti dėkingas tik 
savo paties vertei. Iš tikrųjų tik didikai turi balso teisę, o Po- 
tockių pavardė garsi visoje šalyje. 

Jis demaskuoja prūsų pavojų ir kreipiasi į karalių Stanis- 
lovą Augustą su memorandumu, kuriame pabrėžia vakarinių 
sienų svarbą ir būtinumą čia sutelkti nuolatinę apsaugą. Taip 
pat pasisako už savanorišką mokestį šalies ginkluotosioms pa- 
jėgoms gausinti ir tam skiria penktadalį savo paties asmeninių 
pajamų. 

Tuo pat metu Seime jis reikalauja baudžiavos panaikinimo 
ir Trečiojo luomo dalyvavimo valdyme. Potockis įeina į Nacio- 
nalinio švietimo komisijos sudėtį: jam priskiriama, kad buvo 
įvestas privalomas Rytų istorijos mokymas, netgi pradinio la- 
vinimo tarpsniu. Pas save jis įsteigia Laisvąją spaustuvę (Wolna 
Drukarnia), kur leidžia liberalaus, antiklerikalinio, revoliucinio 
turinio brošiūras. Parengia, tačiau vis dėlto nepaskelbia, kažką 
panašaus į slaptojo karo vadovėlį, skirtą laisviesiems šauliams 
ir partizanams. Netgi suprojektuoja būsimą jų uniformą ir ja 
kai kuriomis progomis vilki. Vienam savo kūrinėliui suteikia 
pavadinimą pagal senato sprendimo posakį, kuriuo Romoje 
buvo pasodinami į sostą diktatoriai: „Ne guid detrimenti respu- 
blica capiat.“ (Kad nenukentėtų respublika.) 


1789 metais po tos pačios Laisvosios sbaustuvės presais jis 


II 

pakartotinai išspausdina tiek savo 1784 metų kelionę į Turkiją ir 
Egiptą, jau 1788-aisiais išleistą Paryžiuje, tiek du tomus Visuo- 
tinės istorijos abybraižų ir Sarmatijos tyrinėjimus. 

Vienas žygdarbis jį išgarsino. 1788-ųjų liepą Stanislovas 
Augustas pakvietė į Varšuvą oreivį Žaną Pjerą Fransua Blan- 
šarą. Tie pirmieji pakilimai balionu labai pavojingi. 1784-ai- 
siais Pilatras de Rozjė (Pilatre de Rozier) sudegė gyvas kar- 
tu su savo keleiviu. Bet visa Europa užgniaužusi kvapą seka 
šiuos pirmuosius dangaus užkariavimo bandymus. Blanšaras 
papildo savo baliono gondolą judinamais sparnais ir vertika- 
liu propeleriu. Potockis joje užima vietą kartu su tarnu turku, 
kuris užsispyręs jį sekti, ir pudeliu. Balionas išsilaiko ore apie 
valandą, paskui nusileidžia ant žemės Voloje, netoliese Varšu- 
vos. Potockis turėjo laiko atlikti vėjų stebėjimus. Oreivių ieš- 
koti ir šlovingai pargabenti į sostinę atlėkė raiteliai. Karalius 
įsakė Monetų rūmuose iškaldinti atmintinį medalį. Potockis 
— dienos didvyris. 

I79I-aisiais jis leidžiasi į Maroką ir Ispaniją. Įstringa Tan- 
žere, kurį apšaudo ispanų eskadra, atsakydama į berberų ant- 
plūdį Andalūzijos pakrantėje. Jį tuo pat metu kaip ir Švedijos 
ambasadorių priėmė sultonas Mulėjus Jesidas. Potockis vieno- 
dai domisi gatvės papročiais, kaip ir dvaro intrigomis. Įsidėmi 
kiekvieną smulkmeną, tyrinėja šių atsiradimo priežastis ir pa- 
sekmes. 

Grįždamas jis keliauja per Prancūziją. Kunigaikštis Alek- 
sandras Liubomirskis jį įvesdina į jakobinų klubą, kur jam 
suteikiamas žodis. Karštai plojama „piliečiui-grafui“, atga- 
benančiam Paryžiaus revoliucionieriams išsilaisvinusių tautų 
sveikinimą. Jis priimamas Kondorsė (Condorcet) ir Lafajeto 

(La Fayette). Užmezga ryšius su Talma. Ne kartą dalyvauja 
Įstatymus leidžiamojo susirinkimo posėdžiuose. Apskritai šį- 
syk pasirodo kaip entuziastingas ir kartu susirūpinęs liudinin- 
kas vykstančios kaitos, kurią prieš kelerius metus vadino taip 
trokštama. Pagaliau grįžta į Lenkiją lydimas buvusio Ameri- 
kos nepriklausomybės karo kombatanto ir Stanislovo Augusto 
agento Paryžiuje, pavarde Madzejis (Mazzei). Pastarasis Len- 
kijoje labai sparčiai pagarsėja kaip paryžietiškų klubų agentas. 

Vėl tėvynėje, ir tuo metu, kai spausdinama dalis jo prisi- 
minimų bei apmąstymų, pavadintų Kelionė į Maroko imperi- 
Ją, — tomas, kaip ir beveik visi jo veikalai, išleistas tik šimto 
egzempliorių tiražu, — Potockis kaip inžinerijos kapitonas, 
vadovaujamas savo brolio Severino, dalyvauja nesėkmingoje 
kampanijoje prieš Targovicų konfederaciją, sukurstytą ir re- 
miamą Rusijos. Ši kampanija truks du mėnesius. Jis rašo Sta- 
nislovui Augustui, kad šie trumpi susirėmimai tėra „duoklė 
kariškos garbės reikalavimams“. 1792-ųjų rugpjūtį Lancuto pi- 
lyje, pas kunigaikštytę Liubomirską, jis vėl randa savo žmoną. 
Pilis pilna prancūzų emigrantų, prie kurių netrukus prisidės 
Laono vyskupas Luji Hektoras de Sabranas (Louis-Hector 
de Sabran). Ištisai šventės, žaidimai ir priėmimai, promena- 
dos gondola, pokyliai ir teatriniai pastatymai, kuriuose vieno- 
dai dalyvauja šeimininkai ir svečiai. Jano Potockio meldžiama 
atnaujinti repertuarą. Prisimindamas Italijoje matytus spekta- 
klius, tęsiančius commedia de// arte tradiciją, jis parašo (savaime 
suprantama, prancūziškai) šešis skečus, arba „paradus“, kuriuos 
pats apibūdina kaip dramines ekstravagancijas ir kuriuose pa- 
demonstruoja nepaprastai šiuolaikiško skambesio bufonadinį 
šmaikštumą. Vienas iš jų — šiek tiek nešvanki parodija te- 

atro, kurį visai neseniai jaunų kilmingų panelių pramogai ir 
pamokymams sukūrė ponia de Žanli (Mme de Genlis). Ki- 
tas, Demokratiškoji Kasandra, išjuokia frazeologiją revoliucinių 
oratorių, kurie, matyt, nuvylė Potockį antrosios jo viešnagės 
Paryžiuje metu. Kitais, 1793 metais jis išleidžia šiuos Paradus 
ir dedikuoja svainei, savo kilme kunigaikštytei Sapiegai, kuri 
atliko juose pagrindinius vaidmenis. Šie pastatymai susilaukė 
didžiulio pasisekimo. Prūsijos princas Henrikas paprašo auto- 
rių parašyti pjesę prancūzų trupei, kurią laikė pas save Reins- 
bergo rezidencijoje. Potockis sukuria „komediją pramaišiui su 
arijetėmis ir eiliuotą“ Andalūzijos čigonai (1794). Ši nė kiek ne- 
padidina jo šlovės. 

Bet tie niekniekiai ir nereikšmingos intermedijos vargiai jį 
atitraukia nuo mokslinių darbų. Kitąmet Hamburge Potockis 
išleidžia Gra/o Žano Potockio kelionę 1794 metais į kai kurias Že- 
mutinės Saksonijos sritis ieškoti slaviškų arba venediškų senienų. 
I796-aisiais Vienoje jis paskelbia Memnuarus apie naują kelionę 
(sic) aplinkui Pontus Euxinus“, taib pat apie seniausiąją Tauro, 
Kaukazo ir Skitijos tautų istoriją. Tais pat metais Brunsvike ke- 
turiais tomais išleidžia Istorinius ir geografinius fragmentus apie 
Skitiją, Sarmatiją ir slavus. 

I797 ir 1798 metais jis keliauja į Ukrainą ir Kaukazą siek- 
damas vietoje surinkti dokumentaciją, kurios yra reikalingas 
savo didžiajam veikalui. Šis pasirodo 1802 metais Sankt Pe- 
terburge. Tai Aleksandrui I dedikuota Pirmykščių Rusijos tautų 
istorija kartu su išsamiu išdėstymu visų vietinių, nacionalinių ir 
tradicinių sampratų, būtinų Ketvirtai knygai suprasti. Pavadini- 


“ Taip senovėje vadinta Juodoji jūra. Vertėjo pastača. 

mas gerai nusako pagrindinę autoriaus nuostatą — jis užsimo- 
jęs aiškinti dabartį praeitimi ir atvirkščiai. Kartu etnografas, 
archeologas, geografas ir filologas Potockis lygina kalbą, pa- 
pročius ir institucijas tautų, kurias turi po akimis iš duomenų, 
savo randamų Antikos rašytojų tekstuose. Jis pasižymi nuosta- 
bia atmintimi. Susidūręs su kokiu svetimu papročiu, tuoj pat šį 
atpažįsta iš perskaityto kokio nors graikų ar lotynų autoriaus. 
Aš pateiksiu pavyzdį metodo, kuris vėliau turėjo taip padėti 
religijų istorikams: 


Pirmosiomis rugsėjo dienomis kiekvienas čerkesų 
kunigaikštis palieka savo namus, pasitraukia į kokį nors 
kalną ar girios gūdumą ir ten basistato iš šakų trobelę. Jį 
lydi patikimi bajorai; bet niekas iš šeimynykščių, netgi 
brolis, nedrįsta ten prisiartinti. Čia visi kaukėti; tai yra 
veidai pridengti ir visiškai nekalbama čerkesiškai, tik 
tam tikru žargonu, kuris vadinasi čakobza. Zen vyks- 
ta slabti kunigaikščio draugai, kurie vogė ir plėšikavo 
drauge su juo, kad ir kokios būtų tautybės — misdžegai, 
osetinai ir t. £.; Jie atkanka irgi kaukėti, nes galėtų sutik- 
tt žmonių, su kuriais turėjo keršto santykių ir kurie juos 
nužudytų. Kunigaikštis tik vienas visus juos pažįsta ir 
yra visų misterijų centrinė figūra. Šis maskaradas trun- 
ka šešias savaites, per kurias nedidelės kaukėtųjų gaujos 
atsiskiria plėšikauti bo apylinkes, o kadangi visi saugosi, 
būna daug užmuštų ir sužeistų, netgi kunigaikščių, nes 
Jie savęs neįvardija — mat nenori, kad būtų pasigailėti. 
Aš jau moku keletą čakobzos žargono žodžių ir ketinu 


baigti savo žodynėlį Georgijeuske, kur man nurodė vie- 

ną tokį, turintį jo raktą. Lukiano Pašnekesiuose, £a- 
vadintuose Skitai arba Apie draugystę, esama dalykų, 
kurie aiškiai siejasi su šiuo čerkesų papročiu ir man labai 


gaila, kad neturiu basiėmęs savojo Lukiano". 


Kad ir kokių turėtų privalumų, Potockio veikalai nesusi- 
laukia pasisekimo, kurio tikėtasi. Originalumas lieka nepaste- 
bėtas ir autoriuje tartum įžvelgiamas tik didelis ponas, besi- 
kišantis į viską ir kuoktelėjęs dėl užgaidos demonstruoti savo 
erudiciją. Jo darbas apie slavų senovę nepripažįstamas, taip 
pat ir pirmasis Naruševičiaus veikalo tomas. Pirmykštė istorija 
aršiai kritikuojama, ir Potockis kol kas nepatenka į imperinę 
Mokslų akademiją, kaip kad puoselėjo viltis bei ambiciją. Vis 
dėlto Aleksandras I jį paskiria savo asmeniniu patarėju ir ap- 
dovanoja Šv. Vladimiro ordinu: menka ir paradoksali paguoda 
žmogui, paaukojusiam mokslui karjerą ir pagarbą, nulemtas 
kilmės ir talento. 

1803 m. Potockis leidžiasi į Italiją, kur vieši iki kitų metų 
pavasario. Tuo metu jis atsideda senovės Rytų chronologijai, 
siekdamas nustatyti ryšius tarp Egipto, Biblijos ir Asirijos, taip 
pat ir seniausios graikų istorijos datų. Romoje jis užmezga ry- 
šius su kardinolu Bordža ir egiptologu Žanu Zegu (Jean Zoe- 
ga), generaliniu Danijos konsulu. | 

I$04 m. Potockis Sankt Peterburge išleidžia veikalą apie 
Krymą Senovinė Chersono gubernijos istorija, paskui kitais me- 
tais — Senovinę Podolės gubernijos istoriją ir Dviejų pirmųjų 


I. Kelionė į Astrachanės ir Kaukazo stepes (sic) ir kt., išleista Klaproto Paryžiuje 
I829 m., p. I68-169. 

Manetono knygų chronologiją". Jis trokšta praplėsti savo suvesti- 
nes lenteles iki Tolimųjų Rytų ir ypač — į Kiniją. Kunigaikš- 
čio Adamo Čartoriskio, caro užsienio reikalų ministro, įtakos 
dėka jis paskiriamas mokslinės misijos prie grafo Golovkino 
pasiuntinybės vadovu. Išvykusiai 1805 m. gegužę ekspedicijai 
nepavyksta pasiekti Pekino. Ji vos peržengia Kinijos sieną. 

Iš pradžių ekspediciją turėjo sudaryti 240 asmenų. Kinai, 
kurie norėjo apriboti dalyvių skaičių iki go, galiausiai sutinka 
su 124. Jie įsivaizduoja priimą vasalus ir reikalauja privalomų 
devynių priklaupimų prieš Dangaus Sūnų. Pagaliau po ilgų ir 
varginančių derybų misija gruodžio 18 peržengia Mongolijos 
sieną ir 289 šaltyje leidžiasi Urgos, dabartinio Ulan Batoro, 
link. Arbata užšąla puodeliuose, o fejerverkai nieko nesušil- 
do. Atsinaujina ginčai dėl etiketo. Kinų prefektas, turėjęs ly- 
dėti rusus iki Pekino, reikalauja iš Golovkino, kad nusidengtų 
galvą prieš vėliavas, reprezentuojančias imperatorių, ir sutinka 
priimti siūlomas dovanas tik kaip nuolankios tautos duoklę. 
Nedaug prireikia laiko, kad santykiai nutrūktų. Kinai sugrą- 
žina rusams jų dovanas kartu su įžūliu laišku. Rusai atsisako 
jas atsiimti ir išmeta iš stovyklos. Po vienuolikos dienų žygio 
misija vėl pasiekia Sibiro teritoriją, kur kinai sudeda dovanas, 
kurių nė už ką nesutinka pasilikti. 

Potockis asmeniškai nedalyvauja šiuose ginčuose, kurių 
metu kiekviena pusė vertina viena kitą kaip aikštingą, nelo- 
gišką, užsispyrusią ir kupiną nepakenčiamų pretenzijų. Bet jis 
meistriškai analizuoja nesusipratimų priežastis pranešime, kurį 


I. Jis jau buvo paskelbęs ta pačia tema pirmą mokslinį straipsnį, pavadintą 
Antro nmasrijos (Florencija, 1803). 

nusiunčia Čartoriskiui ir kuris buvo neseniai atrastas šeimos 
archyvuose. Jame ypač smerkia Aleksandro pasiuntinio savi- 
maną ir informacijos stoką. Nesyk pakartoja, kaip šiuo kon- 
krečiu atveju apgailėtina, kad diplomatai buvo visai neskaitę 
misionierių. O labiausiai jis pabrėžia mentalitetų ir valdžios 
sistemų skirtumo svarbą. Vėliau Potockis taip pat parašys Pe- 
terburgo Azijos reikalų departamentui memorandumą, kuria- 
me primygtinai siūlys atsižvelgti į ekonominę Sibiro ateitį. O 
kol kas jis parsigabena daugybę daiktų, vazų ir bronzinių sta- 
tulėlių, vėliau papuošiančių Lancuto pilį. 

Netrukus Čartoriskis pasitraukia iš ministro posto. Ne- 
tekęs jo globos, Potockis palieka Sankt Peterburgą ir įsikuria 
Ukrainoje, netoliese Tulčino, kur mėgsta susitikinėti su senu 
poetu Trembeckiu. r810 m. Peterburge jis išleidžia Laikų prieš 
Olimpiadas chronologijos principus, paskui — Europinės Rusijos 
dalies arcbeologinį atlasą, galiausiai 1811 m. — Naujos monetų 
kaldinimo mašinos aprašymą. 

1812 m. Potockis pasišalina į savo Uladovkos dvarą Podo- 
lėje, iš kurio teišvyksta vien tam, kad galėtų dirbti Kremene- 
co bibliotekoje. Yra neurastenikas, dažnai ištinkamas nervinių 
depresijų, be kita ko, kamuojamas labai skausmingų neural- 
gijų. Šių melancholijos priepuolių metu jis dildo sidabrinį 
savo arbatinuko dangtelio rutulį. 1815 m. lapkričio 20 d. šis jau 
norimo dydžio. Pagal tradiciją rutulį turi pašventinti jo dva- 
ro kapelionas (nežinia, iš patyčių ar dėl nuolaidos tikėjimui). 


I. Kitas Potockio veikalas ta pačia tema, nurodomas M. Kukulskio, pavadin- 
tas Keturiolikos amžių prieš pirmąją eilinę Olimpiadą chronologijos principai (Kreme- 
necas, 1815). 

Tada įstumia šį į savo pistoleto vamzdį ir ištaško sau smegenis. 
Jos — visur ant kambario sienų. 

1818 m. Klaprotas, kuris lydėjo jį į Mongoliją, buvo pa- 
kviestas patikrinti kinų imperijos žemėlapį, sudarytą pagal 
įvairius iki tol egzistavusius. Jis pastebi, kad neįtrauktas vienas 
Geltonosios jūros archipelagas Korėjos įlankoje: kokia dvi- 
dešimtis Liao Tungo salų, išsidėsčiusių tarp 39 ir 40 laipsnių 
šiaurės platumos ir 120 bei 121 laipsnių rytų ilgumos. Idant pa- 
gerbtų mokslininko, savo globėjo, atminimą, jis pavadino jas 
Potockio salomis. Deja deja, nūdienos atlasuose šis pavadini- 
mas neišliko“. 


* Šiai apibendrintai Jano Potockio biografijai pagrindinis mano šaltinis buvo 
Eduardo Krakovskio (Edouard Krakowsky) veikalas Le comte Jean Potocki, Paryžius, 
1963. Taip pat aš plačiai pasinaudojau pastabomis ir pasiūlymais pono Lešeko Ku- 
kulskio (Leszek Kukulski), kuris buvo labai malonus įdėmiai perskaityti rankrašų, 
savo pastebėjimais leisdamas man pataisyti kai kurias ginčijamas ar aiškiai netiks- 
lias detales. Reiškiu jam nuoširdžiausią padėką. 

II 


Tokia yra oficialioji grafo Jano Potockio karjera. Savižu- 
dybės dieną slaptoji jo karjera vos buvo prasidėjusi. Be abejo, 
ji siekia atgalios 1803 metus. Prieš 1805 m. gegužę išvykdamas 
į Kiniją Potockis pasistengė, kad Sankt Peterburge būtų iš- 
spausdinta pradžia paslaptingo romano, kurio liko tik korek- 
tūros. Pirma lapelių serija baigiasi 158 puslapiu, jo apačioje ga- 
lima perskaityti: Pirmojo Dekamerono pabaiga, o žemiau — 100 
egzempliorių kopijų. Antrosios serijos tekstas staigiai nutrūksta 
per vidurį sakinio 48-0 puslapio pabaigoje. Sakinys turėjo tęs- 
tis 49-ame puslapyje, kuriuo prasidėjo tryliktas lapas ir kuris, 
be abejo, taip ir liko neišspausdintas, juolab ir tolesnieji. 

Kalbama apie novelių seką, suskirstytą į „dienas“, panašiai 
kaip senoviniai dekameronai ar beptameronai, ir tarpusavyje su- 
sietas gana laisvos intrigos. Tekstas nutrūksta Tryliktos dienos 
pasakojimo eigoje. 

Laikiau savo rankose du šio kūrinio egzempliorius. Pir- 
masis saugomas Leningrado bibliotekoje ir paženklintas 
inventoriniu 6.11.224 numeriu. Jisai susideda iš dviejų kartu 
surištų lapelių serijų. Įrišimo nugarėlėje figūruoja dusyk pa- 
brauktas vienintelis žodis: Potockiana. Knygos viduje, kitoje 
viršelio pusėje, priklijuota popieriaus juosta su tokia rankraš- 
čio nuoroda: 

Grafas Janas Potockis liepė išspausdinti šiuos labe- 
lius Peterburge 1805 metais, netrukus prieš išvykdamas ; 
Mongoliją (kartu su misija į Kiniją), be pavadinimo ar 
pabaigos, pasilikdamas sau teisę vėliau tęsti arba ne, kai 
Jo vaizduotė, kuriai šiame kūrinyje leido laisvai reikštis, 


vel bašauks. 


Antrą egzempliorių sudaro tik pirma lapelių serija. Jis 
priklauso Nacionalinei bibliotekai Paryžiuje. Įrištas raudonu 
marokenu, ant nugarėlės nuoroda: Pirmasis dekameronas. In- 
ventorizacinis numeris — 49 Y* 3 os9. Pavadinimas užrašytas 
rašalu priešlapyje: 4/fonso van Vordeno istorija [arba] [paimta 
iš] rankraščio, rasto Saragosoje'. Apačioje pieštuku figūruoja au- 
toriaus pavardė: Potocki Jean. Išspausdintas tekstas nesiekia 
toliau 156-0 puslapio. Du paskutinieji perrašyti rašalu. Antros 
lapelių serijos trūksta. Tekstas gerokai taisytas pieštuku, dau- 
giausia — korektūros klaidos. Kitur siūlomi tikri stiliaus patai- 
symai. Priešlapyje įklijuota spaustuvės kortelė, kurioje galima 
iššifruoti ranka rašytą pastabą; prie jos aš dar grįšiu. 

I806-aisiais parvykęs iš Mongolijos, Potockis toliau ne- 
spausdina savo romano tęsinio. Literatūriniuose Peterburgo 
salonuose eina iš rankų į rankas keletas korektūros egzemplio- 
rių. 1809 m. Frydrichas Adelungas (Friedrich Adelung), bu- 
vęs Peterburgo vokiečių teatro direktorius, Leipcige išleidžia 
šios pirmosios dalies vokišką vertimą pavadinimu Abendtheuer 
in der Sierra Morena, aus den Papieren des Grafen von X.X. X. 


r. Žodžiai tarp laužtinių skliaustelių išbraukti rašalu. 

I. Band. Kūrinio šlovė tolydžio auga. Regis, Potockis leidžia 
padaryti romano tęsinio kopiją. Kad ir kaip ten būtų, antroji 
kūrinio dalis 1813 m. išspausdinama Paryžiuje Žido (Gide)- 
sūnaus, Kolbero gatvėje, nr. 2, šalia Vivjenos gatvės, ir H. Ni- 
kol (H. Nicolle), Senos gatvėje nr. 12. Ją sudaro keturi ploni 
tomeliai in-12 formato, pavadinti Avadoras, isbaniška istorija, 
autorius — M.L.C.J.P, t. y. M. le Comte Jean Potocki (ponas 
grafas Janas Potockis), kuriuose išdėstomi painūs nuotykiai, 
ištikę vieną čigonų vadą, ir tie, kurie jam papasakojami. Ši dalis 
iš esmės — tai tęsinys peterburgiškojo teksto, iš kurio atkuria- 
mos dvi paskutinės dienos. Kadangi jau šiose pasirodo čigonų 
vadas, tad iš tikrųjų naujasis romanas prasideda jam įžengus 
į sceną, tai yra nuo 12-osios dienos. Toliau ištisai ar iš dalies 
atkuriamos galutinio teksto dienos nuo 15-osios iki 18-osios, 
20-0ji, 26-oji iki 29-osios, 47-0ji iki 56-osios. 

Kitais metais išleistos trimis tokio paties formato tomais 
to paties Žido-sūnaus, šįsyk įsikūrusio Sen Marko gatvėje nr. 
20, Dešimt Alfonso van Vordeno gyvenimo dienų atkartoja Sankt 
Peterburge išspausdintąjį tekstą su keliais pakeitimais: vis dėl- 
to trūksta 12-osios ir 13-osios dienų, kurios bus vėl Avadore, ir 
II-osios dienos, be abejo, praleistos, nes joje yra tik dvi jau ži- 
nomos istorijos, pasiskolintos, viena — iš Filostrato, kita — iš 
Plinijaus Jaunesniojo'. Užtat kūrinys baigiasi dar niekur ne- 
skelbtu epizodu — Rebekos istorija, kuri atitinka 14-ąją vientiso 
teksto dieną. 


Nežinoma, ar šie du leidimai pasirodė su autoriaus prita- 


1. Atenagoro (Plinijus, Laiškai, VII, 27) ir Menipo (Filostratas, Apolonijaus 
gyv., IV, 25) istorijos. 

rimu, iniciatyva bei priežiūra. Šiaip ar taip, tekstas kupinas ne- 
apsižiūrėjimų ir iškarpyti erotiniai intarpai, toke būdingi veika- 
lui. Rankraščio originalas nebuvo atrastas, nepaisant paieškų, 
kurių ėmėsi grafienė Edling, prašoma Puškino. Šis turėjo du 
paryžiškuosius leidimus ir labai žavėjosi kūrinio vaizdingumu 
bei fantastika. Puškinas netgi pradėjo rusiškai eiliuoti Dešim/ 
Alfonso van Vordeno gyvenimo dienų. Šio užmesto projekto yra 
išlikęs trumpas, kokių penkiasdešimties eilučių fragmentas. 
Savo ruožtu Mickevičius (Mickiewicz) ir Slovackis (Slowacki) 
žinojo kūrinį ir jį vertino. 

1822 m. Šarlis Nodjė (Charles Nodier) savo inicialais 
Paryžiuje, pas Samsoną ir Nado (Samson et Nadau) išleidžia 
mažą paslaptingų istorijų tomelį, pavadintą Infernaliana. Pus- 
lapiuose nuo 95 iki 111 figūruoja Tibaldo de Lažakjero nuotykiai 
(Aventures de Thibaud de la Jacguiėre), kuriuose perspausdina- 
mas be jokios nuorodos, bet vietomis sutrumpintas ir supa- 
prastintas Potockio romano Dešimtosios dienos tekstas. Beje, 
pažymėtina, kad Potockis nurodo pasakojimo šaltinį: Įdomūs 
Hapelijaus pasakojimai. Kalbama apie eruditą Eberhardą Ver- 
nerį Hapelį (Eberhard Werner Happel, 1647-1690). Iš tikrųjų 
šis epizodas jau randamas Fransua de Rosė (Francois de Ros- 
set) Įsimintinose arba tragiškose nūdienos istorijose (Les Histoires 
mėmorables ou tragigues de ce temps). Palyginus tekstus nelieka 
nė mažiausios abejonės: būtent Nodjė pasinaudojo Potockio 
tekstu. 

1829 m. Paryžiuje Klaproto — „Paryžiaus, Londono ir 
Bombėjaus azijinių draugijų nario“', to paties, kuris 1805 m. ly- 


I. Kelionė į Astrachanės ir Kaukazo (sic) stepes ir kt., Paryžius, 1829, I t., p. 16. 

dėjo Potockį nuo Kazanės iki Mongolijos pasienio — pastan- 
gomis ir su jo pastabomis dviem tomais išleidžiami moksliniai 
Potockio veikalai. Šios publikacijos, kurioje pateikta mokslinių 
Potockio darbų bibliografija, pabaigoje paminimas Rankraš- 
tis, rastas Saragosoje, Avadoras ir Alfonsas van Vordenas su tokiu 
įvertinimu: 


Be šių mokslinių veikalų, grafas Janas Potockis taip 
pat parašė labai įdomų romaną, kurio paskelbtos tik dvi 
dalys; jo turinį sudaro isbanų bajoro, Gomelesų namų 
palikuonio, taigi ir mauriškų šaknų, nuotykiai. Šiame 
kūrinyje autorius puikiai tapo isbanų, musulmonų ir si- 
ciliečių papročius; bersonažai čia pavaizduoti labai tik- 
roviškai; žodžiu, tai viena iš patraukliausių kada nors 
parašytų knygų. Deja, jos tėra likę keletas rankraštinių 
kobijų. Ta, kuri buvo nusiųsta į Paryžių, kad ten būtų 
išleista, liko rankose asmens, kuriam buvo pavesta ją 
peržiūrėti prieš spausdinant. Reikia tikėtis, kad viena 
iš penkių, kurias aš žinau esant Rusijoje ir Lenkijoje, 
anksčiau ar vėliau išvys dienos šviesą, nes tai knyga, kuri 


kaip Don Kichotas ;7 Žilis Blasas niekada nepasens'. 


Nodjė skolinys Infernalianoje nebuvo paskutinis. 1834-1835 
metais toks vienas įvairiomis temomis rašantis autorius Mori- 
sas Kuzenas (Maurice Cousin) grafo de Kuršamo (compte de 
Courchamps) slapyvardžiu išleidžia tariamuosius Markizės de 
Krekvi prisiminimus (Souvenirs de la Marguise de Crėguy). Ne 


I. Kelionė į Astrachanės ir Kaukazo (sic) stepes ir kt., Paryžius, 1829, I t., p. 16. 

mažiau apokrifinių Kaljostro (Cagliostro) memuarų pavyzdžiu 
jis pažodžiui perrašo Potockio romano (III t., p. 323359) Try- 
liktos dienos Džu/ijo Romačio ir Monte Salerno princesės istori- 
Ją, pavadindamas ją Rojus žemėje. Kuršamas anaiptol nesustoja 
savo kelyje. Pradedant 1841 m. spaliu, dienraštyje La Presse jis 
paskelbia virtinę feljetonų, kuriuos pristato kaip ištraukas iš dar 
neišleistų Kaljostro memuarų: pirmas pasakojimas, Pražūtin- 
gas slėnis, yra ne kas kita kaip tiksli Dešimties Alfonso van Vor- 
deno gyvenimo dienų kopija; antrasis, Don Benito d'Almusenaro 
istorija — ne mažiau nuoseklus 4va40r0 nuorašas. 1841 m. spa- 
lio 13 d. Le Nationa/ demaskuoja plagiatą. Kad tai įrodytų, šis 
dienraštis perspėja savo skaitytojus, jog ryt jie išvys tą patį fel- 
jetoną, paskelbtą Le National! ir La Presse. Taip ir įvyksta: La 
Presse išspausdina skyrelį pagal rankraštį, gautą iš Kuršamo, o 
Le National — pažzal paryžietiškojo leidimo tekstą, pasirašytą 
M.L.C.J.P. Kiekvienas gali konstatuoti, kad Kuršamo tekstas 
žodis žodin seka Potockio tekstą, išskyrus kai kuriuos posakius, 
pavyzdžiui, „lūpos sulipusios bučinyje“ arba „sukubės“, cenzū- 
ruotus, anot Le Nationa/ 1842 vasario 4 numerio, „idant nebūtų 
išgąsdintas vikonto Delone (Delaunay)* drovumas“. Kuršamas 
atsikerta, kad jis turėjęs originalus savo rankose nuo i8r0-ųjų 
ir tų pačių metų pabaigoje paskolinęs vienam lenkų didikui, 
grafui de Pas..., iš kur ir inicialai M.L.C.J.P. Taigi jis gali tvir- 
tinti: „Kai kurie iš šių anekdotų buvo pas/apčiomis paskelbti jau 
prieš dvidešimtį metų“. Žodžiu, dedasi pats buvęs apvogtas ir 


priduria, kad „grafo Potockio pavardė niekada nefigūravusi nė 


* Vicomte de Delaunay — to meto labai populiarios sentimentalios poetės 
ir romanistės Delfinos de Zerarden (Delphine de Gerardin, 1804-1855) literatūrinis 
slapyvardis. Vertėjo pastaba. 

vienoje iš šių publikacijų“. La Presse, kuris mokėjo Kuršamui 
po šimtą frankų už dar niekur anksčiau neskelbto teksto fel- 
jetoną, gavęs įrodymą, kad turi reikalą su suktybe, iškelia jam 
bylą ir pareikalauja žalai atlyginti dvidešimt penkių tūkstančių 
frankų. Šiame daug triukšmo sukėlusiame procese, kuriame 
Kuršamą gina Berjė (Berryer), o La Presse atstovauja metras 
Leonas Diuvalis (Lėon Duval), pateikiamas egzempliorius 
korektūrų, išspausdintų 1805 m. Peterburge kartu su Potockio 
piešiniu ir ranka užrašyta dedikacija savo bičiuliui generolui 
Senoverui (Sėnovert). 

Kuršamas lieka sugėdintas'. 

Dienraštyje Le Nationa/ Kuršamo plagiatą demaskavo 
Stalis (Stahl), didelis Nodjė šeimos draugas. Aš jau minėjau, 
kad peterburgiškame korektūrų egzemplioriuje, kurį turi Na- 
cionalinė biblioteka, priklijuota ranka rašyta pastaba. Ją per- 
spausdinu žemiau (žodžiai laužtiniuose skliausteliuose origi- 
nale išbraukti): 


Ar negalima manyti, kad [grafas P) [tai yra No- 
djė, k| kad [jy] tai Nodjė 1829-aisiais Klaprotas norėjo 
nurodyti kaip asmenį | kurio rankose), kuriam buvo pa- 
vesta brieš spausdinant peržiūrėti Rankrašt, rastą Sa- 
ragosoje ir kurio rankose liko rankraščio egzempliorius. 
Ir [ar tai ne Nodjė, kuris sutik...) ar ne galimas daiktas, 
[kad turėtojas) kad turėdamas savo rankose [rankr...] 
grafo Potockio darbą, jis pagalvojo išsbausdinti geriau- 


s1ą dalį literatūrine ir finansine prasme. Bet ne mažiau 


I. J.-M. Ouėrard: Les Supercheries littėraires dėvoilėes (Atskleistosios literatū- 
rinės apgavystės), t. I, Paris, 1847, s.v? Cagliostro, pp. 177-193. 

stebina, kad jis manė turįs tylėti per skandalingą proce- 
są, iškeltą grafui Kuršamui, kuris |du žodžiai išbraukti 
neišskaitomai] manė galįs 1841-1842 paskelbti ... dienr. 
La Presse iš pradžių pavadinimu Pragaištingas slėnis, 
o paskui — Don Benito Almusenaro ist., neva ištrau- 
kas iš Dar neskelbtų Kaljostro memuarų, kurie ne kas 
kita — kaip tik perspausdinti Avadoras ir Alfonso van 
Vordeno gyvenimo dienos. 

[ Tai buvo) 

Pragaištingas slėnis buvo akivaizdi vagystė. No- 
diė, kuris netgi 1844 metais |k| būtų galėjęs nušviesti 
tiesą šiuo klausimu, nepratarė nė žodžio. |Jis keturi ne- 
išskaitomai išbraukti žodžiai. | 


Egzempliorius turi raudoną antspaudą su nuoroda: do- 
vana nr. 2693. Šis eilės numeris atitinka 1889 m. rugpjūčio 6 
d. ponios Buržua (Mme Bourgois), pagal mergautinę pavar- 
dę Barbjė (Barbier), duotą dovaną. Šiuo atveju Nodjė kaltin- 
tojas, labiausiai tikėtina, yra Ant.-Aleks. Barbjė (Ant.-Alex. 
Barbier), autorius Anonimų žodyno, kuriame Avadoras ir Van 
Vordenas tiksliai priskiriami Potockiui. 

1866 m. Polis Lakrua (Paul Lacroix) savo knygoje Bib/io- 
grafinės mįslės ir atradimai, priešingai visiems įrodymams, už- 
ginčija Potockiui šią autorystę. Jis yra įsitikinęs, kad Barbjė 
leidosi suklaidinamas neteisingos informacijos ir kad „ypatin- 
gos aplinkybės“ sutrukdė Nodjė pareikšti pretenzijas į A/fonso 
van Vordeno ir Alvadoro autorystę. Spręsdamas iš stiliaus, jis 
tuo metu nedvejoja abu kūrinius priskirti Nodjė. Dabar turi 
įrodymą, kad neapsiriko: 

Ką gi! Jau šešiolika metų aš teisingai sbėjau. Šarlis 
Nodjė iš tikrųjų yra vienintelis Avadoro ir Dešimties 
Alfonso van Vordeno gyvenimo dienų autorius: eg- 
zistuoja rankraščio originalas; jis čia, bo mano akimis... 
Pamokymas būsimam mūsiškio Šarlio Nodjė pilno raštų 


rinkinio leidėjui. 


Vis dėlto šis paslaptingas rankraštis, apie kurį Lakrua 
nepateikia jokių smulkmenų ir kuris šiandien smarkiai liudy- 
tų prieš Nodjė, niekaip negali būti pastarojo kūrinys. Kitais 
metais Ogiustas Ladragas (Auguste Ladrague), grafo Uvarovo 
bibliotekininkas, paskelbia Le Bi5/iopbile belge“ (Briuselis, 1867, 
p. 280—294) straipsnį ir jame pagal rusišką Storcho ir Adelun- 
go bibliografiją (Sankt Peterburgas, 1810) pateikia aprašymą 
I805 m. leidimo, kuris ten figūruoja 508-u numeriu, ir patiks- 
lina, kad rankraštis susideda iš keturių tomų. Jis taip pat daro 
prielaidą, jog tai Nodjė pasistengė, kad pasirodytų Avadoras ir 
Alfonsas van Vordenas. 

Tačiau tebelieka visiška mįslė. Šiaip ar taip, Arsenalo bi- 
bliotekininką toliau slegia svarios prielaidos. 

Mažų mažiausia, 1842 m. procesas atkreipė dėmesį į Po- 
tockio veikalą. 1855 m. Vašingtonas Irvingas (Washington Ir- 
ving) savo rinkinyje Vu/ferto lizdas ir kiti apsakymai (Wolfert's 
Roost and Other Stories) įterpia apsakymą Didysis Maltos prio- 
ras — paprastų paprasčiausiai Komtūro de Toralvos istorijos ver- 
timą, tokį, koks jis figūruoja 4vadore. Pasakojime, einančiame 


* „Belgų bibliofilas“ (pranc.) — vertėjo pastaba. 

prieš Didyjį Maltos priorą, Vašingtonas Irvingas paaiškina, kad 
jis iš pradžių ketino papasakoti istoriją, kurią pasekė ševaljė 
L...!, bet, pametęs savo užrašus, jis vėliau surado analogišką 
pasakojimą prancūziškuose memuaruose, išleistuose didžiojo 
avantiūristo Kaljostro vardu. Vieną snieguotą dieną kaime jis 
smagiai leido laiką, toliau pasakoja Irvingas, apytikriai versda- 
mas šį į anglų kalbą „jaunimo rateliui aplink Kalėdų eglutę“. 

Užuomina į Kaljostrą parodo, kad būtent dienraštyje La 
Presse Vašingtonas Irvingas aptiko tekstą, kurį pasiskolino. 
Veikiausiai jis niekada nesužinojo, kad šitaip pasielgdamas pa- 
sisavino puslapius, parašytus jau seniai mirusio didžio lenkų 
senjoro. Dera atleisti Irvingui vertimą, kurį, beje, jis pristato 
kaip tokį, nors ir palikdamas manyti, kad kalbama apie rusų 
rašytojo vertimą, idant suteiktų pramanui daugiau tikrovišku- 
mo. Juolab daugiau peršasi atlaidumo, kad jis pats buvo tapęs 
panašaus pasiskolinimo auka. Tikrai, vienas iš jo Keliautojo pa- 
sakojimų (1824), Vokiečių studento nuotykis, 1843 m. buvo lygiai 
taip pat išverstas ir adaptuotas Petruso Borelio (Petrus Borel), 
pavadinimu Go/frydas Volgangas*. Dar daugiau, ir šį kartą sko- 
linys buvo pusiau pripažintas, pusiau nuslėptas jį išradingai ir 
dviprasmiškai pristatant. 

Kažkiek laiko po Kuršamo proceso Paryžiuje įsikuria 
lenkų emigrantas Edmundas Chojeckis (Edmund Chojecki), 


kuris bendradarbiauja keliuose prancūziškuose dienraščiuose 


I. Ševaljė Landolini, 1805 ar 1806 metais Irvingo sutiktas Maltoje. Žr. Stanley 
Williams: The Life of Washington Irving (Vašingtono Irvingo gyvenimas), New York, 
1935, I, 62; II, 325. 

2. Žr. įžangą Vašingtono Irvingo rinkiniui Vaiduoklio sala ir kiti apsakymai, 
išverstam R. Benajuno (R. Benayoun), Paryžius, 1951, p. 12. 

Šarlio Edmono (Charles Edmond) slapyvardžiu. Jis turėjo 
savo rankose pilną romano kopiją, atsiųstą į Paryžių mįslingam 
adresatui, ir išvertė šį į lenkų kalbą. 1847 m. Leipcige šešiais 
tomais pasirodo jo versija, pavadinta Rekopis Znaleziony w Sa- 
ragossie, verčiama Rankraštis, rastas Saragosoje — pavadinimu, 
kuris, regis, labiau patikęs Potockiui ir kurį jis paaiškina Žody- 
Je skaitytojui. Pastarasis parašytas tikrai vėliau nei 1809 metais 
— prancūzų ekspedicijos į Ispaniją datos. Viename laiške Po- 
tockis pavadina savo romaną Istaniškomis dienomis, Stanislo- 
vas Potockis jį pavadina Tarp pakaruoklių, Piotras Viazemskis, 
Puškinas ir grafienė Edling: Trys pakaruok/iai, su aliuzija į ma- 
kabriškus pirmųjų dienų epizodus. 

Chojeckio vertimas buvo pradėtas pardavinėti 1857 me- 
tais su kitu tituliniu puslapiu ir pradžioje pateikiama autoriaus 
biografija. Jis buvo pakartotinai išleistas 1862 metais Briusely- 
je, paskui 1917 m. — Lorentovičiaus (Lorentowicz) rinkinyje 
Mūzos, galiausiai — 1950 m. Varšuvoje. Ponas Lešekas Kukuls- 
kis 1956 metais pasistengė parengti kritinį jo leidimą", paly- 
dimą tyrinėjimų ir komentarų. Kaip ir Brukneris (Bruckner) 
jis lygina lenkiškąją versiją su prancūzišku tekstu ir pateikia 
pavyzdžių daugybės pakeitimų, kuriuos įvedė vertėjas, regis, 
gana laisvai elgęsis su originalu. 

Kad ir kaip ten būtų, tikslus ar ne Chojeckio vertimas, 
nesant dingusio prancūziškojo teksto, šiandien mums pateikia 
vienintelę pilną kūrinio versiją. Galbūt naujos paieškos baigsis 
tuo, kad bus vėl surasta viena iš kopijų, kurias žinojo Klaprotas. 
Tokiu atveju, be publikacijos prancūzų kalba, kuri savaime su- 


I. Naujas peržiūrėtas ir pataisytas leidimas pasirodė 1965 m. 

prantama, veikalas man atrodo ganėtinai svarbus, kad būtų pa- 
mėginta atlikti naują lenkišką vertimą, tikslesnį ir pagarbesnį 
autoriaus tekstui už tą, kurio daugiau nei šimtmetį laikomasi. 


Veikalas susideda iš pratarmės, šešiasdešimt šešių Dienų 
(kurių, sprendžiant iš pirmos redakcijos, regis, tebūta šešiasde- 
šimties) ir pabaigos. Bendri rėmai jungia persipinančius tarp 
savęs pasakojimus. Paskata šiems atsirasti labai įvairi. Atmetus 
Paradus — trumpus situacinius dalykėlius — ir 1794 metų ko- 
mediją, tai vienintelis vaizduotės kūrinys, parašytas šio didelės 
erudicijos ir kruopštaus mokslavyrio. Regis, jis dirbo prie jo 
apie dvylika metų — nuo 1803 iki 1815. Taigi kalbama ne apie 
kokią nors užgaidą ar divertismentą be ateities. Piotras Via- 
zemskis pasakoja, kad grafienė Potocka buvo kamuojama ilgos 
ligos, ir vyras įprato jai skaityti Tūkstančio ir vienos nakties pa- 
sakas. Kai jas baigė, grafienė pareikalavo kitų panašaus žanro 
pasakojimų. Tad Potockis neva parašydavęs kasdien po naują 
skyrių, kurį vakarais skaitydavęs sveikstančiajai. Tai tik legen- 
da, kurios ištakos, be abejo, slypi romano struktūroje. Šiame 
sudėtingame kūrinyje atsispindi vienu metu aistringo Antikos 
istoriko žinios, filosofo apmąstymai ir prisiminimai keliautojo, 
gebančio greitai įsidėmėti vaizdingas ar reikšmingas detales. 
Jis negalėjo būti parašytas diena po dienos. Po epizodų įvairo- 
ve ir išmone čia slypi gyvenimiška patirtis. 

Pirmose Dienose pasitelkta fantastika sudaro labiausiai 
įstabų kūrinio bruožą. Ši veikalo dalis pasiskolina iš „juodojo 
romano“ būdingą aplinką ir dvasias sugrįžėles iš ano pasaulio. 

Bet ji netikėtai suteikia dažnai vaikiškai literatūrai naujų spal- 
vų ir reikšmių. Pakylėja šią į kitą lygmenį. Tos Dienos, kurios 
čia yra Naktys, pratęsia Kazoto (Cazotte) ir pranašauja Hof- 
mano (Hoffmann) šmėklas. Taip pat jos kai ką, be abejo, yra 
pasiskolinusios iš Bekfordo (Beckford) Va/eko, pasirodžiusio 
anglišku vertimu 1786 m. Londone, o originaliu prancūziš- 
ku tekstu — kitais metais Paryžiuje; su juo Potockis tikriau- 
siai buvo susipažinęs per savo viešnagę Paryžiuje ir Londone 
179I-aisiais. Sprendžiant iš daugybės požymių, jos dar priklau- 
so XVIII amžiui: galantiškos scenos, mėgavimasis okultizmu, 
linksmas ir sąmojingas amoralumas, galiausiai elegantiškai 
glaustas stilius — lengvas, paprastas ir tikslus, be bravūros ar 
nesaikingumų. Kitomis savybėmis tie patys puslapiai pralenkia 
romantizmą: jie suteikia progą iš anksto mėgautis dar nepa- 
žintais virpuliais, kurių netrukus naujas supratimas pareikalaus 
iš siaubo ir makabros apžavų. Taigi kūrinys ženklina lemiamą 
šio žanro raidos etapą. 

I$04—1805 metais Sankt Peterburge išspausdinti pasako- 
jimai dar įstabesnio pobūdžio, kuris susijęs, jeigu aš taip galiu 
pasakyti, su fantastikos organizacija ir kuris sudaro tikrąjį jų 
indėlį. Jaučiama nepaprastai savotiška romano struktūra, grįs- 
ta tos pačios peripetijos kartojimu. Mat tai visąlaik ta pati 
istorija, kuri sekama skirtinguose pasakojimuose, įterptuose 
vienas į kitą taip, kad abipusiškai atsiranda naujojo Dekame- 
r0n0 personažai — pagal tai, kaip nuotykiai iškelia juos mums 
prieš akis. Ta pati situacija vis atkuriama ir padauginama, lyg 
be paliovos juos atspindėtų užburti veidrodžiai. Istorija, labai 
įvairuojanti savo antraplanėmis detalėmis, tolydžio perteikia 
keliauninko susitikimus ir meilės nuotykius su dviem seseri- 

mis, kurios jį įsitempia į bendrą lovą, tai kartkartėmis vienos, 
tai ir su savo motina. Paskui seka vaiduokliai, skeletai, klaikios 
bausmės. 

Šiek tiek nešvankus šių vienas po kito sekančių epizo- 
dų pobūdis, 1814 m. leidime labai sušvelnintas, kuo gryniausiu 
pavidalu pasirodo konfidencialioje Sankt Peterburgo versijoje. 
Beje, kalbama apie visiškai santūrius pasakojimus, kaip mokėta 
juos rašyti XVIII amžiuje, kur labiausiai trikdantys poelgiai 
užmaskuoti, bet nenuslėpti. Dvi seserys yra musulmonės, ir tai 
leidžia suversti kaltę haremų papročiams, kad joms taip natū- 
ralu dalytis tuo pačiu vyru ir kartu džiaugtis malonumu viena 
su kita. Po truputėlį atsiskleidžia tikroji seserų prigimtis, ir jos 
pasirodo, kas tokios yra, atseit demoniškos būtybės, sukubės ar 
astrologinės esybės, susijusios su Dvynių žvaigždynu. 

Su pasigėrėtinu išradingumu autorius varijuoja temą. 
Obsesija, sukelta patiems jo personažams, paskui skaitytojui, 
kartojant analogiškus nuotykius, paskirstytus laike ir erdvėje, 
sukuria juolab patvaresnio įtaigumo literatūrinį poveikį, nes 
dar labiau sustiprina begalinio dvigubinimosi išprovokuotą 
nerimą, jau ir šiaip normaliai kylantį dėl staigaus antgamtinio 
įsikišimo į buvusią iki šiol banalią besikeičiančio herojaus eg- 
zistenciją. 

To paties įvykio identiškas grįžimas atgalios nesugrąži- 
namame žmogiškajame laike jam tėra priemonė, kuria dažnai 
naudotasi fantastinėje literatūroje. Bet aš visiškai nežinau kitų 
tokių drąsių, sąmoningų ir sistemingų dviejų Nepriimtinumo 
polių derinių — absoliutaus neįprastumo proveržio ir aukš- 
čiausio laipsnio unikalumo — kartojimo, idant būtų pasiekta 
pati viršūnė siaubo, nenumaldomo, cikliško stebuklo; visa tai 

savais ginklais užsipuola pasaulio pastovumą; tai ne skanda- 
linga neįtikimybė, bet grėsmė neįmanomo dėsnio, todėl dera 
bijotis atsikartojančių pastarojo pasekmių, neįsivaizduojamų ir 
kartu monotoniškų. Tai, kas negali įvykti, pasireiškia, tai, kas 
negali įvykti daugiau nei sykį, pasikartoja. Abu dalykai sutam- 
pa ir atveria kelią baisiai reguliarumo atmainai. 

Toliau romane ta pati tema įkyriai sugrįžta: antai Baisiojo 
piligrimo Ervaso istorijoje (Dienos 48-53) dvi seserys, kurios taip 
meiliai priima herojų, aiškiai yra Alfonso van Vordeno kažke- 
lintos eilės pusseserių avatarai. Kiti Rankraščio, rasto Saragosoje 
epizodai primena rinkinį pasakojimų apie vaiduoklius, paim- 
tų iš Antikos rašytojų, ir atsitiktines kompiliacijas iš Potockio 
aplankytų kraštų Viduramžių ar XVI šimtmečio folkloro. Vis 
dėlto atmosfera netrukus tampa veikiau pikareskinė nei ant- 
gamtiška. Didelis vaidmuo tenka travesti personažams: fan- 
tomai telieka gyvais persirengėliais. Pabaigoje viskas išaiškėja. 
Keletas išradingų triukų leidžia suvokti neįprastumą, kuris iš 
pradžių kėlė baimę. Jis užleidžia vietą išdaigoms, stebuklas 
— mizanscenai, o fantastika — iliuzionizmui. 

Šioje kūrinio dalyje Potockis plačiai panaudoja savo ke- 
liones ir stebėtojo talentus. Veiksmas rutuliojasi ir Egipte, ir 
Romoje arba Meksikoje ir įsikišus Amžinajam žydui nesun- 
kiai peršoka laiko tėkmę. 

Savojoje Rankraščio, rasto Saragosoje pratarmėje p. Lešekas 
Kukulskis, nesumenkindamas autoriaus nuopelnų fantastinio 
pasakojimo srityje, visų pirma mato jame enciklopedistų gy- 
nėją nuo Šatobriano (Chataubriand). Pastarąjį Potockis galėjo 
sutikti per savo viešnagę Romoje 1803-1804 metais, padedant 
kardinolui Bordžai. Šiaip ar taip, nėra abejonių, kad Ran- 

kraštyje, rastame Saragosoje yra daug pakartojimų iš filosofijos 
istorijos, kuriuose nuosekliai prieštaraujama nuostatoms, gi- 
namoms Krikščionybės genijaus. Kūrinį reiktų suprasti kaip po- 
leminį traktatą, paslėptą po romano pavidalu. Potockis, matyt, 
ketino kovoti su Šatobriano tezėmis ne tiek iš racionalistinių 
pozicijų, kiek parodydamas krikščionybę kaip istorinį fenome- 
ną tarp daugelio kitų — jį nulėmė epocha ir terpė, susiklosčius 
palankioms aplinkybėms, kuriomis galima paaiškinti šio feno- 
meno prigimtį ir sėkmę. 

Prisidengęs pramanu Potockis iš tikrųjų nubrėžia lygi- 
namosios religijų istorijos tėkmę. Plati erudicija leidžia jam 
išryškinti daug panašumų tarp krikščioniškųjų dogmų bei 
ritualų ir senesniųjų laikų tikybų bei apeigų. Konkrečiai, su 
retai sutinkama įžvalga jis nuspėja tokių asketinių sektų kaip 
esėjai ir sabėjai svarbą: juk žinoma, kiek atrastieji Negyvosios 
jūros manuskriptai turėjo parodyti jo teisumą šiuo atžvilgiu. 
Filosofiniu požiūriu Velaskesas ir Ervasas, visažinis bedievis, 
prakeiktojo piligrimo tėvas, būtų Potockio — ištikimo XVIII 
amžiaus prancūzų materialistų sekėjo — minčių reiškėjai. Pa- 
našiai p. Kukulskis interpretuoja daugelį kitų romano epizodų, 
tokių kaip apologai, kuriuose autorius išdėsto racionalų mora- 
lą, išgrynintą nuo prietarų ir laisvą nuo pasenusio feodalinės 
garbės jausmo. 

Nesu tikras, ar Rankraštis tokiu laipsniu atitinka didakti- 
nę intenciją. Netgi abejoju, kad rūpestis kovoti su Krikščionybės 
genijumi kada nors galėjo pasiekti tokią užmaskuotą, tokią ne- 
tiesioginę kaip ir ne;žvelgiamą argumentaciją, kur niekas, re- 
gis, nedaro aliuzijos į prieštaringą veikalą. Nematau Potockio 
asmenyje nei tokio aiškaus Šatobriano priešininko, nei tokio 

uolaus Didro ar Lametri priešininko. Kad kūrinys įkvėptas 
laisvamaniškos dvasios, anaiptol to negalima ginčyti. Potockis 
neneigė savo mokytojų. Jis — tikrai enciklopedistas, bet už- 
vis pirmiausia — enciklopedinis žmogus. Linksma, vaizdinga, 
palankiai ironiška forma jis pateikia visumą ne tik savo lai- 
ko, bet ir savo paties žinių, kurios yra nepaprastai plačios ir jo 
asmeninių tyrinėjimų srityje pralenkia labiausiai apsišvietusių 
amžininkų žinias. 

Iš čia kaip tik paeina religijų istorija, filosofija, etika, sąsa- 
jos, liečiančios tolimas žemes ir išnykusias civilizacijas, įvairūs 
žmonių prietarų ir nukrypimų, jų keistybių, jų aistrų, jų drą- 
sos pavyzdžiai. Autorius yra daug skaitęs. Daug keliavęs. Jis 
— įžvalgus ir pastabus. Jo atmintis neklystama, o vaizduotė 
— drąsi. Jis turi būtinas savybes, kad galėtų imtis itin didelio, 
bemaž prieštaringo uždavinio. 

Literatūriniai kūrinio privalumai iškilūs. Ambicija, apie 
kurią jis byloja — dar nepaprastesnė. Nereikia pamiršti, kad 
šie išgalvoti nuotykiai parašyti vyresnio nei keturiasdešimt 
metų Žmogaus, pasiaukojusio moksliniam darbui, ir kad šis 
žmogus juos rašo tuo pat metu, kai sudarinėja lyginamąsias 
įvairių civilizacijų lenteles, grįždamas iki tolimiausios praei- 
ties. Jis dirba dviem kūrybos frontais iki pat fatališko poel- 
gio, kuriuo užbaigė savo gyvenimą, išvakarių. Potockis buvo 
veiklus žmogus, degantis, veržlus, godus patirties ir žinių. Šis 
godulys kartu su nusivylimais, kuriuos gausiai teikia politinė 
veikla, manau, nukreipia jį į archeologiją, kuri niekada neatne- 
ša visiško pasitenkinimo. 

Ateina momentas, kai Potockis trokšta kompensuoti 
fragmentišką, tolimą, pasyvų mokslą ir juolab hipotezes, ne- 

tvirtas ir kartu bergždžias, nutapydamas audringą bei karštli- 
gišką kaip ir pats gyvenimas freską. Jis norėjo viską pasakyti: 
ką jautė, ką mąstė, ką žinojo. 

Tai, kad jis pradėjo savo ilgą kūrinį pasitelkdamas šmėklas 
ir piktąsias dvasias, tebelieka mįslė. Galimas daiktas, jos rak- 
to reikia ieškoti pačioje siaubingoje savanoriškoje jo mirtyje. 
Kažkas Potockio viduje turėjo reikalauti, kad savo Žmogiškojoje 
komedijoje pakeltų uždangą tokios pat ypatingos vienaveiksmės 
pjesės, kur vaiduokliai ir haliucinacijos, sukubės ir pakaruokliai 
susijungia, idant apžavėtų jo herojų broliškomis — goslumo ir 
grėsmės būti pasmerktam pragaro kančioms — nerimastimis. 
Kad ir kokia būtų likusios kūrinio dalies svarba bei privalumai, 
būtent ši pradžia, man regis, padovanojo prancūzų ir visų lai- 
kų fantastinei literatūrai vieną iš retų pasakojimų, atnaujinantį 
jos įtaigą ir orumą. Aš parašiau orumą, bet mąstau apie sti- 
prų nežinios poveikį, be abejo, tenkantį šioms baimėms, šioms 
nuojautoms. Mat įsivaizduoju kitą, slaptesnį, paaiškinimą. Pa- 
skutinį kartą primenu tuos begalinius pasikartojimus, kurie 
kaip kokie neįveikiami sąžinės priekaištai atkakliai ginčija taip 
sunkiai įgytą racionalią tvarką ir kurie Potockio kūrinyje atro- 
do kaip lemiama pergalė. Taigi spėju, kad šis šešėlių revanšas, 
iliuzinis, bet keliantis nerimą, išmintingai trukdo protui žūt- 
būt pasiduoti pataikavimui sau ir verčia prisiminti, kad pragar- 
mė, iš kurios jis per stebuklą išsigelbėjo, lieka neišmatuojama ir 


knibždanti nesutramdytų jėgų. 


R. C. 


ĮŽANGOS PIRMAM 
LEIDIMUI (1958) IŠTRAUKA 


Teksto rengimo principas, reikalaujantis pasirinkti pasku- 
tinį leidimą, išspausdintą autoriui dar gyvam esant, būtų turėjęs 
paskatinti mane sekti tuoju, kuris paskelbtas Dešimtyje Alfonso 
van Vordeno gyvenimo dienų (1814). Šiuo konkrečiu atveju la- 
bai rimti motyvai mane įtikino taip nedaryti. Peterburgiškasis 
tekstas pranašesnis visais atžvilgiais: yra tikslesnis ir pilnesnis. 
Daugybė neapsižiūrėjimų iš tikrųjų diskredituoja paryžietišką- 
ją versiją, kurioje, antra vertus, erotiniai intarpai, tokie būdingi 
kūriniui, veik visiškai dingsta. Taip pat aš atkūriau 1804-1805 
metų leidimą, papildytą Rebekos istorija, kuri užbaigia tekstą, 
išspausdintą Žido-sūnaus 1814 m. Šitaip manau pateikti pilna 
ir autentiška versija visą pirmą veikalo dalį". 

Ši dalis aiškiai atitinka fantastiškesnę rinkinio dvasią. 
Avadoras veikiau pikareskinis nei antgamtiškas. Būtent dėl 
suskirstymo gudrybės, jeigu ne dėl paprasto išdėstymo pusla- 
piais, čia figūruoja Džu/ijo Romačio ir Monte Salerno princesės 
istorija*. Šis pasakojimas savo tema ir atmosfera giminiuojasi su 
dviejų velniškų seserų ciklu ir buvo visiškai savo vietoje pirmi- 

1. Dėl patogumo aš jai daviau pavadinimą, kurio, žinoma, nėra pas Potockį 
— Keturiolika Alfonso van Vordeno gyvenimo dienų (1966). 

2. Sis pasakojimas, pavadinimu Rojus žemėje, kaip pavyzdys Kaljostro me- 


muarų jau buvo pažodžiui pateiktas Kuršamo Markizės de Krekvi prisiminimuose, 
Paryžius, 1834-1835, III t., p. 323—350. 

nėje Sankt Peterburgo versijoje, paskui sąmoningai išdalytoje 
į du kūrinius, pateiktus kaip atskirus. Dviprasmiškumas, nuo- 
latos palaikomas tarp princesės ir jos garbės damos, dėl kurio 
niekada nežinia, ar kalbama apie vieną tą pačią asmenybę ar 
dvi, nuostabiai gražios tarnaitės, kurias ši būtybė, paprasta ir 
kartu dvilypė, priiminėja savo simetrinėse lovose, iš tikrųjų ne- 
leidžia pastebėti šiame nuotykyje ką nors kita, kaip tik variantą 
ankstesnių epizodų, kur pagrindiniai vaidmenys buvo palikti 
Eminai ir Žibeidai, herojaus kažkelintos eilės pusseserėms. 

Tais pačiais sumetimais aš laikiau privaląs iš Avadoro 
paimti Baisiojo piligrimo Ervaso istoriją. Ji sa Monte Salerno 
princesės istorija ne tik sudaro vieną fantastinį Avadoro pasa- 
kojimą (jame įterpta Komtūro de Toralvos istorija), bet ir dvi 
seserys, kurios taip meiliai priima herojų, akivaizdžiai yra tų 
pačių sukubių avatarai. Dargi šia proga aiškiau apibrėžti ne- 
padorūs santykiai dviejų merginų, „veikiau skatinamų lenkty- 
niavimo dvasios nei pavydo“, jų motinos, „labiau prityrusios ir 
nė kiek ne mažiau aistringos“, ir herojaus, viskuo patenkinto 
ir kartu prakeikto, kuris dalijasi su jomis toje pačioje lovoje 
sutartinėmis goslybėmis. 

Leonoros ir Avilos kunigaikštytės istorija, kurią taip pat at- 
kuriu, neturi jokio antgamtiško elemento, bet savo tema aiškiai 
priklauso ankstesniajai eilei pasakojimų. Viena moteris išsigal- 
voja seserį, kuria persirengia ir kurią ištekina už savo gerbėjo, 
taigi šis ją pažįsta dviem pavidalais, tarp kurių klaidžioja savo 
aistra. Čia kaip netikėta priešingybė yra įprastų epizodų, kur 
dvi seserys, viena ir kita, labai realios ir turi du visai skirtingus 
kūnus. Šįsyk du besikaitaliojantys tos pačios asmenybės įsi- 


kūnijimai galiausiai susilieja — iki tol pasidalijusio meilužio 

laimei. Man atrodė, kad virtinė variantų, kuriuose Potockis at- 
kakliai kartojo analogišką situaciją, būtų likusi nepilna, jeigu į 
ją nebūtų įtraukta ši paskutinė ir atvirkščia galimybė. Beje, dėl 
travesti, kurie išvedami į sceną, dėl „paaiškinto antgamtišku- 
mo“, kuris pasitelkiamas, ši istorija — tiksli Avadoro atmoste- 
ros iliustracija. 


Tekstas. Galiausiai aš tarsiu kelis žodžius apie Žemiau 
suredaguotą tekstą. Sankt Peterburgo leidime Žodžio skaity- 
tojui nėra. Aš jį paimu iš 1814 metų paryžietiškojo leidimo ir 
iš esmės atkuriu tekstą, išspausdintą 1804-1805 metais Sankt 
Peterburge. Neatsižvelgiau į ranka darytus taisymus Nacio- 
nalinės bibliotekos egzemplioriuje, išskyrus akivaizdžias ko- 
rektūros ar kitokias klaidas. Pastarąsias pažymėjau pastaba 
puslapio apačioje ar pasitelkdamas laužtinius skliaustelius. 
Išsaugojau iš esmės 1804-ųjų rašybą, beje, sumodernindamas 
ortografiją ir sintaksę kiekvieną kartą, kai pakakdavo paprasto 
automatinio pataisymo. Tačiau pasistengiau išlaikyti tikslumą 
iki tokio laipsnio, jog išsaugojau 45 ispaniškam 7 pažymėti, 
pavyzdžiui žodžiuose cortebho (vietoje cortejo), Andubhar (vie- 
toje Andujar) ar fabba (vietoje faja). Vis dėlto, idant be reikalo 
pernelyg netrikdyčiau skaitytojo, rašiau 40/ero, o ne volero ir 
sergente general, o ne serbente beneral. Kartkartėmis aš turėjau 
atkurti praleistą žodį. Tekste jis visada pateiktas laužtiniuose 
skliausteliuose. 

Savaime suprantama, išsaugojau pasakojimų suskirstymą 
Dienomis, koks šis padarytas 1814 metų versijoje. Jis tik šiek 

tiek skiriasi nuo 1814 metų leidimo. Beveik ištisai pateiktą 
tekstą galima laikyti autentišku ir galutiniu. Deja, tenka pada- 
ryti išimtį kai kurioms dalims, pasiskolintoms iš paryžietiškųjų 
leidimų. Tarp jų — Rebekos istorija ir pasakojimai, paimti iš 
Avadoro. 

Rebekos istorija užima Dešimties dienų trečio tomo pabaigą 
(p. 72—122). 

Pasakojimai iš Avadoro 1813 metų paryžietiškajame leidi- 
me užima šiuos puslapius: 

— Baisiojo piligrimo Ervaso istorija (po kurios seka Kom- 
tūro de Toralvos istorija), II tomo nuo 207 p. iki galo; IV tomo 
nuo 3 iki 120 p. (išskyrus kelias eilutes 69—70 p., žyminčias pa- 
sakojimo kupiūrą). 

— Leonoros ir Avilos kunigaikštytės istorija: IV tomas, nuo 
I65 p. iki pabaigos. 

1813 metų tekstas perspausdinamas be jokių pakeitimų, 
tegul jo autorystė ir nėra absoliuti, nes galėjo patirti tokius pat 
leidėjo perdirbimus, kokius kitais metais patyrė Dešimt dienų. 
Vis dėlto tai ne vienintelis tekstas, šiuo metu turimas pran- 
cūzišku originalu. Aš laikau pareiga jį pateikti, kol dar nėra 
geresnio, jau dabar norėdamas pristatyti išsamesnį Potockio 
fantastikos vaizdą. Tikiuosi, man bus atleista už šį skubotumą: 
manau, kad įdomus kūrinys visiškai to nusipelno. 

Man belieka karštai padėkoti ponui St. Vedkievičiui (St. 
Wedkiewicz), Paryžiaus lenkų mokslinių tyrimų centro direk- 
toriui, kuris malonėjo mano prašomas parašyti ponui Lešekui 
Kukulskiui, ir profesorius Kukulskis pats mane labai mielai in- 
formavo apie dabartinę jo darbų padėtį siekiant atkurti pilną 
Potockio prancūziškojo originalo tekstą. 

Taip pat reiškiu kuo didžiausią padėką poniai Tatjanai 
Beliajevai, UNESCO bibliotekos Paryžiuje vadovei, ir ponui 
Barasenkovui, Leningrado Gosudarstvennaja Publičnaja Bib- 
lioteka imeni Saltykova-Šiedrina direktoriui. Tai dėl jų supra- 
tingumo man tapo prieinamas tomas, turintis pilną komplektą 
lapelių, išspausdintų 1804-1805 metais Peterburge. Dabartinis 
leidimas be šio teksto būtų likęs apytikris iki dalies, kuri šian- 
dien siūloma visuomenei. 

I814-ųjų Dešim/ dienų, paskutinė kitais metais turėjusio 
numirti autoriaus publikacija, baigėsi palinkėjimu, kad skaity- 
tojas sužinotų naujus herojaus nuotykius. Aš suformuluoju tą 
patį norą būsimai ir pirmai pilnai publikacijai likusio veikalo, 
susiklosčius retai pasitaikančioms ypatingoms aplinkybėms, 
trimis ketvirtadaliais neišleisto ir beveik visiškai nežinomo ta 
kalba, kuria buvo parašytas. Laikas, kad po pusantro šimtme- 
čio šis kūrinys rastų prancūzų, taip pat ir fantastinėje Europos 
literatūroje pavydėtiną vietą, kurią jam ir priklauso užimti". 


R. C. 


I Šiam naujam leidimui aš pasirinkau prancūzišką autoriaus vardo formą, jo 
laikais labiau vartojamą paties autoriaus ir kalbant apie jį (1966). 

Nad A La pralks a donans Šaio 
Vy Par fsansinio 


Ranka rašyta pastaba, pridėta prie Leningrado 


bibliotekoje esančio egzemplioriaus. 

pression melancoligus mila rio me peut effacer, et de 
Je souffre EAS, peti bras. En | ar cela Kid 
releva sa manche, et nous fiĘ voir son bras, ol Von distino 
guoit la forme des diges de la Princesse et conuno des mūro 
gues de bruluris 


JA jinterrompis Ie-chef, pour Tuš diro gus favols foulle 
Tėtė chcz Te cabaliste les relations variees de Hopelius, et 
gus jy avois trouvė uns histoire 4 peu prės semblable. 

„Cela peut-Etre (reprit Ie chef) peute Etro Romatė 
a-t-il pris son histoire dans ce livre.» Peut-ėtra Va-t-iLin= 
„ventėe. Toujours est-il sūr gue son Tėcit contribua beat 
gcoup Š me donner Ie goūt des voyakes, et mline UR espoir 
„vagis de trouver des avantures merseilleuses gus je ne 
„trouvois jamais. Jais telle est la force des impressions 
„gus nous recevons dans notre enfancs, gue žet espoir 62 
„travaguont troubla Ionetams ma tEte, st gus je ne mas 
mšuis jamais bien gučri.“ 

„Monsieur Pandesoona (dis alors au chef Bahėmien). 
Ne moves vous pas fait entendre, gue depuis gue vous vi» 
„viet dans Co5 montagnes, VUB X 'GUES vu des choras gus 
„Lon peut oppeller metveilieuses 

„Cela est vrai (me rėgondit-i[) jai 08 des Choses Gib 
saN'ont rappęllėes Fhistoire de Romatis « « « 

En ce moment un Bohėmien vint nous interrompre 
Puis Vo dina, et comme le chef avoit encore des occupde 
tions; je pris mon fusil et j'allai chasser. $fe gravis 
guelgues samuaets, et ayant jsttė les yeus AT la vallės 

L 


Sankt Peterburge spausdintų korektūrų paskutinis 
puslapis. 

Žodis skaitytojui 


Kaip prancūzų armijos karininkas aš dalyvavau Saragosos 
abguloje. Kelios dienos bo to, kai miestas buvo paimtas, atsidūręs 
viename nuošalesniame jo kvartale, aš atkreibiau dėmesį į gana 
dailų namuką, kuriame, kaip iš bradžių pamaniau, jokie prancū- 
zai dar nebuvo apsilankę. 

Skatinamas smalsumo banorau į jį užeiti. Pabeldžiau į duris, 
bet tos pasirodė neužrakintos. Stumtelėjęs jas įėjau vidun. Pašau- 
kus niekas neatsiliepė, paieškos irgi liko bergždžios — neaptikau 
nė gyvos dvasios. Man pasirodė, kad iš jo jau pagrobta viskas, kas 
bent kiek buvo vertinga; ant stalų ir baldų telikę nereikšmingi 
dalykėliai. Tik kampe ant grindų aš pastebėjau keletą prirašytų 
sąsiuvinių. Užmečiau akis į puslapių turinį. Tai buvo ispaniškas 
rankraštis; šią kalbą aš mokėjau tik labai silbnai, bet vis dėlto pa- 
kankamai, kad suprasčiau, jog knyga galėtų būti įdomi: čia buvo 
kalbama apie banditus, vaiduoklius, kabalistus, ir nieko nemačiau 
labiau tinkama prablaškyti save nuo kampanijos vargų, kaib tik 
perskaityti keistą jį romaną. Būdamas tikras, kad ši knyga niekada 
nebesugrįš pas teisėtą savininką, aš nedvejojau ją pasiimti. 

Paskui mes buvome priversti palikti Saragosą. Per nelaimę aš 
likau atsiskyręs nuo pagrindinio armijos korpuso ir kartu su savo 
būriu patekau priešams į nelaisvę; pamaniau, kad man jau ga- 


las. Atvedę į numatytą vietą, isbanai pradėjo mus plėšti. Aš tik 

prašiau, kad leistų man pasilikti vienintelį daiktą, kuris niekaip 
negalėtų būti jiems naudingas, būtent mano rastąją knygą. Iš pra- 
džių iškilo kai kurių sunkumų. Galiausiai jie atsiklausė kapitono, 
kuris užmetęs akis į knygą atėjo pas mane ir padėkojo, kad išsau- 
gojau nesuniokotą kūrinį, pasak jo, labai vertingą, nes čia buvo 
surašyta vieno 1$ jo protėvių istorija. Pabasakojau jam, kaip tie 
sąsiuviniai pateko į mano rankas; kapitonas nusivedė mane pas 
save į namus, ir per ilgoką viešnagę, kurios metu su manimi buvo 
gerai elgiamasi, aš jį paprašiau šį kūrinį man išversti. Jo diktuoja- 


mas viską užrašiau. 


“Pirma dalis 

PIRMA DIENA 


Grafas d Olavidesas dar nebuvo įkurdinęs Siera More- 
noje svetimšalių naujakurių; ši niūri kalnų grandinė, skirianti 
Andalūziją nuo La Mančos, tuomet buvo gyvenama tik kon- 
trabandininkų, banditų ir saujelės čigonų, apie kuriuos sklido 
gandas, neva jie suvalgą nužudytus keliautojus, ir iš čia paeina 
ispaniškas priežodis: Las Gitanas de Sierra Morena guieren car- 
ne de bombres“. 

Ir tai dar ne viskas. Buvo kalbama, kad keliautoją, drįsusį 
leistis į šį laukinį kraštą, persekiodavo daugybė baisumų, ge- 
bančių sustingdyti pačius didžiausius drąsuolius. Jis girdėdavo 
dejones, sumišusias su kalnų srautų šniokštimu ir audros stū- 
gesiais, jį kreipdavo iš kelio klaidžiojančios švieselės ir nema- 
tomos rankos stumdavo į bedugnes prarajas. 

Teisybė, šiame pražūtingame kelyje būdavo galima kart- 
kartėmis aptikti nuošalių venas, arba nakvynės namų, bet su- 
grįžėliai iš ano pasaulio, labiau velniški nei patys smuklininkai, 
priversdavo pastaruosius užleisti aniems savo vietą ir pasi- 
traukti į kraštus, kur jų ramybę trikdydavo tik savo pačių sąži- 
nės priekaištai — lyg kokie fantomai, su kuriais smuklininkai 
mokėdavo sutarti. Vienas tokių nakvynės namų šeimininkas 
iš Anducharo prisiekinėjo šventuoju Jokūbu Kompasteliečiu, 
kad šiuose nepaprastuose pasakojimuose nėra nė kruopelytės 
netiesos. Ir pabaigai pridūrė, kad Šventosios Hermandados 


* Priežodis skamba dviprasmiškai: „Siera Morenos čigonės mėgsta žmogieną“ 
arba „Siera Morenos čigonės mėgsta vyrišką kūną.“ Cia ir toliau — pastabos vertėjo. 


53 


JEAN POTOCKI "4857 RANKRAŠTIS, RASTAS SARAGOSOJE 


lankininkai atsisakydavę leistis į bet kokią ekspediciją po Siera 
Moreną ir kad keliautojai verčiau rinkdavęsi kelią per Chaeną 
arba per Estremadūrą. 

Aš jam atkirtau, kad šis pasirinkimas galėtų tikti papras- 
tiems keliautojams, bet jeigu karalius don Pilypas Penktasis 
malonėjo pagerbti mane paskirdamas valonų gvardijos kapi- 
tonu, šventa garbės priedermė verčia keliauti į Madridą trum- 
piausiu keliu, neklausinėjant, ar šis pavojingesnis. 

— Jaunasis mano senjore, — atrėmė šeimininkas, — jūsų 
malonybė leis man pastebėti, kad jeigu karalius jus pagerbė su- 
teikdamas gvardiečių kuopą anksčiau, nei amžius suteikė tokią 
pat garbę jūsų malonybės smakrui lengvu pūkeliu, tai derėtų 
įrodyti savo apdairumą; mat aš sakau, kai piktosios dvasios ap- 
sėda kokį nors kraštą... 

Jis būtų man dar visko prikalbėjęs, bet aš įrėmiau žirgui 
pentinus į šonus ir sulėtinau šio šuolius tik tuomet, kai buvau 
tikras, kad smuklininko perspėjimai manęs nebepasieks. Tada 
atsigręžiau ir pamačiau, kad jis tebegestikuliuoja rankomis ir iš 
tolo man rodo pasukti Estremadūros keliu. Mano tarnas Lo- 
pesas ir Moskitas, mulą prižiūrintis pusbernis, žvelgė į mane su 
gailesčiu, lyg norėdami pasakyti maždaug tą pat. Apsimečiau 
jų nesuprantąs ir pavariau žirgą į viržynus — ten, kur vėliau 
buvo įkurta La Karlotos nausėdija. 

Toje pačioje vietoje, kur šiandien stovi pašto stotis, tuo- 
met buvo priebėga, gerai žinoma mulų varovams, kurie ją va- 
dino „Los Alkornokais“ — arba „Kamštiniais ąžuolais“, nes du 
gražūs šios rūšies medžiai metė paunksnę virš kunkuliuojančio 
šaltinio, tekančio į marmurinę girdyklą. Čia buvo vienintelis 
vanduo ir vienintelė paunksnė, kuriuos galėjai rasti nuo Andu- 

charo iki nakvynės namų, pramintų Venta Kemada, didelių ir 
erdvių, nors pastatytų vidur dykros. Iš tikrųjų tai buvo senovinė 
maurų pilis, kurią markizas de Penja Kemada liepė suremon- 
tuoti, ir iš čia paeina pavadinimas Venta Kemada. Vėliau mar- 
kizas ją išnuomojo vienam miestiečiui iš Mursijos, tas čia ir 
įkūrė nakvynės namus, didžiausius šiame kelyje. Taigi keliau- 
tojai rytą išvykdavo iš Anducharo, papietaudavo iš pasiimtų 
su savimi atsargų „Los Alkornokuose“, o paskui pernakvodavo 
Venta Kemadoje; dažnai jie netgi praleisdavo ten rytojaus die- 
ną rengdamiesi įveikti kalnus ir apsirūpindami naujomis mais- 
to atsargomis; toks buvo ir mano kelionės planas. 

Bet kai jau prisiartinome prie kamštinių ąžuolų ir kai aš 
prašnekau Lopesui, kad metas šiek tiek pasistiprinti, paste- 
bėjau, kad su mumis nėra Moskito, juolab ir mulo, apkrauto 
mūsų proviantu. Lopesas pasakė, kad šis vaikinas kelis šimtus 
žingsnių atsiliko pataisyti savo mulo nešulių. Mes jo luktelė- 
jome, paskui pajojome kelis žingsnius į priekį, tada sustojome 
dar jo palaukti. Šaukėme, grįžome atgal paieškoti — viskas 
veltui. Moskitas dingo, kartu nusigabendamas brangiausias 
mūsų viltis, tai yra visus pietus. Aš vienas buvau alkanas, nes 
Lopesas be paliovos visą kelią kramsnojo Toboso sūrį, kurį 
buvo pasiėmęs, bet nuo to jam buvo nė kiek ne linksmiau. Jis 
pro dantis vis murmėjo, kad Anducharo smuklininkas teisybę 
kalbėjo ir kad nelaimingąjį Moskitą tikriausiai nusinešė pik- 
tosios dvasios. 

Mums prijojus „Los Alkornokus“, aš pamačiau šalia šal- 
tinio girdyklos pintinę, uždengtą vynuogių lapais; regis, joje 
buvo vaisiai, užmiršti kažkokio keliautojo. Smalsiai panaršęs 
po ją ranka, su malonumu aptikau keturias gražias figas ir 

apelsiną. Pasiūliau dvi figas Lopesui, bet šis atsisakė, paaiškin- 
damas galįs pakentėti iki vakaro; tad aš suvalgiau viską pats, o 
paskui panorau atsigerti iš šalimais esančio šaltinio. Bet Lo- 
pesas mane suturėjo, tvirtindamas, kad vanduo po vaisių mane 
sublogintų ir kad jis galįs man pasiūlyti dar užsilikusio Ali- 
kantės vyno. Priėmiau jo pasiūlymą, bet vos tik vynas atsidūrė 
skrandyje, pajutau, kaip staiga širdis man apsunko. Žemė ir 
dangus ėmė suktis aplinkui, ir tikrai būčiau nualpęs, jeigu Lo- 
pesas nebūtų atskubėjęs į pagalbą; jis padėjo man atsipeikėti 
nuo silpnumo ir nuramino, kad neišsigąsčiau — šis blogumas 
vien nuo nuovargio ir alkio. Ir išties aš ne tik atgavau jėgas, 
bet net ir pasijutau apimtas kažkokio nepaprasto jaudulio. 
Kraštovaizdis tartum sušvito ryškiausiomis spalvomis; daiktai 
mirgėjo man prieš akis nelyginant žvaigždės vasaros naktimis; 
pajutau gyslas tvinksint stipriau, ypač smilkiniuose ir kakle. 

Matydamas, kad prasta mano savijauta praėjo be pase- 
kmių, Lopesas nesusiturėjo nepradėjęs vėl aimanuoti: 

— Ak, kodėl aš nepaklausiau brolio Cheronimo Trinida- 
diečio, vienuolio, pamokslininko, mūsų šeimos nuodėmklausio 
1r orakulo. Jis — mano uošvės šešuro brolienės žento svainis, 
taigi ir artimiausias mūsų giminaitis, be jo patarimų mes na- 
mie nieko nesiimame. Aš pasielgiau savaip ir todėl dabar štai 
esu pelnytai nubaustas. Kiek sykių jis man kartojo, kad valonų 
gvardijos karininkai — eretikai, ir tą lengvai galima atpažinti 
iš jų šviesių plaukų, mėlynų akių ir raudonų skruostų, ne tokių, 
kaip senųjų krikščionių, kurių veido spalva it Atočės madonos, 
nutapytos šventojo Luko. 

Nutraukiau šį įžūlybių srautą įsakydamas Lopesui, kad 
paduotų man dvivamzdį ir liktų prie arklių, kol aš užkopsiu ant 

kokios nors aplinkinės uolos ir pamėginsiu aptikti Moskitą ar 
bent jo pėdsaką. Dėl šio pasiūlymo Lopesas apsipylė ašaromis 
ir, puolęs man prie kelių, visų šventųjų vardu maldavo nepalik- 
ti jo vieno tokioje pavojingoje vietoje. Tuomet pasiūliau, kad 
arklius saugosiu aš, o jis eitų paieškoti Moskito, bet šis planas 
vyrioką dar labiau išgąsdino. Vis dėlto galiausiai aš pateikiau 
tiek įtikinamų priežasčių, kad reikia eiti ieškoti Moskito, jog 
jis leido man pasišalinti, o pats, išsiėmęs iš kišenės rožinį, prie 
šaltinio įniko melstis. 

Uolų keteros, ant kurių ketinau užsiropšti, buvo kur kas 
toliau, nei iš pradžių man atrodė; sugaišau bemaž valandą, kol 
jas pasiekiau, ir kai ten atsiradau, išvydau prieš save tik dyką 
ir laukinę lygumą: nė pėdsako žmonių, žvėrių ar gyvenviečių, 
jokio kito kelelio, kaip tik tas vieškelis, kurio aš laikiausi, ir šiuo 
niekas nekeliavo — visur spengianti tyluma. Savo šauksmais, 
kuriuos tolumoje atkartojo aidas, ją sutrikdžiau. Galiausiai pa- 
sukau atgal prie šaltinio; čia aptikau pririštą prie medžio savo 
žirgą, bet Lopesas buvo dingęs. 

Teko rinktis: arba grįžti į Anducharą, arba toliau tęsti ke- 
lionę. Pirma mintis man nė neatėjo į galvą. Šokau ant žirgo 
ir, iškart pavaręs jį kuo sparčiausia risčia, po dviejų valandų 
pasiekiau Gvadalkivyro krantus. Čia upės tėkmė anaiptol ne 
tokia rami ir nuostabi, kokia skalauja Sevilijos sienas. Plūs- 
damas nuo kalnų Gvadalkivyras veržiasi galingu srautu, be 
aiškesnių krantų ar dugno, visąlaik daužydamasis bangomis į 
uolas, trukdančias jo bėgsmui. 

Los Ermanos slėnis prasideda toje vietoje, kur Gvadal- 
kivyras išsilieja į lygumą; slėnis taip pramintas pagal tris bro- 
lius, kurie, mažiau susieti kraujo ryšiais nei polinkiu plėšikauti, 

buvo padarę jį savo žygių arena. Iš trijų brolių du buvo sučiup- 
ti, ir slėnio pradžioje galėjai matyti jų kūnus, siūbuojančius ant 
kartuvių, bet vyresnysis, vardu Dzotas, paspruko iš Kordobos 
kalėjimo ir, kalbama, pasislėpė Alpujarų kalnuose. 

Apie du pakartuosius brolius pasakojama labai keistų da- 
lykų; jie tiesiogiai nevadinami šmėklomis, bet kalbama, kad jų 
kūnai, atgaivinti nežinia kokių piktųjų dvasių, naktimis nulipa 
nuo kartuvių ir leidžiasi persekioti gyvuosius. Šis faktas laiko- 
mas tokiu tikru, jog vienas Salamankos teologas parašė trakta- 
tą, kuriame įrodinėjo, kad pakaruokliai yra lyg kokie vampyrai, 
o kadangi viena nebuvo labiau neįtikima nei kita, galiausiai jo 
teisybę lengvai pripažino netgi labiausiai nepatiklūs. Taip pat 
sklandė gandas, kad tie du vyrai neva buvę nekalti ir todėl ne- 
teisingai nuteisti keršija, dangaus leidžiami, keliautojams ir ki- 
tiems praeiviams. Kadangi daug girdėjau apie visa tai kalbant 
Kordoboje, man buvo smalsu pamatyti kartuves. Vaizdas buvo 
juolab atgrasesnis, nes vėjo judinami šlykštūs lavonai keistai 
lingavo, o baisūs maitvanagiai pešiojo juos, stengdamiesi iš- 
plėšti gabalėlį mėsos; pasibaisėjęs nusukau akis ir toliau lei- 
dausi kalnų keliu. 

Reikia pripažinti, kad Los Ermanos slėnis atrodė ypač 
tinkamas banditų išpuoliams teikdamas galimybę paskui pasi- 
slėpti. Kiekviename žingsnyje keliautoją sutrukdydavo kliūtys 
— tai nuo kalnų atskilę ir nuriedėję akmenys, tai audros išvers- 
ti medžiai. Daugelyje vietų kelias kirto srauto vagą arba ėjo pro 
gilias olas, kurių grėsminga išvaizda nekėlė pasitikėjimo. 

Įveikęs šį slėnį, aš patekau į kitą ir pamačiau veną, kurioje 
turėčiau apsistoti, bet jos vaizdas jau iš tolo nežadėjo nieko 


gera. Mat pastebėjau, kad ten nėra nei langų, nei langinių, iš 

kaminų nerūksta dūmai; aplinkui nematyti jokio judėjimo ir 
negirdėti šunų, kurie praneštų mane atvykstant. Padariau iš- 
vadą, kad ši užeiga — viena iš tų apleistųjų, kaip man ir sakė 
Anducharo smuklininkas. 

Juo labiau artinausi prie ventos, juo gūdesnė man atrodė 
tyla. Galiausiai, prijojęs visai arti, pamačiau dėželę išmaldoms 
su tokiu užrašu: „Senjorai keliautojai, susimylėkite pasimelsti 
už Gonsaleso iš Mursijos, buvusio Venta Kemada šeimininko, 
sielą. O svarbiausia, traukite savo keliu ir nė jokia dingstimi 
nepasilikite čia nakčiai.“ 

Aš tuojau pat nusprendžiau mesti iššūkį pavojams, kuriais 
grasino užrašas. Anaiptol ne todėl, kad netikėjau šmėklomis, o 
todėl, kaip pamatysite toliau, kad visas mano auklėjimas buvo 
nukreiptas į garbės jausmą, o šis manding reiškė, jog niekada 
nevalia rodyti bent kokių baimės požymių. 

Saulė buvo dar ne visai nusileidusi, ir aš norėjau pasinau- 
dodamas paskutine šviesa peržiūrėti visus šios buveinės užka- 
borius — ne tiek, kad nuraminčiau save dėl pragariškų galių, 
užvaldžiusių ją, kiek trokšdamas paieškoti kokio nors maisto, 
nes tas truputis, kuriuo užkandau „Los Alkornokuose“, tega- 
lėjo pristabdyti, bet ne numaldyti atkakliai mane kamuojantį 
alkį. Perėjau nemažai kambarių ir menių. Daugelis jų buvo pa- 
gražintos mozaika sulig žmogaus ūgiu, o lubas puošė tie dai- 
lūs medžio raižiniai, kuriais kadaise teisėtai didžiavosi maurai. 
Apėjau virtuves, pastogę ir rūsius; pastarieji buvo išrausti uo- 
loje, kai kurie jungėsi su požeminiais takais, regis, ėjusiais giliai 
po kalnu; bet aš niekur neaptikau ko nors valgoma. Kadangi 
diena jau visiškai baigėsi, galiausiai nuėjau prie savo žirgo, kurį 
buvau pririšęs kieme, ir nuvedžiau jį į arklides, kur anksčiau 

buvau matęs šiek tiek šieno, o pats įsitaisiau viename kamba- 
ryje, kuriame buvo šioks toks gultas, vienintelis paliktas visoje 
užeigoje. Gaila, kad neturėjau bent kiek šviesos, bet alkis ka- 
mavo toksai stiprus, jog nepajėgiau užmigti. 

Tačiau kuo labiau naktis tamsėjo, tuo niūresnės mintys 
ėmė mane nikti. Mąsčiau apie dviejų savo tarnų dingimą, apie 
tai, kaip iš kur nors prasimanyti maisto. Maniau, kad kokie 
nors plėšikai, netikėtai iššokę iš krūmų ar kokios požeminės 
slėptuvės, užpuolė iš pradžių Moskitą, paskui Lopesą, kol šie 
buvo vieni, o manęs griebtis pabijojo, matydami, kad esu ka- 
riškis ir kad nepasieks tokios lengvos pergalės. Labiau nei visa 
kita mano mintims ramybės nedavė alkis; bet anksčiau kalnuo- 
se aš mačiau ožkas; jas privalėjo ganyti piemuo, ir sunku įsi- 
vaizduoti, kad šis žmogus neturėtų prie savęs bent kiek duonos 
pavalgyti su pienu. Be to, šiek tiek klioviausi savo šautuvu. Ti- 
krai neketinau grįžti atgal ir klausytis Anducharo šeimininko 
pašaipų. Priešingai, buvau tvirtai pasiryžęs toliau tęsti kelionę. 

Kai visi tie apmąstymai išsisėmė, nesusiturėjau vėl neper- 
bėgęs mintimis garsios istorijos apie netikrų monetų padir- 
bėjus ir keletos panašių, kurias man prieš miegą pasakodavo 
vaikystėje. Taip pat pagalvojau apie užrašą ant išmaldų dėželės. 
Netikėjau, kad velnias nusuko šeimininkui sprandą, niekaip 
nepajėgiau suprasti jo tragiško galo. 

Šitaip gūdžioje tyloje slinko valandos, kai netikėti varpo 
dūžiai privertė mane krūptelėti iš nuostabos. Išmušė dvylika 
kartų, ir, kaip žinoma, šmėklos įgyja galią tik nuo vidurnakčio 
iki pirmųjų gaidžių. Aš sakau, kad nustebau, ir kaip čia nenu- 
stebsi, jeigu varpas nemušė kitų valandų; be to, jo skambesys 
man pasirodė kažkoks nykus. Po mirksnio kambario durys at- 

sidarė ir aš pamačiau ant slenksčio kažkokią visiškai juodą, bet 
anaiptol nebauginančią figūrą — mat tai buvo graži pusnuogė 
negrė, abiejose rankose laikanti po deglą. 

Negrė prisiartino prie manęs, žemai tūptelėjo ir prašneko 
puikia ispanų kalba: 

— Senjore kabaljere, dvi svetimšalės damos, apsistoju- 
sios nakvynei šiame viešbutyje, jus labai prašo, kad teiktumė- 
tės kartu su jomis pavakarieniauti. Malonėkite sekti paskui 
mane. 

Nuskubėjau įkandin negrės ir po kelių koridorių pagaliau 
patekau į gerai apšviestą salę, kurios viduryje stovėjo stalas, pa- 
dengtas trims Žmonėms, su japoniško porceliano vazomis ir 
krištoliniais grafinais. Salės gilumoje stūksojo nuostabi lova. 
Čia sukinėjosi keletas negrių, tartum skubindamosi patarnau- 
ti, bet netrukus jos pagarbiai prasiskyrė sustodamos dviem ei- 
lėmis ir aš išvydau įžengiant dvi damas, kurių veidai, lelijų ir 
rožių atspalvio, ryškiai kontrastavo su jų tarnaičių juodmedžio 
spalvos oda. Damos laikėsi susiėmusios už rankų; buvo apsi- 
rengusios gana keistai, ar bent man taip pasirodė, bet iš tikrųjų 
tokia apranga įprasta daugelyje Berberijos pakrantės miestų, 
kaip aš pamačiau vėliau, kai teko daugiau pakeliauti. Štai ko- 
kia ta apranga buvo: susidėjo vien tik iš marškinių ir korse- 
to. Marškiniai iki juosmens drobiniai, o žemiau — Mekineso 
gazo, tokios medžiagos, kuri būtų visiškai permatoma, jeigu 
ne jaustos plačios šilkinės juostos, padoriau pridengiančios 
grožybes, kurias buvo galima nuspėti. Korsetas be rankovių, 
gausiai siuvinėtas perlais ir papuoštas deimantiniais segtukais, 
ganėtinai ankštai slėpė krūtinę; o marškinių rankovės, irgi ga- 


zinės, buvo paraitotos ir surištos už sprando. Nuogas damų 

rankas ties riešais ir virš alkūnių dabino apyrankės. Šių moterų 
pėdos, jeigu jos būtų buvusios velnienės, būtų turėjusios būti 
kreivos ar su ilgais nagais, bet nieko panašaus — buvo apautos 
siuvinėtomis kurpaitėmis, o ant čiurnų žėrėjo žiedai iš stambių 
briliantų. 

Nepažįstamosios nesivaržydamos, maloniai šypsoda- 
mos prisiartino prie manęs. Abi buvo tobulos gražuolės, vie- 
na — aukšta, liekna, akinamo žavesio, kita — miela, nedrąsi. 
Vyresnioji — pasigėrėtinos talijos ir tokių pat veido bruožų. 
Jaunesnioji — putnutė, kiek papūstomis lūpytėmis, o pro pu- 
siau primerktus vokus su nepaprasto ilgio blakstienomis šiek 
tiek matėsi akių vyzdžiai. Vyresnioji kreipėsi į mane tokiais 
kastiliškais žodžiais: 

— Senjore kabaljere, dėkojame jums, kad teikėtės priimti 
šią kuklią užkandą, manau, jog esate jos reikalingas. 

Pastaruosius žodžius ji ištarė taip vylingai, kad aš bemaž 
įtariau ją įsakius pagrobti mulą su mūsų maisto atsargomis. 
Bet pykti nebuvo kaip — padarytoji žala su kaupu atlyginta. 

Mes susėdome prie stalo, ir ta pati dama, pastumdama 
man porcelianinę vazą, tarė: 

— Senjore kabaljere, jus rasite čia 0/apodridą“ iš visokiau- 
sių mėsų, išskyrus vieną, nes mudvi esame tikratikės, noriu pa- 
sakyti, musulmonės. 

— Gražioji svetimšale, — atsakiau, — man regis, jūs gerai 
pasakėte. Be abejo, esate tikratikės, tai — meilės religija. Bet 
pirma nei apetitą teikitės patenkinti mano smalsumą, pasaky- 
kite, kas jūs tokios. 


* Olla podrida — mėsos troškinys (isp.). 

— Vis vien valgykite, senjore kabaljere, — atrėmė gražioji 
maurė, — neketiname slėpti nuo jūsų savo vardų. Aš vadinuo- 
si Emina, o mano sesuo — Zibeida. Gyvename Tunise, bet 
mūsų šeima kilusi iš Granados, ir kai kurie giminaičiai liko 
Ispanijoje, kur slapta išpažįsta savo tėvų tikėjimą. Prieš savaitę 
mudvi palikome Tunisą, išsilaipinome iš laivo tuščiame kran- 
te netoliese Malagos, paskui, įveikusios kalnus tarp Sochos ir 
Antekeros, atvykome į šią nuošalią vietą pakeisti aprangos ir 
imtis visų būtinų priemonių dėl savo saugumo. Senjore ka- 
baljere, taigi matote, mūsų kelionė yra svarbi paslaptis, kurią 
patikėjome jūsų padorumui. 

Užtikrinau gražuoles, kad joms nereikia baimintis bent 
kokio mano nediskretiškumo, o paskui įnikau valgyti, po teisy- 
bei, gana godžiai, bet vis tiek ne be tam tikro būtino taktišku- 
mo, apie kurį niekada nepamiršta jaunikaitis, atsidūręs vienas 
pats moterų draugijoje. 

Pastebėjusi, kad numaldžiau pirmą savo alkį ir ėmiausi 
to, kas ispaniškai vadinama /as du/ces*, gražioji Emina įsakė 
negrėms parodyti man, kaip jų krašte šokama. Regis, joks įsa- 
kymas negalėjo būti joms malonesnis. Įvykdė jį su pasimėga- 
vimu, kone prilygstančiu palaidumui. Aš netgi pamaniau, kad 
būtų buvę sunku užbaigti jų šokį, bet paklausiau šeimininkių, 
ar kartkartėmis ir pačios neatsiduoda tokiai pramogai. Užuot 
atsakiusios, abi atsistojo ir pareikalavo kastanječių. Jųdviejų 
šokis priminė Mursijos bolero, o kai kurie žingsneliai — fofą, 
kokia šokama Algarvėje; tie, kurie yra lankęsi tose provinci- 
jose, lengvai galėtų tai įsivaizduoti. Bet jie vis dėlto niekada 


* Saldėsiai (isp.) 

nesuvoks viso to žavesio, kurio šokiui teikė įgimtas grakštumas 
abiejų afrikiečių, vilkinčių persišviečiančiais rūbeliais. 

Kurį laiką jas stebėjau gana šaltakraujiškai, galiausiai vis 
greitesni šokėjų judesiai, skatinami gyvesnio ritmo, kurtinami 
mauriškos muzikos garsai, mano pakili nuotaika, netikėtai pa- 
sistiprinus maistu, ir aš pats, nesitveriantis savo kailyje — viskas 
susidėjo ir sujaukė man protą. Nebežinojau, esu su moterimis 
ar su klastingomis sukubėmis. Nedrįsau žiūrėti — nenorėjau 
matyti. Prisidengiau delnu akis ir pasijutau silpstąs. 

Abi seserys prisiartino prie manęs, kiekviena paėmė už 
rankos. Emina paklausė, ar man bloga. Aš ją nuraminau. Zi- 
beida paklausė, kas per medalionas man ant krūtinės ir ar tai 
kokios mylimosios portretas. 

— Tai, — paaiškinau, — motinos man dovanota bran- 
genybė, kurią jai pažadėjau visada nešioti prie savęs. Čia įdėta 
dalelytė tikrojo kryžiaus. 

Sulig šiais žodžiais pamačiau Žibeidą pasitraukiant ir iš- 
blykštant. 

— Kodėl išsigandote? — paklausiau. — Juk kryžiaus bijo 
tik tamsybių dvasios. 

Už seserį atsakė Emina: 

— Senjore kabaljere, juk žinote, kad mudvi musulmonės, 
todėl jūsų neturi stebinti liūdesys, kurį pamatėte mano sesers 
veide. Prisipažįstu, ir aš tą pat jaučiu. Mums labai gaila regėti 
jumyse, kuris esate artimiausias mūsų giminaitis, krikščionį. Ši 
kalba jus stebina, bet argi jūsų motina nebuvo viena iš Gome- 
lesų? Mudvi irgi priklausome tai pačiai šeimai, kuri tėra atšaka 
Abenseragų giminės... Bet prisėskime ant šios kanapos ir aš 
jums papasakosiu daugiau. 

Negrės pasišalino. Emina pasodino mane į sofos kampą. 
O pati įsitaisė greta, sukryžiavusi po savimi kojas. Zibeida at- 
sisėdo iš kito šono, atsirėmė į mano pagalvėlę, ir buvome taip 
arti vienas kito, kad mūsų alsavimai maišėsi. Emina sekundėlę 
tartum užsisvajojo, paskui, labai užjaučiamai mane nužvelgusi, 
paėmė už rankos ir prašneko: | 

— Brangusis Alfonsai, nėra ko nuo jūsų slėpti, mus drau- 
gėn suvedė ne atsitiktinumas. Mudvi čia jūsų laukėme; jeigu 
baimė būtų privertusi jus pasirinkti kitą kelią, būtumėte vi- 
siems laikams praradęs mudviejų pagarbą. 

— Jūs man meilikaujate, Emina, — atrėmiau, — ir nesu- 
prantu, kodėl jums turi rūpėti mano narsa. 

— Jūs mums labai rūpite, — vėl prašneko gražioji mau- 
rė, — bet, galimas daiktas, jausitės šiek tiek mažiau pamalo- 
nintas, kai sužinosite, kad esate vos ne pirmas vyras, kurį mudvi 
gyvenime regėjome. Mano žodžiai jus stebina, ir lyg abejojate 
jų tiesa. Aš jums pažadėjau istoriją apie mūsų protėvius, bet 
galbūt verčiau būtų pradėti nuo mūsiškės. 


EMINOS IR JOS SESERS ZIBEIDOS ISTORIJA 


MUDVI — DUKROS Gasiro Gomeleso, dėdės iš motinos 
pusės, dabar valdančiojo Tuniso dėjaus, brolių neturėjome, vi- 
sai nepažinojome savo tėvo, nes uždarytos tarp seralio sienų 
nė neįsivaizdavome egzistuojant jūsiškę lytį. Tačiau, abi nuo 
prigimties nepaprastai linkusios į švelnumą, mudvi labai ais- 


tringai mylėjome viena kitą. Sis prieraišumas prasidėjo nuo 

pat ankstyvos mūsų vaikystės. Verkdavome, kai mus norėdavo 
perskirti, kad ir trumpam. Jeigu bardavo vieną, kita apsipilda- 
vo ašaromis. Dienomis mes žaisdavome prie to paties stalo, o 
naktimis miegodavome toje pačioje lovoje. 

Šis toksai stiprus jausmas tartum augo kartu su mumis 
ir dar labiau sustiprėjo dėl vienos aplinkybės, apie kurią tuoj 
papasakosiu. Tuomet buvau šešiolikos, o sesuo — keturiolikos 
metų. Jau seniai buvome pastebėjusios, kad motina rūpestingai 
slepia nuo mūsų kai kurias knygas. Iš pradžių mažai kreipėme į 
tai dėmesio, nes ir taip knygos, kurios mus mokė skaityti, varė 
nuobodulį, bet su amžiumi mudviem pabudo smalsumas. Nu- 
taikiusios progą, kai užgintoji spinta liko neužrakinta, pasku- 
bom pasičiupome iš jos ten buvusį vieną tomelį, kuris vadinosi 
Medžnūno ir Leili meilystės ir buvo išverstas iš persų kalbos Ben 
Omri. Šis nuostabus kūrinys, kuriame liepsningai nuspalvina- 
mi visi meilės malonumai, įkaitino jauną mūsų vaizduotę. Ne 
viską gerai supratome, nes niekada nebuvome regėję jūsiškės 
lyties būtybių, bet kartojome posakius iš knygos. Kalbėjomės 
meilužių žodžiais; galiausiai panorome mylėtis kaip ir jie. Aš 
prisiėmiau Medžnūno vaidmenį, o sesuo — Leili. Iš pradžių 
leidau suprasti jai savo aistrą parinkdama į puokštę tam tikras 
gėles — tai lyg koks paslaptingas šifras, kuriuo ypač naudoja- 
masi visoje Azijoje. Paskui svaidžiau į seserį iškalbingus žvilgs- 
nius, puldavau jai į kojas, bučiuodavau jos žingsnių paliktus 
pėdsakus, meldžiau zefyrą, kad nuneštų jai mano skundus ir 
atodūsių karštį, kurį maniau į juos įdedanti. 

Zibeida, sekdama rašytojo pamokomis, paskyrė man pa- 
simatymą. Aš pripuoliau jai prie kelių, bučiavau rankas, savo 
ašaromis drėkinau pėdas; mano meilužė iš pradžių šiek tiek 


66 


JEAN POTOCKI *4P“ RANKRAŠTIS, RASTAS SARAGOSOJE 


priešinosi, paskui leido nuvogti iš savęs keletą palankumo žen- 
klų; galop visiškai atsidavė mano nekantriai aistrai. Iš tikrųjų 
mudviejų sielos tartum susiliejo, ir aš net nežinau, kas dar būtų 
galėję padaryti mus laimingesnes, negu tada buvome. 

Nebepamenu, kiek laiko mudvi mėgavomės šiomis ais- 
tringomis scenomis, bet netrukus siautulingi mūsų jausmai 
šiek tiek aprimo. Pamėgome mokslą apie augalus, apie kuriuos 
žinių sėmėmės iš garsiojo Averoeso“ raštų. 

Mano motina, maniusi, kad neįmanoma pernelyg ap- 
siginti nuo seralio nuobodulių, patenkinta matė, kad mudvi 
mėgstame kuo nors užsiimti. Ji parsisiųsdino iš Mekos tokią 
šventą moterį, vardu Hazereta, jis reiškia šventų švenčiausią- 
ją. Hazereta mus mokė Pranašo įstatymų; jos pamokos vyko 
ta gryniausia ir melodingiausia kalba, kokia šnekama kuraiši- 
tų“ gentyje. Nepajėgėme jos atsiklausyti ir netrukus mintinai 
mokėjome beveik visą Koraną. Paskui motina pati mudviem 
papasakojo mūsų giminės istoriją ir įdavė į rankas nemažai 
memuarų, kurių vieni buvo rašyti arabų, kiti — ispanų kalba. 
Ak, brangusis Alfonsai, koks jūsiškis tikėjimas tuomet mums 
pasirodė šlykštus, kaip labai pradėjome neapkęsti persekiojan- 
čių žmones jūsų kunigų! Antra vertus, kaip mudvi pradėjome 
užjausti negandas tiekos įžymių nelaimingųjų, kurių kraujas 
teka mūsų gyslomis! 

Kartais didžiai žavėjomės Saidu Gomelesu, nukankin- 
tu inkvizicijos požemiuose, kartais — jo sūnėnu Lejisu, ilgai 


* Šiuo vardu buvo žinomas Abu al Valid ibn Ruchdis, gimęs Kordoboje (1125— 
1198), arabų gydytojas ir filosofas. 
“ Arabų gentis, kuriai priklausė Mahometas. 

gyvenusiu kalnuose laukinėmis sąlygomis, mažai besiskirian- 
čiomis nuo plėšriųjų žvėrių gyvenimo. Tokie personažai vertė 
mus žavėtis vyrais; būtume norėjusios juos matyti ir dažnai 
užlipdavome ant savo sodo terasos, kad iš tolo galėtume ste- 
bėti žmones, išplaukiančius laivais į Goletės ežerą arba trau- 
kiančius į Hamam Nefo maudyklas. Jeigu mudvi ir nevisiškai 
pamiršome Medžnūno meilės pamokas, bent jų drauge nebe- 
kartojome. Netgi maniau, kad švelnūs mano jausmai seseriai 
išblėso, bet vienas naujas nutikimas įrodė, jog klydau. 

Kartą motina pas mus atsivedė kažkokią princesę iš Ta- 
fileto, jau pagyvenusią moterį; mudvi ją priėmėme kaip įma- 
nydamos geriau. Princesei išėjus, motina man pasakė, kad ši 
prašo manęs savo sūnui į žmonas, o mano sesuo turėtų ištekėti 
už vieno iš Gomelesų. Ta naujiena mums buvo it perkūnas iš 
giedro dangaus ir iš pradžių taip pribloškė, kad bemaž nepa- 
jėgėme pratarti nė žodžio. Galiausiai nelaimė gyventi vienai 
be kitos taip gyvai stojo mums prieš akis, kad pasidavėme bai- 
siausiai nevilčiai. Rovėmės plaukus, drebinome savo šauksmais 
seralį. Galų gale, kai mudviejų sielvartas peržengė visas ribas, 
motina išsigandusi pažadėjo mūsų neversti; taip pat patikino, 
kad abiem bus leista likti merginomis arba ištekėti už to paties 
vyro. Mudvi šiek tiek nusiraminome. 

Kiek vėliau motina atėjo mums pranešti, kad pakalbėjusi 
su mūsų giminės galva ir šis sutikęs, jog mudvi turėtume tą 
patį vyrą, su sąlyga, jei šio gyslomis tekės Gomelesų kraujas. 

Iš pradžių nieko neatsakėme, bet paskui sulig kiekviena die- 
na mintis turėti dviese tą patį vyrą vis labiau mums patiko. Ne- 
buvome niekada mačiusios vyriškio, nei jauno, nei seno, nebent 


tik labai iš tolo, bet kadangi jaunos moterys mums atrodė kur kas 

malonesnės už senes, troškome, kad mudviejų sutuoktinis būtų 
jaunas. Taip pat tikėjomės, kad jis paaiškins mums kai kurias Ben 
Omri knygos vietas, kurias ne itin gerai supratome. 

Čia Zibeida pertraukė seserį ir apsivydama mane ranko- 
mis tarė: 

— Brangusis Alfonsai, kodėl jūs ne musulmonas! Kokia 
būtų man laimė matyti jus Eminos glėbyje, dalyvauti judviejų 
malonumuose, prisidėti prie glamonių, nes juk, brangusis Al- 
fonsai, mūsų namuose, kaip ir Pranašo giminėje, palikuonys 
iš moteriškosios pusės turi tokias pat teises kaip ir vyriškoji 
šaka. Galbūt tik nuo jūsų priklauso, kad taptumėte galva mūsų 
giminės, kuri jau yra beišnykstanti. Dėl to tereikėtų atmerkti 
akis šventosioms mūsų tikėjimo tiesoms. 

Šie žodžiai man pasirodė tokie panašūs į Šėtono gundy- 
mą, kad pamaniau jau matąs ant žaviosios Žibeidos kaktos ra- 
gus. Sumurmėjau kažką tokio religinga. Abi seserys šiek tiek 
atsitraukė. Eminos veidas surimtėjo, ir toliau ji šitaip tęsė: 

— Senjore Alfonsai, aš jums daug kalbėjau apie seserį ir 
save. Ne tokį tikslą turėjau, atsisėdau čia greta norėdama jus 
supažindinti su Gomelesų istorija, iš kurių paeinate pagal mo- 
teriškąją liniją. Taigi štai ką norėjau jums papasakoti: 


KASAR GOMELESO PILIES ISTORIJA 


MŪSŲ GIMINĖS PRADININKAS buvo Masudas Ben Taheras, 
brolis Jusufo Ben Tahero, kuris įžengė į Ispaniją priekyje arabų 
ir suteikė savo vardą Gebal Tahero kalnui, jūs jį tariate kaip Gi- 

braltarą. Masudas, kuris daug prisidėjo prie jų ginklų sėkmės, 
gavo iš Bagdado kalifo valdyti Granadą, kur pasiliko iki savo 
brolio mirties. Būtų ten užsilaikęs ilgiau, nes buvo mylimas tiek 
musulmonų, tiek mosarabų, tai yra krikščionių, likusių arabų 
valdžioje, bet Masudas Bagdade turėjo priešų, kurie juodino jį 
kalifo akyse. Sužinojęs, kad jo žūtis nulemta, pats nusprendė 
pasišalinti. Taigi Masudas surinko saviškius ir pasitraukė į Al- 
pujarus, kurie, kaip jūs žinote, sudaro Siera Morenos kalnų tąsą 
ir skiria Granados karalystę nuo Valensijos. 

Vestgotai, iš kurių mes atkovojome Ispaniją, niekada ne- 
prasiskverbė iki Alpujarų. Dauguma slėnių buvo visiškai žmo- 
nių negyvenami. Tik trijuose glaudėsi senovės Ispanijos genties 
palikuonys, vadinti turdulais. Jie neišpažino nei Mahometo, nei 
jūsiškio pranašo iš Nazareto; religinės jų nuostatos ir įstatymai 
buvo saugomi dainose, kurias tėvai perduodavo savo vaikams; 
kadaise jie turėjo knygas, bet šios laikui bėgant dingo. 

Masudas pajungė sau turdulus veikiau įtikinėjimu nei 
įėga, išmoko jų kalbos ir įdiegė jiems musulmonišką tikėjimą. 
Abi tautos susiliejo per santuokas: tai šiam kraujo mišiniui ir 
kalnų orui mes turime būti dėkingos už tą gyvą odos spal- 
vą, kokią matote turint mano seserį ir mane ir kokia išsiskiria 
Gomelesų dukterys. Tarp maurų pasitaiko daug labai šviesių 
moterų, bet jos visada blyškios. 

Masudas prisiėmė šeicho titulą ir pasistatydino labai 
stiprią pilį, kurią pavadino Kasar Gomelesu. Veikiau savo 
genties teisėjas nei valdovas, Masudas buvo bet kuriuo laiku 
prieinamas visiems, tai padaręs savo pareiga, tačiau kiekvieno 
mėnesio paskutinį penktadienį jis pasišalindavo nuo šeimos ir 


užsidarydavo pilies požemyje, kur likdavo iki kito penktadie- 

nio. Tie dingimai duodavo dingst įvairioms spėlionėms. Vieni 
kalbėjo, kad mūsų šeichas šnekasi su Dvyliktuoju imamu, kuris 
turi pasirodyti žemėje stojus pasaulio pabaigai. Kiti manė, kad 
mūsų rūsyje sėdi grandinėmis prirakintas Antikristas. Dar ki- 
tiems kildavo mintys, kad ten ilsisi septyni miegantys broliai 
su savo šuniu Kalebu. Masudo šios paskalos nė kiek netrikdė: 
jis toliau valdė savo tautelę, kol užteko jėgų. Galiausiai parinko 
išmintingiausią iš visos genties žmogų, paskyrė savo įpėdiniu 
ir atidavė jam požemio raktus, o pats pradėjo atsiskyrėlišką gy- 
venimą, kuris tęsėsi dar nemažai metų. 

Naujasis šeichas valdė kaip ir jo pirmtakas ir kiekvieno 
mėnesio paskutinį penktadienį taip pat dingdavo. Viskas liko 
po senovei, kol Kordoba pasiskyrė nuosavus kalifus, visiškai 
nepriklausomus nuo Bagdado valdžios. Tuomet Alpujarų kal- 
niečiai, kurie dalyvavo revoliucijoje, pradėjo kurtis lygumose, 
kur tapo žinomi kaip abenseragai, o likę kalnuose ir pavaldūs 
Kasar Gomeleso šeichui išsaugojo Gomelesų vardą. 

Tuo tarpu abenseragai supirko geriausias Granados kara- 
lystės žemes ir gražiausius miesto namus. Jų prabanga traukė 
visuotinį dėmesį, manyta, kad šeicho požemyje slypi milžiniš- 
kas lobis, bet buvo neįmanoma to patikrinti, nes abenseragai 
patys nežinojo, iš kur paeina jų turtai. 

Galiausiai šios gražios karalystės užsitraukė dangaus rūs- 
tybę ir buvo atiduotos į netikėlių rankas. Granada buvo paimta, 
ir po savaitės garsusis Gonsalvas Kordobietis trijų tūkstančių 
karių priešakyje įžengė į Alpujarus. Tuo metu mūsų šeichas 
buvo Hatemas Gomelesas; jis išėjo pasitikti Gonsalvo ir šiam 
pasiūlė pilies raktus; ispanas pareikalavo ir požemio raktų. 
Šeichas ir tuos jam nesipriešindamas atidavė. Gonsalvas pats 

panoro nusileisti į požemį. Tačiau ten teaptiko kapą ir kažkiek 
senų knygų, skaniai pasišaipė iš visų girdėtų pasakojimų ir pa- 
skubėjo grįžti į Valjadolidą, kur jį šaukė atgal aistra ir meilės 
intrigėlės. 

Iki atsisėdant į sostą Karoliui mūsų kalnuose viešpatavo 
taika. Tuomet mūsų šeichas buvo Sefis Gomelesas. Šis žmo- 
gus, iš gerai nežinomų ligi šiol paskatų, pranešė naujajam im- 
peratoriui, kad jam atskleisiąs svarbią paslaptį, jeigu teiktųsi 
atsiųsti į Alpujarus kokį nors senjorą, kuriuo pasitiki. Nepraėjo 
nė dviejų savaičių, kai jo didenybės vardu pas Gomelesus pri- 
sistatė don Rujisas iš Toledo, bet šis aptiko, kad šeichas išva- 
karėse buvo nužudytas. Don Rujisas ištardė kelis Žmones, bet 
greitai pavargęs nuo bergždžių pastangų grįžo į dvarą. 

Taigi šeichų paslaptis liko Sefio žudiko žinioje. Šis žmo- 
gus, kuris vadinosi Bilahas Gomelesas, surinko genties seno- 
lius ir jiems įrodė būtinybę imtis naujų atsargumo priemonių 
tokiai svarbiai paslapčiai išsaugoti. Nuspręsta, kad su ja bus 
supažindinti keletas Gomelesų šeimos narių, bet kiekvienas iš 
jų tesužinos paslapties dalelę, ir tik po to, kai neginčijamai įro- 
dys savo drąsą, išmintį ir ištikimybę. 


Šioje vietoje Zibeida vėl pertraukė seserį: 

— Brangioji Emina, ar nemanote, kad Alfonsas būtų iš- 
laikęs visus išbandymus? Ak, kas gali tuo abejoti! Brangusis 
Alfonsai, kaip gaila, kad jūs ne musulmonas! Galbūt jūsų ži- 
nioje būtų atsidūrę milžiniški lobiai. 
sia, neįstengusi sugundyti manęs gašlumu, mėgino suvilioti 
meile auksui. Bet dvi gražuolės arčiau prisiglaudė prie manęs, 

ir aš aiškiai pajutau gyvų kūnų, o ne dvasių prisilytėjimą. Po 
trumputės tylos Emina toliau vyniojo savo istorijos siūlą. 


— Brangusis Alfonsai, — tarė man, — jūs ganėtinai Ži- 
note apie persekiojimus, kuriuos patyrėme valdant Pilypui, 
Karolio sūnui. Buvo grobiami vaikai, juos versdavo auklėti pa- 
gal krikščioniškąjį tikėjimą. Tokiems atiduodavo visus turtus 
jų tėvų, pasilikusių tikratikiais. Kaip tik tuo metu vienas iš Go- 
melesų buvo priimtas į Šventojo Dominyko dervišų teketą“ ir 
galiausiai tapo Didžiuoju inkvizitoriumi. 

Čia išgirdome pragystant gaidį, ir Emina nutilo. Gaidys 
užgiedojo darsyk. Prietaringas žmogus būtų galėjęs tikėtis, kad 
išvys abi gražuoles išlekiant pro židinio kaminą. Tačiau anaip- 
tol to neįvyko, jos tik tartum užsisvajojo ir susirūpino. 

Emina pirmoji pertraukė tylą: 

— Mielasis Alfonsai, — tarė man, — tuoj išauš diena; 
valandos, kurias drauge praleidome, pernelyg brangios, kad 
jas naudotume visokioms istorijoms pasakoti. Negalime tapti 
jūsų žmonomis, nebent priimtumėte mūsų šventąjį tikėjimą. 
Bet jums leidžiama matyti mus sapne. Sutinkate? 

Sutikau su viskuo. 

— Bet tai dar ne viskas, — labai rimtai vėl prašneko Emi- 
na, — tai dar ne viskas, brangusis Alfonsai. Reikia, kad šven- 
čiausiais garbės įstatymais pasižadėtumėte niekada neišduoti 
mudviejų vardų, to, kad egzistuojame, ir visko, ką žinote apie 
mus. Ar išdrįsite priimti šį iškilmingą įsipareigojimą? 

Pažadėjau viską, ko iš manęs buvo norima. 


* T. y. vienuolių ordiną (ara6.) 

— To pakanka, — tarė Emina. — Sese, atnešk taurę, pa- 
šventintą Masudo, mūsų pirmojo vado. 

Kol Zibeida nuėjo paieškoti užburtosios taurės, Ėmina, par- 
puolusi kniūbsčia ant grindų, murmėjo arabiškai maldas. Zibeida 
grįžo nešina taure, kuri man pasirodė išskaptuota iš vienintelio 
didžiulio smaragdo, ir suvilgė iš šios savo lūpas. Emina padarė tą 
pat ir įsakė man išgerti iškart ligi dugno gėrimo likutį. 

Aš įvykdžiau ką lieptas. 

Emina padėkojo man už klusnumą ir labai švelniai ap- 
kabino. Paskui Zibeida prilipo savo lūpomis prie manųjų ir 
tartum nepajėgė atsiplėšti. Pagaliau seserys mane paliko, tar- 
damos, kad aš dar pamatysiu jas ir kad patariančios man kuo 
greičiau užmigti. 

Tiek nepaprastų įvykių, nuostabių pasakojimų ir netikėtų 
įspūdžių, be abejo, būtų suteikę peno apmąstymams visą naktį, 
bet, turiu prisipažinti, labiau už viską man rūpėjo žadėtieji sa- 
pnai. Paskubėjau nusirengti ir atsigulęs į man parengtą lovą su 
malonumu pastebėjau, kad guolis labai platus ir kad sapnams 
tiek daug vietos nereikia. Bet vos tik taip pagalvojau, negveikia- 
mas miegas sumerkė man vokus ir visos nakties apgaulės užvaldė 
mano jausmus. Be paliovos klaidžiojau po fantastiškus reginius; 
mintys, prieš mano paties valią nešamos geismų sparnų, nuleis- 
davo mane į Afrikos seralių vidų ir pasiduodavo uždarytiems 
tarp jų sienų Žavesiams, gramzdindamos į chimerinius malonu- 
mus. Jaučiausi sapnuojąs ir tuo pat metu suvokiau, kad glaudžiu 
prie savęs anaiptol ne sapnų būtybes. Klydinėjau beprotiškiausių 
iliuzijų ūke, bet nuolat atsirasdavau su savo gražiosiomis pusse- 
serėmis. Užmigdavau joms ant krūtinių ir atsibusdavau jų glė- 


byje. Nepamenu, kiek kartų jutau šias saldžias permainas. 

ANTRA DIENA 


Pagaliau aš išties atsibudau; saulė degino vokus — man 
sunkiai pavyko juos pramerkti. Išvydau dangų. Sumojau esąs 
gryname ore. Bet miegas tebeslėgė akis. Jau nebemiegojau, tik 
galva dar nebuvo visiškai šviesi. Kamuojantys vaizdiniai sekė 
vienas po kito. Mane jie baugino. Staiga pašokau ir atsisėdau. 

Kur rasti žodžius, kad galėčiau apsakyti mane apėmusį 
siaubą? Gulėjau po Los Ermanos kartuvėmis. Dviejų brolių 
Dzotų lavonai ne kabėjo ant jų, o gulėjo abipus manęs. Matyt, 
išmiegojau naktį tarp jų. Mano pragulėta ant virvagalių, ratų 
lūženų, žmonių griaučių likučių ir ant šlykščių skarmalų, atsi- 
skyrusių nuo kūnų dėl puvimo. 

Pamaniau, kad dar nesu kaip reikiant atsibudęs ir kad 
mane kamuoja bjaurus sapnas. Vėl užsimerkiau ir stengiau- 
si prisiminti, kur vakar buvau... Tuomet pajutau sau į šonus 
įsmingant nagus. Pamačiau nutūpusį ant manęs maitvanagį ir 
ryjantį vieną iš mano guolio draugų. Jo nagų sukeltas skaus- 
mas privertė mane galutinai pabusti. Pamačiau šalimais savo 
drabužius ir šokau paskubom rengtis. Paskui pamėginau išei- 
ti iš kartuvių aptvaro, bet vartukus radau užkaltus vinimis, ir 
nepaisant visų pastangų man nepavyko jų išlaužti. Taigi teko 
ropštis per šio pasigailėtino aptvaro sienas. Pasisekė jas įveikti, 
ir remdamasis į vieną kartuvės stulpą ėmiau apžiūrinėti apy- 
linkes. Nesunkiai jas atpažinau. Iš tikrųjų buvau patekęs į Los 
Ermanos slėnio pradžią, netoliese nuo Gvadalkivyro krantų. 

Toliau stebėdamas pamačiau prie upės du keliautojus, iš 
kurių vienas rengėsi pusryčiauti, o kitas laikė už žąslų du žir- 

gus. Taip apsidžiaugiau pamatęs žmones, kad tuoj pat sušukau: 
„Agur! Agur!“ Ispaniškai tai reiškia „Laba diena“ arba „Sveiki 
Abu keliautojai, išvydę reiškiamas jiems nuo kartuvių 
mandagybes, atrodė kurį laiką neapsisprendę ką daryti, bet 
staiga šoko ant žirgų ir leidosi smarkiais šuoliais tolyn, pasi- 
rinkdami kelią į „Alkornokus“. Šaukiau jiems sustoti,bet veltui; 
kuo garsiau šaukiau, tuo aršiau pentinais ginė jie savo ristūnus. 
Galiausiai dingo man iš akių, ir aš visų pirma pagalvojau, kad 
reikia palikti savo postą. Nušokau ant žemės ir krisdamas šiek 
tiek užsigavau koją. 

Sulinkęs, šlubčiodamas pasiekiau Gvadalkivyro krantą 
ir čia aptikau dviejų keliauninkų paliktą pusrytį; niekas ne- 
galėjo geriau man tikti, nes jaučiausi labai išsekęs. Radau dar 
verdančio šokolado, s6024a0*, sumirkytų Alikantės vynu, duo- 
nos ir kiaušinių. Pasistiprinau, o paskui ėmiau mąstyti apie 
tai, kas man nutiko naktį. Galvoje viskas buvo susijaukę, bet 
gerai prisiminiau, kad daviau garbės žodį saugoti paslaptį ir 
tvirtai buvau pasiryžęs jį tesėti. Šitaip nusprendus man teliko 
apsvarstyti, ką šiuo pat metu turiu daryti, ir atrodė, kad garbės 
įstatymai labiau negu kada nors anksčiau mane verčia keliauti 
per Siera Moreną. 

Galbūt pasirodys keista, kad aš tiek daug rūpinausi savo 
garbe ir tiek mažai — vakarykščiais įvykiais; bet šitokia mąs- 
tysena vėlgi buvo mano auklėjimo pasekmė, kaip bus galima 
pamatyti toliau iš šio pasakojimo. O kol kas grįžtu prie savo 
kelionės. 


“ Iškreipta ispaniška forma — esponjado (tariama „esponchado“) — biskvitas. 

Man buvo labai smalsu sužinoti, ką padarė velniai su mano 
žirgu, kurį palikau Venta Kemadoje; o kadangi, beje, keliauti 
man reikėjo tenlink, nusprendžiau užsukti į užeigą. Pėsčiomis 
teko įveikti visą Los Ermanos slėnį, paskui kitą, kuriame buvo 
venta, ir taip pavargau, jog baisiai nekantravau kuo greičiau 
surasti savo žirgą. Ir tikrai, aptikau jį toje pačioje arklidėje, kur 
buvau palikęs. Atrodė žvalus, gerai prižiūrėtas, blizgančiu, lyg 
ką tik iššukuotu kailiu. Nenutuokiau, kas galėjo juo pasirūpin- 
ti, bet jau buvau matęs tiek nepaprastų dalykų, jog dėl šio ilgai 
nesusimąsčiau. Būčiau iškart leidęsis į kelią, jeigu ne smalsu- 
mas darsyk peržiūrėti nakvynės namų vidų. Atradau kambarį, 
kuriame iš pradžių atsiguliau miegoti, bet kad ir kaip ieškojau, 
neįstengiau atrasti to, kuriame mačiau gražiąsias afrikietes. 
Tad lioviausi toliau ieškojęs, šokau ant žirgo ir tęsiau kelionę. 

Kai pabudau po Los Ermanos kartuvėmis, saulė jau buvo 
įpusėjusi savo kelią dangumi. Dar dvi valandas sugaišau, kol 
pasiekiau ven/ą. Taigi, kol sukoriau dar porą mylių, man teko 
pagalvoti apie naują būstą nakvynei, bet nematydamas aplin- 
kui jokio vis stūmiausi į priekį. Galiausiai tolumoje išvydau 
gotišką koplyčią su trobele šalimais, lyg panašia į atsiskyrėlio 
buveinę. Visa tai stovėjo gana atokiai nuo pagrindinio kelio, 
bet kadangi pradėjau justi alkį, nedvejojau išsukti į šalį, vilda- 
masis gauti pavalgyti. Atjojęs ten, pririšau žirgą prie medžio ir 
pasibeldžiau į atsiskyrėlio trobelės duris. Pro jas pasirodė labai 
garbios išvaizdos vienuolis. Su tėvišku švelnumu mane apka- 
binęs, jis tarė: 

— Įeikite, sūnau mano, ir paskubėkite. Nepasilikite nak- 
čiai lauke, saugokitės gundytojo. Viešpats patraukė nuo mūsų 
savo globojančią ranką. 

Padėkojau atsiskyrėliui už gerumą, kurį man parodė, ir 
pasakiau, kad jaučiuosi nepaprastai alkanas, būtinai turiu ko 
nors užkąsti. 

— Galvokite apie savo sielos išganymą, o sūnau mano! 
Eikite į koplyčią. Atsiklaupkite priešais kryžių. O aš kol kas 
pasirūpinsiu jūsų kūno reikmėmis. Bet jums teks tenkintis ku- 
kliu užkandžiu, tokiu, kokio galima tikėtis iš atsiskyrėlio. 

Nuėjau į koplyčią ir išties pasimeldžiau, nes ne tik kad 
nebuvau laisvamanis, bet netgi nesupratau, kaip tokių gali būti. 
Tatai irgi man buvo įskiepyta auklėjimo. 

Po ketvirčio valandos atsiskyrėlis atėjo manęs pasiimti ir 
nusivedė į trobelę, kur aš pamačiau ant padengto stalo gana 
padorią vakarienę. Čia buvo puikių alyvuogių, acte marinuotų 
artišokų, saldžiųjų svogūnų su padažu ir ne duonos, o sausai- 
nių. Taip pat stovėjo nedidelis butelis vyno. Atsiskyrėlis pasakė 
pats niekada jo negeriąs, bet saugojąs pas save aukojimui per 
mišias. Tad ir aš kaip atsiskyrėlis vyno neprisiliečiau, užtat li- 
kusi vakarienė suteikė man didžiulį malonumą. Kol vaišinausi, 
į trobelę įėjo tokia baisi figūra, kokios gyvenime dar nebuvau 
regėjęs — Žmogus iš pažiūros dar jaunas, bet siaubingai liesas, 
išsitaršiusiais plaukais, viena išlupta ir dar tebekraujuojančia 
akimi. Liežuvis karojo iš burnos, per jį dribo putos. Nepažįsta- 
masis vilkėjo gana geru juodu abitu, bet tai ir buvo vienintelis 
jo drabužis — po apačia neturėjo nei kelnių, nei marškinių. 

Baisioji būtybė, niekam nepratarusi nė žodžio, nuėjo ir 
atsitūpė kampe, kur liko nejudanti it statula, vienintelę sveiką 
akį įsmeigusi į krucifiksą, kurį laikė rankose. Kadangi aš jau 
baigiau vakarieniauti, paklausiau atsiskyrėlį, kas šis žmogus. 


Senis taip man atsakė: 

— Sūnau mano, šis žmogus — apsėstasis, iš kurio aš va- 
rau velnią, baisi jo istorija gerai įrodo, kokią lemtingą galią yra 
pasisavinęs šioje nelaimingoje žemėje tamsybių angelas. Pasa- 
kojimas galėtų praversti jūsų išganymui, tad aš tuoj liepsiu jam 
pradėti. — Ir pasisukęs į apsėstąjį tarė: — Pačekai, Pačekai, 
tavo atpirkėjo vardu įsakau papasakoti savo istoriją. 

Pačekas bjauriai suurzgė ir pradėjo tokiais žodžiais: 


VELNIO APSĖSTOJO PAČEKO ISTORIJA 


— AŠ GIMIAU KORDOBOJE, kur mano tėvas gyveno dau- 
giau nei pasiturimai. Motina pasimirė prieš trejus metus. Iš 
pradžių tėvas tartum labai jos gailėjosi, bet po kelių mėnesių, 
pasitaikius progai nukeliauti į Seviliją, jis ten įsimylėjo jauną 
našlę, kuri vadinosi Kamilė de Tormes. Ši persona negarsėjo 
pernelyg gera reputacija, ir keli tėvo draugai mėgino jį atkal- 
bėti nuo šios pažinties, bet nepaisant jų pastangų dveji metai 
po mano motinos mirties vedybos įvyko. Iuoktuvės surengtos 
Sevilijoje, ir po kelių dienų tėvas grįžo į Kordobą su Kamile, 
savo naująja žmona, ir jos seserimi Inesilja. 

Naujoji mano pamotė visiškai atitiko prastus gandus, ku- 
rie apie ją sklandė. Mūsų namuose pradėjo nuo to, kad mėgino 
sužadinti sau mano meilę. Bet jai nepavyko. Taip, aš įsimylėjau, 
bet jos seserį Inesilją. Mano aistra netrukus netgi tiek sustip- 
rėjo, kad nuėjęs puoliau tėvui į kojas ir paprašiau jo svainės 
rankos. 

Tėvas švelniai pakėlė mane, paskui pasakė: 

— Sūnau mano, draudžiu jums galvoti apie šią santuoką, 
ir dėl trijų priežasčių. Pirma: būtų nerimta, jeigu jūs taptumėte 
man tartum koks svainis. Antra: šventieji Bažnyčios kanonai 
nepritaria tokioms santuokoms. Trečia: aš nenoriu, kad jūs 
vestumėte Inesilją. 

Išdėstęs šias tris priežastis, tėvas atgręžė man nugarą ir 
nuėjo. 

Aš pasitraukiau į savo kambarį ir pasidaviau nevilčiai. 
Mano pamotė, kuriai tėvas pranešė, kas tarp mudviejų įvyko, 
atėjo pas mane ir pasakė, kad be reikalo aš taip nusimenu, kad 
jeigu negaliu tapti Inesiljos vyru, galiu tapti jos Aortecbo“, ir ji 
apsiimanti tą dalyką sutvarkyti; bet tuo pat metu prisipažino 
man savo meilę ir leido suprasti, kokią auką daranti perleis- 
dama mane savo seseriai. Dargi labai godžiai klausiausi šios 
kalbos, pataikaujančios mano aistrai, bet Inesilja buvo tokia 
kukli, jog man atrodė neįmanoma, kad ją būtų galima palenkti 
atsiliepti į mano meilę. 

Netrukus po to mano tėvas nusprendė nukeliauti į Ma- 
dridą, kur norėjo išsirūpinti Kordobos korechidoro““ vietą, 
ir išsivežė kartu savo žmoną ir svainę. Turėjo ten užtrukti ne 
daugiau nei du mėnesius, bet šis laikas toli nuo Inesiljos man 
rodėsi labai ilgas. 

Kai du mėnesiai jau beveik praėjo, gavau iš tėvo laišką, 
kuriame įsakė man vykti jo pasitikti ir laukti Venta Kemado- 
je, Siera Morenos prieigose. Kelios savaitės anksčiau nebūčiau 


lengvai ryžęsis keliauti per Sierą Moreną, bet ką tik buvo su- 


* Cortejo — meilužis (isp.) 
* Isp. corregidor — gubernatorius. 

čiupti du Dzoto broliai. Jo gauja išblaškyta, ir keliai laikyti ga- 
nėtinai saugūs. 

Taigi išvykau iš Kordobos apie dešimtą valandą ryto ir 
apsistojau pernakvoti Anduchare, pas vieną plepiausių smu- 
klininkų, kokie tik yra gyvenę Andalūzijoje. Užsisakiau sočią 
vakarienę, dalį jos suvalgiau, o kas liko, pasitaupiau kelionei. 

Kitą dieną papietavau likučiais iš „Los Akornokų“ ir tą 
patį vakarą pasiekiau Venta Kemadą. Čia tėvo neaptikau, bet 
kadangi savo laiške buvo įsakęs man jo laukti, nusprendžiau 
apsistoti nakvynės namuose, juolab kad man jie pasirodė erdvūs 
ir patogūs. Šeimininkas buvo toks Gonsalesas iš Mursijos, ga- 
nėtinai geras Žmogus, nors ir pagyrūnas, ir iškart man pažadėjo 
vakarienę, vertą Ispanijos grando. Kol jis gamino valgį, nuėjau 
pavaikštinėti Gvadalkivyro pakrante, o kai grįžau į nakvynės 
namus, radau vakarienę, kuri iš tikrųjų nebuvo prasta. 

Pavalgęs paprašiau Gonsalesą pakloti man lovą. Tuomet 
pamačiau, kad jis sutriko ir pradėjo kalbėti kažką ne itin pras- 
minga. Galiausiai prisipažino man, kad nakvynės namai ap- 
nikti sugrįžėlių iš ano pasaulio, kad su visa savo šeimyna kas- 
nakt miegąs mažoje sodyboje prie upės, ir pridūrė, kad jeigu aš 
norėčiau pernakvoti, paklosiąs man lovą greta savosios. 

Šis pasiūlymas man pasirodė labai ne vietoje; pasakiau, 
kad jis gali eiti ir miegoti kur tinkamas ir kad atsiųstų mano 
tarnus. Gonsalesas nesiginčijo, pasišalino linguodamas galvą 
bei gūžčiodamas pečiais. 

Netrukus prisistatė mano tarnai; jie irgi buvo girdėję šne- 
kas apie sugrįžėlius iš ano pasaulio ir stengėsi įkalbėti mane 
pernakvoti sodyboje. Gana šiurkščiai atrėmiau jų patarimus ir 


įsakiau, kad paklotų man lovą tame pačiame kambaryje, ku- 

riame vakarieniavau. Nors ir kiek nenoromis, jie pakluso, ir 
kai lova buvo paklota, su ašaromis akyse darsyk meldė mane 
nakvoti sodyboje. Išties suerzintas jų įkalbinėjimų, leidau sau 
keletą piktų išsišokimų, kurie privertė visus bėgti. O kadangi 
aš nebuvau pratęs, kad tarnai mane nurenginėtų, guldamasis 
lengvai apsiėjau be jų. Vis dėlto jie pasirodė dėmesingesni, nei 
savo elgesiu aš to nusipelniau. Paliko prie mano lovos uždegtą 
žvakę, dar vieną — pakaitai, du pistoletus ir keletą tomelių, 
kuriuos skaitydamas likčiau budrus, bet, po teisybei, manęs vi- 
siškai neėmė miegas. 

Prastūmiau porą valandų tai skaitydamas, tai vėl atsigul- 
damas į lovą. Galiausiai išgirdau skambant varpą ar bokšto lai- 
krodį, kuris išmušė vidurnaktį. Nustebau, nes iki tol negirdėjau 
mušant kitas valandas. Netrukus durys atsidarė ir išvydau įžen- 
giant savo pamotę: vilkėjo lengvais naktinukais ir laikė rankoje 
žvakidę su degančia žvake. Ant pirštų galų, prisidėjusi pirštą 
prie lūpų, lyg rodytų tylėti, ji prisiartino prie manęs. Paskui 
pastatė žvakidę ant naktinio stalelio, atsisėdo ant lovos, paėmė 
mane už rankos ir šitaip prašneko: 

— Brangusis Pačekai, štai akimirka, kada galiu jums su- 
teikti žadėtuosius malonumus. Jau valanda, kai mes atvykome 
Į šią smuklę. Jūsų tėvas nuėjo miegoti į sodybą, o aš, sužinojusi, 
kad jūs čia, paprašiau jį leisti man su seseria Inesilja nakčiai 
pasilikti šiuose kambariuose. Ji laukia jūsų ir nusiteikusi daryti 
viską, ko užsigeisite; bet turite išgirsti mano sąlygas jūsų lai- 
mei. Jūs mylite Inesilją, o aš myliu jus. Nereikia, kad iš mūsų 
trijų du būtų laimingi trečiojo sąskaita. Noriu, kad šią naktį 
dalytumės ta pačia lova. Eime. 

Gražioji pamotė nepaliko man laiko ką nors jai atsakyti; 

paėmusi mane už rankos, nusivedė į koridorių, kol atsidūrėme 
prie durų, kur ji pasilenkė pažiūrėti pro rakto skylutę. 

Užtektinai pamačiusi, tarė man: 

— Viskas gerai, pats pasižiūrėkite. 

Užėmiau jos vietą prie rakto skylutės ir iš tikrųjų pama- 
čiau žaviąją Inesilją lovoje; bet kaip toli buvo nuo kuklumo, 
kokį visada joje regėdavau. Iš jos akių, trūkčiojančio alsavimo, 
pagyvėjusios veido spalvos, laikysenos — iš visko buvo matyti, 
kad laukia meilužio. 

Leidusi man ganėtinai pasižiūrėti, Kamilė prabilo: 

— Brangusis Pačekai, likite prie šių durų, kai bus laikas, 
ateisiu jums pasakyti. 

Ji įėjo vidun, o aš vėl pridėjau akį prie rakto skylutės ir 
pamačiau daugybę tokių dalykų, kuriuos man sunku apsakyti. 
Iš pradžių Kamilė nusirengė likdama visiškai nuoga, paskui 
atsigulusi pas seserį į lovą pasakė jai: 

— Vargšele Inesilja, ar tikrai nori meilužio? Nelaimingas 
vaikuti, tu nė nenutuoki, kokį skausmą teks iškentėti. Pirmiau- 
sia jis tave užsiguls, prispaus, o paskui sužeis, suplėšys. 

Nusprendusi, kad ganėtinai suteikė pamokymų savo au- 
klėtinei, Kamilė atėjo prie durų, atidarė jas ir, nusivedusi mane 
prie savo sesers lovos, atsigulė kartu su mumis. 

Ką jums pasakyti apie tą lemtingą naktį? Išragavau ten 
visas meilės saldybes ir nuodėmes. Vis kovojau su miegu ir 
gamta, kad dar ilgiau galėčiau pratęsti savo malonumus. Galop 
užmigau ir rytą pabudau po brolių Dzotų kartuvėmis, gulintis 
tarp šlykščių jų lavonų. 


Čia atsiskyrėlis pertraukė velnio apsėstąjį, man tardamas: 

— Ir ką gi, sūnau mano! Kaip jums atrodo? Manau, gero- 
kai išsigąstumėte pamatęs, kad gulite tarp dviejų lavonų? 

— Įžeidžiate mane, tėve mano, — atrėmiau. — Bajorui nie- 
kada nevalia bijoti, juolab kai jis — valonų gvardijos kapitonas. 

— Betgi, sūnau mano, — vėl prašneko atsiskyrėlis, — ar 
teko girdėti, kad kas nors būtų patyręs panašų nuotykį? 

Kiek padvejojęs atsakiau jam: 

— Tėve mano, jeigu toks nuotykis įvyko senjorui Pačekui, 
būtų lengvai galėjęs įvykti ir kitiems; spręsiu apie tai dar geriau, 
jeigu malonėsite jam liepti, kad toliau tęstų savąją istoriją. 

Atsiskyrėlis pasigręžė į apsėstąjį ir šiam tarė: 

— Pačekai, Pačekai! Tavo atpirkėjo vardu įsakau pasakoti 
toliau. 

Baisiai suurzgęs Pačekas tęsė tokiais žodžiais: 


— Pabėgau nuo kartuvių leisgyvis. Vilkausi pats nenu- 
tuokdamas kur. Galiausiai sutikau keliautojus, kurie manęs 
pasigailėjo ir parvedė į Venta Kemadą. Čia radau jos šeiminin- 
ką ir savo žmones, labai susirūpinusius dėl manęs. Paklausiau 
juos, ar mano tėvas nakvojo sodyboje. Jie atsakė, kad niekas iš 
maniškių dar neatvykę. 

Nepajėgiau perveikti savęs ir ilgiau pasilikti ventoje, tad 
leidausi atgal į Anducharą. Ten atvykau jau nusileidus saulei. 
Užeiga buvo perpildyta nakvynininkų, ir man paklojo lovą vir- 
tuvėje, kur ir atsiguliau, bet nepajėgiau užmigti, nes neįsten- 
giau nuvyti iš minčių praeitos nakties baisybių. 

Ant virtuvės krosnies palikau degančią žvakę. Staiga ši 
užgeso, ir tartum mirtinas šiurpulys sustingdė kraują mano 


gyslose. 

Kažkas nutraukė nuo manęs apklotą, paskui išgirdau gai- 
lų balsą: 

— Čia aš, Kamilė, tavo pamotė, man šalta, mielasis, pada- 
ryk man vietos po savo apklotu. 

Ir tuoj kitas balsas: 

— O čia aš, Inesilja. Leisk man atsigulti pas tave į lovą. 
Aš šąlu, aš šąlu. 

Pajutau ledinę ranką suimant mane už smakro. Sutelkęs 
visas jėgas, garsiai sušukau: 

— Atstok, Šėtone! 

Tuomet gailūs balsai paklausė: 

— Kodėl mus veji? Argi tu ne mūsų vyrelis? Mudviem 
šalta. Užkursime ugnelę. 

Iš tikrųjų netrukus krosnies pakuroje įsiplieskė nedidelė 
liepsna. Ji įsidegė skaisčiau, ir aš pamačiau nebe Inesilją su Ka- 
mile, bet du brolius Dzotus, kybančius virš krosnies. 

Nuo šio vaizdo man pasišiaušė plaukai. Išsiritau iš lovos, 
šokau pro langą ir pasinešiau per laukus. Mirksnį bemaž pa- 
maniau laimingai ištrūkęs nuo visų tų baisybių, bet atsigrę- 
žęs išvydau, kad dvejetas pakaruoklių mane vejasi. Suskatau 
dar greičiau bėgti ir vėl atsisukęs pamačiau šiuos atsilikus. Bet 
mano džiaugsmas truko neilgai. Šlykščios būtybės leidosi ra- 
tais verstis per galvą ir akimirksniu mane prisivijo. Dar pamė- 
ginau nuo jų pabėgti, bet galiausiai jėgos mane apleido. 

Tuomet pajutau vieną pakaruoklį sugriebiant mane už 
kairės kulkšnies. Stengiausi išsivaduoti, bet kitas užkirto man 
kelią. Išdygo priešais mane išversdamas baisias akis ir iškiš- 
damas liežuvį, raudoną it ugnyje įkaitinta geležis. Meldžiau 
pasigailėti. Veltui. Viena ranka jisai sugriebė mane už gerklės, 

o kita išlupo man akį, kurios dabar neturiu. Paskui į akies vietą 
įkišo savo degant liežuvį ir juo laižė man smegenis, versdamas 
mane staugti iš skausmo. 

O tada kitas pakaruoklis, kuris buvo sučiupęs mane už 
kairės kulkšnies, taip pat panoro paleisti į darbą nagus. Iš 
pradžių suskato kutenti man padą pėdos, kurią laikė. Paskui 
pabaisa nuplėšė nuo jo odą, ištraukė bei apnuogino visus ner- 
vus ir užsimanė jais pagroti kaip kokiu muzikos instrumentu; 
bet neišgavo garso, kuris jam patiktų, tad suleido nagus man 
į pakinklį, užkabino sausgysles ir suskato šias tampyti lyg de- 
rindamas arfos stygas. Galiausiai įniko groti mano blauzda, iš 
jos padaręs kažką panašaus į psalteriumą". Išgirdau jo velnišką 
juoką. Iš skausmo siaubingai maurojau, o man antrino praga- 
ro stūgesių choras. O girdėdamas pasmerktųjų amžinosioms 
kančioms griežimą dantimis maniau, kad šiais kremtamos vi- 
sos mano gyslos. Galų gale praradau sąmonę. 

Rytojaus dieną piemenys mane aptiko lauke ir atnešė į 
šią nuošalią buveinę. Čia išpažinau savo nuodėmes ir altoriaus 
papėdėje radau šiek tiek palengvėjimo savo kančioms. 


Šioje vietoje velnio apsėstasis siaubingai suurzgė ir nutilo. 

Tuomet vėl prašneko atsiskyrėlis: 

— Jaunikaiti, matote Šėtono galią, tad melskitės ir ver- 
kite. Bet jau vėlus metas, laikas mums išsiskirstyti. Nesiūlau 
miegoti mano celėje, nes naktį Pačekas taip šūkauja, kad galėtų 
sukelti jums nepatogumų. Eikite miegoti į koplyčią. Ten jus 
saugos kryžius, kuris viršesnis už piktąsias dvasias. 


* e 6 . 4 
Senovinis styginis muzikos instrumentas. 

Pasakiau atsiskyrėliui, kad miegosiu, kur tik jis panorės. 
Nunešėme į koplyčią mažą žygio lovelę. Atsiguliau, o atsisky- 
rėlis man palinkėjo labos nakties. 

Likęs vienas vėl prisiminiau Pačeko pasakojimą. Radau 
jame daug sutapimų su savo paties nuotykiais; dar man mąs- 
tant apie tą viską, varpas išmušė vidurnaktį. Nežinau, skambi- 
no atsiskyrėlis ar vėl turėjau reikalą su sugrįžėliais iš ano pa- 
saulio. Paskui išgirdau kažką brazdenant už durų. Nuėjau prie 
jų ir paklausiau: 

— Kas ten? 

Gailus balsas man atsakė: 

— Mums šalta, atidarykite, čia jūsų žmonelės. 

— O taip, prakeikti pakaruokliai, — atkirtau, — grįžkite 
į savo kartuves ir leiskite man miegoti. 

Tuomet gailus balsas atsiliepė: 

— Tu šaipaisi iš mūsų, nes esi koplyčioje, bet išeik truputį 
laukan. 

— Tuojau, — kaipmat atsakiau. 

Grįžau pasiimti špagos ir buvau beišeinąs laukan, bet du- 
ris radau užrakintas. Pasakiau tai sugrįžėliams, bet tie man ne- 
atsiliepė. Tuomet atsiguliau ir išmiegojau iki ryto. 

TREČIA DIENA 


Pažadino mane atsiskyrėlis, kuris, regis, labai apsidžiaugė, 
kad esu gyvas ir sveikas. Apkabinęs sudrėkino man skruostus 
savo ašaromis ir tarė: 

— Sūnau mano, šiąnakt atsitiko keistų dalykų. Sakyk 
man tiesą, ar nakvojai Venta Kemadoje? Ar turėjai ten reikalą 
su piktosiomis dvasiomis? Dar yra nuo to vaistų. Eik prie alto- 
riaus. Išpažink savo kaltes. Atlik atgailą. 

Ir atsiskyrėlis leidosi į panašius pamokymus. Tad atsakiau 
jam: 

— Tėve mano, išvykdamas iš Kadiso ėjau išpažinties. Ne- 
manau, kad nuo tada būčiau padaręs kokią nors mirtiną nuo- 
dėmę, nebent tik sapne. Teisybė, aš nakvojau Venta Kemadoje. 
Bet jeigu ten ką nors ir mačiau, turiu rimtų priežasčių apie tai 
nekalbėti. 

Toks atsakymas, regis, buvo atsiskyrėliui netikėtas. Jis 
mane apkaltino pasidavus šėtoniškai didybei ir galiausiai mė- 
gino įtikinti, kad visuotinė išpažintis man būtina; bet pamatęs, 
kad neįveiks mano užsispyrimo, šiek tiek nuleido apaštališką 
toną ir ėmė laikytis natūraliau tardamas: 

— Vaike mano, jūsų drąsa stebina. Sakykite, kas jūs toks? 
Kokį auklėjimą įgijote? Ir tikite ar netikite sugrįžėliais iš ano 
pasaulio? Neatsisakykite patenkinti mano smalsumo. 

— Tėve mano, — atsakiau, — teikiate man garbę trokš- 
damas geriau mane pažinti, ir aš deramai tai vertinu. Leiskite 
man apsirengti, tada ateisiu pas jus į trobelę ir ten papasakosiu 
viską, ką panorėsite sužinoti apie mane. 

Atsiskyrėlis darsyk mane apkabino ir pasišalino. 

Apsirengęs nuėjau pas jį. Senis šildė ožkos pieną, kurio 
davė man su cukrumi ir duona, o pats pasitenkino kažkokio- 
mis šaknelėmis, išmirkytomis vandenyje. 

Kai papusryčiavome, atsiskyrėlis pasigręžė į velnio apsės- 
tąjį: 

— Pačekai! Pačekai! Tavo atpirkėjo vardu įsakau, kad nu- 
gintum ant kalno mano ožkas. 

Pačekas baisiai suurzgė ir išėjo. Tuomet aš pradėjau savąją 
istoriją, kurią šitaip jam papasakojau: 


ALFONSO VAN VORDENO ISTORIJA 


— ESU KILĘS IŠ LABAI SENOS ŠEIMOS, kuri mažai kuo pa- 
sižymėjo ir dar mažiau turėjo turtų. Visą mūsų tėvoniją visada 
tesudarė bajoriška valda, kuri vadinosi Vordenais ir įėjo į Bur- 
gundijos srities, esančios vidur Ardėnų, sudėtį. 

Mano tėvas turėjo vyresnį brolį, tad gavo tenkintis labai 
menka palikimo dalimi, kurios vis dėlto pakako, kad galėtų 
garbingai tarnauti kariuomenėje. Jis dalyvavo visame Įpėdi- 
nystės kare, o stojus taikai karalius Pilypas V suteikė jam valo- 
nų gvardijos papulkininkio laipsnį. 

Tuomet ispanų kariuomenėje veikė tam tikras garbės ko- 
deksas, nustatytas iki mažiausių smulkmenų; ir mano tėvas jį 
dar labiau praturtino kraštutinumais. Iš tikrųjų negalima labai 
jo smerkti, nes garbė kariškiui svarbiau visko. Madride neįvyk- 
davo nė viena dvikova, kurios ceremonialui nevadovautų mano 


— 

tėvas, ir kai jis pasakydavo, kad satisfakcija pakankama, niekas 
nedrįsdavo prieštarauti. Jeigu kartais kuris nors nesijausdavo 
patenkintas, tuojau pat turėdavo reikalą su pačiu mano tėvu, 
kuris kiekvieną savo sprendimą sutvirtindavo špagos smaiga- 
liu. Dar daugiau, tėvas turėjo storą sąsiuvinį, į kurį įrašydavo 
kiekvienos dvikovos istoriją su visomis jos aplinkybėmis. Tai 
išties jam teikė didelį pranašumą, nes remdamasis visais neaiš- 
kiais atvejais, remdamasis tais užrašais, galėdavo ištarti teisin- 
gą sprendimą. 

Bemaž visiškai užsiėmęs savuoju kraujo tribunolu, tėvas 
ilgai liko beveik nejautrus meilės kerams, bet galiausiai jo šir- 
dis neatsilaikė prieš žavesius vienos dar gana jaunos senjoritos, 
kuri vadinosi Uraka de Gomeles, buvo dukra Granados oido- 
ro“ ir turėjo senųjų šalies karalių kraujo. Bendri draugai netru- 
kus suartino suinteresuotąsias puses ir buvo sutartos vedybos. 

Šia proga tėvas nusprendė pakviesti į savo tuoktuves visus, 
su kuriais kovėsi dvikovoje, savaime suprantama, tuos, kurių ne- 
nukovė. Tokių prie stalo atsirado šimtas dvidešimt du, trylikos 
nebuvo Madride, o apie trisdešimt tris, su kuriais jis kovėsi ka- 
riuomenėje, neturėta jokių žinių. Motina dažnai man sakydavo, 
kad vestuvės buvo nepaprastai linksmos ir kad ten viešpatavo 
itin nuoširdi nuotaika. Ir aš lengvai tuo tikiu, nes tėvas iš esmės 
buvo žmogus nuostabios širdies ir visų labai mylimas. 

Antra vertus, tėvas buvo labai prisirišęs prie Ispanijos ir 
niekada nebūtų jos palikęs; bet du mėnesiai po vedybų gavo 
pasirašytą Bujono miesto magistrato laišką, kuriame buvo 
pranešama, kad jo brolis pasimirė bevaikis ir kad visa gimi- 


“ Civilinių bylų teisėjas Ispanijoje, kitaip magistratas. 


90 


JEAN POTOCKI "4gP7 RANKRAŠTIS, RASTAS SARAGOSOJE 


nės valda atitenkanti jam. Ši naujiena tėvą labai sujaudino, 
ir motina man pasakojo, kad jis tapo toks išsiblaškęs, jog iš 
jo nebuvo įmanoma išgauti nė žodžio. Galiausiai jis atsivertė 
savąją dvikovų kroniką, pasirinko dvylika Madrido žmonių, 
kurie joje figūravo dažniausiai, pasikvietė juos pas save ir rėžė 
tokią kalbą: 

— Brangieji mano ginklo broliai, juk gerai žinote, kiek 
kartų aš padėdavau jums nuraminti sąžinę, kai iškildavo abejo- 
nių dėl jūsų garbės. Šiandien pats jaučiuosi verčiamas kreiptis į 
jus apšvietos, nes bijau, kad mano paties nuovoka nepasirodytų 
klaidinga arba, tikriau bijau, kad jos neužtemdytų koks nors ša- 
liškumas. Štai laiškas, kurį man rašo Bujono magistratai, jų pa- 
liudijimu galima tikėti, nors jie ir ne bajorai. Sakykite, ar garbė 
įpareigoja mane gyventi savo tėvų pilyje, ar toliau turiu tarnauti 
karaliui don Pilypui, kuris apipylė mane malonėmis ir galiau- 
siai ką tik pakėlė į brigados generolus. Palieku laišką ant stalo ir 
pasišalinu. Po pusvalandžio grįšiu sužinoti, ką nusprendėte. 

Šitaip pakalbėjęs, tėvas iš tikrųjų išėjo iš kambario. Po 
pusvalandžio grįžo, ir nutarta balsuoti. Penki pasisakė, kad jis 
liktų tarnyboje, o septyni — kad vyktų gyventi į Ardėnus. Tė- 
vas nemurmėdamas pakluso daugumos nuomonei. 

Motina mielai būtų pasilikusi Ispanijoje, bet buvo taip 
prisirišusi prie savo vyro, kad jis nė nepastebėjo, kaip jai nesi- 
nori palikti tėvynę. Galiausiai imta rūpintis vien pasirengimais 
kelionei ir kokius pasiimti kartu kelis žmones, kurie Ardėnuo- 
se primintų Ispaniją. Nors aš dar nebuvau atėjęs į šį pasaulį, 
tėvas, nė kiek neabejodamas, kad čia pasirodysiu, pagalvojo, 
jog metas man nusamdyti fechtavimo mokytoją. Todėl jo akys 
nukrypo į Garsiją Jėrą, geriausią fechtavimo meistrą, koks 

tik buvo Madride. Šis jaunikaitis, kuriam pabodo atmušinėti 
dūrius Sevados aikštėje, lengvai sutiko keliauti. Antra vertus, 
mano motina, nenorėdama išvykti be kapeliono, pasirinko Ini- 
gą Velesą, teologą, įgijus; mokslinį laipsnį Kuenkoje. Jis taip 
pat turėjo mokyti mane katalikų religijos ir kastilų kalbos. Visi 
šie patvarkymai dėl mano auklėjimo padaryti prieš pusantrų 
metų iki aš gimiau. 

Kai jau viskas buvo parengta kelionei, tėvas nuėjo atsisvei- 
kinti su karaliumi ir pagal Ispanijos dvaro paprotį priklaupė 
ant vieno kelio pabučiuoti šiam ranką, bet tuo metu liūdesys 
taip suspaudė jam širdį, kad netekęs sąmonės nualpo ir turėjo 
būti parneštas namo. Rytojaus dieną jis nuėjo atsisveikinti su 
don Fernandu de Lara, tuometiniu ministru pirmininku. Šis 
senjoras priėmė tėvą nepaprastai pagarbiai ir pranešė, kad ka- 
ralius paskyrė jam dvylikos tūkstančių realų pensiją kartu su 
sergente general laipsniu, kuris atitinka generolą majorą. Tėvas 
būtų atidavęs kažkiek savo kraujo, kad galėtų vėl pulti valdovui 
į kojas, bet kadangi jau buvo su šiuo atsisveikinęs, tenkinosi tik 
parašydamas laišką, kuriame išsakė dalį jausmų, perpildžiusių 
jo širdį. Galų gale, gausiai liedamas ašaras, jis paliko Madridą. 

Tėvas pasirinko kelią per Kataloniją, kad galėtų darsyk 
pamatyti kraštą, kuriame kariavo, ir atsisveikinti su vienu kitu 
iš senųjų ginklo draugų, vadovavusių šio pasienio apsaugai. Iš 
ten per Perpinjaną jis įvažiavo į Prancūziją. 

Iki Liono kelionės netrikdė jokie nemalonūs nutikimai, 
bet, išvykus iš šio miesto pašto arkliais, jį pralenkė fajetonas, 
kuris, būdamas lengvesnis, pirmas pasiekė tarpinį postą. Tėvas, 
atvykęs šiek tiek vėliau, pamatė, kad jau mainomi pralenkusio 
jį ekipažo arkliai. Jis tuojau pat pasiėmė špagą ir prisiartinęs 

prie keliautojo paprašė, kad šis sutiktų pasikalbėti su juo atski- 
rai. Keliautojas, prancūzų pulkininkas, matydamas mano tėvą 
su generolo uniforma, siekdamas suteikti jam garbę, irgi pasi- 
ėmė špagą. Juodu nuėjo į užeigą, buvusią priešais pašto stotį, 
ir pareikalavo kambario. Kai abu liko vieni, tėvas pasakė tam 
kitam keliautojui: 

— Senjore kabaljere, jūsų fajetonas pralenkė mano karie- 
tą ir atvyko į stotį anksčiau mūsų. Šis veiksmas, kuris savaime 
anaiptol nėra įžeidžiantis, vis dėlto kažkiek yra nemandagus, 
todėl manau privaląs paprašyti jus pasiaiškinti. 

Labai nustebęs pulkininkas suvertė visą kaltę paštvežiams 
ir patikino pats esąs niekuo dėtas. 

— Senjore kabaljere, — atrėmė mano tėvas, — aš visai 
neketinu daryti iš to rimtą reikalą ir pasitenkinsiu tik pirmu 
krauju. — Ir sulig šiais žodžiais išsitraukė špagą. 

— Minutėlę dar palūkėkite, — pasakė prancūzas. — Man 
regis, tai ne mano paštvežiai pralenkė jūsiškius, bet jūsiškiai 
atsiliko varydami arklius lėčiau. 

Kiek pagalvojęs tėvas atsakė pulkininkui: 

— Senjore kabaljere, manau, jūs teisus, ir jeigu būtumėte 
atkreipęs į tai dėmesį anksčiau, nei aš išsitraukiau špagą, tai 
tikriausiai mums nebūtų reikėję kautis, bet juk suprantate, kad 
dalykams nuėjus taip toli, būtina šiek tiek kraujo. 

Pulkininkas, kuriam šis argumentas pasirodė ganėtinai 
geras, irgi išsitraukė špagą. Dvikova ilgai netruko. Tėvas, pa- 
sijutęs sužeistas, tuojau pat pabučiavo savo špagos smaigalį ir 
daugybę kartų atsiprašė pulkininką už sukeltą vargą; šis atsakė 
pasiūlydamas savo paslaugas, davė adresą, kuriuo jį bus galima 
rasti Paryžiuje, vėl sėdo į fajetoną ir nurūko. 

Iš pradžių tėvas nusprendė, kad sužeidimas visai nesunkus, 
bet jis buvo tiek jų patyręs, kad naujas dūris tegalėjo pataikyti į 
seną randą. Tikrai, pulkininko špagos dūris įsmigo į seną Žaiz- 
dą, padarytą muškieta, kurios kulka buvo likusi kūne. Švinas 
darsyk pamėgino prasiveržti į paviršių, galiausiai po dviejų mė- 
nesių tvarstymų pasišalino, ir vėl buvo galima leistis į kelionę. 

Atvykęs į Paryžių, tėvas pirmiausia laikė savo pareiga ap- 
lankyti pulkininką, kuris vadinosi markizas d'Urfė. Jis buvo 
vienas iš įtakingesnių dvaro žmonių. Priėmė mano tėvą ne- 
paprastai maloniai ir pasisiūlė jį pristatyti ministrui, taip pat 
geriausiuose Paryžiaus namuose. Tėvas padėkojo ir tik paprašė, 
kad būtų pristatytas kunigaikščiui de Tavanui, kuris tuo metu 
buvo maršalų vyresnysis, nes norėjo iš jo sužinoti viską apie 
garbės tribunolus, apie kuriuos visada buvo aukštos nuomo- 
nės ir apie kuriuos dažnai kalbėdavo Ispanijoje kaip apie labai 
išmintingą instituciją, labai tinkamą įsteigti karalystėje. Mar- 
šalas priėmė mano tėvą be galo mandagiai ir rekomendavo jį 
ševaljė Beljevrui, pirmajam ponų maršalų sekretoriui ir jų tri- 
bunolo referendoriui. 

Kadangi ševaljė dažnai lankydavosi pas mano tėvą, pama- 
tė pas jį dvikovų kroniką. Šis kūrinys jam pasirodė vienintelis 
tokio pobūdžio, tad paprašė, kad tėvas leistų apie tą kroniką 
pranešti ponams maršalams. Šie ją įvertino kaip ir jų pirmasis 
sekretorius ir kreipėsi į mano tėvą su prašymu, kad teiktųsi 
leisti jiems pasidaryti kopiją, kuri būtų saugoma tribunolo raš- 
tinėje. Joks pasiūlymas nebūtų galėjęs labiau mano tėvą pama- 
loninti, ir jis su neapsakomu džiaugsmu sutiko. 

Tokios pagarbaus dėmesio apraiškos padarė tėvui viešna- 
gę Paryžiuje labai malonią, bet motina manė kitaip. Ji nusistatė 

ne tik nesimokyti prancūzų kalbos, bet nė nesiklausyti, kai taip 
buvo kalbama. Jos nuodėmklausys Inigas Velesas be paliovos 
kandžiai šaipėsi iš galų Bažnyčios laisvių, o Garsija Jėras visus 
pokalbius baigdavo pareikšdamas, kad visi prancūzai niekam 
tikę. 

Galiausiai mano gimdytojai paliko Paryžių ir po keturių 
dienų pasiekė Bujoną. Tėvas ten prisistatė magistratui ir per- 
ėmė savo valdą. 

Mūsų tėvų pastogė seniai buvo likusi be šeimininkų, kaip 
ir be dalies čerpių; lietus liejosi tiek į kambarius, tiek į kiemą, 
su tuo skirtumu, kad grindinys kieme išdžiūdavo labai greitai, 
o kambariuose vanduo telkšodavo klanais, kurie niekada neiš- 
nykdavo. Šis namų tvanas mano tėvui nepatiko, nes jam primi- 
nė Leridos apgulą, kai tris savaites kovojo iki kelių vandenyje. 

Taigi pirmiausia jis pasistengė pastatyti į sausą vietą savo 
žmonos lovą. Erdvioje svetainėje buvo f lamandiškas židinys, 
apie kurį lengvai galėjo šildytis penkiolika žmonių, o išsikišusi 
židinio atbraila sudarė tartum stogą, abipus prilaikomą dviejų 
kolonų. Užkimšus židinio kaminą, po atbraila buvo galima pa- 
statyti mano motinos lovą kartu su naktiniu staliuku ir kėde. 
Kadangi židinio laitas buvo per pėdą aukščiau grindų lygio, 
sudarė lyg kokią salelę, neapsemiamą potvynio. 

Mano tėvas įsitaisė kitoje svetainės pusėje, ant dviejų len- 
tomis sujungtų stalų, ir tarp abiejų lovų buvo nutiestas lieptas, 
per vidurį paremtas kažkuo panašiu į užtvanką, suręstą iš skry- 
nių ir dėžių. Šis darbas buvo baigtas tą pačią dieną, kai atva- 
žiuota į pilį, ir lygiai po devynių mėnesių gimiau aš. 

Labai karštai įnikus į būtiniausią mūsų būsto remontą, 
tėvas gavo laišką, kuris pripildė jo širdį džiaugsmo. Buvo pa- 

sirašytas maršalo de Tavano, ir šis senjoras prašė jo nuomonės 
dėl vieno garbės reikalo, kurį tada sprendė tribunolas. Tėvui 
toks neginčijamas palankumo ženklas pasirodė tiek svarbus, 
kad jis panoro tai atšvęsti surengdamas visai kaimynijai pokylį. 
Bet kaimynų mes neturėjome, tad pokylis apsiribojo fandangu, 
kurį sušoko fechtavimo mokytojas ir senjora Fraska, pirmoji 
mano motinos kameristė. 

Tėvas savo atsakomajame laiške maršalui paprašė, kad šis 
teiktųsi jam atsiųsti ištraukas iš tribunolo posėdžių protokolų. Ta 
malonė buvo padaryta, ir kiekvieno mėnesio pirmą dieną jis gau- 
davo paketą, kurio pakakdavo ilgiau nei keturias savaites trun- 
kantiems pokalbiams ir aptarinėjimams ilgais žiemos vakarais 
apie didįjį židinį, o vasarą — ant dviejų suolų prie pilies durų. 

Per visą mano motinos nėštumą tėvas nuolat kalbėjo apie 
sūnų, kurio susilauksianti, ir apie tai, kokį parinkti man krikš- 
tatėvį. Motina linko į maršalą de Tavaną arba į markizą d'Urfė. 
Tėvas sutiko, mums tatai būtų didelė garbė, bet baiminosi, kad 
šie du senjorai nepamanytų suteikią mums pernelyg daug gar- 
bės, todėl, vadovaudamasis pagrįstu atsargumu, galiausiai apsi- 
stojo ties ševaljė de Beljevru, kuris priėmė pasiūlymą pagarbiai 
ir dėkingai. 

Pagaliau aš atėjau į pasaulį. Trejų metų jau laikiau ran- 
koje nedidelę rapyrą, o šešerių — galėjau šauti iš pistoleto 
neužsimerkdamas... Buvau apie septynerių, kai mus aplankė 
mano krikštatėvis. Šis bajoras buvo vedęs žmoną iš Turnė ir 
ten ėjo konetablijos įgaliotinio ir referendoriaus garbės klau- 
simais pareigas. Šios pareigybės buvo įsteigtos dar tais laikais, 
kai kieno nors teisumas spręsdavosi dvikovose, o paskui buvo 
sujungtos į Prancūzijos maršalų tribunolą. 

Ponia de Beljevr buvo labai silpnos sveikatos, ir vyras ją vežė 
į Spa vandenis. Abu užsidegė nepaprasta meile man ir, kadan- 
gi patys neturėjo vaikų, ėmė melsti tėvą, kad šis patikėtų jiems 
mano auklėjimą, kuris, beje, nebūtų galėjęs būti tinkamas tokia- 
me nuošaliame krašte, kokiame stūksojo Vordenų pilis. Tėvas 
sutiko, ypač palenktas tam garbės teismo referendoriaus pareigy- 
bės, kuri teikė vilčių, kad Beljevrų namuose savo laiku man tikrai 
bus įdiegti visi principai, ateityje nulemsiantys mano poelgius. 

Iš pradžių nuspręsta, kad mane lydėtų Garsijas Jėras, nes, 
tėvo nuomone, garbingiausias būdas kautis yra špaga ir su dur- 
klu kairėje rankoje. O Prancūzijoje toks dvikovos būdas visiš- 
kai nežinomas. Bet mano tėvas buvo įpratęs kasryt prie pilies 
sienos fechtuotis su Jėru, ir šios pratybos buvo tapusios būtinos 
jo sveikatai, tad jis nemanė turįs jų atsisakyti. 

Taip pat ketinta pasiųsti su manimi teologą Inigą Velesą, 
bet motina vis dar tegebėjo kalbėti vien ispaniškai, tad, savai- 
me suprantama, negalėjo apsieiti be nuodėmklausio, kuris mo- 
kėjo šią kalbą. Taigi taip atsitiko, kad aš nebeturėjau prie savęs 
dviejų Žmonių, kurie dar prieš man gimstant buvo numatyti 
mane mokyti. Vis dėlto prie manęs priskyrė kamerdinerį ispa- 
ną, idant neatprasčiau nuo ispanų kalbos. 

Išvykau su krikštatėviu į Spa, kur praleidome du mėne- 
sius; iš ten keliavome po Olandiją ir į rudens pabaigą pasie- 
kėme Turnė. Ševaljė de Beljevras puikiai pateisino mano tėvo 
pasitikėjimą ir per šešerius metus nepamiršo nieko, kas galėtų 
padėti padaryti iš manęs ateityje tobulą karininką. Šio laiko- 
tarpio pabaigoje pasimirė ponia de Beljevr; jos vyras paliko 
Flandriją ir persikėlė gyventi į Paryžių, o aš buvau atšauktas į 


tėvų namus. 

Po kelionės, kuri dėl vėlyvo metų laiko buvo gana nema- 
loni, parvykau į pilį maždaug dvi valandos po saulėlydžio ir 
aptikau jos gyventojus susirinkusius apie didįjį židinį. Tėvas, 
nors ir labai džiaugdamasis mane išvydęs, neleido sau atvirai 
pasiduoti jausmams, kurie būtų galėję sugadinti tai, ką jūs, kiti 
ispanai, vadinate „gravedad““. Motina apsipylė ašaromis. Teo- 
logas Inigas Velesas man suteikė savo palaiminimą, o špagistas 
Jėras padovanojo rapyrą. Iškart mudu padarėme porą išpuolių, 
kuriuose aš pasirodžiau mikliau nei pagal savo amžių. Tėvas 
buvo pernelyg geras žinovas, kad to nepastebėtų, ir jo rimtu- 
mas užleido vietą kuo didžiausiam švelnumui. Paduota vaka- 
rienė, ir buvo labai linksma. 

Po vakarienės vėl susirinkome prie židinio, ir mano tėvas 
pasakė teologui: 

— Garbusis don Inigai, gal malonėtumėte nueiti paieš- 
koti savo storojo tomo, kuriame yra tiek nuostabių istorijų, ir 
mums kurią nors paskaitytumėte. 

Teologas užlipo laiptais į savo kambarį ir grįžo su sto- 
ru foliantu, įrištu baltu pergamentu, nuo laiko pageltusiu. Kur 
papuolė atsivertė vieną vietą ir štai ką perskaitė: 


TRIVULCIJO Iš RAVENOS ISTORIJA 


KARTĄ VIENAME ITALIJOS MIESTE, kuris vadinosi Ravena, 
gyveno jaunikaitis, vardu Trivulcijas. Jis buvo gražus, turtingas ir 


* Akimirkos rimtumas (isp.) 

labai geros nuomonės apie save. Ravenos merginos puldavo prie 
langų, kai jis eidavo pro šalį, bet nė į vieną jis nekreipė dėmesio. 
Arba, jeigu kuri nors ir atitikdavo šiek tiek jo skonį, Trivulcijas 
to neparodydavo baimindamasis suteikti šiai pernelyg daug gar- 
bės; galiausiai visa jo išdidybė nepajėgė atsilaikyti prieš jaunos 
ir gražios Ninos dei Džierači kerus. Trivulcijas teikėsi jai prisi- 
pažinti savo meilę. Nina atsakė, kad sinjoras Trivulcijas darąs jai 
didelę garbę, bet nuo vaikystės mylinti savo pusbrolį Tebaldą dei 
Džieračį ir tikrai niekada nieko daugiau nemylėsianti. 

Išgirdęs šį netikėtą atsakymą, Trivulcijas išėjo, kaip buvo 
matyti, nepaprastai tūždamas. 

Po savaitės, sekmadienį, kai visi Ravenos piliečiai ėjo 
melstis į Šventojo Petro katedrą, Trivulcijas minioje pamatė 
Tebaldą, siūlantį parankę savo pusseserei. Užsitraukęs iki no- 
sies apsiaustą, jis nusekė paskui juos. Bažnyčioje, kur neleidžia- 
ma slėpti savo veido po apsiaustu, dvejetas įsimylėjėlių būtų 
lengvai pastebėję, kad Trivulcijas juodu seka, bet abu matė tik 
vienas kitą ir negalvojo apie mišias, o tai didelė nuodėmė. 

Taigi Trivulcujas atsisėdo į klauptą už jų. Girdėjo visas 
jaunuolių kalbas ir nesitvėrė pykčiu. Paskui į sakyklą užlipo 
kunigas ir tarė: 

— Broliai mano, esu čia, kad paskelbčiau Tebaldo ir Ni- 
nos dei Džierači užsakus. Ar atsiras kas nors, kuris prieštarau- 
tų dėl šios santuokos? 

— Aš prieštarauju! — sušuko Trivulcijas ir tuo pat metu 
dvidešimt kartų smogė durklu dviem įsimylėjėliams. Bandyta 
jaunikaitį suturėti, bet jis, dar kelis kartus smogęs jiems durklu, 
paspruko iš bažnyčios, paskui — iš miesto ir pabėgo į Veneci- 


jos valstybę. 

Nors Trivulcijas buvo išpuikęs, turtų sugadintas, bet sielą 
turėjo jautrią. Sąžinės priekaištas keršijo jam už nelaimingas 
aukas. Kraustydamasis iš miesto į miestą, jaunikaitis gyveno 
apgailėtinai. Po kelerių metų gimdytojai sutvarkė jo reikalą. Jis 
grįžo į Raveną, tačiau tai nebebuvo tas pats Trivulcijas, spin- 
dintis iš laimės ir besididžiuojąs savo pranašumais. Atrodė toks 
pasikeitęs, kad jo neatpažino net buvusi žindyvė. 

Pačią pirmą dieną, kai parvyko, Trivulcijas pasiteiravo, kur 
Ninos kapas. Jam pasakyta, kad ji kartu su savo pusbroliu pa- 
laidota Šventojo Petro katedroje, visai šalia tos vietos, kur buvo 
nužudyti. Trivulcijas nuėjo ten ir atsidūręs prie kapo parpuolė 
ir liejo graudžias ašaras. 

Kad ir kokią kančią jautė šia akimirką nelaimingas žmog- 
žudys, nuo ašarų jam tartum palengvėjo. Štai kodėl jis atidavė 
savo kapšą zakristijonui ir gavo iš šio galimybę patekti į baž- 
nyčią kada tik panorės. Taigi galiausiai jis pradėjo ateidinėti 
kiekvieną vakarą, ir zakristijonas tiek prie to priprato, kad ne- 
bekreipė dėmesio. 

Vieną vakarą Trivulcijas, kuris prieš tai naktį nemiegojo, 
užmigo prie kapo, o kai atsibudo, aptiko, kad bažnyčia užra- 
kinta. Jis lengvai susitaikė su mintimi, kad teks čia praleisti 
naktį, nes mėgo atsiduoti liūdesiui ir puoselėti melancholiją. 
Girdėjo laikrodį mušant valandas vieną po kitos ir būtų norė- 
jęs, kad išskambintų ir jo mirties valandą. 

Galiausiai išmušė vidurnaktį. Tuomet atsidarė zakristijos 
durys ir Trivulcijas pamatė įžengiant zakristijoną su žibintu 
vienoje rankoje ir šluota — kitoje. Bet tas zakristijonas buvo 
tik skeletas. Ant veido turėjo šiek tiek odos ir tartum kokias la- 
bai įdubusias akis, bet kamža, dengianti jo kaulus, pakankamai 


leido matyti, kad ant šių visai nėra mėsos. 

Baisusis zakristijonas padėjo žibintą ant pagrindinio alto- 
riaus ir uždegė žvakes lyg mišparams. Paskui ėmėsi šluoti baž- 
nyčią ir šluostyti nuo klauptų dulkes. Kelis kartus netgi praėjo 
pro Trivulciją, bet tartum jo nepastebėjo. 

Galiausiai jis pasuko prie zakristijos durų ir paskambi- 
no čia visada esančiu varpeliu. Tuomet kapai atsivėrė, pasirodė 
numirėliai, įsupti į savąsias drobules, ir labai liūdnu tonu už- 
traukė litanijas. 

Kurį laiką jie šitaip giedojo, paskui vienas numirėlis, vil- 
kintis kamža su stula, užlipo į sakyklą ir tarė: 

— Broliai mano, esu čia, kad paskelbčiau Tebaldo ir Ni- 
nos dei Džierači užsakus. Prakeiktasis Trivulcijau, ar paprieš- 


tarausite? 


Šioje vietoje mano tėvas pertraukė teologą ir pasigręžęs į 
mane paklausė: 

— Sūnau mano Alfonsai, ar Trivulciju dėtas bijotumėte? 

Atsakiau jam: 

— Brangusis tėve, manau, kad labai bijočiau. 

Tuomet tėvas įsiutęs pašoko, sugriebė špagą ir buvo kiau- 
rai beperveriąs mane. Pulta jį suturėti ir galiausiai pavyko šiek 
tiek nuraminti. Vis dėlto sėsdamasis atgal į vietą tėvas metė į 
mane baisų žvilgsnį tardamas: 

— Manęs nevertas sūnau, tavo bailumas užtraukia kaž- 
kiek nešlovės ir valonų gvardijos pulkui, į kurį ketinau tave 
užrašyti. 

Po šių aitrių priekaištų, nuo kurių kone numiriau iš gė- 
dos, stojo gūdi tyla. Garsijas pirmas ją pertraukė kreipdamasis 


į mano tėvą: 

— Monsinjore, jeigu drįsčiau išsakyti savo nuomonę jūsų 
šviesybei, tai būtų geriau įrodyti ponui jūsų sūnui, kad nėra nei 
sugrįžėlių iš ano pasaulio, nei šmėklų, nei giedančių litanijas 
numirėlių ir kad jų nė būti negali. Tada jam tikrai nereiktų 
bijoti. 

— Pone Jėrai, — šiurkštokai atrėmė tėvas, — pamirštate, 
kad vakar turėjau garbės parodyti jums istoriją apie sugrįžėlius 
iš ano pasaulio, parašytą paties mano prosenelio ranka. 

— Monsinjore, — paprieštaravo Garsijas, — aš visai ne- 
sirengiu paneigti jūsų šviesybės prosenelį. 

— Ką jūs norite pasakyti „aš visai nesirengiu paneig- 
ti ? — užsiplieskė tėvas. — Ar suvokiate, kad toks pasakymas 
leidžia suprasti, jog mano prosenelį galima paneigti? 

— Monsinjore, — gynėsi Garsijas, — gerai Žinau, jog esu 
per didelė menkysta, kad monsinjoras jūsų prosenelis norėtų 
reikalauti iš manęs kokios nors satisfakcijos. 

Tuomet tėvas dar labiau užsirūstino: 

— Jėrai, tesaugo jus Viešpats nuo atsiprašinėjimų, nes 
juose galima numanyti įžeidimą. 

— Taigi man nelieka nieko kita, — pasakė Garsijas, — 
kaip tik pasiduoti bausmei, kurią jūsų šviesybė teiksis parink- 
ti savo prosenelio vardu, tik norėčiau, idant nebūtų suteršta 
mano amato garbė, kad šią bausmę skirtų mūsiškis kapelionas. 
Tada galėčiau ją laikyti bažnytine atgaila. 

— Visai nebloga mintis, — jau ramesniu tonu sutiko tė- 
vas. — Prisimenu, kažkada esu parašęs nedidelį traktatą apie 
satisfakcijas, priimtinas tais atvejais, kai dvikova neįmanoma. 
Leiskite man apie tai pagalvoti. 

Iš pradžių tėvas tartum įsigilino į apmąstymus, bet sekda- 

mas nuo minties prie minties galiausiai fotelyje užmigo. Mo- 
tina irgi jau miegojo, tad ilgai netruko, kad teologas ir Garsijas 
pasektų jų pavyzdžiu. Tuomet pamaniau, kad ir aš turėčiau 
pasitraukti, ir štai šitaip praėjo pirma diena man grįžus į tėvų 
namus. 

Rytojaus dieną fechtavausi su Garsiju. Paskui išėjau pa- 
medžioti. O po vakarienės, kai visi susėdome apie židinį, tėvas 
vėl paprašė teologą, kad atsineštų savo storąjį tomą. Garbusis 
dvasininkas patenkino prašymą, atsivertė knygą kur pakliuvo 
ir pradėjo skaityti istoriją, kurią aš jums papasakosiu. 


LANDULFO IŠ FERAROS ISTORIJA 


ITALIJOS MIESTE FERAROJE gyveno toks jaunikaitis, var- 
du Landulfas. Buvo paleistuvis be garbės ar tikėjimo ir kėlė 
pasibaisėjimą visiems geriesiems šio krašto žmoneliams. Šis 
nenaudėlis mėgo kurtizanes ir buvo apėjęs visas tokias mieste, 
bet nė viena jam taip nepatiko kaip Blanka de Rosi, nes pra- 
noko visas kitas nedorovingumu. 

Blanka buvo ne tik palaida, godi pinigų, visiškai pagedusi, 
bet dar ir norėjo, kad jos meilužiai savo poelgiais kuo daugiau 
prarastų garbės. Tad pareikalavo iš Landulfo, kad šis visus va- 
karus leistų su ja kartu, taip pat atsivestų ją pavakarieniauti pas 
savo motiną ir seserį. Landulfas tuoj pat nuėjo pas motiną ir 
persakė jai šį pageidavimą, lyg nematytų tame visiškai nieko 
nepadoraus. Vargšė motina apsiliejo ašaromis ir meldė sūnų, 


kad nedarytų gėdos seseriai. Landfulfas liko kurčias jos pra- 

šymams ir tik pažadėjo laikyti viską paslaptyje, kiek įstengs, 
paskui nuėjo pas Blanką ir parsivedė ją į namus. 

Jo motina ir sesuo priėmė kurtizanę geriau, nei ši buvo 
to verta. Tačiau pastaroji, matydama jų gerumą, dar labiau su- 
savo meilužio seseriai pamokymų, be kurių toji būtų visiškai 
apsiėjusi. Galiausiai davė jai, taip pat ir jos motinai suprasti, 
jog būtų gerai, kad abi pasišalintų, nes norinti likti su Landulfi 
vienu du. 

Rytojaus dieną kurtizanė paskleidė šią istoriją po visą 
miestą, ir kelias dienas apie nieką kita daugiau nekalbėta. Dar- 
gi taip, kad viešas gandas netrukus pasiekė Odoardą Dzampį, 
Landulfo motinos brolį. Odoardas buvo žmogus, kuris nesi- 
leisdavo nebaudžiamai įžeidinėjamas. Jis užsistojo savo seserį 
ir tą pačią dieną įsakė nudėti nedorėlę Blanką. Nuėjęs aplankyti 
savo meilužės, Landulfas rado ją nužudytą durklu ir paplūdu- 
sią kraujyje. Netrukus sužinojo, kad tai jo dėdės darbas. Nulėkė 
pas šį norėdamas nubausti, bet rado Odoardą apsuptą pačių 
šauniausių miesto narsuolių, kurie dar pasišaipė iš jo pykčio. 

Landulfas, nežinodamas ant ko išlieti savo įtūžį, nubėgo 
pas motiną ketindamas apipilti ją įžeidimais. Vargšė moteris 
su dukra buvo besėdančios prie stalo. Išvydusi įpuolant sūnų 
paklausė, ar Blanka ateis vakarieniauti. 

— Kad tik galėtų ji ateiti, — užriko Landulfas, — ir nusi- 
vesti tave su broliu ir visą Dzampių šeimą į pragarą! 

— O Dieve! Atleisk jam už tas piktžodystes! 

Šią akimirką su trenksmu atsidarė durys ir į kambarį įžen- 
gė blyški šmėkla, visa subadyta durklu ir vis dėlto išsaugojusi 
baisų panašumą į Blanką. 

Landulfo motina ir sesuo suskato melstis, ir Dievas susi- 
mylėjo, kad jos nuo šio vaizdo nenumirtų iš siaubo. 

Lėtais žingsniais šmėkla prisiartino ir atsisėdo prie stalo, 
lyg rengtųsi vakarieniauti. Landulfas drąsiai, lyg įkvėptas pa- 
čios nelabosios dvasios, padavė lėkštę. Šmėkla pražiojo burną, 
tokią didelę, kad galva tartum pasidalijo perpus, ir iš šios iš- 
siveržė rausva liepsna; paskui ištiesė apsvilusią ranką, paėmė 
maisto gabalėlį, nurijo, ir buvo girdėti, kaip tas nukrito po sta- 
lu. Šitaip šmėkla surijo viską, kas buvo lėkštėje, ir visi kąsniai 
krito po stalu. Kai lėkštė ištuštėjo, šmėkla baisiomis akimis 
nuvėrė Landulfą ir tarė: 

— Landulfai, jei aš čia vakarieniauju, tai ir miegosiu su 
tavimi. Eik į lovą ir atsigulk. 


Šioje vietoje mano tėvas pertraukė kapelioną ir pasigręžęs 
į mane paklausė: 

— Sūnau mano Alfonsai, ar Landolfu dėtas bijotumėte? 

Aš atsakiau: 

— Brangusis tėve, patikinu jus, kad būčiau tik šiek tiek 
išsigandęs. 

Tėvas, regis, liko patenkintas tokiu atsakymu ir toliau visą 
vakarą buvo labai linksmas. 

Šitaip vienodai slinko visos mūsų dienos, tik gražiuoju 
metu laiku, užuot sėdėję apie židinį, įsitaisydavome ant suolų 
lauke prie durų. Ištisi šešeri metai prabėgo tokioje malonioje 
ramybėje, ir dabar man atrodo, kad jie tetruko tiek pat savai- 
čių. 

Kai baigiau septynioliktus metus, tėvas nusprendė mane 
įtaisyti į valonų gvardijos pulką ir parašė apie tai kai kuriems 

seniesiems savo ginklo draugams, kurių pagalbos labiausiai ga- 
lėjo tikėtis. Šie prakilnūs ir gerbiami kariškiai bendromis pa- 
stangomis man išrūpino kapitono laipsnį. Kai tėvas sužinojo 
tą naujieną, taip susijaudino, jog imta baimintis, kad nebaigtų 
savo dienų. Tačiau jis greitai atsigavo ir vien tegalvojo apie pa- 
sirengimus mano kelionei. Norėjo, kad aš keliaučiau jūra ir pa- 
tekčiau į Ispaniją per Kadisą, kur pirmiausia prisistatyčiau don 
Enrikei de Sa, provincijos vietininkui, kuris labiausiai prisidėjo 
prie mano paskyrimo. 

Kai pašto karieta jau laukė pakinkyta pilies kieme, tėvas 
mane nusivedė į savo kambarį ir uždaręs duris tarė: 

— Brangusis mano Alfonsai, patikėsiu jums paslaptį, ku- 
rią perėmiau iš savo tėvo ir kurią ateityje jūs perduosite tik 
savo sūnui, kai manysite, kad jis to vertas. 

Kadangi neabejojau, kad bus kalbama apie kokį nors pa- 
slėptą lobį, atsakiau, jog visada žiūrėjau į auksą tik kaip į prie- 
monę ateiti į pagalbą nelaimingiesiems. 

Bet tėvas atrėmė: 

— Ne, brangusis Alfonsai, nekalbama nei apie auksą, nei 
apie sidabrą. Noriu atskleisti jums paslaptį špagos veiksmo, 
kuriuo atremdamas priešininko išpuolį ir kontratakuodamas iš 
šono užtikrintai nuginkluosite savo priešininką. 

Tuomet jis paėmė rapyras, parodė man tą veiksmą ir su- 
teikęs palaiminimą palydėjo mane iki karietos. Darsyk pabu- 
čiavęs motinai ranką, aš išvykau. 

Nukakau iki Vlisingeno pašto stoties, ten susiradau laivą, 
kuris nuplukdė mane į Kadisą. Don Enrikė de Sa mane priėmė 
lyg nuosavą sūnų; parūpino ekipažą ir rekomendavo du tarnus, 
kurių vienas vadinosi Lopesas, kitas — Moskitas. Iš Kadiso pa- 

siekiau Seviliją, o iš jos — Kordobą, paskui atvykau į Anducha- 
rą, iš kur pasirinkau kelią per Siera Moreną. Deja, prie „Los Al- 
kornokų“ šaltinio išsiskyriau su tarnais. Vis dėlto tą pačią dieną 
atjojau į Venta Kemadą, o vakar vakare — į jūsų buveinę. 

— Brangus vaike mano, — tarė man vienuolis, — jūsų is- 
torija mane labai sudomino, ir esu labai dėkingas, kad teikėtės 
man ją papasakoti. Dabar gerai matau, kaip buvote išauklėtas; 
baimė jums turbūt visai nepažįstamas jausmas. Bet kadangi 
nakvojote Venta Kemadoje, gerokai būgštauju, kad nebūtumė- 
te pasidavęs įkyrioms mintims apie du pakaruoklius ir kad jūsų 
neištiktų liūdnas velnio apsėstojo likimas. 

— Tėve, — atsakiau anachoretui, — šiąnakt daug mąs- 
čiau apie senjoro Pačeko istoriją. Tegul jo kūne ir tūno velnias, 
vis tiek yra bajoras, ir nemanau, kad kaip toks galėtų papasa- 
koti netiesą. Bet Inigas Velesas, mūsų pilies kapelionas, man 
sakė, kad nors pirmaisiais Bažnyčios amžiais buvo daug piktos 
dvasios apsėstųjų, dabar tokių nėra, ir tie žodžiai man atrodo 
juolab verti pagarbos, nes tėvas man įsakė tikėti juo visais da- 
lykais, susijusiais su mūsų religija. 

— Tačiau, — paprieštaravo atsiskyrėlis, — argi nematėte 
baisaus velnio apsėstojo veido ir kaip piktosios dvasios paliko 
jį vienakį? 

Aš jam taip atsakiau: 

— Tėve, senjoras Pačekas galėjo netekti akies ir kaip nors 
kitaip. Apskritai dėl tokių dalykų kliaujuosi tais, kurie išmano 
daugiau už mane. Man pakanka, kad nebijau nei sugrįžėlių iš 
ano pasaulio, nei vampyrų. Vis dėlto, jeigu teiktumėtės man 
padovanoti kokią nors šventą relikviją, kuri mane apsaugotų 
nuo jų kėslų, pažadu ją nešiotis karštai tikėdamas ir pagarbiai. 

Vienuolis lyg šyptelėjo iš mano naivumo, paskui tarė: 

— Matau, brangusis vaike mano, kad jūs dar turite tikė- 
jimo, bet bijau, kad jo neprarastumėte vėliau. Tie Gomelesai, 
iš kurių jūs paeinate pagal moteriškąją liniją, tik neseniai tapę 
krikščionimis, o kai kurie, kalbama, širdyje tebelikę musulmo- 
nais. Jeigu jums pasiūlytų didžiulį turtą, kad pakeistumėte re- 
ligiją, ar sutiktumėte? 

— Tikrai ne, — atsakiau. — Manau, kad atsisakyti sa- 
vosios religijos ar palikti priešui savąsias vėliavas — vienodai 
negarbinga. 

Čia atsiskyrėlis lyg vėl šyptelėjo. 

— Su liūdesiu matau, — tarė, — kad jūsų dorybės remiasi 
pernelyg išdidintu garbės suvokimu, ir perspėju, kad nebera- 
site tokio kovojančio špagomis Madrido, koks buvo jūsų tėvo 
laikais. Dar daugiau, dorybės dabar grįstos kitais, tvirtesniais, 
principais. Bet nebetrukdysiu jūsų, nes prieš akis dar ilga kelio- 
nė, kol pasieksite Venta del Penjoną, tai yra užeigą prie uolos. 
Nepaisant plėšikų, jos šeimininkas ten pasiliko, nes kliaujasi 
apsauga čigonų, įsikūrusių stovyklą apylinkėse. Poryt jūs prijo- 
site Venta de Kardenją, kur jau būsite kitapus Siera Morenos. 
Įdedu jums į balno kišenes šiek tiek maisto. 

Visa tai pasakęs atsiskyrėlis švelniai mane apkabino, bet 
neįdavė jokios relikvijos, kuri mane apsaugotų nuo piktųjų 
dvasių. Nenorėjau daugiau jam apie tai užsiminti ir šokęs ant 
žirgo leidausi į kelią. 

Jodamas mąsčiau apie ką tik savo išgirstas maksimas, nie- 
kaip nesuvokdamas, kaip dorybėms galėtų būti tvirtesni pa- 
grindai nei garbės jausmas, kuris pats man atrodė visų dorybių 
dorybė. Dar skendėjau tokiose mintyse, kai staiga kažkoks rai- 


telis, išniręs iš už uolos, pastojo man kelią tardamas: 

— Jūsų vardas Alfonsas? 

Aš patvirtinau. 

— Jeigu taip, — pareiškė raitelis, — tai karaliaus ir šven- 
čiausiosios inkvizicijos vardu jus sulaikau. Atiduokite man 
savo špagą. 

Be žodžių įvykdžiau įsakymą. Tuomet raitelis sušvilpė ir 
mane iš visų pusių apspito ginkluoti žmonės. Jie surišo man 
rankas už nugaros, ir mes patraukėme į kalnus laukų keliuku, 
kuris po valandos atvedė prie itin sutvirtintos pilies. Nusileido 
pakeliamasis tiltas, ir mes įjojome vidun. Kai dar buvome prie 
donžono, atsidarė vienos šoninės jo durelės, ir mane įstūmė 
] požemį, nė nepasivarginę atrišti virvių, kurios veržė mano 
rankas. 

Požemyje tvyrojo visiška tamsa, ir neturėdamas laisvų 
rankų, kurias galėčiau ištiesti prieš save, baiminaus žengti bent 
žingsnį, kad neatsimuščiau nosimi į sienas. Todėl atsisėdau 
toje pat vietoje, kur stovėjau, ir — kaip galima lengvai įsivaiz- 
duoti — pradėjau svarstyti, dėl kokių priežasčių mane įkalino. 
Pirma ir vienintelė mintis, atėjusi man į galvą, buvo ta, kad 
inkvizicija pagrobė mano gražiąsias pusseseres ir kad negriu- 
kės papasakojo viską, kas įvyko Venta Kemadoje. Spėdamas, 
kad būsiu tardomas apie gražiąsias afrikietes, aš neturėjau kito 
pasirinkimo, kaip tik jas išduoti ir šitaip sulaužyti savo garbės 
žodį, arba neigti, kad jas pažįstu, ir įklimpti į virtinę gėdingų 
melų. Kiek pamąstęs, kurį kelią turiu pasirinkti, nusprendžiau 
visiškai tylėti ir tvirtai pasiryžau nieko neatsakinėti į visus 
klausinėjimus. 

Atsikratęs mintyse visų tų dvejonių, įnikau mąstyti apie 
dviejų praeitų dienų įvykius. Nė kiek neabejojau, kad mano 

pusseserės — moterys iš kūno ir kraujo. Tuo buvau tvirtai įsi- 
tikinęs, nes kažkoks neaiškus jausmas, gerokai stipresnis nei 
viskas, kas man ligi šiol pasakota apie piktųjų dvasių galybę, 
palaikė tokią mano nuomonę. O dėl pokšto, kurį man iškrėtė 
paguldydamos po kartuvėmis, tai jaučiausi labai pasipiktinęs. 

Tuo tarpu valandos slinko. Mane pradėjo kamuoti alkis; 
buvau girdėjęs pasakojant, kad požemiuose kai kada parūpina 
duonos ir ąsotį vandens, tad suskatau šiūruoti pėdomis, ieško- 
damas, gal aptiksiu ką nors tokio panašaus. Ir tikrai, paliečiau 
pėda kažkokį neaiškų apvalų daiktą, kuris pasirodė esąs pus- 
kepalis duonos. Visą sunkumą sudarė, kaip šį pasiekti burna. 
Atsiguliau šalia puskepalio ir mėginau atsikąsti dantimis, bet 
tas vis nusislinkdavo tolyn, nes nebuvo atramos. Stūmiau jį 
tol, kol prirėmiau prie sienos; tuomet jau galėjau valgyti; jeigu 
duona nebūtų buvusi perpjauta per pusę, nebūčiau įstengęs jos 
atsikąsti. Paskui aptikau ir ąsotį, bet atsigerti iš jo buvo ne;- 
manoma. Vos tik bent kiek suvilgiau gerklę, ąsotis apvirto ir 
visas vanduo išsiliejo. Toliau tęsdamas paieškas aptikau kampe 
gabaną šiaudų ir ten atsiguliau. Mano rankos buvo taip suma- 
niai surištos, kad nė kiek nejutau skausmo ir netrukus be vargo 
užmigau. 

KETVIRTA DIENA 


Regis, išmiegojau keletą valandų, kai staiga buvau paža- 
dintas. Išvydau įžengiant Šventojo Dominyko ordino vienuolį, 
lydimą kelių labai nemalonios išvaizdos vyrų. Vieni nešėsi ran- 
kose deglus, kiti — man visiškai nepažįstamus įrankius, turbūt 
skirtus kankinimams. Prisiminiau savo pasiryžimą ir nuspren- 
džiau tvirtai jo laikytis. Pagalvojau apie savo tėvą. Jis niekada 
nebuvo kankintas; bet argi nėra iškentėjęs po chirurgų ranko- 
mis daugybę skausmingų operacijų? Žinojau, kad ištvėrė jas nė 
karto nesudejuodamas. Pasiryžau sekti jo pavyzdžiu ir nepra- 
tarti nė Žodžio, o jeigu bus įmanoma, ir neišleisti nė atodūsio. 
Inkvizitorius riktelėjo atnešti jam fotelį, atsisėdo šalia manęs, 
nutaisė švelnų, įsiteikiantį veidą ir maždaug taip prašneko: 

— Brangusis, mielas mano vaike, dėkok dangui, kad at- 
vedė tave į šią vienutę. Betgi sakyk, kodėl čia esi? Kuo nusikal- 
tai? Prisipažink, liek ašaras man ant krūtinės. Nieko neatsakai? 
Deja, vaike mano, negerai elgiesi. Mes visai neklausinėjame 
prasikaltusiojo, ne tokius renkamės būdus. Paliekame jam lais- 
vę apkaltinti save patį. Šis prisipažinimas, kad ir kiek privers- 
tinis, turi ir kai kurių pranašumų, ypač jei kaltasis atskleidžia 
savo bendrininkus. Tyli? Juo blogiau tau. Ką gi, teks įstatyti 
tave į kelią. Ar pažįsti dvi Tuniso princeses? Ar veikiau — dvi 
nedoras raganas, šlykščias vampyres ir įsikūnijusias piktąsias 
dvasias? Vis nieko neatsakai? Įveskite dvi Liuciferio dvaro in- 
fantes. 

Čia buvo atvestos dvi mano pusseserės, kurios, kaip ir aš, 


rankas turėjo surištas už nugaros. Paskui inkvizitorius tęsė: 

— Taigi, sūnau mano, atpažįsti jas? Ir dabar tyli? Brangu- 
sis sūnau, neišsigąsk, ką tau pasakysiu. Tau truputėlį skaudės. 
Matai tas dvi lentas? Jas uždės tau ant kojų ir suspaus virve. 
O paskui įstatys tarp jų pleištus, kuriuos čia matai, ir suvarys 
gilyn kūju. Iš pradžių pėdos tau ištins. Paskui iš jų nykščių 
ištrykš kraujas, o kitų visų pirštų nagai nukris, po to sutrūki- 
nės padai, iš jų ištekės riebalai pramaišiui su sutraiškyta mėsa. 
Tau jau labai skaudės. Vis nieko neatsakai? Ką gi, tai dar tik 
paprasti dalykai. Tačiau tu nualpsi. Štai Aakonai su įvairiomis 
druskomis, kuriomis tave atgaivins. Kai atgausi sąmonę, anuos 
pleištus ištrauks ir įstatys štai tuos, kur kas storesnius. Nuo 
pirmo smūgio kūju tavo keliai ir blauzdikauliai sutrupės. Nuo 
antro — kojos skils visu ilgiu. Išsilies kaulų čiulpai, kartu su 
tavo krauju sudrėkindami šiaudus. Nenori kalbėti?.. Ką gi, su- 
spauskite jam pėdų nykščius. 

Budeliai sugriebė mano kojas ir pritvirtino jas tarp lentų. 

— Nenori kalbėti?.. Įstatykite pleištus... Nenori kalbėti?.. 
Pakelkite kūjus. 

Šią akimirką supoškėjo šūviai. Emina sušuko: 

— O Mahometai! Mes išgelbėtos! Dzotas atėjo mus iš- 
vaduoti. 

Į rūsį įsiveržė Dzotas su savo būriu. Jie nustūmė budelius 
prie durų, o inkvizitorių prirakino prie geležinio žiedo, įmūryto 
į kameros sieną. Paskui Dzotas man ir abiem maurėms nurišo 
nuo rankų virves. Vos tik pasijutusios laisvos, abi puolė man į 
glėbį. Mus išskyrė. Dzotas liepė man sėstis ant žirgo ir joti į prie- 
kį, patikindamas, kad tuoj su damomis leisiąsis įkandin manęs. 

Avangardą, su kuriuo išjojau, sudarė keturi raiteliai. Auš- 


tant mes pasiekėme visai negyvenamą vietovę, kur radome ar- 

klių pamainą, ir toliau keliavome snieguotomis kalnų viršūnė- 
mis bei keteromis. 

Apie ketvirtą popiet atvykome prie kažkokių uolinių įdu- 
bų, kur turėjome pernakvoti, bet aš tikrai džiaugiausi, kad čia 
atsidūrėme kol dar šviesu, nes vaizdas vėrėsi nuostabus, juolab 
man, regėjusiam tik Ardėnus ir Zelandiją. Po kojomis plytėjo 
ta gražioji Vega de Granada“, kurią granadiečiai visai nepa- 
grįstai vadina /a Nuestra Vegilla““. Mačiau ją visą — su šešiais 
miestais ir keturiasdešimt kaimų, vingiuojančią Chenilio vagą, 
kalnų srautus, krintančius nuo Alpujarų viršūnių, giraites, gai- 
viai ūksmingus medžių guotus, statinius, sodus ir daugybę 
guintas, tai yra pavienes sodybas. Sužavėtas, kad mano akys 
pajėgia aprėpti tiek daug grožybių, žvelgiau neatsižiūrėdamas. 
Jaučiausi beįsimylįs gamtą. Užmiršau net savo pusseseres; ta- 
čiau jos netrukus atvyko palankinuose, kuriuos nešė arkliai, ir 
atsisėdo grotoje ant siuvinėtų pagalvėlių, paskleistų po žemę. 
Kai abi šiek tiek pailsėjo, tariau joms: 

— Senjoritos, anaiptol nesiskundžiu dėl nakties Venta 
Kemadoje, bet, prisipažįstu, jos pabaiga man nepatiko. 

Man atsakė Emina: 

— Mielas Alfonsai, laikykite mus tik gražiosios jūsų sa- 
pnų dalies kaltininkėmis. Bet kuo jūs skundžiatės? Ar neturė- 
jote progos įrodyti savo daugiau nei žmogišką drąsą? 

— Kaip kas nors gali abejoti mano drąsa? — atrėmiau. — 
Jeigu tokį rasčiau, susikaučiau su juo per apsiaustą arba skepe- 
taite užrištomis akimis. 


* Granados lyguma (isp.). 
* Mūsų lygumėlė (isp.). 

— Per apsiaustą arba skepetaite užrištomis akimis? — nu- 
stebo Emina. — Nesuprantu, ką norite tuo pasakyti. Yra daly- 
kų, apie kuriuos negaliu jums pasakoti. Ir yra tokių, kurių pati 
nežinau. Aš tik vykdau įsakymus mūsų giminės galvos, šeicho 
Masudo palikuonio, žinančio visas Kasar Gomeleso paslaptis. 
Tik tiek galiu jums atskleisti, kad esate labai artimas mūsų 
giminaitis. Granados oidoras, jūsų motinos tėvas, turėjo sūnų, 
kuris rastas vertu sužinoti tą paslaptį. Jis priėmė musulmonų 
tikėjimą ir vedė keturias tuomet valdančio Tuniso dėjaus du- 
kras. Tik jauniausioji susilaukė vaikų, ir ji yra mūsų motina. 
Netrukus po to, kai gimė Zibeida, mano tėvas ir trys kitos jo 
žmonos pasimirė nuo užkrečiamos ligos, kuri tais laikais nu- 
siaubė visą Berberijos pakrantę. Bet gana apie tuos dalykus, 
kuriuos galbūt kada nors sužinosite. Verčiau pakalbėkime apie 
jus, apie dėkingumą, kurį jums jaučiame, ar veikiau apie tai, 
kaip mudvi žavimės jūsų narsa. Kaip abejingai žvelgėte į pa- 
sirengimus kankinimams! Koks likote šventai ištikimas savo 
duotam žodžiui! Taip, Alfonsai, pranokstate visus mūsų gimi- 
nės didvyrius, ir nuo šiol mudvi priklausome jums. 

Žibeida, kuri mielai netrukdė seseriai, kol pokalbis buvo 
rimtas, iškart pareiškė savo teises, kai tik prabilta apie jausmus. 
Galiausiai aš likau pamalonintas, paglamonėtas, patenkintas 
savimi pačiu ir kitais. Paskui atėjo negrės, paduota vakarienė, 
ir mums patarnavo, su didžiausia pagarba, pats Dzotas. Po to 
negrės tokioje tartum grotoje paklojo mano pusseserėms gerą 
guolį. Aš nuėjau miegoti į kitą olą, ir netrukus mes mėgavomės 
miegu, kurio buvome taip reikalingi. 

PENKTA DIENA 


Rytojaus dieną, vos prašvitus, karavanas jau buvo pasiren- 
gęs kelionei. Mes nusileidome nuo kalnų ir įsukome į gilius 
tarpeklius ar veikiau prarajas, tartum siekiančias pačias Že- 
mės gelmes. Jos kirto kalnų grandinę tokia daugybe skirtingų 
krypčių, kad sunku buvo susivokti vietovėje, nei kurion pusėn 
keliaujama. 

Šitaip žygiavome šešias valandas, kol atvykome prie ap- 
leisto ir negyvenamo miesto griuvėsių. Čia Dzotas liepė mums 
nusėsti nuo arklių ir nusivedęs mane prie šulinio tarė: 

— Senjore Alfonsai, malonėkite pažvelgti į šį šulinį ir pa- 
sakykite, ką apie jį manote. 

Aš atsakiau, kad matau vandenį ir manau, jog čia šulinys. 

— Ką gi, — atrėmė Dzotas, — klystate, nes tai įėjimas į 
mano rūmus. 

Sulig šiais žodžiais jis palenkė galvą į šulinį ir kažkaip 
savotiškai šūktelėjo. Aš pamačiau iš rentinio šono, kelios pėdos 
virš vandens išslenkant lentas. Paskui iš tos pačios angos išlin- 
do ginkluotas vyriškis, po jo — kitas. Juodu užsliuogė virve iš 
šulinio, ir kai atsidūrė ant žemės, Dzotas man tarė: 

— Senjore Alfonsai, turiu garbės jums pristatyti savo bro- 
lius, Čičą ir Momą. Turbūt matėte kartuvėse kybančius jų kū- 
nus, bet nepaisant to abu laikosi kuo puikiausiai ir visada bus 
jums ištikimai atsidavę; mat jie kaip ir aš tarnauja didžiajam 
šeichui Gomelesui, esame jo apmokami. 

Atsakiau jam, kad labai džiaugiuosi matydamas brolius 


žmogaus, kuris, regis, padarė man tokią svarbią paslaugą. 

Teko pasiryžti leistis į šulinį. Paduotos virvinės kopėčios, 
kuriomis abi seserys nulipo kur kas mikliau, nei aš tikėjausi. 
Aš pasekiau jomis. Atsidūrę ant lentų, pamatėme rentinio šone 
dureles, pro kurias buvo galima įeiti tik žemai pasilenkus. Ta- 
čiau tuoj už jų atsidūrėme ant gražių laiptų, iškirstų uoloje ir 
apšviečiamų lempų. Nulipome žemyn daugiau nei du šimtus 
laiptukų. Galiausiai patekome į požeminę buveinę, susidedan- 
čią iš kažkiek salių ir kambarių. Patalpų sienos, saugantis nuo 
drėgmės, buvo apmuštos kamščiu. Vėliau aš Sintroje, šalia Lisa- 
bonos, mačiau iškirstą uoloje vienuolyną, kurio celės buvo lygiai 
taip pat apmuštos ir todėl jį vadino „kamštiniu vienuolynu“. Be 
to, nuolatos kurstoma ir vykusiai išdėstyta ugnis palaikė Dzoto 
požemyje malonią šilumą. Jo kavalerijos žirgai buvo paskirsty- 
ti po apylinkę. Tačiau prireikus juos irgi buvo galima paslėpti 
žemės gelmėse pro angą, atsiveriančią gretimame slėnyje Tam 
tikslui buvo įrengtas keltuvas, bet juo retai naudotasi. 

— Visi šie stebuklai, — paaiškino man Emina, — sukurti 
Gomelesų. Jie išrausė šias uolas tais laikais, kai buvo krašto 
šeimininkai, tai yra baigė jas rausti, nes gyvenę Alpujaruose 
stabmeldžiai, kuriuos rado atvykę, jau buvo gerokai pasistūmė- 
ję tolyn su darbu. Mokslininkai netgi tvirtina, kad šioje vietoje 
buvusios Betikos“ aukso kasyklos, ir senovės pranašystės skel- 
bia, kad visas kraštas vieną kurią nors dieną turės grįžti Gome- 
lesų valdžion. Kaip jūs manote, Alfonsai? Graži būtų tėvonija. 

Tokia Eminos kalba man pasirodė labai ne vietoje. Taip 
jai ir pasakiau, paskui, norėdamas nukreipti pokalbį kitur, pa- 


klausiau, kokius turinti planus ateičiai. 


* Buvusi ekonomiškai stipriausia ir labiausiai romantizuota Senovės Romos 
provincija Ispanijoje. 

Emina atsakė, kad po visko, kas įvyko, jos negalinčios pa- 
silikti Ispanijoje, bet norėtų šiek tiek pailsėti, kol bus pasireng- 
ta abi išplukdyti laivu. 

Patiekti labai sotūs pietūs, kuriuos daugiausia sudarė stir- 
niena ir visokie džiovinti vaisiai. Trys broliai labai uoliai mums 
patarnavo. Pareiškiau savo pusseserėms, kad būtų ne;manoma 
rasti svetingesnių pakaruoklių. Emina sutiko su manimi ir pa- 
sisukusi į Dzotą paprašė: 

— Jūs, broliai, turbūt esate patyrę keisčiausių nuotykių; 
suteiktumėte mums daug malonumo, jeigu apie juos papasa- 
kotumėte. 

Dzotas, kiek pasispyriojęs, atsisėdo šalia mūsų ir šitaip 
pradėjo: 


DZOTO ISTORIJA 


— GIMIAU BENEVENTO MIESTE, šio vardo kunigaikštystės 
sostinėje. Mano tėvas, kuris vadinosi Dzotas kaip ir aš, pagal 
amatą buvo ginklininkas, dargi labai geras. Tačiau mieste dirbo 
dar du tokie, netgi dar labiau garsėjantys, tad tėvo uždarbio vos 
pakako išlaikyti savo žmoną ir tris vaikus, tai yra mane ir du 
brolius. 

Treji metai po tėvo vedybų jaunesnioji mano motinos se- 
suo ištekėjo už aliejaus pirklio Lunardo, kuris vestuvėms jai 
padovanojo auksinius auskarus ir tokio pat metalo grandinėlę 
nešioti ant kaklo. Grįžusi iš vestuvių pokylio, motina nugrimz- 
do į niūriausią melancholiją. Vyras pradėjo ją kamantinėti, kas 

per priežastis; motina ilgai gynėsi pasakyti, galiausiai prisipa- 
žino mirštanti iš pavydo, kad neturi tokių auskarų ir grandi- 
nėlės kaip jos sesuo. Tėvas nieko neatsakė. Jis turėjo puikaus 
darbo medžioklinį šautuvą, prie šio tokio pat modelio pistole- 
tus ir medžioklinį peilį. Šautuvu buvo galima paleisti keturis 
šūvius, iš naujo neužtaisant. Tėvas jį gamino ketverius metus 
ir įkainojo trimis šimtais uncijų neapolietiško aukso. Nuėjęs 
pas vieną mėgėją, pardavė visą komplektą už aštuoniasdešimt 
uncijų. Paskui nupirko žmonos taip geidžiamus papuošalus ir 
atnešė jai. Tą pat dieną motina nuėjo pasigirti dovanomis pas 
Lunardo žmoną ir liko labai patenkinta, kai auskarai pripažin- 
ti netgi šiek tiek brangesni už sesers. 

Bet po savaitės Lunardo žmona savo ruožtu apsilankė pas 
mano motiną. Plaukus turėjo supintus į kasą ir sutvirtintus 
auksiniu smeigtuku, kurio galvutę sudarė filigraniško darbo 
rožė su nedideliu rubinu viduryje. Ta rožė giliai įsmeigė dyglį 
į mano motinos širdį. Ji vėl nugrimzdo į melancholiją ir pra- 
linksmėjo tik tada, kai mano tėvas pažadėjo nupirkti smeigtu- 
ką, panašų į sesers. Tačiau tėvas neturėjo nei pinigų, nei gali- 
mybių tokį gauti, tad netrukus irgi tapo melancholiškas kaip ir 
motina prieš kelias dienas. 

Kaip tik tuo metu pas tėvą apsilankė vietinis bravas Gril- 
jas Monaldis, atnešė išvalyti savo pistoletus. Monaldis, paste- 
bėjęs mano tėvo liūdesį, paklausė, kas per priežastis. Tėvas vis- 
ką papasakojo. Kiek pagalvojęs Monaldis jam tarė: 

— Pone Dzotai, esu daugiau jums skolingas, negu ma- 
note. Anadien atsitiktinai mano durklas rastas kūne žmogaus, 
nužudyto kelyje į Neapolį. Teismas įsakė parodyti tą durklą 
visiems ginklininkams, ir jūs didžiadvasiškai paliudijote pir- 

mąsyk jį matąs. Tačiau šis ginklas buvo pagamintas jūsų ir par- 
duotas man pačiam. Pasakęs tiesą jūs būtumėte galėjęs sukelti 
man kai kurių nepatogumų. Taigi štai keturiasdešimt penkios 
uncijos, kurių esate reikalingas, be to, mano piniginė visada 
bus jums atvira. 

Tėvas dėkingas priėmė pinigus, išėjo paieškoti auksinio 
smeigtuko, pagražinto rubinu, ir parnešė mano motinai. Ši tą pat 
dieną neištvėrė nepasipuošusi juo prieš savo pasipūtėlę seserį. 

Grįžusi namo motina neabejojo, kad netrukus vėl pama- 
tys Lunardo žmoną, pasidabinusią kokia nors nauja brangeny- 
be. Bet toji brandino galvoje visai kitokius planus. Užsimanė 
eiti į bažnyčią lydima liokajaus su livrėja ir pasakė apie tai savo 
vyrui. Lunardas, iš prigimties nepaprastai šykštus, tegul ir buvo 
sutikęs nupirkti kokį auksinį niekutį, kuris, kaip manė, būtų 
toks pats saugus ant žmonos galvos kaip ir namie skrynelėje, 
pažiūrėjo visai kitaip, kai jam pasiūlyta duoti unciją aukso kaž- 
kokiam kvailiui, kad tas pusvalandį sėdėtų už žmonos klaupto. 
Vis dėlto sinjora Lunardo taip primygtinai ir atkakliai įtiki- 
nėjo, kad jis galop pasiryžo lydėti ją pats, apsirengęs livrėja. 
Sinjorai Lunardo atrodė, kad jos vyras tokioms pareigoms tiek 
pat tinkamas kaip ir bet kurioms kitoms, tad nuo kito sekma- 
dienio norėjo pasirodyti parapijiečiams lydima šio naujos rū- 
šies liokajaus. Kaimynai kiek pasijuokė iš tokio maskarado, bet 
mano teta priskyrė šias pašaipas juos graužiančiam pavydui. 

Kai ji pirmą kartą pasirodė prie bažnyčios, elgetos sukėlė 
baisų triukšmą šaukdami savo žargonu: 


— Mira Lunardu che fa lu criadu de sua mugiera!* 
* Tik pažiūrėkite į Lunardą, kuris tapo savo žmonos tarnu (:£.). 

Vis dėlto driskiai savo įžūlybėmis neperžengė tam tikrų 
ribų, tad sinjora Lunardo netrukdoma įžengė į bažnyčią, kur 
susilaukė visokeriopos pagarbos. Jai paduota švęsto vandens, 
buvo pasodinta į klauptą, kai mano motina stovėjo sutrikusi 
tarp moterų iš žemesnės liaudies. 

Vos tik parėjusi namo, motina tuojau pat pasičiupo mėly- 
ną mano tėvo durtinį ir ėmėsi apsiuvinėti šio rankoves gelto- 
nais galionais, nuplėštais nuo seno kažkokio kareivio munduro. 
Tėvas nustebęs paklausė, ką ji daranti. Motina papasakojo apie 
savo seserį ir kad šios vyras buvo toks malonus, jog su livrėja 
atlydėjo ją į bažnyčią. Tėvas patikino ją niekada nebūsiąs toks 
malonus. Tačiau kitą sekmadienį sumokėjo unciją aukso išsi- 
nuomojamam liokajui, kuris atlydėjo motiną į bažnyčią, ir ji 
savo vaidmeniu gerokai pranoko praeitą sekmadienį sinjoros 
Lunardo turėtąjį. 

Tą pačią dieną, tuoj po pamaldų, pas tėvą atėjo Monaldis 
ir pradėjo tokią kalbą: 

— Brangusis Dzotai, sužinojau apie paikystes, kuriomis 
lenktyniauja jūsų žmona su savo seserimi. Jeigu jų nenutrauk- 
site, būsite nelaimingas visą gyvenimą. Jūs turite pasirinkimą: 
arba kaip reikiant pamokyti savo žmoną, arba imtis amato, iš 
kurio išgalėtumėte tenkinti jos pomėgį išlaidauti. Jeigu pasi- 
rinksite pirmą kelią, siūlau jums riešutmedžio šmaikštį, kuriuo 
naudodavausi, kai tekdavo atvesti į protą savo velionę žmoną, 
kai ji dar buvo gyva. Tiesa, ta šmaikštis — tai ne iš tų virgulių, 
kuri, paimta už abiejų galų, pasisuka rankoje ir padeda surasti 
požeminį šaltinį ar net lobius. Tokių savybių ji neturi. Bet jeigu 
paimsite už vieno galo, o kitą panaudosite savo sutuoktinės 


nugarai, patikinu jus, lengvai išgydysite ją nuo visokiausių už- 

gaidų. Bet jeigu, priešingai, pasirinksite tenkinti viską, kas jūsų 
žmonai ateis į galvą, siūlau jums draugystę narsiausių bravų vi- 
soje Italijoje. Jie mielai susirenka į Beneventą, nes tai pasienio 
miestas. Manau, mane supratote, taigi pagalvokite. 

Šitaip pašnekėjęs Monaldis paliko mano tėvui ant varsto- 
to riešutmedžio šmaikštį ir išėjo. 

Tuo tarpu mano motina po pamaldų nuėjo pasirodyti su 
išsinuomotuoju liokajumi į Corso“ ir pas kai kurias savo drau- 
ges. Grįžo namo visa švytinti, bet mano tėvas pasitiko ją visai 
kitaip, nei tikėjosi. Kaire ranka sugriebė ją už kairės rankos, o 
dešiniąja pasigriebęs riešutmedžio šmaikštį pradėjo uoliai vyk- 
dyti Monaldžio patarimus. Žmona nualpo. Mano tėvas metė 
prakeiktą šmaikštį, puolė atsiprašinėti, jam buvo atleista ir tai- 
ka atkurta. 

Po kelių dienų tėvas nuėjo pas Monaldį pasakyti, kad 
riešutmetis mažai tepadėjęs ir kad prašosi rekomenduojamas 
bravams, apie kuriuos jis kalbėjęs. Monaldis atsakė: 

— Sinjore Dzotai, gerokai stebėtina, kad stokodamas 
drąsos bent kiek nubausti savo žmoną manote turėsiąs jos Už- 
tektinai tykoti keleivių miško užkampyje. Tačiau viskas įma- 
noma, žmogaus širdyje slypi nemažai kitų prieštaringumų. 
Mielai supažindinsiu jus su savo draugais, bet reikia, kad prieš 
tai bent kartą ką nors nužudytumėte. Kas vakarą, baigęs darbą, 
pasiimkite kuo ilgesnę špagą, užsikiškite už juostos durklą ir 
išdidžiai vaikštinėkite palei Madonos vartus. Galbūt kas nors 
ateis jus nusamdyti. Sudie. Telaimina dangus jūsų užmačias. 

Mano tėvas padarė kaip patartas Monaldžio ir netrukus 


* Pagrindinė gatvė (i£.). 

pastebėjo esąs supratingai nužvelgiamas to paties plauko kaip 
ir jis kavalierių, ir dargi sbirų. Po dviejų savaičių tokių pasi- 
vaikščiojimų vieną vakarą prie tėvo prisigretino kažkoks gerai 
apsirengęs vyriškis ir užkalbino: 

— Sinjore Dzotai, štai jums šimtas uncijų aukso. Po pus- 
valandžio pamatysite praeinant pro šalį du jaunikaičius su bal- 
tomis plunksnomis skrybėlėse. Prisiartinsite prie jų ir, lyg norė- 
damas pasakyti kažkokią paslaptį, pusbalsiu paklausite: „Katras 
iš jūsų markizas Feltris?“ Vienas atsakys: „Tai aš.“ Tuomet jūs 
jam smogsite durklu į širdį. Kitas jaunikaitis, kuris yra bailys, 
pabėgs. Tada pribaigsite Feltrį. Po visko nemėginkite pasislėpti 
bažnyčioje. Ramiai grįžkite namo, aš atseksiu jus iš paskos. 

Tėvas tiksliai įvykdė gautus nurodymus ir, kai grįžo namo, 
pamatė ateinant nepažįstamąjį, kurio neapykantai taip gerai 
pasitarnavo. Tas jam pasakė: 

— Sinjore Dzotai, esu labai jums dėkingas už padarytą 
man paslaugą. Štai dar kapšas su šimtu uncijų. Prašau jį priim- 
ti, ir štai dar vienas su tiek pat. Duosite jį pirmam teisingumo 
pareigūnui, kuris ateis pas jus. 

Taip pakalbėjęs nepažįstamasis pasišalino. 

Netrukus pas mano tėvą prisistatė sbirų viršininkas. Pas- 
tarasis, vos tik gavęs teisingumui skirtas šimtą uncijų, pasikvie- 
tė tėvą pas save draugiškai vakarienei. Juodu nuėjo į pastatą, 
prisišliejusį prie miesto kalėjimo, ir čia jau rado kaip svečius 
barigelį“ ir kalinių nuodėmklausį. Tėvas šiek tiek jaudinosi, 
kaip paprastai būna po pirmos žmogžudystės. Dvasininkas, 


pastebėjęs jo sutrikimą, nuramino: 
* Barigello — kalėjimo viršininkas (i£.). 

— Sinjore Dzotai, nereikia liūdėti. Katedroje mišios kai- 
nuoja po dvylika tarių*. Kalbama, kad nužudytas markizas Fel- 
tris. Užpirkite dvidešimt mišių už jo sielos ramybę, ir šitaip 
jums bus atleistos visos nuodėmės. 

Po to daugiau neaptarinėta, kas nutiko, ir vakarienė pra- 
ėjo gana linksmai. 

Rytojaus dieną pas tėvą atėjo Monaldis ir pagyrė jį už tai, 
kaip sugebėjo sutvarkyti reikalą. Tėvas norėjo grąžinti ketu- 
riasdešimt penkias uncijas, kurias buvo iš jo gavęs, bet Monal- 
dis pasakė: 

— Dzotai,įžeidžiate mano jausmus. Jeigu darsyk prašnek- 
site apie tuos pinigus, pamanysiu, kad priekaištaujate man, jog 
per mažai daviau. Mano kapšas — visada jūsų paslaugoms, ir 
galite neabejoti mano draugyste. Nebeslėpsiu nuo jūsų — aš 
pats esu vadas narsuolių, apie kuriuos kalbėjau. Jie visi — žmo- 
nės garbingi ir nepriekaištingai padorūs. Jeigu norite prie jų 
prisidėti, pasakykite, kad vykstate į Brešiją pirkti šautuvams 
vamzdžių, ir pasukite į Kapują, kur mus rasite. Ten apsigyven- 
kite Croce doro“ užeigoje ir dėl viso kitko nesirūpinkite. 

Po trijų dienų tėvas iškeliavo, ir išvyka buvo tokia pat gar- 
binga kaip ir pelninga. 

Nors klimatas Benevente ir labai švelnus, tėvas, dar nepri- 
pratęs prie to verslo, nenorėjo prastu metų laiku darbuotis. Tad 
žiemą praleido šeimos rate, o jo žmona sekmadieniais turė- 
davo liokajų, auksinius segtukus prie juodo korsažo ir auksinį 
žiedą raktams sukabinti. 


* Senovinės normanų monetos, cirkuliavusios vakariniame Viduržemio jūros 
regione, taip pat ir Italijoje. 
“ „Auksinio kryžiaus“ (i£.) 

Pavasariop taip atsitiko, kad tėvą gatvėje užkalbino kaž- 
koks nepažįstamas tarnas, kuris pakvietė eiti kartu su juo prie 
miesto vartų. Ten jų laukė pagyvenęs didikas ir keturi raiteliai. 
Didikas jam tarė: 

— Sinjore Dzotai, štai kapšas su penkiasdešimt cechinų. 
Teikitės sekti paskui mane į pilį netoliese. Bet pirma leiskite 
jums užrišti akis. 

Tėvas su viskuo sutiko ir po gana ilgos kelionės ir daugy- 
bės vingių jie atjojo į senojo didiko pilį. Jam liepta nusėsti nuo 
arklio, ir nuimtas nuo akių raištis. Tuomet jis išvydo pririštą 
prie fotelio moterį su kauke ant veido ir su kamšalu burnoje. 
Senasis didikas tarė: 

— Sinjore Dzotai, štai dar šimtas cechinų. Malonėkite 
nudurti mano žmoną. 

Bet tėvas atsakė: 

— Sinjore, jūs dėl manęs apsirikote. Aš tykau žmonių už 
gatvės kampo arba juos užpuolu miške, kaip ir dera garbingam 
žmogui, bet nesiimu budelio pareigų. 

Po šių žodžių tėvas metė kerštingajam sutuoktiniui po 
kojomis abu kapšus. Šis daugiau nemygo, vėl įsakė savo tar- 
nams užrišti tėvui akis ir palydėti jį iki miesto vartų. Tas kilnus 
ir didžiadvasiškas poelgis pelnė tėvui didelę pagarbą, o paskui 
kitas dar labiau jį išgarsino. 

Benevente gyveno du kilmingi žmonės, iš kurių vienas 
vadinosi grafas Montaltas, kitas — markizas Sera. Grafas 
Montaltas pasikvietė mano tėvą ir pažadėjo jam penkis šimtus 
cechinų, kad nužudytų Serą. Tėvas sutiko, bet paprašė laiko, 
nes žinojo, kad markizas turi labai stiprią apsaugą. 

Po dviejų dienų tėvą į nuošalią vietą pasikvietė markizas 
Sera ir pasakė: 

— Dzotai, štai kapšas su penkiais šimtais cechinų. Jis jūsų, 
tik duokite man garbės žodį, kad nudursite Montaltą. 

Tėvas paėmė kapšą ir atsakė: 

— Sinjore markize, duodu jums garbės žodį, kad nužu- 
dysiu Montaltą. Bet pirma turiu prisipažinti, jog taip pat esu 
davęs garbės žodį jam, kad žūsite jūs. 

Markizas nusijuokė: 

— Labai tikiuosi, kad jūs to nepadarysite. 

— Atleiskite, sinjore markize, aš pažadėjau ir žodį tesė- 
siu, — labai rimtai atsakė tėvas. 

Markizas atšoko atgal ir išsitraukė špagą. Bet tėvas su- 
griebė iš už juostos pistoletą ir sutrupino markizui galvą. Pas- 
kui nuėjo pas Montaltą ir pranešė, kad jo priešo nebėra. Grafas 
jį apkabino ir įteikė penkis šimtus cechinų. Tuomet tėvas kiek 
sutrikęs prisipažino, kad markizas prieš mirtį davė jam penkis 
šimtus cechinų, idant nužudytų sinjorą grafą. Montaltas neslė- 
pė džiaugsmo, kad sugebėjo pralenkti savo priešą. 

— Sinjore grafe, — atsakė mano tėvas, — jums nieko tai 
nepadės, nes aš daviau žodį. — Ir kaipmat įsmeigė jam krūti- 
nėn durklą. 

Krisdamas grafas riktelėjo, ir subėgo tarnai. Tėvas švais- 
tydamasis durklu ištrūko iš jų ir pabėgo į kalnus, kur rado 
Monaldžio gaują. Visi jos bravai be galo gyrė tokią ištikimybę 
duotam žodžiui. Patikinu jus, kad šis poelgis iki šiol visų lūpo- 
se ir kad Benevente dar ilgai bus apie tai kalbama. 

Šioje Dzoto pasakojimo apie savo tėvą vietoje vienas iš jo 
brolių atėjo pranešti, kad laukiama nurodymų dėl laivo, į kurį 


turės sėsti seserys. Tad jis mus paliko prašydamas, kad leistu- 

me atidėti šios istorijos tęsinį iki rytojaus. Tačiau tai, ką jis jau 
papasakojo, man suteikė daug peno apmąstymams. Nesiliovė 
aukštinęs garbę, delikatumą, nepaprastą padorumą Žmonių, 
kurie galėtų laikyti malone, jeigu juos pakartų. Piktnaudžiavi- 
mas žodžiais, kuriais jis taip pasitikėdamas savimi naudojosi, 
sujaukė man visas mintis. 

Pastebėjusi mano susimąstymą, Emina paklausė, kokia to 
priežastis. Atsakiau jai, kad Dzoto tėvo istorija man priminė, 
ką prieš dvi dienas girdėjau iš vieno atsiskyrėlio, — jog šiais 
laikais esama dorybių, kurios grįstos kur kas tvirtesniais prin- 
cipais nei garbės jausmas. 

— Brangusis Alfonsai, — atsakė man Emina, — gerbkite 
šį atsiskyrėlį ir tikėkite tuo, ką jums pasakė. Dar ne sykį gyve- 
nime jį sutiksite. 

Paskui abi seserys atsistojo ir pasišalino į patalpų gilumą, 
tai yra į sau skirtą požemio dalį. Vėliau jos grįžo vakarieniauti, 
o po to kiekviena nuėjo miegoti. 

Bet kai oloje įsiviešpatavo ramybė, pamačiau pas mane 
įeinant Eminą — tartum Psichė vienoje rankoje laikė lempą, 
o kita vedėsi savo jaunesniąją sesytę, gražesnę už meilę. Mano 
lova buvo tokia, kad abiem užteko vietos atsisėsti. Paskui Emi- 
na tarė: 

— Brangusis Alfonsai, jau sakiau, kad mudvi priklausome 
tau. Tegul didysis šeichas mums atleis, kad šiek tiek užbėgame 
už akių jo leidimui. 

— Gražioji Emina, — atsakiau jai, — tai jūs man atleis- 
kite. Jeigu čia dar vienas išbandymas, kuriuo norite patikrinti 
mano dorovę, bijau, kad ji ne itin gerai atsilaikys. 

— To galima tikėtis, — atsakė gražioji afrikietė ir uždėjo 

mano delną sau ant klubo. Pajutau po pirštais diržą, kuris, nors 
ir nepriklausė Venerai, tikrai priminė jos sutuoktinio amatą 
bei talentus. Diržas buvo užrakintas pakabinamąja spyna, o jos 
rakto mano giminaitės neturėjo arba bent taip jos mane pati- 
kino. 

Nors visokio drovumo centras buvo šitaip uždengtas, nė 
nemanyta man užginčyti to, kas liko paviršiuje. Zibeida prisi- 
minė meilužės vaidmenį, kurio kadaise mokėsi kartu su savo 
sese. Pastaroji matė mano glėbyje savo apsimestinių meilys- 
čių objektą ir visais jausmais atsidavė šiam saldžiam reginiui. 
Jaunesnioji, lanksti, gyva, deginanti karščiu, žavėjo mane savo 
taktiškumu ir svaigino glamonėmis. Mūsų akimirkos buvo ku- 
pinos dar nežinau ko — sumanymų, dėl kurių nesiaiškinama, 
švelnaus jaunų Žmonių čiulbesio, įsiterpiančio tarp nesenų pri- 
siminimų ir būsimos laimės vilties. 

Pagaliau miegas pradėjo sunkinti mano gražiųjų pusse- 
serių akių vokus ir jos pasitraukė į savo būstą. Likęs vienas 
pagalvojau, kad man tikrai būtų nemalonu vėl pabusti po kar- 
tuvėmis. Nors ir nusijuokiau iš tos minties, ji vis nėjo man iš 


galvos, iki užmigau. 

ŠEŠTA DIENA 


Mane pažadino Dzotas. Jis pasakė, kad labai ilgai mie- 
gojau ir kad pietūs jau gatavi. Paskubom apsirengiau ir nuėjau 
pasiieškoti savo pusseserių, kurios jau laukė valgomajame. Gla- 
monėjo mane akimis ir atrodė labiau galvojančios apie praėju- 
sią naktį nei apie jau paduotus pietus. Nudengus stalą, Dzotas 
atsisėdo šalia mūsų ir toliau vėl tęsė savo istoriją šitaip: 


DZOTO ISTORIJOS TĘSINYS 


— KAI TĖVAS PRISIDĖJO PRIE [Monaldžio]' gaujos, man 
galbūt buvo septyneri, ir gerai prisimenu, kaip mus — mano 
motiną, du brolius ir mane — vedė į kalėjimą. Bet tai buvo tik 
dėl akių; mat tėvas nepamiršo dalytis savo pelnu su teisingumo 
tarnais, tad šie nesunkiai leidosi įtikinami, kad mes neturime 
su juo nieko bendra. 

Sbirų viršininkas, kol buvome sulaikyti, ypač mumis rū- 
pinosi ir dargi pasistengė, kad kalėjime išbūtume kuo trum- 
piau. Išėjusi į laisvę motina buvo labai gerai sutikta kaimynų ir 
viso kvartalo gyventojų, nes Italijos pietuose banditai laikomi 
liaudies didvyriais, kaip ir kontrabandininkai Ispanijoje. Mes 
susilaukėme visuotinės pagarbos, o ypač į mane buvo žiūrima 
kaip į mūsų gatvės padaužų vadeivą. 

Maždaug tuo laiku Monaldis per vieną iš savo žygių buvo 


I. 1804: Dzoto (Teksto rengėjo pastaba). 

užmuštas ir gaujai ėmėsi vadovuti mano tėvas, norėjęs pra- 
dėti savo veiklą ypač įspūdingu išpuoliu. Jisai surengė pasalą 
Salerno kelyje, kuriuo turėjo pravažiuoti karieta su pinigais, 
siunčiamais Sicilijos vicekaraliaus. Avantiūra pavyko, bet tėvas 
buvo sužeistas muškietos šūviu į strėnas ir nebegalėjo toliau 
verstis savo amatu. Kai teko atsisveikinti su gaujos bendražy- 
giais, akimirka buvo nepaprastai jaudinanti. Netgi tvirtinama, 
kad daugelis banditų verkė; tuo man būtų buvę sunku patikė- 
ti, jeigu aš pats sykį gyvenime nebūčiau verkęs, ir tai atsitiko, 
kai nudūriau savo meilužę, kaip aš jums papasakosiu deramu 
metu. 

Gauja netruko išsiblaškyti; kai kurie iš mūsų bravų lei- 
dosi pakariami Toskanoje, kiti prisidėjo prie Testa Lungos“, 
bepradedančio išgarsėti Sicilijoje. Tėvas pats irgi persikėlė per 
sąsiaurį ir nukako į Mesiną, kur pasiprašė prieglobsčio Del 
Montės augustinų vienuolyne. Atidavė į jų rankas negausias 
savo santaupas, atliko viešą atgailą ir įsikūrė po jų bažnyčios 
portalu, kur gyveno labai ramiai, galėjo kiek tinkamas vaikš- 
tinėti po vienuolyno sodus ir kiemus. Vienuoliai duodavo jam 
sriubos, o kitų patiekalų jis siųsdavo ką nors atnešti iš kaimy- 
ninės smuklės. O vienas vienuolyno broliukas dar sutvarstyda- 
vo jam žaizdas. 

Spėju, kad tuo metu tėvas nuolatos siųsdavo mums pi- 
nigų, nes gyvenome pasiturimai. Motina nepraleisdavo jokių 
karnavalo smagybių, 0 per gavėnią surengdavo mums pra- 
kartėles su scenelėmis iš šventųjų gyvenimo arba presepio, kur 


būdavo lėlytės, cukrinės pilys ir panašūs vaikiški niekniekiai. 
* Testa Lunga — Ilgagalvis (s£.). 

Jos buvo madingos visoje Neapolio karalystėje ir suteikdavo 
progą miestelėnams pasipuikuoti vienas prieš kitą. Mano teta 
Lunardo irgi turėdavo presepio, bet ta nė iš tolo neprilygdavo 
mūsiškei. 

Kiek prisimenu savo motiną, ji man atrodė labai gera, ir 
dažnai matydavome ją verkiančią dėl vyrui gresiančių pavojų, 
bet ašaros greitai išdžiūdavo, jeigu tik pavykdavo jai kuo nors 
pralenkti savo seserį ar kaimynes. Pasitenkinimas, kurį patir- 
davo iš savo gražios prakartėlės, buvo paskutinis tokio pobū- 
džio malonumas, kuriuo galėjo pasimėgauti. Nežinau, kokiu 
būdu ji susigriebė plaučių uždegimą, nuo jo per kelias dienas 
pasimirė. 

Po jos mirties nebūtume žinoję ką daryti, jeigu ne barige- 
lis, — jis pasiėmė mus pas save. Ten praleidome keletą dienų, 
o paskui mus perdavė vieno mulų varovo globai. Šis pergabeno 
mus per visą Kalabriją ir keturioliktą dieną pristatė į Mesiną. 
Tėvui jau buvo pranešta apie žmonos mirtį. Jis pasitiko mus 
labai jausmingai, liepė patiesti visiems trims demblius šalia 
savojo ir parodė mus vienuoliams, o šie mus priskyrė prie vai- 
kų choro. Mes patarnavome mišioms, užpūsdavome žvakes, 
uždegdavome lempas ir, beje, buvome labiau nepataisomi pa- 
daužos nei anksčiau Benevente. Kai pavalgydavome vienuolių 
sriubos, tėvas mums duodavo kiekvienam po tarį, už kuriuos 
nusipirkdavome kaštonų ir traškučių, o paskui siausdavome po 
uostą ir grįždavome tik nakčiai. Apskritai buvome laimingi 
padaužos, kol vienas įvykis, kurio net šiandien negaliu prisi- 
minti be pykčio, nulėmė visą tolesnį mano gyvenimą. 

Sykį sekmadienį, kai jau reikėjo giedoti mišparams, par- 


bėgau prie bažnyčios portalo su pilnomis kišenėmis kaštonų 

ir jais pradėjau dalytis su broliais. Tuo metu atlėkė nuostabus 
ekipažas, pakinkytas šešiais arkliais, o dar du, tokios pat spal- 
vos, risnojo laisvi priekyje — tokią prabangą esu regėjęs tik Si- 
cilijoje. Karietos durys atsidarė, ir pamačiau iš pradžių išlipant 
didiką bracciero“, kuris pasiūlė parankę gražiai jaunai damai, 
paskui — abatą ir galiausiai — maždaug mano amžiaus ber- 
niuką, žavaus veido, aprengtą vengriškai, kaip tais laikais gana 
dažnai rengdavo vaikus. Mėlyno aksomo vengrinukė, siuvinėta 
auksu ir papuošta sabalo kailiu, siekė iki pusės blauzdų ir net 
dengė dalį aulinių iš geltono tymo. Jo kepuraitė, irgi mėlyno 
aksomo, taip pat buvo papuošta sabalais ir perliniu sultonu, 
krintančiu ant vieno peties. Prie juostos iš auksaspalvių vir- 
velių su spurgais kabojo nedidelis kardas, inkrustuotas bran- 
gakmeniais. Galiausiai berniukas turėjo rankoje maldaknygę, 
aptaisytą auksu. 

Matydamas tokį gražų rūbą ant mano amžiaus berniuko, 
likau taip pakerėtas, jog nesuvokdamas ką darau nuėjau prie 
jo ir atkišau du kaštonus, kuriuos turėjau rankoje. Bet netikęs 
vaikigalis, užuot atsakęs į šį mažutį draugiškumo ženklą, iš visų 
jėgų trenkė maldaknyge man į nosį. Tuo smūgiu vos neišmušė 
akies, o viršelio sankabos susmigo į šnerves, perplėšdamos jas 
taip, kad aš akimirksniu visas apsipyliau krauju. Regis, išgir- 
dau, kaip mažasis ponaitis baisingai suriko, bet, tiesą sakant, 
parkritau praradęs sąmonę. Kai atsipeikėjau, gulėjau sode prie 
fontano, supamas savo tėvo ir brolių, kurie plovė man veidą ir 
stengėsi sustabdyti kraujavimą. 


* Senovinės Sicilijos didikų Bračjerų (Braccieri) giminės atstovas (it.) 

Taigi, kol dar taip gulėjau kruvinas, pamatėme ateinant 
mažąjį ponaitį, lydimą jo abato, didiko 5racciero ir dviejų lioka- 
jų, iš kurių vienas nešėsi glėbį rykščių. Didikas keliais žodžiais 
paaiškino, jog ponia princesė de Roka Fjorita reikalauja, kad 
aš būčiau išpertas iki kraujo už tai, kad taip išgąsdinau ją pačią 
ir jos principino“, ir kaipmat liokajai šoko vykdyti egzekuci- 
jos. Mano tėvas, bijojęs prarasti prieglobstį, iš pradžių nedrįso 
nieko sakyti, bet matydamas mane negailestingai niokojamą 
nesusiturėjo ir su užgniaužtu pasipiktinimu kreipėsi į didiką: 

— Liepkite tai baigti, arba prisiminkite: esu nužudęs ne 
vieną tokį kaip jūs, tik dar dešimt kartų vertesnį. 

Sumojęs, kad šie žodžiai kupini gilios prasmės, didikas 
įsakė baigti mano kankynę, bet kol dar gulėjau pilvu ant že- 
mės, principino prisiartino ir spyrė man į veidą tardamas: 

— Managia la tua facia de banditu“. 

Tas paskutinis įžeidimas perpildė mano įtūžio taurę. Ga- 
liu pasakyti, kad nuo šios akimirkos nebebuvau vaikas ar bent 
daugiau nebepatyriau mielų džiaugsmų, būdingų tokiam am- 
žiui, ir ilgai po to negalėjau šaltakraujiškai Žiūrėti į turtingai 
apsirengusį žmogų. 

Taip jau yra, kad kerštas — prigimtinė mūsų krašto 
nuodėmė; mat, nors tuomet buvau vos aštuonerių, vien tik ir 
mąsčiau, kaip nubausti principino. Naktį staiga pašokdavau iš 
miego, susapnavęs, kad laikau jį už plaukų ir apipilu smūgiais, 
o dieną vis galvodavau, kaip atkeršyti jam iš tolo, — tikrai Ži- 
nojau, kad man neleis prie jo prisiartinti, — o po to pabėgti. 


* Princiukas (it., tariama „prinčipino“). 


** Sudarkysiu tavo banditišką snukį (i/. /arm.) 

Galiausiai nusprendžiau paleisti jam į veidą akmenį, nes jau 
buvau gana gerai įgudęs į tokį darbą; tačiau stengdamasis dar 
labiau pramiklinti ranką kiauras dienas svaidžiau į taikinį. 

Sykį tėvas paklausė, ką aš veikiu. Atsakiau, kad esu už- 
sibrėžęs suknežinti princibino snukį, o paskui pabėgti ir tapti 
banditu. Tėvas tartum nepalaikė šių žodžių rimtais, bet taip 
nusišypsojo, jog dar labiau sutvirtino mano ryžtą. 

Pagaliau atėjo sekmadienis, kai turėjo būti įgyvendintas 
mano kerštas. Pasirodė karieta, iš jos išlipo važiavusieji. Labai 
jaudinausi, bet susitvardžiau. Mažasis mano priešas pastebėjo 
mane minioje ir iškišo liežuvį. Turėjau rankoje akmenį, svie- 
džiau šį, ir ponaitis keberiokštelėjo aukštielninkas. 

Tuoj pat pasinešiau bėgti ir tesustojau kitame miesto pa- 
kraštyje. Ten sutikau savo pažįstamą vaikinuką, kaminkrėčio 
padėjėją, kuris paklausė, kur aš einu. Papasakojau savo istori- 
ją, ir jis tuojau pat parsivedė mane pas savo šeimininką. Tam 
kaip tik trūko berniukų, nežinojo kur jų rasti tokiam sunkiam 
amatui, tad mielai mane priėmė. Patikino, kad niekas manęs 
neatpažins, nes veidą turėsiu ištepliotą suodžiais, ir kad laipioti 
po stogus ir landžioti į kaminus — mokslas kartais labai nau- 
dingas. Jis manęs neapgavo. Vėliau aš dažnai likdavau dėkingas 
už savo gyvybę tuomet įgytam miklumui. 

Kaminų apnašas ir suodžių smarvė iš pradžių man buvo 
nemalonūs, bet ilgainiui pripratau, nes buvau tokio amžiaus, 
kai prie visko prisitaikoma. Maždaug šešis mėnesius verčiausi 
šiuo amatu, kol patyriau vieną nuotykį, apie kurį tuoj papasa- 
kosiu. 

Buvau ant stogo, kur ištempęs ausis klausiausi, iš kurio 
kamino išgirsiu savo šeimininko balsą. Man pasirodė, kad šis 

sklinda pro gretimą kaminą. Nusileidau ten, bet aptikau, kad 
tuoj po stogu kaminas dalijasi į du. Šioje vietoje privalėjau 
riktelti, bet to nepadariau ir negalvodamas pasirinkau lįsti į 
vieną iš angų. Nuslydau žemyn ir atsidūriau gražiame salone, 
bet pirmiausia, ką ten pastebėjau — tai savąjį princifino, vien- 
marškinį ir žaidžiantį su sviedinuku. 

Nors šis mažasis kvailys, be abejo, buvo regėjęs kitų ka- 
minkrėčių, jisai susigalvojo palaikyti mane velniu. Parpuolė 
ant kelių ir meldė mane nepasigriebti jo, pažadėdamas būti 
gerutis. Gal šie prašymai ir būtų mane sujaudinę, bet turėjau 
rankoje kaminkrėčio šluotelę ir pagunda ja pasinaudoti pa- 
sidarė pernelyg stipri; be to, nors jau buvau gerai atsikeršijęs 
princibino už smūgį maldaknyge ir iš dalies už rykštes, kurio- 
mis buvau nuplaktas, ant širdies dar gulėjo jo spyris koja man 
į veidą, palydėtas žodžių: 

— Managia la tua facia de banditu. 

Pagaliau neapolietis mėgsta keršyti verčiau šiek tiek dau- 
giau nei šiek tiek mažiau. 

Tad ištraukiau iš savo šluotos gniūžtę virbų, nuplėšiau 
princibino marškinius ir ėmiausi vanoti ja nuogą nugarą, taip 
pat smarkiai, kaip tuomet plakė mane. Tačiau keista: iš baimės 
jis neišleido nė garso. 

Kai nusprendžiau, kad jau gana, nusišluosčiau nuo veido 
suodžius ir pasakiau: 

— Ciucio maledetto io no zuno lu diavolu, io zuno lu piciolu 


banditu delli Augustini“. 


* Prakeiktas asile, aš ne velnias, o tas mažasis banditas iš augustinų vienuo- 
lyno (it. tarm.). 

Tuomet principino atgavo balsą ir pratrūko šauktis pagal- 
bos, bet aš nelaukiau, kol kas nors atbėgs, ir grįžau pro ten, pro 
kur ir nusileidau. 

Atsidūręs ant stogo dar išgirdau savo šeimininką šaukiant 
mane, bet neradau reikalo atsiliepti. Pasinešiau stogais, ko! at- 
sidūriau virš kažkokios arklidės, prie kurios stovėjo vežimas 
su šienu. Nušokau ant vežimo, o nuo šio — ant žemės. Paskui 
kiek nešė kojos nulėkiau prie augustinų bažnyčios portalo, kur 
tėvui papasakojau viską, kas man ką tik nutiko. Tėvas labai su- 
sidomėjęs išklausė, paskui pasakė: 

— Zoto, Zoto! Gia vegio che tu sarai banditu“. 

Paskui, pasisukęs į Žmogų šalia savęs, tarė: 

— Padron Lettereo prendete lo chiutosto vui“. 

Letereo — Mesinoje ypatingas krikšto vardas. Jis paeina 
nuo laiško, kurį Švenčiausioji Mergelė neva parašiusi šio mies- 
to gyventojams ir kurį neva datavusi 1452 metais bo mano sūnaus 
gimimo. Mesiniečiai taip šventai tiki šiuo laišku, kaip neapolie- 
čiai — švento Januarijaus krauju. Paaiškinu jums šią aplinkybę, 
nes po pusantrų metų sukalbėjau Madonai de//a /ettera maldą, 
kaip maniau, paskutinę savo gyvenime. 

Taigi Padron Lettereo buvo kapitonas ginkluotos pinkos““", 
tariamai skirtos koralams žvejoti, bet iš tikrųjų kontrabandai 
gabenti ir net piratavimui, jeigu tik pasitaikydavo proga. Bet 
šitaip atsitikdavo retai, nes neturint ant denio patrankų tekda- 
vo tenkintis laivų prie negyvenamų pakrančių plėšimais. 


* Dzotai, Dzotai! Jau matau, kad tu tapsi banditu (it. tarm.). 

“ Patrone Letereo, verčiau paimkite jį pas save (if. tarm.) — patronais buvo 
vadinami nedidelio laivo kapitonai. 

*** Senovinis burlaivis (istor.). 

Visa tai Mesinoje buvo žinoma, bet Letereo gabeno kon- 
trabandą stambiausiems miesto pirkliams, muitininkai irgi at- 
siimdavo savo dalį, o dar patronas garsėjo nevengiąs griebtis 
coltellade“, ir tai suturėdavo visus, norėjusius sukelti jam rūpes- 
čių. Be to, jis išsiskyrė išties įspūdingu stotu — vien augumo ir 
plačių pečių jau būtų pakakę, kad neliktų nepastebėtas, ir aps- 
kritai visa savo išvaizda taip atitiko tą veiklą, kuria vertėsi, jog 
nedrąsesni Žmonės jį pamatę nejučia pašiurpdavo iš baimės. 
Veidas, ir šiaip tamsiai įdegęs nuo saulės, dar labiau buvo pa- 
juodęs nuo patrankos šūvio parako, palikusio daugybę žymių, 
o visą jo odą margino keisčiausi piešiniai. Viduržemio jūros 
jūreiviai pratę tatuiruotis rankas ir krūtinę skaičiais, galerų si- 
luetais, kryžiais ir kitais ornamentais. Bet Letereo dar buvo 
praturtinęs šį įprotį. Ant vieno skruosto turėjo ištatuiruotą 
krucifiksą, ant kito — madoną, bet šių piešinių buvo galima 
matyti tik viršų, nes apačią slėpė vešli barzda, kurios niekada 
nebuvo palietęs skustuvas ir kurią tam tikrose ribose palaikė 
vien žirklės. Pridurkite prie viso to auksinius žiedus ausyse, 
raudoną kepuraitę, tos pačios spalvos juostą apie liemenį, be- 
rankovę liemenę, trumpas jūreiviškas kelnes, nuogas rankas bei 
blauzdas ir pilnas kišenes aukso, ir susidarysite pilną patrono 
vaizdą. 

Kalbama, kad jaunystėje jis turėjo pasisekimą tarp kil- 
mingiausių aukštuomenės damų, tačiau dar ir dabar buvo savo 
sluoksnio moterų numylėtinis, o jų vyrų siaubas. 

Galiausiai baigdamas jus pažindinti su Letereo pasakysiu, 
kad jis buvo artimas draugas tikrai didelių nuopelnų žmogaus, 


* Peilis (i£.). 

vėliau pagarsėjusio kapitono Pepo vardu. Jie abu kadaise tar- 
navo pas Maltos korsarus. Vėliau Pepas stojo savo karaliaus 
tarnybon, o Letereo, kuriam garbė buvo ne tiek brangi kiek 
pinigai, nusprendė praturtėti bet kokiomis priemonėmis ir tuo 
pat metu tapo nesutaikomu buvusio savo bendražygio priešu. 

Mano tėvas, kuris prieglaudoje neveikė nieko kita, tik 
tvarstėsi žaizdas, nebesitikėdamas, jog šios kada nors visai su- 
gis, mielai užmegzdavo pokalbį su panašiais į save didvyriais. 
Kaip tik tai suartino jį su Letereo, ir rekomenduodamas mane 
jam nesitikėjo išgirsti neigiamo atsakymo. Ir neapsiriko. Su- 
jaudintas tokio pasitikėjimo, Letereo pažadėjo mano tėvui, 
kad mokinimosi laikotarpis man nebus toks sunkus kaip ki- 
tiems laivo jungoms, ir patikino, kad per dvi dienas lengvai iš- 
moksiu laipioti į stiebus atlikti manevrų burėmis, nes anksčiau 
jau dirbau kaminkrėčiu. 

O aš buvau sužavėtas šios permainos, nes nauja profesija 
man atrodė garbingesnė, nei valyti kaminus. Apkabinau tėvą, 
brolius ir linksmai leidausi su Letereo jo laivo link. Kai atsi- 
dūrėme denyje, patronas sukvietė visą savo įgulą, susidedančią 
iš aštuonių žmonių, kurių veidai nedaug kuo tesiskyrė nuo jo 
paties. Pristatė mane jiems ir išdrožė tokią kalbą: 

— Anime managie guista criadura e lu filiu se Zotu, se uno de 
vui a outri li mette la mano sopra io Iš mangio V anima“. 

Šis grasinimas padarė reikiamą poveikį. Netgi norėta pa- 
sodinti mane valgyti prie bendro stalo, bet aš mačiau du savo 


amžiaus jungas, patarnaujančius jūreiviams ir suvalgančius li- 


* Prakeikti nenaudėliai, tas vaikis — Dzoto sūnus, jeigu kas nors iš jūsų palies 
jį, prikulsiu taip, kad išleisite dvasią (i/. tarm.). 

kučius, todėl pasekiau jais. Man nesipriešinta, ir pelniau dar 
didesnę visų meilę. O paskui, kai pamatė, kaip aš karstausi pra- 
tiesine, kiekvienas paskubėjo man reikšti savo pagarbą. Lai- 
vuose su lotyniškomis burėmis pratiesinė atstoja rėją, bet yra 
kur kas mažiau pavojinga išsilaikyti ant rėjų, nes šios visada 
horizontalios. 

Mes pakėlėme bures ir trečią dieną pasiekėme Šventojo 
Bonifaco sąsiaurį, kuris skiria Sardiniją ir Korsiką. Ten radome 
per šešiasdešimt barkų, žvejojančių koralus. Mes irgi įnikome 
žvejoti, arba bent vaizdavome, kad žvejojame. Bet aš, asme- 
niškai, čia daug ko išmokau, nes po keturių dienų plaukiojau 
ir nardžiau ne prasčiau už patį didžiausią nutrūktgalvį iš savo 
draugų. 

Po savaitės mūsų nedidukę flotilę išblaškė grega/ada — 
taip Viduržemio jūroje vadinamas smarkus šiaurės rytų vėjas. 
Kiekvienas gelbėjosi kaip išmanė. O mes buvome priversti 
išmesti inkarą įlankoje, žinomoje Šventojo Petro užuovėjos 
vardu, — prie negyvenamo paplūdimio Sardinijos pakrantėje. 
nuo audros. Dėl šio laivo mūsų patrono galvoje tuoj pat kilo 
kai kurių užmačių, ir jis išmetė inkarą visai greta. Paskui daliai 
jūrininkų liepė pasislėpti triume, kad įgula neatrodytų tokia 
gausi. Beje, toks atsargumas buvo bemaž nereikalingas, nes 1o- 
tynų laivuose įgulos visada daugiau nei kituose. 
įgulą tesudaro kapitonas, bocmanas, šeši jūreiviai ir junga. Be 
to, jis pastebėjo, kad tiesioji burė suplėšyta ir nuleista pataisyti, 


* Prekybinis burlaivis Viduržemio jūroje (is/or.). 

nes prekybiniai laivai neturi pakaitinių burių. Šitaip įsitikinęs, 
įdėjo į valtį aštuonis šautuvus, tiek pat kardų, uždengė viską 
dervuotu audeklu ir nusprendė laukti tinkamo momento. 

Kai audra nurimo, jūreiviai tuojau pat užlipo į stiebą ant 
rėjos užkelti pataisytos burės, bet darbavosi taip nemikliai, jog 
teko lipti į stiebą ir bocmanui, o paskui ir kapitonui. Tuomet 
Letereo įsakė nuleisti į jūrą valtį, kartu su septyniais jūreiviais 
nuslydo virve į ją ir priplaukė prie polakros iš galo. Jos kapito- 
nas, sėdėjęs apžargom ant rėjos, sušuko jiems: 

— A larga ladron, a larga"" 
kiekvieną, kuris tik pamėgins nusileisti ant denio. Kapitonas, 
regis, žmogus viskam pasiryžęs, metėsi ant vantų leistis žemyn. 
Letereo nušovė jį beslystantį. Kapitonas pūkštelėjo į jūrą, ir 
tiek jo tematyta. Jūreiviai meldė pasigailėti. Letereo paskyrė 
keturis savo žmones jų saugoti, o pats su trimis kitais puolė 
žemyn į laivo apačią. Kapitono kajutėje jis aptiko statinaitę, 
vieną iš tokių, kuriose laikomos alyvuogės, bet ši buvo kiek 
per sunki ir rūpestingai apmušta lankais, taigi jis nusprendė, 
kad galbūt ras viduje ką nors kitką, atidarė dangtį ir maloniai 
nustebo aptikęs kelis maišelius aukso. Daugiau jam nieko nė 
nereikėjo, tad paliepė trauktis. Būrelis grįžo atgal ant savo lai- 
laivo galą mes dar pašaipiai riktelėjome jiems: 

— Viva San Marco!“ 


Po penkių dienų atplaukėme į Livorną. Tuojau pat pa- 


* Šalin, plėšike, šalin! (Iz. tarm.) 
** Tegyvuoja šventasis Markas! (17.) 

tronas su dviem savo žmonėmis nuvyko pas Neapolio konsulą 
ir šitaip pareiškė: atseit jo įgula susikivirčijusi su venecijiečių 
pastumtas vieno jūreivio, įkritęs į jūrą. Dalis alyvuogių stati- 
naitės turinio padėjo suteikti šiam pasakojimui kuo didžiausio 
įtikimumo. 

Letereo, turėjęs tikrą polinkį piratystei, be abejo, toliau 
būtų vertęsis šiuo amatu, bet Livorne jam pasiūlytas naujas rei- 
kalas, kuriam ir suteikė pirmenybę. Vienas toks žydas, Natanas 
Levis, pastebėjęs, kad popiežius ir Neapolio karalius nemažai 
pelnosi iš savo varinių monetų, panoro irgi nusigriebti dalį šios 
naudos. Todėl pasistengė padirbdinti panašias monetas viena- 
me Anglijos mieste, kuris vadinosi Birmingemas. Kai sukaupė 
jų tam tikrą kiekį, įsteigė vieną iš savo faktorijų Flarioloje, žve- 
jų kaimelyje prie dviejų valstybių pasienio, ir Letereo apsiėmė 
ten gabenti ir krauti iš laivo prekę. 

Pelno būta didžiulio, ir ilgiau nei metus mes nieko dau- 
giau neveikėme, kaip tik pasikrovę savo laivą romietiškomis ir 
neapolietiškomis monetomis plaukiojome ten ir atgal tuo pačiu 
maršrutu. Galbūt būtume ilgai tęsę savo keliones, bet Letereo, 
turėjęs talentą spekuliacijoms, pasiūlė žydui taip pat padirbi- 
nėti auksines ir sidabrines monetas. Šis paklausė jo patarimo 
ir įsteigė pačiame Livorne nedidelę manufaktūrą cechinams ir 
skudams kaldinti. Mūsų pelnas sukėlė galingųjų pavydą. Vieną 
dieną, kai Letereo buvo apsistojęs Livorne ir jau rengėsi pakel- 
ti bures, jam pranešta, kad kapitonas Pepas gavęs iš Neapolio 
karaliaus įsakymą sučiupti jį, bet išplaukti į jūrą Pepas galėsiąs 
tik mėnesio pabaigoje. Ši žinia buvo tik Pepo gudrybė, jis jau 
keturias dienas tykojo jūroje netoli kranto. Letereo leidosi ap- 

mulkinamas. Vėjas buvo palankus, todėl patronas nusprendė 
galėsiąs atlikti dar vieną kelionę ir pakėlė bures. 

Kitą dieną, auštant, atsidūrėme vidur Pepo eskadros, kurią 
sudarė du galiotai“ ir dvi skampavijos“*. Buvome apsupti, nie- 
kaip negalėjome pasprukti. Iš Letereo akių žybsėjo mirtis. Jis 
liepė pakelti visas bures ir pasukti tiesiai į pagrindinį galiotą. 
Pepas stovėjo ant kapitono tiltelio ir įsakinėjo rengtis aborda- 
žui. Letereo pagriebė šautuvą, nusitaikė ir sutrupino jam petį. 
Viskas įvyko per kelias sekundes. 

Netrukus po to visi keturi laivai paėmė kursą į mus, ir iš 
visų pusių išgirdome: „Mayna /adro! Mayna can Senzafede!““* 
Letereo staigiai pasuko mūsų laivą šonu prieš vėją taip, kad 
šis pasviręs bortu braukė vandens paviršių. Paskui savo įgulai 
sušuko: 

— Anime managie, io in galera non ci vado. Pregate per me 
la santissima Manonna della lettera!*** 

Mes visi puolėme ant kelių. Letereo įsidėjo į kišenes po 
patrankos sviedinį. Pamanėme, kad jis ketina mestis į jūrą. Bet 
klastingasis piratas buvo sugalvojęs kitaip. Iš vėjo pusės denyje 
stovėjo pritvirtinta didelė statinė, pripildyta vario. Letereo pa- 
čiupo kirvį ir nukirto ją laikančias virves. Tuojau pat statinė nu- 
sirito prie kito borto. Kadangi mes ir taip jau buvome smarkiai 


pasvirę, apsivertėme visiškai. Iš pradžių visi, kurie klūpojome, 


* XVII-XVIII a. kovinis burlaivis su olandiško tipo burėmis ir aprūpintas 
sunkiaisiais pabūklais. 

* XVIII a. korsikiečių kovinis irklinis-burinis laivas, turintis po dešimt irklų 
iš abiejų pusių, du akmensvaidžius ir 34 žmonių įgulą. 

** Pasiduok, plėšike! Pasiduok, netikėli! (17) 

*** Prakeikti nenaudėliai, neisiu į galeras. Melskitės už mane švenčiausiajai 


laiško Madonai! (J£.) 

sukritome ant burių, ir laivui skęstant tos dėl savo elastingumo, 
laimė, nusviedė mus keliolika sieksnių į kitą pusę. 

Pepas mus visus išžvejojo, išskyrus kapitoną, vieną jūreivį 
ir jungą. Betraukiamus iš vandens mus rišo virvėmis ir metė į 
triumą. Po keturių dienų atplaukėme į Mesiną. Pepas nusiun- 
tė pranešti teisingumo pareigūnams, [kad jis turįs] perduoti 
kelis šaunuolius, vertus jų dėmesio. Mūsų išlaipinimui nestigo 
tam tikro iškilmingumo. Vyko kaip tik corso* valandą, kai visa 
diduomenė išeina pasivaikštinėti vadinamąja Marina“. Mes 
žengėme niūrūs, iš priekio ir iš paskos saugomi sbirų. 

Tarp daugybės žiūrovų buvo ir principino. Iškart mane at- 
pažinęs, jisai sušuko: 

— Eccolu biciolu banditu delli Augustini/““* 

Šoko prie manęs, sugriebė už plaukų ir apdraskė nagais 
veidą. Mano rankos buvo surištos už nugaros, tad nelabai ga- 
lėjau apsiginti. 

Tačiau prisiminęs vieną triuką, kurį mačiau Livorne at- 
liekant anglų jūreivius, nulenkiau galvą ir visa jėga smogjiau ja 
principino į paširdžius. Jis nuvirto aukštielninkas, paskui tuoj 
pat pašoko įtūžęs, išsitraukė iš kišenės nedidelį peilį ir užsimo- 
jo ant manęs. Išvengiau dūrio pakišdamas nenaudėliui koją; 
jis smarkokai trenkėsi ant žemės, tuo pat metu susižeisdamas 
peiliu, kurį laikė rankoje. Kaip tik šią akimirką atskubėjusi 
princesė buvo bejsakanti savo tarnams vėl mane išplakti, bet 
tam pasipriešino sbirai ir nuvedė mus į kalėjimą. 


I. IŠO4: kad jie turį. — Teksto rengėjo pastaba. 

* Čia — pasivaikščiojimas (i£.). 

* Jūros krantinė (i£.). 

“* Antai banditėlis iš augustinų vienuolyno! (1.) 

Mūsų įgulos teismas ilgai netruko: visus nuteisė strapa- 
dai“ ir galeroms iki gyvos galvos. O išgelbėtąjį jungą ir mane 
atleido nuo bausmės, nes buvome dar nepilnamečiai. Kai at- 
gavome laisvę, aš nukakau į augustinų vienuolyną. Bet savo 
tėvo ten neberadau. Broliukas durininkas man pasakė, kad jis 
pasimirė ir kad mano broliai tarnauja jungomis viename ispa- 
nų laive. Paprašiau, kad man leistų pasikalbėti su broliu prioru. 
Mane nuvedė pas jį, ir aš papasakojau savo trumpą istorijėlę, 
nepamiršdamas paminėti smūgio galva ir pakištos kojos prin- 
cibino. Garbusis tėvas mane išklausė labai geranoriškai, paskui 
pasakė: 

— Vaike mano, jūsų tėvas mirdamas paliko vienuolynui 
nemažą sumą. Šis turtas nedorai įgytas, tad neturite į jį jokių 
teisių. Jis Dievo rankose ir turi būti panaudotas jo tarnams 
išlaikyti. Tačiau mes drįsome paimti iš jo keletą ekiu, kuriuos 
atidavėme ispanų kapitonui, apsiėmusiam globoti jūsų brolius. 
O dėl jūsų paties, tai nebegalime suteikti jums prieglobsčio 
šiame vienuolyne atsižvelgdami į sinjorą princesę de Roka 
Fjoritą, įžymią mūsų geradarę. Bet, vaike mano, jūs vyksite į 
ūkį, kurį mes turime Etnos papėdėje, ir ten ramiai leisite savo 
vaikystės metus. 

Šitaip pakalbėjęs prioras pašaukė vieną brolį ir jam davė 
nurodymų dėl manęs. 

Rytojaus dieną su dar neįšventintu broliuku leidausi į ke- 
lionę. Mudu atvykome į ūkį, kur buvau įkurdintas. Po kurio 
laiko mane imta siųsti su pavedimais ūkio reikalais į miestą. 
Per šias nedideles keliones kaip įmanydamas stengiausi nesu- 


* Senovinis kankinimo būdas pakeliant žmogų už surištų rankų ir paleidžiant 
nukristi ant žemės. 

sitikti princibino. Vis dėlto sykį, kai pirkausi gatvėje kaštonų, 
jis kaip tik ėjo pro šalį, atpažino mane ir liepė savo liokajams 
žiauriai išvanoti mane. Po kurio laiko, persirengęs, aš sugebė- 
jau prasmukti pas jį į rūmus ir, be abejo, lengvai būčiau galė- 
jęs nužudyti nenaudėlį. Iki šiol gailiuosi, kad to nepadariau. 
Bet tuo metu dar nebuvau gerai susipažinęs su tokio pobūdžio 
priemonėmis, tad pasitenkinau tik jį apkuldamas. Pirmaisiais 
jaunystės metais nepraeidavo nė šešių mėnesių, dargi nė ketu- 
rių, kad kaip nors nesusidurčiau su tuo prakeiktuoju principino, 
kuris dažnai turėdavo prieš mane skaičiaus persvarą. Pagaliau 
man sukako penkiolika, amžiumi ir protu tada buvau dar vai- 
kas, bet jėga ir drąsa — jau beveik vyras, ir tai neturėtų nieko 
stebinti, turint omenyje, kad jūrinis, o paskui ir kalnų oras su- 
tvirtino mano kūną. 

Taigi turėjau penkiolika metų, kai pirmą kartą pama- 
čiau narsųjį ir garbingąjį Testa Lungą, patį kilniausią ir pado- 
riausią banditą, koks tuo metu gyveno Sicilijoje. Jeigu leisite, 
rytoj supažindinsiu jus su šiuo žmogumi, kurio atminimas 
amžinai liks gyvas mano širdyje. O kol kas turiu jus palikti, 
mano olos priežiūra reikalinga ypatingo dėmesio, to negaliu 


nepaisyti. 


Dzotas pasišalino, ir kiekvienas iš mūsų pagal savo būdą 
apmąstėme viską, ką išgirdome. Prisipažįstu, negalėjau nejausti 
tam tikros pagarbos tokiems drąsiems žmonėms, apie kuriuos 
jis pasakojo. Emina tvirtino, kad drąsa neverta mūsų pagarbos, 
jeigu nėra panaudojama dorybei ginti. Zibeida pasakė, kad še- 
šiolikos metų banditėlis tikrai galėtų sužadinti meilę. 


Mes pavakarieniavome, paskui kiekvienas nuėjome mie- 

goti. Abi seserys netrukus vėl netikėtai mane užklupo. Atsisė- 
dusi Emina paklausė: 

—Mielasis Alfonsai, ar gebėtumėte dėl mūsų padaryti 
vieną auką? Tai daugiau liečia jus nei mudvi. 

— Gražioji pussesere, — atsakiau, — visos šios įžangos 
nereikalingos. Pasakykite tiesiai, ko pageidaujate. 

— Brangusis Alfonsai, — vėl prašneko Emina. — Mudvi 
sukrėstos ir pašiurpusios nuo tos brangenybės, kurią nešiojatės 
ant kaklo ir kurią vadinate tikrojo kryžiaus dalelyte. 

— Ak, nereikalaukite iš manęs tos brangenybės, — iškart 
sureagavau. — Pažadėjau savo motinai niekada su ja nesiskirti 
ir visus savo pažadus tesiu. Ne jums tuo abejoti. 

Mano pusseserės nutylėjo, šiek tiek papūtė lūpytes, paskui 
suminkštėjo, ir naktis praėjo maždaug taip pat, kaip ankstes- 
nioji. Tai yra jų diržai nebuvo paliesti. 

SEPTINTA DIENA 


Kitą rytą pabudau anksčiau nei vakar ir nuėjau pasiieškoti 
savo pusseserių. Emina skaitė Koraną, Zibeida matavosi per- 
lus ir skareles. Pertraukiau šiuos rimtus užsiėmimus saldžiomis 
glamonėmis, bemaž vienodai kupinomis meilės ir draugišku- 
mo. Paskui papietavome. Po pietų atėjo Dzotas vėl tęsti savo 


pasakojimo taip: 


DZOTO ISTORIJOS TĘSINYS 


— PAŽADĖJAU JUMS PAPASAKOTI apie Testa Lungą ir 
savo žodį tesėsiu. Mano bičiulis buvo taikus Val Kasteros, 
miestuko Etnos papėdėje, gyventojas. Jis turėjo žavią žmo- 
ną. Jaunasis Val Kasteros princas, vieną dieną lankydamas 
savo valdas, pamatė tą moterį, kuri su kitomis žymesniųjų 
miestiečių žmonomis atėjo pasveikinti jį. Išpuikęs jaunikaitis, 
užuot dėkingai sutikęs pagarbą, kurią jo valdiniai reiškė gro- 
žio lūpomis, tematė vien sinjoros Testa Lunga grožybes. Be 
jokių užuolankų išsakė, kokį įspūdį padariusi jo jausmams, 
ir įkišo jai už korsažo ranką. Šią pat akimirką vyras, stovėjęs 
už savo žmonos, išsitraukė peilį ir suvarė jį tiesiai į jaunojo 
princo širdį. Manau, kiekvienas žmogus juo dėtas būtų taip 
pat pasielgęs. 

Taip padaręs Testa Lunga pasislėpė bažnyčioje, kur liko 
iki nakties. Tačiau manydamas, kad ateičiai jam reikia imtis 
kitų atsargumo priemonių, nusprendė prisidėti prie kelių ban- 

ditų, kurie jau kažkiek laiko glaudėsi Etnos viršūnėse. Jis pasi- 
traukė tenai, ir banditai išsirinko jį vadu. 

Etna tuo metu vertė iš savęs didžiulius kiekius lavos, ir 
kaip tik tarp šių liepsnojančių srautų, slapyvietėse, į kurias 
keliukai buvo žinomi vien jam, įtvirtino savo būrį. Šitaip pa- 
sirūpinęs saugumu, šis narsusis vadas kreipėsi į vicekaralių ir 
paprašė suteikti malonę jam bei jo draugams. Valdžia nesutiko, 
baimindamasi, kaip aš įsivaizduoju, prarasti autoritetą. Tuo- 
met Testa Lunga pradėjo derybas su stambiausiais kaimyninių 
žemių nuomininkais. Štai ką jiems pasakė: 

— Grobsime drauge, aš ateisiu, paprašysiu, ir jūs duosite 
man kiek norėsite, užtat prieš savo ponus galėsite viską, ką pa- 
tys pasigrobėte, suversti ant manęs. 

Kad ir kaip būtų, tai vis tiek grobimas, bet Testa Lun- 
ga viskuo dalijosi su savo draugais, sau pasilikdamas tik būti- 
niausia, kad galėtų gyventi. Dar daugiau, kirsdamas kokį nors 
kaimelį, liepdavo mokėti už viską dvigubai, tad netrukus tapo 
abiejų Sicilijų žmonių dievuku. 

Jau jums sakiau, kad keletas banditų iš mano tėvo gaujos 
prisidėjo prie Iesta Lungos, kuris kelerius metus laikėsi pieti- 
niuose Etnos šlaituose, iš kur darydavo išpuolius į Val di Notą 
ir Val di Macarą. Bet tuo laikotarpiu, apie kurį kalbu, tai yra 
kai man sukako penkiolika, gauja vėl grįžo į Val Demonį, ir 
vieną gražią dieną pamatėme juos atvykstant į vienuolių ūkį. 

Kad ir ką šaunaus bei puikaus pajėgtumėte įsivaizduoti, 
nė iš tolo neprilygtų tam, kaip atrodė Testa Lungos vyrai. Su 
mundurais, žirgai užkloti šilkiniu tinklu, už juostų pistoletai ir 
durklai, prie šono kuo ilgiausias kardas, už nugaros didžiulis 


šautuvas — maždaug tokia buvo jų kovinė ekipuotė. Per tris 

dienas banditai suvalgė mūsų vištas ir išgėrė vyną, o ketvirtąją 
jiems pranešta, kad artinasi Sirakūzų dragūnų būrys ir ketina 
apsupti kaimą. Ši žinia jiems sukėlė skanų juoką. Surengė pa- 
salą tarpeklio kelyje, užpuolė būrį ir sumušė jį. Banditų jėgos 
buvo vienas prieš dešimt, bet kiekvienas turėjo prie savęs dau- 
giau nei po dešimt šaunamųjų ginklų, ir visus kuo geriausios 
kokybės. 

Po pergalės banditai grįžo į ūkį, o aš, iš tolo matęs juos 
kovojančius, likau taip sužavėtas, kad puoliau vadui į kojas ir 
meldžiau priimti į gaują. Testa Lunga paklausė, kas aš toks. 
Pasisakiau esąs bandito Dzoto sūnus. Išgirdę šį mielą vardą 
visi, kuriems kadaise vadovavo mano tėvas, džiugiai šūktelėjo. 
Paskui vienas iš jų apkabino mane, pasodino ant stalo ir tarė: 

— Draugai mano, mūšyje žuvo Testa Lungos leitenantas; 
mums sunku rasti, kas jį pakeistų. Tegul jaunasis Dzotas bus 
mūsų leitenantas. Argi nematome, kaip pulkams skiriami va- 
dovauti kunigaikščių ir princų sūnūs? Padarykim dėl narsiojo 
Dzoto sūnaus tą pat, kas daroma dėl anų. Patikėkite, jis pasi- 
rodys vertas tos garbės. 

Ši kalba susilaukė didžiulio pritarimo, ir aš vieningai bu- 
vau paskelbtas leitenantu. 

Mano laipsnis iš pradžių visiems atrodė tik juokai, ir kie- 
kvienas banditas pratrūkdavo kvatotis pavadindamas mane 
„9ignor tenente““. Bet jiems teko pakeisti toną. Aš būdavau ne 
tik pirmas atakuojant ir paskutinis pridengiant atsitraukimą, 
bet nė vienas iš jų tiek nesugebėdavo, kai prireikdavo susekti 
priešo judėjimą ar pasirūpinti gaujos poilsiu. Aš tai ropšdavausi 


* Sinjore leitenante (+.). 

į uolų viršūnes geriau išžvalgyti vietovę ir pastatyti sutartinius 
ženklus, tai ištisas dienas slėpdavausi vidur priešų, išlipdamas 
iš medžio vien tam, kad įsirangyčiau į kitą. Dažnai man netgi 
pasitaikydavo naktimis tupėti aukščiausiuose Etnos kaštonuo- 
se. Ir kai nebepajėgdavau atsispirti miegui, prisirišdavau diržu 
prie šakos. Visa tai man nė kiek nesudarė vargo, nes kažkada 
buvau junga ir kaminkrėtys. 

Taip gerai gebėjau tai daryti, kad galiausiai man patikėtas 
visos gaujos saugumas. Testa Lunga mylėjo mane kaip savo 
sūnų, bet, drįstu pasakyti, aš įgijau šlovę, kuri bemaž pranoko 
jo paties, ir mažojo Dzoto žygdarbiai tapo Sicilijoje visų po- 
kalbių tema. Tokia garbė nepadarė manęs abejingo malonioms 
pramogoms, būdingoms tokiam amžiui. Aš jau jums sakiau, 
kad pas mus banditai laikomi liaudies didvyriais, tad gerai su- 
prasite, jog Etnos šlaitų piemenaitės nedvejodamos būtų man 
atidavusios savo širdį, bet manajai buvo lemta pasiduoti kur 
kas įmantresniems kerams ir meilė paliko jai gerokai malones- 
nę pergalę. 

Jau dvejus metus ėjau leitenanto pareigas, man sukako 
septyniolika, kai gauja buvo priversta pasukti į pietus, nes nau- 
jas ugnikalnio išsiveržimas suniokojo visas mūsų slėptuves. Po 
keturių dienų mes atvykome prie vienos pilies, kuri vadinosi 
Roka Fiorita ir buvo mano priešo principino pagrindinė valda 
bei buveinė. 

Aš jau seniai nebegalvodavau apie visus patirtas nuoskau- 
das, bet pilies pavadinimas vėl pažadino visą susitvenkusią ma- 
nyje pagiežą. Tai neturėtų jūsų stebinti: mūsų kraštuose širdys 
nenumaldomos. Jeigu principino būtų buvęs savo pilyje, manau, 
būčiau nusiaubęs ją ugnimi ir kalaviju. Dabar pasitenkinau tik 

tuo, kad padariau jai kuo didesnės žalos, o mano draugai, ku- 
rie žinojo, iš kokių paskatų taip elgiuosi, kaip įmanydami man 
padėjo. Pilies tarnai, iš pradžių mėginę mums priešintis, neat- 
sispyrė geram savo pono vynui, kurį jiems pilstėme kibirais, ir 
perėjo į mūsų pusę. Galiausiai padarėme iš Roka Fjoritos tikrą 
gausos šalį. 

Toks siautėjimas truko penkias dienas. Šeštąją mūsų šni- 
pai pranešė, kad mus rengiasi atakuoti visas Sirakūzų pulkas ir 
kad paskui iš Mesinos atvyks principino su savo motina ir ke- 
liomis damomis. Įsakiau savo gaujai pasitraukti, bet man buvo 
įdomu pasilikti. Įsitaisiau sodo gale tankaus 3žuolo viršūnėje. 
Tačiau dėl atsargos, jeigu kartais prireiktų sprukti, pramušiau 
sodo sienoje landą. 

Pagaliau pamačiau atvykstant pulką, jis įsikūrė stovyklą 
prie pilies vartų ir visur išstatė sargybos postus. Paskui pasiro- 
dė virtinė palankinų, kuriuose sėdėjo damos, o paskutiniajame 
— pats princibino, besiremiantis į krūvą pagalvėlių. Prilaiko- 
mas dviejų arklininkų, jisai sunkiai išlipo, pasiuntė pirma savęs 
kuopą kareivių ir, kai išgirdo, kad nieko iš mūsų nebelikę pilyje, 
kartu su damomis ir keliais savo svitos bajorais įžengė vidun. 

Ąžuolo papėdėje sruveno tyro vandens šaltinis, stovėjo 
marmurinis stalas ir suolai. Čia buvo puošniausia sodo dalis. 
Spėjau, kad visa draugija netruks pasirodyti, ir nusprendžiau 
[pa|laukti, kad galėčiau pasižiūrėti į ją iš arčiau. Ir tikrai, po 
pusvalandžio pamačiau ateinant jauną, maždaug mano am- 
žiaus būtybę, gražesnę už angelą. Ji padarė man tokį stiprų ir 
netikėtą įspūdį, kad, ko gero, būčiau iškritęs iš medžio, jeigu 
nebūčiau prisirišęs diržu, idant galėčiau saugiau ilsėtis. Jaunoji 
būtybė, nuleistomis akimis ir labai liūdna, atsisėdo ant suolo, 

pasirėmė alkūnėmis į stalą ir graudžiai pravirko. Nesuvokda- 
mas, ką darau, nuslydau iš medžio ir užsiglaudžiau už jo taip, 
kad galėčiau stebėti, pats likdamas nematomas. Tuomet išvy- 
dau besiartinantį principino su puokšte gėlių rankoje. Veik tre- 
jus metus nebuvau jo regėjęs. Per tą laiką jis išaugo ir sustam- 
bėjo. Veidas buvo gražus, nors gana neišraiškingas. 

Jį pamačiusios merginos veidą perkreipė panieka, už kurią 
buvau jai labai dėkingas. Tačiau principino, regis, labai savimi 
patenkintas, vis tiek prisiartino prie jos ir prašneko: 

— Brangioji sužadėtine, štai puokštė, kurią jums dovano- 
siu, jeigu pasižadėsite niekada man nebekalbėti apie tą mažąjį 
nenaudėlį Dzotą. 

— Šviesiausias prince, — atsakė panelė, — manding esate 
neteisus keldamas tokias savo palankumo sąlygas, o be to, jeigu 
aš nekalbėsiu apie žavųjį Dzotą, visi namiškiai apie jį jums pri- 
mins. Argi net jūsų žindyvė nesakė, kad dar nėra mačiusi tokio 
dailaus vaikino, o juk pats tada ten klausėtės? 

Gerokai įsižeidęs principino replikavo: 

— Sinjorina Silvija, nepamirškite, jog esate mano suža- 
dėtinė. 

Užuot ką nors atsakiusi, Silvija tik apsipylė ašaromis. 

Įpykęs principino tėškė: 

— Niekingoji, tu myli banditą, tad atsiimk kas priklauso! 

Ir skėlė jai antausį. 

Tuomet mergina sušuko: 

— Dzotai, kodėl tavęs čia nėra, kad nubaustum tą niekšą! 

Dar nebaigė ji tų žodžių, kai aš žengtelėjau iš už medžio 
ir mečiau princui: 

— Pažįsti mane? Aš banditas ir galėčiau tave nudėti, bet 

pernelyg gerbiu sinjoriną, kuri teikėsi pašaukti mane į pagalbą, 
todėl kausiuos su tavimi, kaip jūs, didikai, pratę. 

Turėjau prie savęs du durklus ir keturis pistoletus. Pada- 
lijau viską į dvi dalis, padėjau abi dešimt žingsnių atstu viena 
nuo kitos ir leidau principino pasirinkti. Bet nelaimėlis nualpęs 
susmuko ant suolo. 

Tuo tarpu Silvija prašneko: 

— Narsusis Dzotai, esu kilminga ir vargšė. Rytoj turėjau 
ištekėti už princo arba būti išsiųsta į vienuolyną. Bet nepada- 
rysiu nei viena, nei kita. Noriu priklausyti tau visą gyvenimą. 

Ir ji krito man į glėbį. 

Aišku, jūs suprantate, manęs ilgai įkalbinėti neteko. Ta- 
čiau reikėjo pasirūpinti, kad princas nesutrukdytų mums pa- 
sitraukti. Paėmiau peilį ir, susiradęs vietoje plaktuko akmenį, 
prikaliau princo plaštaką prie suolo, ant kurio buvo nudribęs. 
Jis riktelėjo ir vėl prarado sąmonę. Mes išlindome pro angą, 
kurią buvau pramušęs sodo sienoje, ir pabėgome į kalnus. 

Visi mano draugai turėjo meilužes; tad liko sužavėti, kad 
ir aš tokią įsigijau, o jų gražuolės prisiekė viskuo paklusti ma- 
najai. 

Jau keturis mėnesius buvau pragyvenęs su Silvija, kai 
man teko ją palikti ir leistis išžvalgyti, kas pasikeitę šiaurinia- 
me šlaite po paskutinio ugnikalnio išsiveržimo. Per šią kelio- 
nę atradau gamtoje grožybių, į kurias anksčiau nekreipdavau 
dėmesio. Pastebėdavau pieveles, grotas, medžių guotus tose 
vietose, kuriose pirma tematydavau tinkamas pozicijas pasalai 
ar gynybai. Taigi Silvija šitaip sušvelnino plėšikišką mano šir- 
dį, bet netrukus šiai bus lemta susigrąžinti visą pirmykštį savo 
nuožmumą. 

Grįžtu prie savo kelionės į šiaurinį kalno šlaitą. Sakau 
kalno, nes siciliečiai, kai kalba apie Etną, visada ją vadina „I/ 
monte“ — tai yra tiesiog kalnu. Iš pradžių patraukiau mūsų va- 
dinamojo Filosofo bokšto link, bet man nepavyko jo pasiekti. 
Iš ugnikalnio šlaite atsivėrusios pragarmės išsiveržusi lava šiek 
tiek aukščiau bokšto pasidalijo į du srautus, kurie vėl susijungė 
mylia žemiau, šitaip sudarydama visiškai neprieinamą salą. 

Iškart sumojau tokios pozicijos svarbą, o be to, pačiame 
bokšte mes turėjome nemenką kaštonų atsargą ir jos man ne- 
sinorėjo prarasti. Gerokai paieškojęs aš vėl suradau požeminę 
praeigą, kuria anksčiau kartais naudodavausi ir kuri mane at- 
vedė iki bokšto papėdės ar veikiau į patį jo vidų. Tuojau pat 
nusprendžiau įkurdinti šioje saloje mūsų moteriškąją liaudį. 
Liepiau savo žmonėms pastatyti iš medžių šakų trobeles ir 
vieną pasistengiau ypač išpuošti. Paskui grįžau į pietinę pusę, 
iš kur atsivedžiau visą mūsų koloniją; ji liko sužavėta nauja 
užuoglauda. 

Šiuo metu, kai mintimis persikeliu į tą laimingą laiką, kurį 
praleidau anoje buveinėje, regiu, kaip jisai išlieka nuošaly nuo 
baisių pavojų, visą gyvenimą manęs tykojusių. Liepsnojantys 
srautai skyrė mus nuo žmonių; meilės liepsna valdė mūsų jaus- 
mus. Visi ten paklusdavo mano įsakymams, visi nusilenkdavo 
mano brangiajai Silvijai. Galiausiai, kad laimė būtų visiška, 
atvyko du mano broliai. Abu buvo patyrę visokiausių įdomių 
nuotykių, ir drįstu jus patikinti, jeigu kada nors panorėsite iš- 
girsti apie juos, pasakojimas bus įdomesnis nei dabar manasis. 

Mažai yra žmonių, kurie nepajėgtų suskaičiuoti savo lai- 
mingų dienų, bet nežinau, ar atsiras toks, kuris galėtų matuoti 
savo laimę metais. Šiaip ar taip, manoji truko nepilnus metus. 

Gaujos bravai tarp savęs elgėsi itin garbingai. Nė vienas ne- 
būtų drįsęs nusižiūrėti savo draugo meilužės, o juolab — ma- 
nosios. Taigi pavydui mūsų salelėje nebuvo vietos arba veikiau 
jis laikinai buvo išguitas, nes šis šėlas labai lengvai vėl atranda 
kelią ten, kur viešpatauja meilė. 

Vienas jaunas banditas, vardu Antoninas, įsimylėjo Silviją 
ir net nepajėgė slėpti didžiulės savo aistros. Aš ir pats tai pa- 
stebėjau, bet matydamas Antoniną labai liūdną nusprendžiau, 
kad mano mylimoji neatsiliepia į jo jausmus. Tik aš norėjau jį 
išgydyti nuo tos aistros, nes mylėjau už narsumą. Mūsų gaujoje 
buvo kitas banditas, toks Moras, kurio, atvirkščiai, nekenčiau 
dėl bailumo, ir jeigu Testa Lunga būtų manęs paklausęs, būtų 
seniai jį išvijęs. 

Moras sugebėjo įgyti jaunojo Antonino pasitikėjimą ir 
pažadėjo šiam padėti užkariauti savo meilę. Jis mokėjo įsiteikti 
Silvijai ir įtikino ją, kad gretimame kaimelyje aš turiu meilužę. 
Silvija pabijojo su manimi aiškintis. Laikėsi santūriai, ir aš pri- 
skyriau tokį jos elgesį pasikeitusiems jausmams mano atžvil- 
giu. Tuo pat metu Antoninas, Moro pamokytas, padvigubino 
savo dėmesingumą Silvijai, ir patenkintas vaikino veidas vertė 
mane manyti, kad ji padarė jį laimingą. 

Aš nebuvau įgudęs narplioti tokias intrigas. Nudūriau 
Silviją ir Antoniną. Pastarasis ne iškart išleido kvapą ir dar 
suspėjo man atskleisti Moro išdavystę. Su kruvinu durklu ran- 
koje šokau ieškoti niekšo. Šis išsigando, parpuolė ant kelių ir 
prisipažino: princas Roka Fjoritas jam sumokėjo, idant pražu- 
dytų mane ir Silviją, ir jis, Moras, prisidėjo prie mūsų gaujos 
vien todėl, kad įvykdytų šią užmačią. Aš jį nudūriau. Paskui 


nukakau į Mesiną, persirengęs įsigavau į princo rūmus ir pa- 

siunčiau jį į kitą pasaulį, kad ten prisidėtų prie savo patikėtinio 
ir kitų dviejų mano aukų. Taip baigėsi manoji laimė, o kartu ir 
šlovė. Mano drąsa virto visišku abejingumu gyvenimui, o ka- 
dangi pasidariau toks pat abejingas ir savo draugų saugumui, 
netrukus praradau jų pasitikėjimą. Taigi galiu jus patikinti, kad 
nuo to laiko tapau paprastų paprasčiausiu plėšiku. 

Po kiek laiko nuo plaučių uždegimo pasimirė Testa Lunga, 
ir visa gauja iškriko. Mano broliai, gerai pažįstantys Ispaniją, 
įtikino vykti tenai. Surinkau dvylika vyrų ir pasitraukiau prie 
Taorminos įlankos, kur tris dienas slėpėmės. Ketvirtąją užgro- 
bėme dvistiebį burlaivį ir juo pasiekėme Andalūzijos krantus. 

Nors Ispanijoje yra keletas kalnų grandinių, galinčių su- 
teikti mums saugų prieglobsų, aš pasirinkau Siera Moreną ir 
dėl to nėsyk nesigailėjau. Užgrobiau du gabenančius piastrus 
konvojus ir atlikau daug kitų ne mažiau reikšmingų antpuolių. 

Galiausiai gandai apie mūsų sėkmes supykdė dvarą. Ka- 
diso gubernatorius gavo įsakymą sučiupti mus, gyvus ar miru- 
sius, ir tam pasiųsti kelis pulkus. Antra vertus, didysis Gome- 
lesų šeichas pasiūlė man stoti jo tarnybon ir kaip prieglobstį 
suteikė šią olą. Aš nedvejodamas sutikau. 

Granados tribunolas nenorėjo pasirodyti bejėgis. Maty- 
damas, kad mūsų niekaip nepavyks susekti, įsakė sučiupti du 
slėnio piemenis ir pakarti kaip Dzoto brolius. Pažinojau šiuos 
du vyrus ir žinau, kad jie nemažai buvo nužudę žmonių. Vis 
dėlto kalbama, kad jie taip susierzino pakarti vietoje mūsų, jog 
naktį nutrūksta nuo kartuvių ir krečia visokiausias šunybes. Aš 
pats to nemačiau savo akimis ir nežinau, ką jums pasakyti. Ta- 
čiau tiesa, kad man pasitaikė keletą kartų naktį, ypač kai bū- 


davo mėnesiena, keliauti pro kartuves ir gerai matydavau, jog 

dvejetas pakaruoklių tenai nekybodavo, o rytais vėl atsirasdavo 
savo vietoje. 

Štai, mano brangieji, pasakojimas, kurį norėjote išgirsti. 
Manau, kad du mano broliai, kurių gyvenimas nebuvo toks 
laukinis, turėtų papasakoti jums kur kas įdomesnių dalykų, 


nors nebebus tam laiko, nes laivas parengtas išplaukti ir man 


griežtai įsakyta rytoj rytą leistis jūron. 


Dzotas pasišalino, ir Emina su gailesčio gaidele balse pra- 
šneko: 

— Šis žmogus buvo visai teisus, žmonių gyvenime laimė 
trunka neilgai. Mes čia praleidome tris dienas, kokių galbūt 
niekad nebeturėsime. 

Vakarienė anaiptol nepraėjo linksmai, ir aš pasiskubinau 
palinkėti abiem pusseserėms labos nakties. Tikėjausi vėl jas iš- 
vysti savo miegamajame, kur man lengviau pasisektų išblaškyti 
Jųdviejų liūdesį. 

Jos atėjo anksčiau nei paprastai, ir su dar didesniu pasi- 
tenkinimu pamačiau, kad savo diržus laiko rankose. Simbolinę 
to reikšmę nesunku buvo suprasti. Vis dėlto Emina pasivargi- 
no man paaiškinti: 

— Brangusis Alfonsai, jūsų pasiaukojimas mums buvo 
beribis, tad nenorime atsilikti savo dėkingumu. Galimas daik- 
tas, mes išsiskirsime visiems laikams. Kitoms moterims tai 
galbūt būtų dingstis laikytis labai santūriai, bet mudvi norime 
išlikti gyvos jūsų atmintyje, ir jeigu moterys, kurias sutiksite 
Madride, pranoks mus savo proto ir išvaizdos patrauklumu, tai 
bent nė viena iš jų jums nepasirodys meilesnė ir aistringesnė. 


Tačiau, Alfonsai, reikia, kad darsyk pakartotumėte jau duotą 

priesaiką, jog mūsų neišduosite ir netikėsite niekuo, kas bus 
kalbama bloga apie mus. 

Nesusiturėjau nenusijuokęs iš pastarosios sąlygos, bet pa- 
žadėjau viską, ko iš manęs reikalauta, ir man buvo atlyginta 
kuo saldžiausiomis glamonėmis. Paskui Emina vėl tarė: 

— Brangusis Alfonsai, ši relikvija ant jūsų kaklo mus trik- 
do. Gal nusiimtumėte ją bent trumpam? 

Aš nesutikau, bet Zibeida, turėjusi rankoje žirkles, apka- 
bino mane už kaklo ir perkirpo ant sprando kaspiną. Emina 
pačiupo relikviją ir nusviedė į uolos plyšį. 

— Rytoj vėl ją pasiimsite, — pasakė. — O kol kas pasika- 
binkite ant kaklo šią pynę iš mano ir sesers plaukų su pririštu 
talismanu, kuris galbūt apsaugos jus nuo nepastovumo, jeigu 
išvis kas nors gali apsaugoti nuo to įsimylėjusius. 

Paskui Emina išsitraukė iš plaukų auksinį segtuką ir juo 
sandariai sukabino mano lovos užuolaidas. 

Aš paseksiu ja ir užtrauksiu užuolaidą ant šios scenos tę- 
sinio. Pakaks žinoti, kad žaviosios mano draugužės tapo man 
žmonomis. Be abejo, kai kuriais atvejais prievarta, praliedama 
nekaltą kraują, yra nusikaltimas. Bet kitais atvejais toks Žiau- 
rumas tik padeda pasireikšti nekaltybei visu gražumu. Kaip tik 
taip nutiko ir mums, ir iš to padariau išvadą, kad mano gimi- 
naitės tuomet nebuvo realios manųjų sapnų Venta Kemadoje 
dalyvės. 

Vis dėlto mūsų jausmai nuslūgo, buvome jau gana ramūs, 
kai lemtingasis laikrodis išmušė vidurnaktį. Nuo šio garso ne- 
jučia krūptelėjau ir pasakiau savo pusseserėms, jog baiminuosi, 
kad mūsų neištiktų kas nors kraupaus. 

— Man irgi baisu, — atsakė Emina, — ir pavojus arti, bet 

atidžiai klausykitės, ką jums pasakysiu: netikėkite niekuo, kas 
bus kalbama apie mus bloga. Netikėkite netgi savo akimis. 

Šią akimirką lovos užuolaidos triukšmingai prasiskyrė, ir 
aš išvydau didingo stoto žmogų, apsirengus; mauriškai. Vieno- 
je rankoje jis laikė Koraną, kitoje — apnuogintą kardą. Mano 
pusseserės puolė jam į kojas melsdamos: 

— Galingasis Gomelesų šeiche, atleiskite mums! 

Baisingu balsu šeichas užriko: 

— Adonde estan las fajas?* 

Paskui pasigręžė į mane: 

— Nelaimingasis nazarieti, tu suteršei Gomelesų kraują! 
Turi tapti mahometonu arba mirsi. 

Išgirdau baisų urzgesį ir pastebėjau apsėstąjį Pačeką, ro- 
dantį man ženklus iš kambario gilumos. Mano pusseserės irgi 
Jį pastebėjo. Įsiutusios šoko iš lovos, sugriebė Pačeką ir išsi- 
tempė jį iš miegamojo. 

— Nelaimingasis nazarieti, — vėl pakartojo Gomelesų 
šeichas, — išlenk vienu mauku gėrimą iš šios taurės arba Žūsi 
gėdinga mirtimi, o tavo kūnas, pakartas tarp Dzoto brolių, 
taps penu maitvanagiams ir žaislu tamsybių dvasioms, kuriuo 
jos pasinaudos savo pragariškoms metamorfozėms. 

Pamaniau, kad tokiomis aplinkybėmis garbė man įsako 
nusižudyti. Skausmingai sušukau: 

— O, tėve, manimi dėtas jus pasielgtumėte kaip aš! 

Paskui pagriebiau taurę ir ištuštinau ją vienu mauku. Pa- 
jutau baisų silpnumą ir nuvirtau be sąmonės. 


* Kur jūsų diržai? (Isp.) 

AŠTUNTA DIENA 


Kadangi turiu garbės jums pasakoti savąją istoriją, teisin- 
gai sprendžiate, kad aš nenumiriau nuo nuodų, kuriuos, kaip 
maniau, išgėriau. Parkritau apalpęs ir nenutuokiu, kiek laiko 
taip gulėjau. Tik žinau, kad vėl atsibudau po Los Ermanos 
kartuvėmis, tik šįsyk lyg su kažkokiu malonumu, nes džiau- 
giausi bent tebesąs gyvas. Be to, atsibudau ne tarp dviejų paka- 
ruoklių: gulėjau jiems iš kairės, o jiems iš dešinės pamačiau kitą 
žmogų, kurį palaikiau irgi pakaruokliu, nes atrodė be gyvybės 
ženklų ir ant kaklo turėjo virvę. Vis dėlto netrukus susivokiau, 
kad tik miega, ir pažadinau jį. Nepažįstamasis pamatęs, kur 
esąs, nusijuokė ir prašneko: 

— Tenka sutikti, kad užsiimdamas kabala kartais gali pa- 
tirti apmaudžių nesusipratimų. Piktosios dvasios dažnai geba 
prisiimti tokius pavidalus, jog nežinai, su kuo turi reikalą. Bet- 
gi, — pridūrė jis, — kodėl man ant kaklo virvė? Maniau, kad 
vakar ten turėjau plaukų pynę. — Paskui pastebėjo mane: — 
Ak, ir jūs čia? Kaip dėl kabalisto esate dar labai jaunas. Tačiau 
ir jums ant kaklo virvė. 

Iš tikrųjų taip ir buvo. Prisiminiau, kad Emina vakar man 
ant kaklo užkabino pynutę iš savo ir sesers plaukų, ir nebeži- 
nojau, ką manyti. 

Kelias sekundes kabalistas vėrė mane žvilgsniu, paskui 
pasakė: 

— Ne,jūs ne iš mūsiškių. Vadinatės Alfonsas, jūsų motina 
buvo iš Gomelesų; esate valonų gvardijos kapitonas, narsus, 
bet dar šiek tiek naivus. Nesvarbu, pirmiausia reikia iš čia išsi- 


gauti, o paskui pažiūrėsime, ko imtis. 


159 


JEAN POTOCKI “4757 RANKRAŠTIS, RASTAS SARAGOSOJE 


Kartuvių aptvaro vartukai buvo atdari. Mudu išėjome pro 
juos, ir aš vėl priešais save išvydau prakeiktąjį Los Ermanos 
slėnį. Kabalistas paklausė, kur norėčiau eiti. Atsakiau jam, kad 
esu pasiryžęs toliau tęsti kelionę į Madridą. 

— Puiku, — tarė jis, — ir aš traukiu ton pusėn, bet pirma 
mums reikia ko nors užkąsti. 

Ir išsiėmė iš kišenės sidabrinį paauksuotą puodelį, indą, 
pripildytą kažkokio opiato, ir kristalinį flakonėlį su gelsvu 
skysčiu. Įpylęs į puodelį šaukštą opiato, įvarvino kelis lašus 
gelsvo skysčio ir liepė man viską išgerti. Ilgai nesiprašydinau, 
nes alpau iš silpnumo. Eliksyras suveikė stebuklingai. Pasiju- 
tau tiek atsigavęs, kad nedvejojau leistis pėsčiomis, nors prieš 
sekundę man būtų atrodę sunku tam ryžtis. 

Saulė jau buvo gan aukštai, kai pamatėme nelemtąją Ven- 
ta Kemadą. Kabalistas sustojo ir tarė: 

— Antai smuklė, kur praėjusią naktį man iškrėtė gan 
žiaurų pokštą. Vis dėlto teks į ją užeiti, nes ten palikau šiek 
tiek maisto atsargų, kurios mums pravers. 

Ir tikrai, mes įėjome į pragaištingąją ven/ą ir valgomaja- 
me radome padengtą stalą su kurapkų paštetu ir dviem bute- 
liais vyno. Kabalistas pasirodė turįs gerą apetitą, ir jo pavyzdys 
mane padrąsino, nes šiaip nežinau, ar būčiau ryžęsis imti ką 
nors į burną. Mat viskas, ką per kelias praeitas dienas patyriau, 
taip man sujaukė protą, kad nebežinojau ką darau, ir jeigu kas 
nors būtų užsimanęs mane įtikinti, jog apskritai negyvenu šia- 
me pasaulyje, jam būtų pavykę. 

Papietavę leidomės peržiūrinėti kambarius ir atsidūrėme 
tame, kur aš miegojau tą naktį, kai palikau Anducharą. Atpa- 


žinau savo nelaimingąjį guolį ir atsisėdęs ant jo įnikau mąstyti 

apie viską, kas man nutiko ir ypač apie įvykius oloje. Prisimi- 
niau, kad Emina mane perspėjo netikėti tuo, kas bloga apie ją 
bus kalbama. 

Sėdėjau paskendęs į šiuos apmąstymus, kai kabalistas pa- 
rodė man kažką blizgančio plyšyje tarp prastai suleistų grindų 
lentų. Geriau įsižiūrėjęs pamačiau, kad tai relikvija, kurią abi 
seserys vakar nusviedė į tarpą tarp uolų, o dabar šit randu ją 
grindų plyšyje. Pradėjau galvoti, kad aš išvis nebuvau išėjęs iš 
šios nelaimingosios smuklės ir kad atsiskyrėlis, inkvizitorius 
ir Dzoto broliai — vien fantomai, sukurti magiškų kerų. Vis 
dėlto, pasitelkęs špagą, iškrapščiau relikviją ir vėl pasikabinau 
ant kaklo. 

Kabalistas nusijuokė: 

— Vadinasi, tas daikčiukas priklauso jums, senjore kabal- 
jere. Jeigu čia miegojote, nė kiek nesistebiu, kad pabudote po 
kartuvėmis. Tiek to, mums reikia vėl pradėti žingsniuoti, iki 
vakaro turime pasiekti atsiskyrėlio būstą. 

Mudu vėl leidomės į kelią ir dar nebuvome sukorę nė 
pusės jo, kai sutikome atsiskyrėlį, kuriam, regis, sunkiai sekėsi 
eiti. Jau iš tolo mus pastebėjęs, jis sušuko: 

— Ak, jaunasis mano bičiuli, aš jūsų ieškojau, grįžkite į 
mano buveinę! Išplėškite savo sielą iš Šėtono nagų, bet kol kas 
leiskite man į jus pasiremti. Ieškodamas jūsų visai išsimušiau 
iš jėgų. 

Mes pailsėjome, o paskui vėl leidomės žingsniuoti, o se- 
niokas paspėjo kartu, pasiremdamas tai į vieną, tai į kitą. Ga- 
liausiai pasiekėme atsiskyrėlio būstą. 

Įėjęs vidun, pirmiausia ten išvydau Pačeką, pasliką ant 
grindų. Atrodė ištiktas agonijos arba bent gargiančia krūtine 

nuo tų baisių karkalų, paskutinių pranašiškų netolimos mir- 
ties ženklų. Pamėginau nelaimingąjį prakalbinti, bet jis manęs 
nepažino. Atsiskyrėlis paėmė švęsto vandens ir sušlakstė juo 
velnio apsėstąjį tardamas: 

— Pačekai, Pačekai, tavo atpirkėjo vardu įsakau papasa- 
koti, ką praeitą naktį patyrei. 

Pačekas sudrebėjo, išleido ilgą urzges;į ir šitaip pradėjo: 


PAČEKO PASAKOJIMAS 


— TĖVE MANO, jūs buvote koplyčioje ir ten giedojote li- 
tanijas, kai išgirdau beldimą į šias duris ir mekenimą, visiškai 
panašų į mūsų baltosios avies. Tad pamaniau, kad tai ji, ir pa- 
galvojau, ar tik nepamiršau pamelžti vargšą gyvulį ir šis atėjo 
man priminti. Juolab lengviau taip pamaniau, nes toks pat da- 
lykas iš tikrųjų buvo nutikęs prieš kelias dienas. Taigi išėjau iš 
trobelės ir tikrai pamačiau jūsų baltąją ožką, kuri, atsukusi man 
užpakalį, rodė savo išsipūtusį tešmenį. Norėjau ją sugriebti ir 
padaryti paslaugą, kurios manęs prašė. Bet ji ištrūko man iš 
rankų ir nuolat tai sustodama, tai vėl ištrūkdama nusiviliojo 
mane prie esančios netoliese jūsų buveinės prarajos krašto. 

Kai ten atsidūrėme, baltoji ožka pavirto juodu ožiu. Bai- 
siai išgąsdintas tokios permainos, norėjau pabėgti mūsų būsto 
link, bet juodasis ožys užkirto man kelią, o paskui, pasikėlęs 
ant užpakalinių kojų ir pažvelgęs liepsnojančiomis akimis, įva- 
rė man tokią baimę, kad visas sustingau. 

Tuomet prakeiktasis ožys suskato badyti mane ragais, 

versdamas trauktis atgal prie prarajos. Kai atsidūriau prie pat 
krašto, jisai sustojo pasimėgauti mano mirtinu išgąsčiu. Ga- 
liausiai nustūmė mane. Maniau, ištikšiu į gabalėlius, bet ožys 
anksčiau atsidūrė prarajos dugne ir pagavo mane sau ant nu- 
garos, taigi aš nė kiek nesusižalojau. 

Bet tuojau pat vėl apniko naujos baimės, nes kai tik tas 
prakeiktas ožys pajuto mane ant savęs, pasinešė keistai šuo- 
liuoti, peršokdamas iškart nuo vieno kalno ant kito, perskrie- 
damas giliausius tarpeklius, lyg tie būtų paprasčiausi grioviai. 
Galų gale jis pasipurtė, ir aš nukritau, pats nesuprantu kaip, į 
kažkokią olą, kur pamačiau jaunąjį kabaljerą, kuris pastaruoju 
metu nakvojo mūsų atsiskyrėliškoje buveinėje. Jis gulėjo lovoje 
su dviem labai gražiomis merginomis, apsirengusiomis kaip 
maurės. Šios dvi merginos, šiek tiek jį paglamonėjusios, nukir- 
po nuo jo kaklo ten kabėjusią relikviją, ir nuo šios akimirkos 
mano akyse prarado savo grožį. Atpažinau jose du pakaruo- 
klius iš Los Ermanos slėnio. Bet jaunasis kabaljeras, vis te- 
belaikydamas jas žavingomis būtybėmis, vadino švelniausiais 
vardais. Tuomet vienas pakaruoklis nusiėmė nuo kaklo virvę 
ir užkabino ant kaklo kabaljerui, o šis jam išreiškė dėkingumą 
naujomis glamonėmis. Galiausiai jie užtraukė užuolaidas, ir aš 
nežinau, ką toliau veikė, bet, manau, tai buvo kažkokia baisi 
nuodėmė. 

Mėginau šaukti, bet nepajėgiau išleisti nė garso; taip tęsė- 
si kurį laiką. Pagaliau laikrodis išmušė vidurnaktį, ir netrukus 
pamačiau įeinant velnią ugniniais ragais ir liepsnojančia uode- 
ga, kurią iš paskos nešė keli velniūkščiai. 

Šis velnias vienoje rankoje laikė knygą, o kitoje — šakes. 
Grasino kabaljerui jį užmušiąs, jeigu nepriims Mahometo ti- 

kėjimo. Tuomet, matydamas pavojų, kokiame atsidūrė krikš- 
čionio siela, sutelkiau visas jėgas ir sušukau. Regis, man pavyko 
būti išgirstam. Bet tą pačią akimirką dvejetas pakaruoklių šoko 
ant manęs ir išsitempė iš olos laukan, kur vėl pamačiau tą juo- 
dąjį ožį. Vienas pakaruoklis sėdo raitomis ant jo, kitas — man 
ant sprando ir privertė mus šuoliuoti per kalnus ir tarpeklius. 

Pakaruoklis, kurį nešiau ant sprando, spaudė man šonus 
kulnais, bet nusprendęs, kad lekiu nepakankamai greitai, tebe- 
skuodžiant pačiupo nuo žemės du skorpionus, pritvirtino sau 
prie pėdų ir su nepaprastu barbariškumu it pentinais įniko ba- 
dyti man šonus. Galiausiai atvykome prie atsiskyrėliškos bu- 
veinės, kur juodu mane paliko. Šį rytą, tėve, jūs aptikote mane 
be sąmonės. Atsipeikėjęs jūsų rankose pamaniau esąs išgelbė- 
tas, bet skorpionų nuodai įsismelkė man į kraują ir drasko vi- 
durius; jaučiu, kad numirsiu. 


Čia velnio apsėstasis baisingai suurzgė ir nutilo. 

Tuomet prašneko vienuolis, man tardamas: 

— Sūnau mano, jūs girdėjote. Ar tikrai kūniškai santykia- 
vote su dviem piktosiomis dvasiomis? Nagi, atlikite išpažintį, 
atgailaukite už kaltes. Nejaugi taip užkietėjote savo nuodėmė- 
je? 

Kiek pagalvojęs aš atsakiau: 

— Tėve mano. Šis velnio apsėstasis senjoras regėjo visai 
kitką nei aš. Vieno iš mūsų akys buvo pakerėtos, o galbūt mes 
abu blogai matėme. Bet štai senjoras kabalistas, irgi nakvojęs 
Venta Kemadoje. Jeigu jis teiksis papasakoti apie savo nuotykį, 
galbūt mums pavyks įlieti naujos šviesos į neaiškius įvykius, 
nutikusius mums per kelias dienas. 

— Senjore Alfonsai, — pertraukė mane kabalistas, — 
žmonės, kurie kaip ir aš užsiima okultiniais mokslais, nega- 
li visko sakyti. Tačiau pasistengsiu patenkinti jūsų smalsumą 
kiek pajėgsiu, bet tik ne šį vakarą. Verčiau pavakarieniaukime, 
jei jūs ne prieš; rytą mūsų protas bus šviesesnis. 

Anachoretas mus pavaišino kuklia vakariene, o paskui 
kiekvienam rūpėjo tik miegas. Kabalistas pareiškė turįs tam 
tikrų priežasčių naktį praleisti greta velnio apsėstojo, o aš, kaip 
anąkart, buvau vėl nusiųstas į koplyčią. Čia tebestovėjo lauko 
lovelė. Aš atsiguliau. Atsiskyrėlis palinkėjo man labos nakties 
ir perspėjo, kad dėl didesnio saugumo jis nueidamas užrakin- 
siąs duris. 

Likęs vienas susimąsčiau apie Pačeko pasakojimą. Aš jį ti- 
krai mačiau oloje. Buvo ten, lygiai taip pat mačiau, kaip mano 
pusseserės šoko ant jo ir išsitempė iš kambario; bet juk Emina 
mane perspėjo, kad netikėčiau niekuo, kas bus kalbama bloga 
apie ją ar jos seserį. Pagaliau juk piktosios dvasios, kurios už- 
valdė Pačeką, galėjo sujaukti jam protą ir apnikti visokiausiais 
vaizdiniais. Galop aš ieškojau dar kokių nors priežasčių, kurio- 
mis galėčiau pateisinti savo pusseseres ir jas mylėti, kai išmušė 
vidurnaktį... 

Netrukus išgirdau beldžiant į duris ir tartum ožkos me- 
kenimą. Pasiėmiau špagą, nuėjau prie durų ir tvirtu balsu pa- 
sakiau: 

— Jeigu tu velnias, pamėgink atidaryti šias duris, nes at- 
siskyrėlis jas užrakino. 

Ožka nutilo. 

Aš vėl atsiguliau ir išmiegojau iki ryto. 

DEVINTA DIENA 


Atsiskyrėlis atėjo manęs pažadinti, atsisėdo ant lovos 
krašto ir tarė: 

— Vaike mano, šiąnakt piktosios dvasios vėl buvo apni- 
kusios mano nelaimingą buveinę. Net Tebaidos* vienišiai ne- 
buvo labiau neapsaugoti nuo Šėtono pinklių. Nebežinau ką 
manyti apie žmogų, atėjus; kartu su tavimi ir save vadinantį 
kabalistu. Jis apsiėmė išgydyti Pačeką ir tikrai padarė jam daug 
gera, bet nesinaudojo egzorcizmais, rekomenduojamais mūsų 
šventosios Bažnyčios ritualo. Einam į mano trobelę, mes pa- 
pusryčiausime, o paskui paprašysime jį, kad papasakotų savo 
istoriją, kurią vakar žadėjo. 

Atsikėliau ir nusekiau paskui atsiskyrėlį. Iš tikrųjų pama- 
čiau, kad Pačeko būklė buvo pagerėjusi, jo veidas nebeatrodė 
toks bjaurus. Vis dar tebebuvo vienakis, bet liežuvis nebeka- 
rojo iškištas, iš burnos nebedribo putos, o vienintelė akis ne- 
bežvelgė taip klaikiai. Pagyriau kabalistą, bet šis pasikuklino, 
kad visa tai — tik labai menkas jo sugebėjimų pavyzdys. Pas- 
kui atsiskyrėlis atnešė pusrytį, kurį sudarė karštas pienas ir 
kaštonai. 

Mums bepusryčiaujant, į trobelę įžengė Žmogus, sausas 
ir perkaręs, kurio visa išvaizda kėlė kažkokį baugulį, bet sunku 
buvo tiksliai pasakyti kodėl... Nepažįstamasis atsiklaupė prieš 


mane ir nusiėmė skrybėlę. Tuomet pamačiau, jog kakta aprišta 


* Taip vadinasi senovės Egipto sritis (pagal Tėbus — Aukštutinio Egipto 
sostinę), kurios dykumose IV a. gyveno pirmieji krikščionių atsiskyrėliai, vadina- 
mieji Dykumos tėvai, tarp jų ir šventas Antanas. 

raiščiu. Jis atkišo man skrybėlę, lyg prašytų išmaldos. Įmečiau į 
ją auksinę monetą. Keistasis elgeta padėkojo ir pridūrė: 

— Senjore Alfonsai, jūsų geradarystė nenueis perniek. 
kite į Kastiliją jo neperskaitęs. 

Šitaip mane perspėjęs nepažįstamasis atsiklaupė priešais 
atsiskyrėlį, ir šis pripildė jo skrybėlę kaštonų. Paskui jis atsi- 
klaupė priešais kabalistą, bet tuojau pat atsistojo tardamas: 

— Iš tavęs nieko nenoriu. Jeigu čia pasakysi, kas aš toks, 
dar pasigailėsi. 

Ir elgeta išėjo iš trobelės. 

Kai likome vieni, kabalistas nusijuokė ir tarė mums: 

— Kad jums parodyčiau, kaip mažai imu į galvą to žmo- 
gaus grasinimus, pirmiausia pasakysiu, kas jis toks: tai Am- 
žinasis žydas, apie kurį tikriausiai esate girdėję. Maždaug jau 
tūkstantį septynis šimtus metų jis nė karto neprisėdo, nepri- 
gulė, nepailsėjo, nepamiegojo. Niekur nesustodamas pakeliui 
suvalgys jūsų kaštonus ir kitą rytą bus sukoręs nuo čia kokias 
šešiasdešimt mylių. Paprastai jis perbėga visomis kryptimis Af- 
rikos tyrų platybes, ten maitindamasis laukiniais vaisiais. Plėš- 
rieji Žvėrys neįstengia padaryti jam nieko bloga, nes turi ant 
kaktos įspaustą šventąjį 15au ženklą“, kurį, kaip matėte, slepia 
po raiščiu. Jis visai nepasirodo mūsų kraštuose, nebent kai būna 
iškviestas kokio nors kabalisto veiksmų. Šiaip ar taip, patikinu 
jus, jog tai ne aš priverčiau jį čia pasirodyti, nes nekenčiu jo. Vis 
dėlto turiu pripažinti, kad jam daug kas žinoma, taigi nepatariu 
jums, senjore Alfonsai, nepaisyti jo duoto patarimo. 


* Pentagrama, aukštojoje magijoje — Tiesos simbolis. 

— Senjore kabaliste, — atsakiau, — Amžinasis žydas pa- 
sakė, kad Puerto Lapičėje yra man laiškas. Tikiuosi poryt ten 
būti ir tikrai pasiteirausiu dėl jo smuklės šeimininką. 

— Nėra reikalo taip ilgai laukti, — paprieštaravo kabalis- 
tas. — Pernelyg mažai reikščiau dvasių pasaulyje, kad nepajėg- 
čiau įteikti jums šio laiško anksčiau. 

Ir atsigręžęs per savo dešinį petį ištarė įsakmiu tonu kelis 
žodžius. Po penkių minučių pamatėme nukrentant ant sta- 
lo storą laišką, adresuotą man. Atplėšiau jį ir štai ką perskai- 
čiau: 


Senjore Alfonsai, 

Mūsų karaliaus don Fernando ketvirtojo paves- 
tas berduodu jums įsakymą dar nepasirodyti Kastilijoje. 
Vienintelė šio draudimo priežastis ta, kad turėjote ne- 
laimę užsitraukti nepasitenkinimą šventojo tribunolo, 
kuriam pavesta saugoti Ispanijoje tikėjimo grynumą. 
Tačiau tegul ši aplinkybė nė kiek nesumažina jūsų u0- 
Jumo tarnauti karaliui. Rasite čia pridėtą leidimą tri- 
Jų mėnesių atostogoms. Šį laiką praleiskite Kastilijos ir 
Andalūzijos pasienyje, niekam pernelyg nekrisdamas į 
akis nė vienoje iš tų dviejų provincijų. Pasirūpinta nu- 
raminti gerbiamąjį jūsų tėvą ir nušviesti jam visą tą 


reikalą taip, kad per daug nesisielotų. 
Nuoširdžiai jūsų 


DON SANČAS DE TOR PENIJAS, 


karo ministras 

Prie šio laiško buvo pridėtas derama forma leidimas trijų 
mėnesių atostogoms su įprastais tokiu atveju parašais ir ants- 
paudais. 

Mes pagyrėme kabalistą už tokį jo kurjerių greitumą. 
Paskui paprašėme, kad tesėtų pažadą ir papasakotų, kas praei- 
tą naktį jam nutiko Venta Kemadoje. Kaip ir vakar, jis mums 
pakartojo, kad jo pasakojime bus daug dalykų, kurių nepa- 
jėgsime suprasti, bet sekundėlę pagalvojęs pradėjo tokiais Žo- 
džiais: 


KABALISTO ISTORIJA 


— ISPANIJOJE MANE VADINA don Pedru de Useda, ir kaip 
tik tokiu vardu aš turiu gražutę pilį mylia nuo čia. Bet iš ti- 
krųjų aš vadinuosi rabis Sadokas Ben Mamunas ir esu žydas. 
Šitaip prisipažinti Ispanijoje gana pavojinga, bet aš pasitikiu 
jūsų padorumu, be to, perspėju, kad nebūtų labai lengva man 
pakenkti. Žvaigždžių įtaka mano likimui pradėjo reikštis vos 
tik man gimus, ir tėvas, kuris sudarė mano horoskopą, nesitvė- 
rė džiaugsmu pamatęs, kad aš atėjau į šį pasaulį tiksliai tada, 
kai Saulė perėjo į Mergelės žvaigždyną. Po teisybei, jis panau- 
dojo visą savo meną, kad šitaip įvyktų, bet nesitikėjo, jog taip 
gerai pasiseks. Man nėra reikalo jums sakyti, kad mano tėvas, 
Mamunas, buvo žymiausias savo meto astrologas. Bet moks- 
las apie žvaigždynus buvo menkiausia dalis visų tų Žinių, mat 
ypač giliai, kaip nė vienas rabinas iki jo, buvo perpratęs kabalos 
paslaptis. 

Ketveri metai po to, kai išvydau pasaulį, tėvas susilaukė 
dukters, kuri gimė po Dvynių ženklu. Nepaisant šio skirtumo, 
mudu buvome auklėjami vienodai. Man dar nebuvo sukakę 
dvylika, o seseriai aštuoneri, kai abu jau mokėjome hebrajų, 
chaldėjų, sirų-chaldėjų, samariečių, koptų, abisinų kalbas ir su- 
pratome dar kelias jų — mirusias ir mirštančias. Dar daugiau, 
mudu gebėjome be pieštuko dėlioti bet kurio žodžio raides 
visokiais būdais, kurie nurodyti kabalos taisyklėse. 

Taip pat, man baigiant dvyliktuosius metus, mes abu, tiks- 
liai laikantis visų apeigų, buvome įšventinti į suaugusiuosius; ir 
kad niekas nesuterštų tyrumo ženklo, po kuriuo aš gimiau, mes 
maitinti tik nesuterštų gyvulių mėsa, ypač pasistengiant, kad 
man tektų patinai, o seseriai — patelės. 

Kai man suėjo šešiolika, tėvas pradėjo mudu pažindinti su 
Sefsrotb* kabalos paslaptimis. Iš pradžių įdavė mums į rankas 
Sepber Zoobar, arba nušviečiančiąją knygą, šitaip vadinamą, nes 
joje nieko negali suprasti — tiek šviesa, kurią ji skleidžia, apa- 
kina ją skaitančius. Paskui mes studijavome Si557a Dzaniutba, 
arba slaptingąją knygą, kurioje pats aiškiausias fragmentas gali 
pasirodyti esąs mįslė. Pagaliau priėjome prie Idra Raba ir Idra 
Zuta, tai yra prie didžiojo ir mažojo Sanbedrino. Jame surink- 
ti pokalbiai, kuriais rabis Simeonas, Jochajaus sūnus, anų kitų 
dviejų veikalų autorius, supaprastindamas savo kalbos stilių 
iki kasdienės žmonių kalbėsenos, dedasi aiškinąs savo bičiu- 
liams pačius paprasčiausius dalykus, o tuo pat metu atsklei- 
džia jiems nuostabiausias paslaptis ar veikiau visi šie atskleisti 


* Kitaip — dešimt sefirotų — kabalistinė koncepcija, kuria mėginama paaiš- 
kinti įvairialypės Dievo apraiškas pasaulyje ir taip parodyti, kad Dievas iš tikrųjų 


yra vienatinis. 


170 


JEAN POTOCKI “47 RANKRAŠTIS, RASTAS SARAGOSOJE 


dalykai paeina tiesiai iš pranašo Elijo, kuris vogčiomis paliko 
dangiškąją buveinę ir dalyvavo šiame pašnekesyje prisidengęs 
rabino Abos vardu. Galbūt jūs, visi kiti, įsivaizduojate įgiję su- 
pratimo apie šiuos dieviškuosius raštus iš lotyniško vertimo, 
kuris kartu su chaldėjiškuoju originalu buvo išspausdintas 1684 
metais nedideliame Vokietijos miestuke Frankfurte? Bet mes 
juokiamės iš savimanos tų, kurie įsivaizduoja, kad skaitymui 
pakanka materialaus regos organo. Iš tikrųjų jo pakaktų kai 
kurių šiuolaikinių kalbų atvejais, bet hebrajų kalboje kiekviena 
raidė reiškia skaičių, kiekvienas žodis — gudrią skaičių kom- 
binaciją, kiekvienas sakinys — bauginančią formulę, kuri, tei- 
singai ištarta, su visomis tinkamomis aspiratomis ir akcentais, 
galėtų nuversti kalnus ir išdžiovinti upes. Jūs ganėtinai žinote, 
kad Adonajas* sukūrė pasaulį žodžiu, paskui jis pats pasivertė į 
žodį. Žodis išjudina orą ir protą, veikia jausmus ir sielą. Kad ir 
kokie būtumėte neišmanėliai, jūs lengvai galite padaryti išva- 
dą, kad jis turi būti tikras tarpininkas tarp materijos ir visokios 
rūšies intelektų. Galiu pasakyti jums tik tiek: kasdien mes įgy- 
davome ne vien naujų žinių, bet ir naujos galios. Ir jeigu nedrį- 
some jomis pasinaudoti, tai bent turėjome malonumą suvokti 
savo jėgas ir viduje būti jomis įsitikinę. Bet netrukus vienas itin 
lemtingas įvykis nutraukė mūsų kabalistinius malonumus. 
Sulig kiekviena diena' mudu, tai yra mano sesuo ir aš, 
pastebėdavome, kad mūsų tėvas Mamunas buvo beprarandąs 
jėgas. Jis atrodė gryna dvasia, vien todėl prisiėmusi žmogišką 
pavidalą, kad būtų geriau suvokiamas netobuliems po mėnuliu 
egzistuojančių būtybių pojūčiams. Galiausiai vieną dieną jis 


* Žydai taip vadina Viešpatį. 

pasišaukė mus pas save į kabinetą. Atrodė toks įkvepiąs pagar- 
bą ir dieviškas, kad nejučia mudu puolėme priešais jį ant kelių. 
Jis paliko mus taip klūpoti ir parodė į smėlio laikrodį: 

— Anksčiau, nei šis smėlis išbyrės, manęs nebeliks. Įsi- 
dėmėkite viską, ką jums pasakysiu. Sūnau mano, pirmiausia 
kreipiuosi į jus: paskyriau jums dieviškas nuotakas, Saliamono 
ir Sabos karalienės dukras. Pagal gimimą joms buvo lemta būti 
tik paprastomis mirtingosiomis. Bet Saliamonas atskleidė ka- 
ralienei didį vardą To, kuris yra. Karalienė ištarė jį gimdydama. 
Atlėkė Didžiųjų Rytų dvasios ir priėmė abi dvynes, kol šios dar 
nepalietė nešvarios buveinės, vadinamos Žeme, ir nunešė jas į 
Elohimo* dukterų sferą, kur gavo nemirtingumo dovaną kartu 
su galia perteikti ją tam, kurį išsirinks bendru savo vyru. Tai tos 
dvi nenusakomos žmonos, kurias turėjo omenyje jų tėvas sa- 
vojoje Sbir basbirim arba „Giesmių giesmėje“. Studijuokite šią 
dieviškąją epitalamą iš devynių po devynis posmų. Jums, dukra 
mano, aš skiriu dar gražesnę santuoką. Jūsų vyrais taps dvejetas 
Toamimų, tie, kuriuos graikai pažinojo Dioskūrų, o finikiečiai 
— Kabirų vardais; žodžiu, dangaus Dvyniai. Tačiau ką aš kal- 
bu? Jūsų širdis jautri, bijau, kad koks nors mirtingasis... Smėlis 
byra. Jau mirštu. 

Sulig šiais žodžiais tėvas išnyko, ir toje vietoje, kur jis 
buvo, mes pamatėme tik krūvelę blizgančių lengvų pelenų. Aš 
susėmiau šias brangias liekanas, supyliau į urną ir įdėjau į mūsų 
namų tabernakulį, po cherubinų sparnais. 

Jūs teisingai sprendžiate, kad viltis džiaugtis nemirtingu- 
mu ir turėti dvi dangiškąsias žmonas padarė mane dar uolesnį 


* Dar vienas žydų Dievo (Jahvės) vardas, taip pat ir žvaigždės pavadinimas. 

kabalistiniams mokslams, bet reikėjo daug metų, kol aš išdrį- 
sau pakilti į tokias aukštumas, tad tik tenkinausi atsidėdamas 
kai kuriems aštuonioliktosios pakopos dvasių iškvietimams. 
Tačiau įgydamas vis daugiau patirties praeitais metais paban- 
džiau padirbėti prie pirmųjų S4:7 basbirim posmelių. Vos tik 
baigiau vieną eilutę, kai pasigirdo baisus trenksmas ir atrodė, 
kad mano pilis sugrius ligi pamatų. Tačiau tai manęs neišgąs- 
dino; atvirkščiai, padariau išvadą, kad veiksmas atliktas sė- 
kmingai. Perėjau prie antros eilutės; kai ir šią baigiau, lempa, 
kuri stovėjo ant stalo, nukrito ant parketo, kelis kartus pašoko 
ir sustojo priešais didžiulį veidrodį kambario gilumoje. Pažvel- 
giau į veidrodį ir pamačiau jame labai dailių moteriškų pėdų 
galiukus. Paskui dar dvi pėdeles. Išdrįsau save pagirti, kad tos 
žavingosios pėdelės priklauso dviem dangiškosioms Saliamo- 
no dukterims, bet pamaniau, kad nederėtų savo veiksmų stum- 
ti toliau. 

Juos atnaujinau kitą naktį ir pamačiau keturias pėdeles iki 
kulkšnių. Paskui, kitą naktį, pamačiau blauzdas iki kelių, bet 
Saulė išėjo iš Mergelės ženklo ir turėjau nutraukti pastangas. 

Kai Saulė įėjo į Dvynių ženklą, sesuo atliko panašius 
veiksmus kaip manuosius ir pamatė ne mažiau įstabų vaiz- 
dą, apie kurį jums nepasakosiu, nes tai neturi nieko bendra su 
mano paties istorija. 

Tais metais aš rengiausi vėl pradėti pertrauktą darbą, bet 
kaip tik tuo metu sužinojau, kad per Kordobą turės keliauti 
įžymus adeptas. Ginčas, kilęs šia tema tarp manęs ir sesers, pa- 
skatino mane vykti pasimatyti su juo. Iškeliavau iš namų šiek 
tiek per vėlai ir į vakarą pasiekiau tik Venta Kemadą. Radau 
užeigą apleistą, nes baimintasi ten besivaidenančių sugrįžėlių 

iš ano pasaulio, bet aš jų nebijau, tad įsitaisiau valgomajame ir 
įsakiau mažajam Nemraeliui atnešti man vakarienę. Šis Nem- 
raelis — tai labai žemos pakopos maža dvasia, kuria naudojuo- 
si panašioms užduotims vykdyti, ir kaip tik jis buvo nukakęs į 
Puerto Lapičę surasti jūsų laiško. Taigi jis nulėkė į Anducharą, 
kur nakvojo kažkoks benediktinų prioras, be ceremonijų pa- 
grobė jo vakarienę ir atnešė man. Ją sudarė tas kurapkų paš- 
tetas, kurį jūs radote kitą rytą. O aš, labai pavargęs, bemaž jo 
neprisiliečiau. Paskui išsiunčiau Nemraelį pas mano seserį ir 
atsiguliau miegoti. 

Vidur nakties mane pažadino laikrodis mušdamas dvyli- 
ka. Po šios įžangos tikėjausi išvysti kokį nors sugrįžėlį iš ano 
pasaulio ir netgi pasirengiau jį nuvyti, nes paprastai tai nepa- 
togūs ir nemalonūs svečiai. Šitaip nusiteikęs staiga pamačiau 
kambario viduryje ant stalo stiprią šviesą, o paskui pasirodė 
mažas dangiško mėlio rabinas, kuris linkčiojo priešais analojų, 
kaip tai daro rabinai melsdamiesi. Turėjo ne daugiau kaip pėdą 
augumo, ir ne tik jo apdaras buvo mėlynas, bet ir veidas, barz- 
da, analojus ir knyga. Netrukus atpažinau, kad jis ne sugrįžėlis 
iš ano pasaulio, o dvidešimt septintos pakopos dvasia. Nežino- 
jau, kuo jis vardu, ir išvis jo nepažinojau. Vis dėlto pasinaudo- 
jau formule, turinčia galios visoms dvasioms apskritai. Tuoj pat 
mažasis dangiško mėlio rabinas pasigręžė į mane ir tarė: 

— Tu pradėjai savo darbą ne iš to galo. Štai kodėl Salia- 
mono dukterys tau pasirodė pirmiausia nuo pėdų. Pradėk nuo 
paskutinių posmelių ir visų pirma stenkis išsiaiškinti abiejų 
dangiškųjų gražuolių vardus. 

Šitaip pakalbėjęs mažasis rabinas išgaravo be pėdsakų. Tai, 
ką jis pasakė, prieštaravo visoms kabalistikos taisyklėms. Ta- 

čiau buvau toks neapdairus, kad pasekiau jo patarimu. Ėmiau 
dėlioti paskutinį Sbir basbirim posmelį ir ieškodamas dviejų 
nemirtingųjų vardų radau Eminą ir Žibeidą. Labai nustebau, 
bet vis dėlto pradėjau jas šauktis pas save. Tuomet žemė baisiai 
susiūbavo man po kojomis; pamaniau, kad dangus griūva ant 
galvos, ir kritau be sąmonės. 

Kai atsitokėjau, pamačiau esąs vietoje, užlietoje nepapras- 
tai skaisčios šviesos. Mane savo rankose laikė keli jaunikaičiai, 
gražesni už angelus. Vienas iš jų man tarė: 

— Adomo sūnau, atsipeikėk. Esi čia buveinėje tų, kurie 
nemiršta. Mus valdo patriarchas Henochas, kuris žengė pir- 
ma Elohimo ir kuris buvo pasiimtas į dangų. Pranašas Elijas 
— mūsų didysis kunigas, ir jo ratai visada bus tavo paslau- 
goms, kai tik norėsi pasivažinėti po kokią nors planetą. O mes 
tai esame egregorai, gimę iš Elohimo sūnų ryšio su žmonių 
dukromis. Taip pat pamatysi tarp mūsų keletą nefelinų*, bet jų 
nedaug. Eime, pristatysime tave savo valdovui. 

Nusekiau paskui juos ir atsidūriau prie sosto, kuriame sė- 
dėjo Henochas. Niekaip nepajėgiau atlaikyti ugninio jo žvilgs- 
nio ir nedrįsau pakelti savo akių aukščiau jo barzdos, kuri šiek 
tiek panėšėjo į blyškią šviesą, kokią regime apie mėnulį drė- 
gnomis naktimis. Baiminaus, ar mano ausys gebės ištverti jo 
balso skambesį, bet tas garsas pasirodė švelnesnis už dangiškų- 
jų vargonų. Ir dar labiau sušvelnėjo, kai jis man tarė: 

— Adomo sūnau, tuoj atves tau žmonas. 

Tą pačią akimirką pamačiau įeinant pranašą Eliją, vedantį 
už rankų dvi gražuoles, kurių nuostabumo neįsivaizduos joks 


* Deivės Nefelės („Debesies“) valdiniai — auksagarbaniai debesėliai (gr. mitol.). 

mirtingasis. Jų žŽavumai buvo tokie vaiskūs, jog pro juos galėjai 
pamatyti sielą ir aiškiai stebėti, kaip aistros liepsna skverbiasi į 
gyslas ir maišosi su krauju. Už jų du nefelinai nešė trikojį indą 
iš metalo, tokio pranašesnio už auksą, kaip pastarasis — už 
šviną. Į Saliamono dukterų delnus įdėtos mano rankos, o man 
ant kaklo užkabinta pynė iš jų plaukų. Tuomet iš indo plyks- 
telėjo liepsna, tokia kaitri ir skaisti, jog bematant prarijo viską, 
kas buvo manyje mirtinga. Mus nuvedė prie guolio, švytinčio 
puikumu ir žioruojančio meile. Atidarytas didžiulis langas į 
trečiąjį dangų, ir angelų choro garsai galutinai baigė pripildyti 
mane ekstazės... Bet, sakau jums, kitą rytą atsibudau po Los 
Ermanos kartuvėmis, gulėjau tarp dviejų bjaurių lavonų — vi- 
sai taip pat, kaip štai šis kabaljeras. Iš to padariau išvadą, kad 
turėjau reikalą su labai klastingomis dvasiomis, kurių prigimtis 
man ne visai žinoma. Aš netgi labai bijau, kad visas šis nuo- 
tykis man nepakenktų šalia tikrųjų Saliamono dukterų, kurių 
mačiau tik pėdas. 

— Nelaimingas apakėli, — tarė atsiskyrėlis, — ir ko gi tu 
gailiesi? Visa tai buvo tik tavo nelemto meno sukelta iliuzija. 
Prakeiktos sukubės, kurios iškrėtė tau pokštą, privertė nelai- 
mingąjį Pačeką iškęsti baisias kančias, ir, be abejo, panašus liki- 
mas laukia šio jauno kabaljero, kuris per nelemtą užsispyrimą 
nenori prisipažinti savo paklydimų. Alfonsai, sūnau mano Al- 
fonsai, atgailauk, kol dar nevėlu. 

Šis atsiskyrėlio atkaklumas reikalauti iš manęs prisipaži- 
nimų, kurių visai nenorėjau jam daryti, man labai nepatiko. 
Tad labai šaltai atsakiau, kad gerbiu jo šventuosius egzorciz- 
mus, bet visame kame vadovaujuosi tik garbės įstatymais. Po 
to prašnekome apie kitką. 

Kabalistas man pasakė: 

— Senjore Alfonsai, kadangi esate persekiojamas inkvizi- 
cijos, o karalius įsako jums tris mėnesius neišvykti iš šios dyky- 
nės, siūlau jums savo pilį, ten pamatysite mano seserį Rebeką, 
kuri tiek pat graži, kiek ir mokyta. Taip, vykstam pas mane, 
jūs paeinate iš Gomelesų, ir šis kraujas tikrai turi teisę į mūsų 
atjautą. 

Pažvelgiau į atsiskyrėlį norėdamas išskaityti iš jo akių, 
ką galvoja apie šį pasiūlymą. Kabalistas tartum atspėjo mano 
mintis ir pasisukęs į atsiskyrėlį tarė: 

— Tėve, pažįstu jus geriau nei manote. Tikėjimu jūs daug 
galite. Mano priemonės nors ir ne tokios šventos, bet nėra vel- 
niškos. Neatsisakykite irgi paviešėti pas mane — kartu su Pa- 
čeku, kurį aš baigsiu gydyti. 

Pirm nei atsakęs atsiskyrėlis ėmė melstis, paskui, kiek pa- 
mąstęs, linksmu veidu priėjo prie mūsų ir pareiškė esąs pasi- 
rengęs keliauti su mumis. Kabalistas atsigręžė per dešinį petį 
ir įsakė, kad jam paduotų arklius. Kaipmat išvydome prieš at- 
siskyrėlišką buveinę porą puikių žirgų ir du mulus, ant kurių 
užsėdo atsiskyrėlis ir apsėstasis. Nors, kaip sakė Ben Mamu- 
nas, pilis buvo už dienos kelio, mes atsidūrėme prie jos mažiau 
nei per valandą. 

Kelionės metu Ben Mamunas daug nekalbėjo apie savo 
mokytą seserį, ir aš tikėjausi išvysti Medėją juodais plaukais, 
su lazdele rankoje ir murmančia kokius nors burtažodžius, ta- 
čiau visiškai apsirikau. Malonioji Rebeka, pasitikusi mus prie 
pilies vartų, buvo mieliausia ir patraukliausia blondinė, kokią 
tik įmanoma įsivaizduoti. Dailūs auksaspalviai jos plaukai lais- 
vai krito ant pečių. Figūrą nerūpestingai dengė balta suknelė, 

tačiau sukabinta neįkainojamos vertės segtukais. Visa išvaizda 
rodė, tartum ji niekada pernelyg nesirūpinanti apranga, bet 
jeigu ir labiau šiai skirtų dėmesio, vargu ar geriau išryškintų 
kerintį savo grožį. 

Rebeka puolė broliui ant kaklo ir sušuko: 

— Kaip aš dėl jūsų nerimavau! Visada sulaukdavau nuo 
jūsų žinių, išskyrus šią naktų. Tad kas gi jums nutiko? 

— Aš viską papasakosiu, — atsakė Ben Mamunas. — O 
kol kas tik galvokite, kaip geriau priimti svečius, kuriuos jums 
parvedu: čia — atsiskyrėlis iš slėnio, o šis štai jaunikaitis yra 
vienas iš Gomelesų. 

Rebeka gana abejingai nužvelgė atsiskyrėlį, bet užmetusi 
akis į mane tartum nuraudo ir gan liūdnai tarė: 

— Jūsų paties labui tikiuosi, kad nesate iš mūsiškių. 

Įėjome vidun, ir už mūsų tuojau pat šovė aukštyn pake- 
liamasis tiltas. Pilis buvo gana didelė ir užlaikoma labai tvar- 
kingai. Tačiau pamatėme čia tik du tarnus — jauną mulatą ir 
to paties amžiaus mulatę. Pirmiausia Ben Mamunas nusivedė 
mus į biblioteką — mažą rotondą, kuri atstojo ir valgomąjį. 
Mulatas uždengė stalą staltiese, atnešė o/abodridą ir keturis 
indų komplektus — mat gražioji Rebeka nesėdo prie stalo 
kartu su mumis. Atsiskyrėlis valgė daugiau nei paprastai ir, be 
to, lyg šiek tiek sužmogiškėjo. Pačekas, vis dar vienakis, tar- 
tum nebejautė savojo apsėstumo. Sėdėjo rimtas ir tylus. Ben 
Mamunas kirto ganėtinai su apetitu, bet atrodė susirūpinęs ir 
mums prisipažino, kad vakarykštis nuotykis jam suteikė daug 
peno apmąstymams. Kai atsikėlėme nuo stalo, jis mums pa- 
sakė: 


— Brangieji mano svečiai, štai knygos jums prasiblaškyti, 

mano negras bematant vykdys visus jūsų įsakymus, bet leiskite 
man su seseria pasitraukti svarbiam darbui. Vėl pasimatysime 
tik rytoj per pietus. 

Mamunas iš tiesų pasišalino ir mus paliko, taip sakant, 
namų šeimininkais. 

Atsiskyrėlis pasiėmė bibliotekoje legendą apie Dykumos 
tėvus ir paprašė Pačeką, kad jam paskaitytų kelis skyrius. O 
aš išėjau į terasą, iš kurios vėrėsi vaizdas į tarpeklį; jo dugne 
plūdo kalnų srautas — paties jo nebuvo matyti, tik galėjai gir- 
dėti riaumojimą. Kad ir koks nykus atrodė šis kraštovaizdis, su 
didžiausiu malonumu žvelgiau į jį ar, tikriau, atsidaviau jaus- 
mams, kuriuos man kėlė tas reginys. Ne tai, kad mane apni- 
ko melancholija — veikiau jaučiausi bemaž netekęs visų savo 
dvasinių jėgų nuo tų žiaurių išgyvenimų, patirtų per kelias pas- 
tarąsias dienas. Kuo daugiau mąsčiau apie tai, kas man nutiko, 
tuo mažiau supratau; galų gale nebedrįsau galvoti, baiminda- 
masis, kad neišprotėčiau. Viltis praleisti kelias ramias dienas 
Usedos pilyje šiuo metu man buvo pati maloniausia. Iš terasos 
sugrįžau į biblioteką. Paskui jaunasis mulatas mums atnešė 
lengvo užkandžio — džiovintų vaisių ir šaltų mėsų, tarp kurių 
visai nebuvo suterštų gyvulių mėsos. Vėliau mes išsiskirstėme. 
Atsiskyrėlis ir Pačekas buvo nuvesti į vieną kambarį, aš — į 
kitą. 

Atsiguliau ir užmigau, bet netrukus mane pažadino gra- 
žioji Rebeka tardama: 

— Senjore Alfonsai, atleiskite man, kad drįstu pertraukti 
jūsų miegą. Ateinu iš brolio. Mudu bandėme baisiausius už- 
keikimus norėdami sužinoti, kas buvo tos dvi dvasios, su ku- 


riomis jis susidūrė ven/oje, bet nepasisekė. Manome, kad jam 

iškrėtė pokštą baaliai“, kuriems mes neturime jokios galios. 
Tačiau Henocho buveinė tikrai tokia, kokią jis matė. Visa tai 
mums nepaprastai svarbu, ir meldžiu jus papasakoti viską, ką 
pats ten esate patyręs. 

Šitaip pakalbėjusi Rebeka atsisėdo ant mano lovos, bet tik 
todėl, kad atsisėstų, o ne dėl ko nors kitko. Atrodė, jai terūpėjo 
paaiškinimai, kurių prašė iš manęs. Tačiau jų nesulaukė, aš tik 
pasakiau jai, kad esu susaistytas duoto garbės žodžio niekada 
apie tai nekalbėti. 

— Betgi, senjore Alfonsai, — toliau mygo Rebeka, — 
kaip galite manyti, kad duotas dviem piktosioms dvasioms 
žodis turėtų jus susaistyti? Juk mes žinome, jog tai dvi mote- 
riškos piktosios dvasios ir kad jų vardai — Emina ir Zibeida. 
Bet mums nėra gerai žinoma tų piktųjų dvasių prigimtis, nes 
mūsiškiame moksle, kaip ir visuose kituose, neįmanoma visko 
žinoti. 

Aš vis spyriojaus ir prašiau gražuolę daugiau apie tai ne- 
kalbėti. Tuomet ji kažkaip maloniai mane nužvelgė ir pasakė: 

— Koks jūs laimingas taip tvirtai laikydamasis doros 
principų, kuriais vadovaujatės visuose savo poelgiuose, ir ga- 
lėdamas ramiai žengti keliu, kurį jums nurodo sąžinė! Kokie 
skirtingi mūsų likimai! Mes norėjome matyti dalykus, kurie 
užginti žmonių akims, ir žinoti tai, ką jų protas nepajėgus su- 
prasti. Aš nebuvau sukurta tokioms aukščiausioms žinioms. 
Kas iš tos tuščios valdžios piktosioms dvasioms! Man visai už- 
tektų valdyti savo vyro širdį. Tačiau mano tėvas taip norėjo, tad 
turiu kęsti šią lemtį. 


* Pagal Bibliją šitaip vadinami visi netikri dievai. 

Sulig šiais žodžiais Rebeka išsitraukė nosinaitę ir nusi- 
šluostė tartum išriedėjusias kelias ašaras, paskui pridūrė: 

— Senjore Alfonsai, leiskite man tą pačią valandą sugrįžti 
rytoj ir darsyk pasistengti bent kiek įveikti jūsų užsispyrimą 
arba, kaip jūs vadinate, tvirtą ištikimybę duotajam Žodžiui. 
Netrukus Saulė įžengs į Mergelės ženklą, ir tada nebeliks lai- 
ko, įvyks tai, kas lemta. 

Atsisveikindama Rebeka draugiškai spustelėjo man ran- 
ką ir lyg nenorom pasišalino atgalios prie savo kabalistinių 
reikalų. 

DEŠIMTA DIENA 


Rytą pabudau anksčiau nei paprastai ir išėjau į terasą pa- 
kvėpuoti iki valiai vėsiu oru, kol dar saulė jo neįkaitino. Aplin- 
kui tvyrojo ramybė. Dargi pats kalnų srautas riaumojo tartum 
nebe taip nirčiai, leisdamas girdėti melodingas paukščių gies- 
mes. Gamtos gaivalų rimtis persidavė mano sielai“, ir aš galė- 
jau šiek tiek ramiau apmąstyti viską, kas man nutiko išvykus iš 
Kadiso. Tik dabar prisiminiau kelis žodžius, atsitiktinai išsprū- 
dusius don Enrikei de Sa, to miesto gubernatoriui, ir sumojau, 
kad jis irgi kažkaip susijęs su paslaptingu Gomelesų gyvenimu 
ir kad taip pat žino kažkiek jų paslapties. Juk tai jis man pri- 
skyrė du tarnus, Lopesą ir Moskitą, ir spėjau, kad tai jo įsakyti 
jie mane paliko prieš įžengiant į nelemtąjį Los Ermanos slėnį. 
Mano giminaitės ne sykį leido man suprasti, jog norima mane 
išbandyti. Pagalvojau, kad ve2£0/e man duota išgerti migdomo- 
jo gėrimo ir kol miegojau buvau perneštas po kartuvėmis. Pa- 
čekui galėjo būti išlupta akis dėl visai kito nutikimo nei meilės 
ryšių su dviem pakaruokliais, ir baisi jo istorija galėjo būti tik 
pasaka. Atsiskyrėlis, vis stengdamasis neva išpažintimi išgauti 
iš manęs paslaptį, man atrodė esąs Gomelesų agentas, norėjęs 
patikrinti mano tvirtumą laikantis duoto žodžio*'. Galiausiai 
man pasirodė, kad jau pradedu aiškiau perprasti savo nuoty- 
kius ir galiu juos paaiškinti nepasitelkdamas antgamtiškų jėgų, 


1. Fragmentas tarp žvaigždučių Dešimties dienų leidėjo išimtas ir perkeltas 
nežymiai pakeistu pavidalu į Rebekos istorijos pabaigą (žr. žemiau, III p. 261). Teksto 
rengėjo pastaba. 

kai staiga išgirdau tolumoje labai smagią muziką, kurios garsai 
rodės atsklindą iš už kalno. Netrukus jie tapo aiškesni, ir aš pa- 
stebėjau linksmą būrį čigonų, žengiančių į taktą muzikai, dai- 
nuojančių ir sau pritariančių barškučiais bei kastanjetėmis. Jie 
įsikūrė savo laikiną stovyklėlę po pat terasa, šitaip suteikdami 
man galimybę pasigrožėti savotišku jų aprangos ir viso taboro 
prašmatnumu. Pamaniau, gal tai tie patys čigonai vagys, kurių 
globai atsidavė Venta de Kardenjas, kaip pasakojo atsiskyrėlis, 
bet jie man pasirodė per puošnūs, kad būtų kokie nenaudėliai. 
Man bežiūrint jie statėsi palapines, kūrė po katilėliais ugnį, 
kabino ant gretimų medžių savo vaikučių lopšius. Baigę visą tą 
ruošą, vėl atsidavė savo klajokliško gyvenimo malonumams, iš 
kurių didžiausias jų akimis — dykystė. 

Vado palapinė nuo kitų skyrėsi ne tik įsmeigta į Žemę prie 
įėjimo lazda su didžiuliu sidabriniu bumbulu, bet dar ir tuo, 
kad buvo dailesnė ir netgi papuošta prašmatniais kutais, ko- 
kių paprastai nematyti ant kitų čigonų palapinių. Bet kokia 
buvo mano nuostaba, kai išvydau palapinę prasiskleidžiant ir 
iš jos išlendant dvi mano pusseseres, apsirengusias tais įman- 
triais apdarais, kaip Ispanijoje vadinama, a /a bitana maja“. Jie- 
dvi prisiartino prie terasos papėdės, bet tartum manęs nematė. 
Paskui pasišaukė drauges ir pradėjo šokti p0//o“* pagal žinomą 


melodiją: 
Ouando me Paco me aze 
Las Palmas para vaylar 
Ž Čigoniškai (:sp.). 


** Viščiukas (is6.) — linksmas šokis. 

Me se puene e/ corbecito 


Como becho de marzapan, etc“. 


Meilioji Emina ir švelnioji Zibeida svaigino man galvą 
apsirengusios mauriškomis simaromis“", bet ne mažiau mane 
sužavėjo ir šia nauja apranga. Tiktai jų išvaizda man pasirodė 
vyliūgiška ir pašaipi. Nors tai visai neblogai tiko kaip laimės 
būrėjoms, bet tartum pranašavo, kad jiedvi ketina iškrėsti man 
kokį nors naują pokštą pasirodydamos tokiu nauju ir netikėtu 
pavidalu. 

Kabalisto pilis buvo saugiai užrakinta, raktus turėjo tik 
pats jos šeimininkas, todėl negalėjau nusileisti apačion pas či- 
gones. Tačiau perėjęs per tunelį, atsiduriantį į kalnų srautą ir 
užsibaigiantį geležinėmis grotomis, galėčiau iš arti jas stebėti 
ir netgi kalbėtis su jomis nematomas pilies gyventojų. Tai- 
gi nutykinau prie tų slaptų durelių, kur buvau atskirtas nuo 
šokėjų tik srauto vagos. Tačiau jos visai nebuvo mano pusse- 
serės. Netgi man pasirodė ganėtinai vulgarios, kaip ir tiko jų 
padėčiai. 

Susigėdęs dėl savo apsirikimo pamažu pasukau atgal į 
terasą. Ten atsidūręs darsyk pažvelgiau ir vėl atpažinau savo 
pusseseres. Regis, ir jos mane atpažino, garsiai nusikvatojo ir 
pasitraukė į savo palapines. 

Aš pasipiktinau. 


* Kai Pakas už rankos 

Šokt veda mane, 

Jaučiu kūną virstant 

It marcipano tešla ir t. t. (Isp.) 

* Lengvas ir laisvas XIV-XV amžių apdaras. 

„O dangau! — tariau sau. — Ar gali būti, kad šios dvi 
tokios mielos ir mylinčios būtybės — ne kas kita, kaip tik 
velnio išperos, pratusios krėsti pokštus mirtingiesiems pri- 
siimdamos kitus pavidalus, o gal raganos arba, kas būtų dar 
bjauriau, vampyrės, kurioms dangus leido atgaivinti slėnyje 
šlykščius pakaruoklių lavonus?“ Iki šiol man tikrai atrodė, kad 
viską būtų galima paaiškinti paprastai, bet dabar nebežinojau 
nė kuo tikėti. 

Šitaip mąstydamas grįžau į biblioteką, kur radau ant stalo 
storą, gotiškomis raidėmis prirašytą tomą, kuris vadinosi Įdo- 
mūs Habelijaus basakojimai. Knyga buvo atversta ir lyg tyčia 
puslapis užlenktas ties pradžia skyriaus, kuriame perskaičiau 


štai ką: 


TIBALDO DE LAŽAKJERO ISTORIJA 


KARTĄ PRANCŪZIJOS LIONE, mieste prie Ronos, gyveno 
labai turtingas pirklys Žakas de Lažakjeras, tačiau Lažakje- 
ro pavardę prisiėmė jau metęs prekybą ir tapęs miesto prevo“, 
o tokias pareigas lioniečiai patiki tik labai turtingiems ir ne- 
suterštos reputacijos žmonėms. Kaip tik toks ir buvo gerasis 
Lažakjeras, šelpiantis vargšus ir remiantis vienuolius bei kitus 
dvasininkus, kurie, pasak Viešpaties, ir yra tikrieji vargšai. 


Bet ne toks buvo vienturtis prevo sūnus, mesiras“" Tibal- 


* Tais laikais, apie kuriuos pasakojama — kažkas panašaus į merą. 
* Prancūzijoje vartotas kreipinys į didikus, panašiai kaip anglų „milordas“, 
čia — pajuokiamo atspalvio. 

das de Lažakjeras, karališkosios gvardijos puskarininkis — ti- 
kras vėjo botagas, peštukas, sekiotojas paskui mergužes, pra- 
silošėlis, langų kūlėjas ir gatvės žibintų daužytojas, keikūnas 
ir šventvagis. Nesyk naktimis jis gatvėje susistabdydavo kokį 
miestelėną, kad išmainytų seną savo apsiaustą į visiškai naują, o 
nunešiotą skrybėlę — į geresnę. Vien tik ir kalbėta apie mesiro 
Tibaldo darbelius — tiek Paryžiuje, tiek Blua, tiek Fontenblo 
bei kitose karaliaus būstinėse. Taigi taip nutiko, kad galiausiai 
gandai apie tokį netinkamą elgesį pasiekė mūsų gerąjį valdovą, 
šviesaus atminimo Pranciškų I. Netekęs kantrybės jis parsiun- 
tė jaunąjį nesudrausminamą kareivą į Lioną, idant ten, savo 
tėvo, gerojo prevo de Lažakjero — kuris tuomet gyveno prie 
Belkuro aikštės kampo, Sen Ramono gatvės pradžioje — na- 
muose atgailautų. 

Jaunasis Tibaldas tėvų namuose buvo pasitiktas taip 
džiaugsmingai, lyg būtų grįžęs iš Romos apdovanotas viso- 
kiausiomis Šventojo tėvo indulgencijomis. Dėl jo ne tik pa- 
pjautas riebus veršiukas, bet gerasis prevo surengė savo drau- 
gams pokylį, kuris kainavo daugiau auksinių ekiu, nei ten 
susirinko svečių. Dar daugiau. Gerta į jaunojo berno sveikatą, 
kiekvienas linkėjo jam išminties bei vengti paklydimų. Bet šios 
geranoriškos kalbos jaunikaičiui nepatiko. Palaidūnas paėmė 
nuo stalo auksinę taurę ir pripylęs ją vyno sušuko: „Po šimts 
velnių su jų vyriausiuoju, šiuo vynu pažadu jam savo kraują ir 
sielą, jeigu kada nors aš pasikeisiu!“ Nuo tų baisių žodžių sve- 
čiams plaukai ant galvų pasišiaušė. Jie persižegnojo, o kai kurie 
atsikėlė nuo stalo. 

Mesiras Tibaldas irgi atsikėlė ir išėjo kvėptelti gryno oro 
į Belkuro aikštę, kur sutiko du senus savo draugelius ir tokio 

paties plauko pašlemėkus. Apkabino abu, parsivedė namo ir 
liepė atnešti jiems kelis butelius vyno, nė kiek nesivaržydamas 
savo tėvo nei visų svečių. 

Taip pasielgė Tibaldas parvykęs ir tą pat pakartojo ryto- 
jaus dieną, o paskui visas kitas dienas. Tad vargšas tėvas sopan- 
čia širdimi nusprendė kreiptis į savo patroną, šventąjį Jokūbą, ir 
nunešė prie jo atvaizdo dešimt livrų kainavusią žvakę; bet sta- 
tydamas žvakę ant altoriaus prevo išleido ją iš rankų ir apvertė 
sidabrinę lempelę, degusią priešais šventojo paveikslą. Prevo 
buvo liepęs nulieti šią žvakę kita proga, bet turėdamas širdyje 
vien rūpestį, kad sūnus atsiverstų į doros kelią, su džiaugsmu 
atnešė ją paaukoti. Tačiau pamatęs nukritusią ant grindų savo 
auką ir apverstą lempelę, apimtas blogos nuojautos jis liūdnas 
grįžo namo. 

Tą pačią dieną mesiras Tibaldas vėl surengė vaišes savo 
draugams. Jie išmaukė daugybę butelių vyno, o paskui, jau sto- 
grynu oru. Ten atsidūrę visi trys susikibo už parankių ir savimi 
patenkinti šitaip vaikštinėjo kaip pašlemėkai, besitikintys susi- 
laukti merginų žvilgsnių. Vis dėlto šįsyk nieko nepešė, nes pro 
šalį nėjo nė viena mergina nei moteris, o pro langus negalėjo 
jų matyti, nes, kaip jau sakiau, naktis buvo labai tamsi. Taigi 
jaunasis Tibaldas, sustorinęs balsą ir keikdamasis kaip įprastai, 
sušuko: 

— Po šimts velnių su jų vyriausiuoju, pažadu jam savo 
kraują ir sielą, jeigu pro šalį eitų velnaitė, jo duktė. Aš paprašy- 
čiau ją meilės, nes vynas mane įkaitino! 

Tokia kalba abiem Tibaldo draugams nepatiko, nes nebu- 
vo tokie nusidėjėliai kaip jis. Vienas jų sudraudė: 

— Mesire mūsų bičiuli, pagalvokite, ką kalbate. Vel- 
nias — amžinas žmonių priešas ir krečia jiems visokį blogį 
nekviečiamas ir nesišaukiamas vardu. 

Į tai Tibaldas atkirto: 

— Kaip pasakiau, taip ir bus. 

Sulig šiais žodžiais trys pabaldos pamatė iš gretimos ga- 
tvės pasirodant jauną damą, prisidengusią veidą šydu, dailaus 
stuomens, išduodančio pirmąją jaunystę. Jai iš paskos risnojo 
negriukas. Jis užkliuvo koja, pargriuvo ant nosies ir sudaužė 
žibintą, kurį nešė. Jaunoji moteris, regis, labai išsigando ir ne- 
žinojo, ką daryti. Tuomet mesiras Tibaldas kaip įmanydamas 
mandagiau prisiartino prie jos ir pasiūlė parankę, idant par- 
lydėtų ją namo. Vargšė mergaitė kiek pasikuklinusi sutiko, ir 
mesiras Tibaldas, atsigręžęs į savo draugelius, pusbalsiu jiems 
mestelėjo: 

— Na, matote, tas, kurio šaukiausi, neprivertė ilgai savęs 
laukti. Tad labos jums nakties. 

Dvejetas draugelių suprato, ko iš jų norima, ir atsisveiki- 
no juokdamiesi ir palinkėdami jam linksmybių bei visokiausių 
džiaugsmų. 

Taigi Tibaldas atkišo gražuolei parankę, o negriukas, ku- 
rio žibintas sudužo, žengė pirma jų. Jaunoji dama iš pradžių 
atrodė tokia sutrikusi, kad vos pastovėjo ant kojų, bet paskui 
po truputėlį nusiramino ir tvirčiau rėmėsi į kavalieriaus paran- 
kę; kelis kartus, apsirikusi žingsniu, ji netgi stipriau suspaudė 
jam ranką, saugodamasi, kad neparkristų; tuomet kavalierius, 
neva ją prilaikydamas, prispausdavo jos ranką sau prie širdies, 
tačiau labai atsargiai, idant nenubaidytų grobio. 


Juodu žingsniavo ir žingsniavo — taip ilgai, kad galiausiai 

Tibaldas ėmė mąstyti, ar tik jie nepasiklydę Liono gatvėse. Bet 
jis nė kiek dėl to nesijaudino, nes manė, kad gražioji paklydėlė 
nebe taip branginsis. Vis dėlto, norėdamas iš pradžių sužinoti, 
su kuo turįs reikalą, pasiūlė jai prisėsti pailsėti ant akmeninio 
suolo prie kažkokio namo durų. Mergina sutiko, ir jis atsisėdo 
šalia. Tada galantiškai paėmė ją už rankos ir itin sąmojingai 
tarė: 

— Gražioji klaidžiojanti žvaigždute, jei jau manoji žvaigž- 
dė taip lėmė, kad šiąnakt sutikčiau jus, būkite maloni man pa- 
sakyti, kas tokia esate ir kur gyvenate. 

Jaunoji moteris iš pradžių tartum kiek dvejojo, bet pama- 
žėle įsidrąsino ir šitaip prabilo: 


ŽAVIOSIOS MERGUŽĖLĖS Iš 
SOMBRO* PILIES ISTORIJA 


— MANO VARDAS — ORLANDINA, arba bent taip mane 
vadino tie nedaugelis asmenų, kurie gyveno su manimi Som- 
bro pilyje, Pirėnuose. Ten aš nematydavau jokių kitų žmonių, 
išskyrus savo guvernantę, kuri buvo kurčia, tarnaitę, kuri taip 
mikčiojo, jog galėjai ją vadinti nebyle, ir seną aklą vartininką. 

Tas vartininkas neturėjo daug ką veikti, nes atidarydavo 
vartus tik kartą per metus, ir tai tik vienam ponui, kuris atvyk- 
davo pas mus vien tam, kad palaikytų mane už smakro ir šnek- 
teltų su mano duenja baskų kalba, kurios aš visai nesuprantu. 


* Tamsos (pranc. ir isp.). 


189 


JEAN POTOCKI "457 RANKRAŠTIS, RASTAS SARAGOSOJE 


Laimė, prieš uždaroma į Sombro pilį aš jau mokėjau kalbėti, 
nes iš tų dviejų mano kalėjimo kompanionių tikrai nebūčiau 
išmokusi. O dėl aklojo vartininko, tai jį matydavau tik tuomet, 
kai paduodavo mums pietus per vienintelio lango, kurį turėjo- 
me, grotas. Po teisybei, kurčioji guvernantė dažnai šūkaudavo 
man į ausį nežinau kokius dorovės pamokymus, bet juos tiek 
menkai tegirdėdavau, lyg ir pati būčiau buvusi kurčia kaip ji, 
nes porindavo apie santuokines pareigas nepasakydama, kas 
yra ta santuoka. Kalbėdavo ir daug kitų dalykų, kurių nesiteik- 
davo man paaiškinti. Taip pat dažnai miknė tarnaitė steng- 
davosi man papasakoti kokią nors istoriją, labai linksmą, kaip 
tikino, bet niekada nepajėgdavo įveikti nė pirmo sakinio, tad 
gaudavo baigti ir pasišalindavo mikčiodama atsiprašinėjimus, 
kurie jai tiek pat prastai sekėsi, kaip ir žadėtoji istorija. 

Aš jums pasakiau, kad mes teturėjome vienintelį langą, 
tai yra buvo tik vienas, išeinantis į pagrindinį pilies kiemą. Kiti 
langai vėrėsi į kitą kiemą, kur pasodinti keli medžiai turėjo 
vaizduoti sodą, ir iš jo buvo galima patekti tik į mano kambarį. 
Ten aš auginau kelias gėles, ir tai buvo vienintelė mano pra- 
moga. Ne, ne taip sakau, buvo dar viena, ir tokia pat nekalta: 
didelis veidrodis, į kurį žiūrėdavausi nuo pat ryto, vos tik atsi- 
kėlusi iš lovos. Mano guvernantė, taip pat bemaž neapsirengusi 
kaip ir aš, irgi ateidavo grožėtis savimi priešais jį, ir man buvo 
smagu lyginti savo figūrą su josios. Atsiduodavau šiai pramo- 
gai dar ir vakare prieš atsiguldama, kai mano guvernantė jau 
miegodavo. Kartais įsivaizduodavau matanti veidrodyje savo 
amžiaus draugę, kuri atsiliepdavo į mano gestus ir jausdavo tą 
pat kaip ir aš. Kuo daugiau pasiduodavau tokiai iliuzijai, tuo 
labiau ji man patikdavo. 

Jau jums sakiau, kad buvo vienas ponas, kuris kartą per 
metus vis atvykdavo palaikyti mane už smakro ir baskų kalba 
šnektelti su mano guvernante. Sykį šis ponas, užuot palaikęs 
mane už smakro, paėmė už rankos ir nusivedė prie karietos 
su odinėmis lingėmis, kur mane uždarė kartu su guvernante. 
Tikrai galima sakyti „uždarė“, nes šviesa į karietą krito tik pro 
viršų. Iš jos mes išlipome tik į trečią naktį ar bent jau gerokai 
vakare. Kažkoks žmogus atidarė dureles ir mums tarė: 

— Štai jūs Belkuro aikštėje, prie Sen Ramono gatvės pra- 
džios, ir štai prevo Lažakjero namai. Kur įsakysite jus vežti? 

— Įsukite į pirmus vartus už prevo namų, — atsakė gu- 


vernantė. 


Šioje vietoje jaunasis Tibaldas sukluso, nes iš tikrųjų kai- 
mynystėje gyveno bajoras, toks ponas de Sombras, garsėjęs 
kaip didelis pavyduolis. Ir minėtasis ponas de Sombras ne kar- 
tą Tibaldo akivaizdoje gyrėsi, kad kurią nors dieną įrodysiąs, 
jog galima turėti ištikimą žmoną — mat auginąs savo pily- 
je vieną mergužėlę, kuri taps jo žmona, ir šitaip patvirtinsiąs 
savo žodžius. Bet jaunasis Tibaldas nežinojo merginą jau esant 
Lione ir labai apsidžiaugė, kad ji pateko jam į rankas. 

O tuo tarpu Orlandina toliau pasakojo: 


Taigi įsukame pro vartus, ir mane nuveda į erdvius gražius 
kambarius, o iš ten įvijais laiptais užlaipina į bokštą, iš kurio, 
kaip man atrodė, dieną būtų galima matyti visą miestą. Bet ap- 
sirikau, nes ir dieną pro langus nieko negalėjai matyti, nes buvo 
uždengti stora žalia gelumbe. Užtat bokšte šviesą teikė puikus 
krištolinis sietynas, aptaisytas emale. Duenja pasodino mane 

ant krėslo, padavė savo rožinį, kad turėčiau ką veikti, ir išėjo už- 
rakindama paskui save duris, du ar tris sykius pasukusi raktą. 

Likusi viena numečiau ant grindų rožinį, pasiėmiau žir- 
kles, kurias turėjau prie juosmens, ir padariau langą dengian- 
čioje žaliojoje gelumbėje skylutę. Pridėjusi prie jos akį pama- 
čiau visai šalia savęs kitą langą, o pro šį — skaisčiai apšviestą 
kambarį, kur vakarieniavo trys jaunikaičiai ir trys merginos, 
visi tokie gražūs ir linksmi, kad net sunku įsivaizduoti. Jie dai- 
navo, juokėsi, gėrė, mylavosi. Kartais paimdavo vienas kitą už 
smakro, bet visiškai kitaip nei ponas iš Sombro pilies, vien dėl 
to ir teatvykdavęs. Dar daugiau, šie jauni kavalieriai ir panelės 
po truputėlį vis nusirenginėjo, kaip aš vakarais darydavau prie- 
šais savo didįjį veidrodį, ir, po teisybei, tai jiems tiko gerai, ne 
taip kaip mano senai duenjai. 


Čia mesiras Tibaldas suprato, kad kalbama apie vakarienę, 
kuria vakar vaišino savo du draugelius. Jis apsivijo ranka liekną, 
lankstų Orlandinos liemenį ir prisitraukė ją prie širdies. 

— Taip, — linktelėjo ji, — kaip tik šitaip darė tie jauni- 
kaičiai. Iš tikrųjų man atrodė, kad jie visi labai įsimylėję. Tačiau 
štai vienas ir pasakė, kad moka mylėti geriau už kitus. „Ne, tai 
aš, tai aš , — užginčijo du kiti. Merginų nuomonės išsiskyrė. 
Tuomet tas, kuris gyrėsi mokąs mylėti geriausiai, sumanė ypa- 
tingą būdą savo žodžiams įrodyti. 


Šioje vietoje Tibaldas, kuris gerai prisiminė, kas dėjosi per 
vakarienę, nesusiturėjęs pratrūko juoktis. 
— Nair kas tai per būdas, gražioji Orlandina? — paklau- 


sė jis. 

— Ak, nesijuokite, pone, — atsakė Orlandina. — Žino- 
kite, tai buvo labai mielas būdas, ir aš žiūrėjau vis labiau susi- 
domėjusi, bet išgirdau atrakinamas duris. Tuoj pat griebiausi 
rožinio, ir vidun įėjo duenja. 

Nepratardama nė žodžio, ji vėl paėmė mane už rankos ir 
nuvedė į karietą, kuri šįsyk nebuvo tokia uždara kaip anoji, ten 
sėdėdama būčiau galėjusi gerai matyti miestą, jei jau nebūtų bu- 
vusi tokia tamsi naktis, tad tik supratau, kad važiuojame labai 
toli, taip toli, jog miesto sienos liko už mūsų. Sustojome prie 
paskutinio priemiesčio namo. Iš pažiūros šis atrodė it trobelė, 
netgi buvo dengtas šiaudais, bet atsidūrę viduje išvydome visai 
kitokį vaizdą, kaip pats pamatysite, jeigu negriukas suras kelią, 


nes matau, jis kažkur susirado šviesos ir vėl uždega savo žibintą. 


Čia Orlandina baigė pasakoti savo istoriją. Mesiras Ti- 
baldas pabučiavo jos ranką ir tarė: 

— Gražioji paklydėle, suteikite man malonumą pasaky- 
dama, kad gyvenate visiškai viena tame dailiame namuke. 

— Visiškai viena, — patvirtino gražuolė, — tik su šiuo 
negriuku ir savo guvernante. Bet nemanau, kad ji galėtų šį va- 
karą grįžti į būstą. Ponas, kuris atvažiuodavo palaikyti mane už 
smakro, liepė ateiti man su guvernante pas vieną iš jo seserų, 
kur lauksiąs, bet negalįs atsiųsti karietos, nes ta pasiųsta atvežti 
kunigą. Taigi mes išėjome pėsčiomis. Gatvėje kažkoks žmogus 
mus sustabdė, kad pasakytų, kokia aš graži. O kurčia duenja 
pamanė, kad jis mane užgaulioja, ir jam atsikirto. Subėgo kiti 
žmonės ir įsikišo į kivirčą. Aš išsigandęs leidausi bėgti. Ne- 
griukas — man įkandin. Jis parkrito, žibintas sudužo, ir kaip 


tik tuomet, gražusis pone, savo laimei, sutikau jus. 

Mesiras Tibaldas, sužavėtas šio naivaus pasakojimo, jau 
buvo beatsakąs ką nors tokio galantiška, kai negriukas pribė- 
go su uždegtu žibintu ir šio šviesa krito ant jaunikaičio veido. 
Orlandina sušuko: 

— Ką aš matau! Juk jūs tas pats kavalierius, kuris sumanė 
tą mielą būdą. 

— Aš pats, — patvirtino Tibaldas, — ir patikinu jus, kad 
tai, ką tuomet dariau — niekai palyginti su tuo, ko galėtų iš 
manęs tikėtis daili ir prakilni panelė. Kadangi tos, su kuriomis 
buvau, anaiptol ne tokios. 

— Betgi išties atrodė, kad jas mylite, visas tris, — stebė- 
josi Orlandina. 

— O tai reiškia, kad nemylėjau nė vienos, — pareiškė Ti- 
baldas. 

„Taip, taip“, — vis kartojo jis, „taip, taip“, — čiauškėjo 
Orlandina, ir beeidami jie nejučia atsidūrė priemiestyje, prie 
nuošalios trobelės. Negriukas atrakino duris raktu, kurį turėjo 
prie juostos. 

Tikrai, iš vidaus namas nebuvo kokia nors šiaudastogė 
lūšna. Sienas dengė gražūs Alamandiški gobelenai, su [taip] ge- 
rai išaustais ir pavaizduotais personažais, jog tie atrodė kaip 
gyvi. Palubėje kabojo keroti puikaus ir masyvaus sidabro sie- 
tynai. Visur brangios dramblio kaulo ir juodmedžio spintelės. 
Foteliai, apmušti Genujos aksomu, su auksiniais apvadais, ir 
lova, užklota Venecijos muaru. Bet tas viskas Tibaldo nė kiek 
nedomino. Jis matė tik Orlandiną ir labai troško jau būti prie 
nuotykio pabaigos. 

Tuo tarpu negriukas padengė stalą, ir Tibaldas susivokė, 
kad šis — anaiptol ne vaikas, kaip iš pradžių palaikė, bet tar- 

tum senas neūžauga, visiškai juodas ir baisaus veido. Vis dėlto 
žmogutis atnešė kai ką anaiptol ne tokio bjauraus — paauk- 
suoto sidabro dubenį, kuriame garavo keturios kurapkos, ža- 
dinančios apetitą ir puikiai paruoštos, o po pažastimi jis turėjo 
pasikišęs butelį saldžiojo vyno su vanile. Vos tik išgėrė ir užval- 
gė, Tibaldas pajuto, lyg po gyslas jam plistų skysta ugnis. Or- 
landina valgė mažai ir vis spoksojo į savo svečią, kartais švel- 
niai ir nekaltai, kartais — akimis tokiomis kupinomis vyliaus, 
kad jaunikaitis bemaž sutrikdavo. 

Pagaliau mažasis negras atėjo nudengti stalo. Tuomet 
Orlandina paėmė Tibaldą už rankos ir paklausė: 

— Gražusis kavalieriau, kaip leisime šį vakarą? 

Tibaldas nesumojo, ką atsakyti. 

— Man kilo viena mintis, — tęsė Orlandina. — Matai 
tą didelį veidrodį? Maivykimės priešais jį, kaip aš darydavau 
Sombro pilyje. Man patikdavo matyti, kad mano guvernantė 
sudėta kitaip nei aš. O dabar noriu pažiūrėti, ar aš ne: kitaip 
sudėta nei jūs. 

Orlandina pastūmė jųdviejų kėdes priešais veidrodį, pas- 
kui palaisvino rauktą Tibaldo apykaklę. 

— Jūsų kaklas maždaug toks pat kaip mano, — pasa- 
kė. — Ir pečiai tokie patys, bet krūtinė — visai kitokia! Manoji 
buvo tokia praeitais metais, bet dabar taip padidėjo, jog savęs 
nebeatpažįstu. Ką gi, nusiimkite juostą ir atsisagstykite lieme- 
nę. Kam tie visi spurgai?.. 

Nebesitverdamas savyje Tibaldas nunešė Orlandiną ant 
Venecijos muaro lovos ir tarėsi esąs laimingiausias žmogus pa- 
saulyje... 

Bet netrukus pakeitė nuomonę, nes pajuto sau į nugarą 
susmingant tartum nagus. 

— Orlandina, Orlandina, — sušuko jis, — ką tatai reiš- 
kia? 

Bet Orlandinos čia nebebuvo. Jos vietoje Tibaldas pama- 
tė tik kažkokią baisią sankaupą jam nepažįstamų ir šlykščių 
formų. 

— Aš visai ne Orlandina, — šūktelėjo pabaisa kraupiu 
balsu, — o Belzebubas! 

Tibaldas buvo besišaukiąs į pagalbą Jėzų, bet Šėtonas, at- 
spėjęs jaunikaičio mintis, suleido jam į gerklę dantis ir sutruk- 
dė ištarti šį šventą vardą. 

Kitą rytą kaimiečiai, traukiantys su daržovėmis į Liono 
turgų, išgirdo apleisto namo griuvėsiuose šalia kelio dejones. 
Jie nuėjo ten pažiūrėti ir rado Tibaldą, gulintį ant pusiau su- 
puvusios kažkokio gyvulio maitos. Paėmę užkėlė jį skersai savo 
krepšių ir šitaip nugabeno pas Liono prevo... Nelaimingasis 
tėvas atpažino savo sūnų. 

Jaunikaitis paguldytas į lovą. Netrukus jis tartum šiek tiek 
atgavo sąmonę ir silpnu, vos girdimu balsu pratarė: 

— Atidarykite duris tam šventajam atsiskyrėliui, atidary- 
kite greičiau. 

Iš pradžių niekas jo nesuprato, bet vis dėlto durys buvo 
atidarytos ir visi pamatė pro jas įžengiant garbų vienuolį. Šis 
paprašė, kad jį paliktų vienu du su Tibaldu. Prašymas pa- 
tenkintas, ir kambario durys uždarytos. Ilgai dar girdėjosi 
atsiskyrėlio pamokymai, į kuriuos Tibaldas tvirtu balsu at- 
sakinėjo: 

— Taip, tėve, aš atgailauju ir tikiuosi dieviškojo gailestin- 
gumo. 

Galiausiai balsai nutilo ir pamanyta, kad reikia įeiti vidun. 

Atsiskyrėlis buvo dingęs, o Tibaldas rastas miręs, su krucifiksu 


rankose. 


Vos tik baigiau skaityti tą istoriją, atėjo kabalistas ir lyg 
mėgino iš mano akių atspėti, kokį įspūdį man padarė ši lektū- 
ra. Po teisybei, didelį, bet aš nenorėjau jam to parodyti ir pasi- 
traukiau į man skirtą kambarį. Čia apmąsčiau viską, kas man 
nutiko, ir bemaž pradėjau tikėti, kad piktosios dvasios, siek- 
damos mane suklaidinti, bus atgaivinusios pakaruoklių kūnus 
ir kažin, ar tik nesu antrasis Lažakjeras. Varpas paskambino 
pietums, bet kabalistas per juos nepasirodė. Visi man atrodė 
susirūpinę, nes ir aš pats toks buvau. 

Po pietų! grįžau į terasą. Čigonai buvo perkėlę savo sto- 
vyklą kiek toliau nuo pilies. Mįslingosios čigonaitės nebepasi- 
rodė. Stojo naktis, aš pasišalinau į savo kambarį. Ilgai laukiau 
Rebekos, bet ji neatėjo, ir aš užmigau. 


Pirmo dekamerono pabaiga 


1. Dešimtyje Alfonso van Vordeno gyvenimo dienų šioje vietoje prasideda du 
puslapiai, sudarantys perėjimą, padedantį tiesiogiai įterpti Rebekos istoriją, 12 ir 13-ą 
Dienas perkeliant į Avadorą, o 11-a Diena nerado vietos nė viename iš paryžietiš- 
kųjų leidimų. Štai šių dviejų puslapių tekstas: 

Po pietų jaunoji izraelitė basivedėjo mane į šalį ir tarė: 

— Alfonsai, rytą labai susidomėjęs stebėjote čigonaites, kurios šoko šios terasos ba- 
pedėje. Gal jos jums pasirodė įstabiai panašios į kai kurias kitas moteris? 

Paprašiau ją neklausinėti manęs. Ji man atsakė: 

— Didžiai gerbiamas pašalieti, matau, jūsų santūrumas vis toks pat. Laimingas 
tas, kuris gali rasti tokį patikėtinį! Mūsų paslaptys tokios, kad jas gali žinoti tik visiškai 
nepanašūs į jus žmonės. Bet mes esame jūsų reikalingi. Mano brolis prašo jus nueiti į 
čigonų taborą ir dargi pasilikti ten kelias dienas. Jis mano, kad pas juos sužinosite ką nors 
apie nuotykius ventoje; šie turėtų jus dominti tiek bal, kiek ir jį. Stai raktai nuo groti- 
nių vartukų terasos apačioje, jie atvers jums kelią į laukus, kur čigonai įsikūrė stovyklą. 

Neatsisakykite padaryti mums šią paslaugą: stebėkite vado dukras ir bamėginkite įlieti 
kiek šviesos į paslabtį, kuri drumsčia mūsiškės ir galbūt nulems mūsų likimus. Ak, kodėl 
mano gyvenimas ne kaip paprasčiausios mirtingosios! Būčiau labiau savo vietoje nei šiose 
sferose [eteriuosep, kur buvau perkelta prieš savo valią. 

Po šios kalbos Rebeka pasišalino. Atrodė susijaudinusi. Aš paskubom apsirengiau; 
užsimečiau an! pečių apsiaustą, pasiėmiau šbagą tr, išėjęs pro grotų vartukus terasos aba- 
čioje, leidausi per laukus čigonų palapinių link. 

Iš tolo pamačiau taboro vadą. Sėdėjo tarp dviejų jaunų merginų, kurios man pa- 
strodė šiek tiek panašios į manąsias pusseseres, bet nespėjau geriau jų įsižiūrėti — abi 
įlindo į palabinę. Senasis vadas prisiartino prie mangs ir suktai paklausė: 

— Ar žinote, senjore kabaljere, kad atsidūrėte vidur žmonių, apie kuriuos šiame 
krašte blogai kalbama? Ar nė kiek nesibijote mūsų? 

Išgirdęs užsimenant apie baimę, sugniaužiau delnu šbagos rankeną, bet čigonas 
Hiesdamas ranką nuoširdžiai tarė man: 

— Atleiskite, senjore kabaljere, nenorėjau jūsų įžeisti. Tikrai ne, todėl kviečiu ke- 
lias dienas baviešėti pas mane. Prašom į mano palapinę, ji bus jums būstas — geriausias, 
kokį turime. 

Daug nesiprašydinau, jis pristatė man dvi savo dukras, tačiau didžiai nustebęs 
nebežvelgiau jose nė kiek panašumo į savo pusseseres. 

Mes bavaikštinėjome po taborą, kol atėjo pranešti, kad vakarienė jau gatava. 
Valgis paduotas po vešlios labijos medžiu; vaišės buvo puikios, ypač žvėriena, vynas — 
nuostabus, ir matydamas, kad vadas linkęs išsikalbėti, leidau suprasti, kad noriu geriau 
su juo susipažinti. Jis nesisbyriojo man babasakoti savo istoriją. Sis žmogus vadinosi 
Avadoras, ir pirmoji dalis jo nuotykių jau buvo paviešinta". 


a. 1814: pažemėse (sic!)* 

b. Keturi tomai in-12, pas Gide-sūnų, Sen Marko g-vė, nr. 20 (Pastaba r8r4 m. 
leidime). Visas aukščiau pateiktasis fragmentas — teksto rengėjo. 

* Tie du žodžiai prancūziškai labai panašios rašybos: therdes ir atterčes, tik 
pastarasis dar su klaida, vadinasi, aiškus korektūros riktas. (Vertėjo pastaba) 

VIENUOLIKTA DIENA 


Mane pažadino Rebeka. Atsimerkęs pamačiau mieląją iz- 
raelitę jau sėdinčią ant lovos ir laikančią mane už rankos. 

— Narsusis Alfonsai, — tarė ji man, — vakar norėjote 
netikėtai užklupti dvi čigonaites, bet grotų vartukai, vedantys 
prie srauto, buvo užrakinti. Duodu jums raktą. Jeigu ir šiandien 
abi prisiartins prie pilies, meldžiu, sekite paskui jas, net iki pat 
stovyklos. Žinokite, mano broliui bus labai malonu, jeigu par- 
nešite jam ką nors naujo. O aš, — liūdnai pridūrė, — turiu 
pasišalinti. To reikalauja mano lemtis, keista mano dalia. Ak, 
tėve, kodėl neskyrėte man likimo kaip visų žmonių? Būčiau 
mokėjusi mylėti tikrovėje, o ne veidrodyje. 

— Ką turite omenyje sakydama „veidrodyje“? 

— Nieko, nieko, — gynėsi Rebeka. — Kada nors sužino- 
site. O dabar atsisveikinu, dar pasimatysime. 

Žydaitė pasišalino labai susijaudinusi, ir nejučia pagalvojau, 
kad vargšelei bus sunku išlikti skaisčiai dangiškiesiems Dvy- 
niams, kuriems numatyta į žmonas, kaip man sakė jos brolis. 

Išėjau į terasą. Čigonai pasitraukė dar toliau nei vakar. 
Pasiėmiau bibliotekoje knygą, bet skaičiau mažai. Buvau 
išsiblaškęs, visokios mintys nedavė ramybės. Galiausiai sė- 
dome prie stalo. Pokalbis kaip paprastai sukosi apie dvasias, 
šmėklas ir vampyrus. Mūsų šeimininkas pasakė, kad senovėje 
turėta apie juos neaiškų suvokimą, jie vadinti ermpusomis“, 


* Empusa — senovės graikų liaudies prietaruose šmėkla iš deivės Hekatės 
aplinkos, daugiaveidė ir permaininga (įgyjanti asilo, šuns snukio, gražios mergelės 


pavidalus). 

lervomis* ir lamijomis““, bet senovės kabalistai buvo prana- 
šesni už šiuolaikinius, nors vadinti filosofais, tapatinant su 
daugeliu žmonių, nė kiek nenutuokiančių apie hermetinius 
mokslus“. Atsiskyrėlis kalbėjo apie Simoną Magą, bet Use- 
da tvirtino, kad Apolonijus Tianietis turėtų būti laikomas 
didžiausiu tų laikų kabalistu, nes jis buvo įgijęs nepapras- 
tą valdžią visam piktųjų jėgų pasauliui. Sulig šiais žodžiais 
jis nuėjęs susirado lentynoje Fi/ostratą, išleistą 1608 metais 
Morelio, ir perbėgo akimis graikišką tekstą; paskui be jokio 
vargo, taip, kad visi galėjome suprasti, perskaitė ispaniškai tai, 
ką aš jums tuojau papasakosiu. 


MENIPO IŠ LIKIJOS ISTORIJA 


KORINTE GYVENO TOKS LIKAS, vardu Menipas, dvidešimt 
penkerių metų amžiaus, sąmojingas ir gražiai sudėtas. Mieste 
pasakota, kad jį pamilo viena svetimšalė, graži ir turtinga, su 
kuria susipažino per atsitiktinumą. Sutiko ją Kenkrėjos kelyje. 
Nepažįstamoji žavingai šypsodamasi prisiartino prie jo ir tarė: 

— O Menipai, aš jau seniai jus myliu. Esu finikietė ir 
gyvenu artimiausio Korinto priemiesčio pakraštyje. Jeigu atsi- 


* Lerva — šitaip vadintos tragiškai žuvusių žmonių ar nusikaltėlių šmėklos, 
kurias romėnai manė klajojant po žemę, kad neduotų ramybės gyviesiems. 

** Lamija (gr. rajūnė) — graikų mitologijoje ir liaudies padavimuose pabaisa 
moters pavidalu, kažkas panašaus į vampyrą, grobiantį vaikus. Kažkada gražuolė 
Lamija buvo Dzeuso mylimoji. Hera iš pavydo užleido ant jos beprotybę, kad nu- 
žudytų savo vaikus. 


** Sitaip vadinti alcheminiai ir okultiniai mokslai. 

lankysite pas mane, išgirsite, kaip aš dainuoju. Išgersite vyno, 
kokio dar niekada nesate ragavęs. Jums nereikės bijoti jokio 
varžovo ir rasite mane tokią pat ištikimą, kokiu aš laikau jus 
išties padorų. 

Jaunikaitis, beje, iš prigimties apdairus, nepajėgė atsispirti 
tokiems saldiems žodžiams, tariamiems tokių gražių lūpyčių, 
ir visa siela prisirišo prie savo naujos meilužės. 

Pirmą sykį pamatęs Menipą, Apolonijus pažiūrėjo į jį 
akimis skulptoriaus, lyg užsimojusio nukalti jo biustą. Paskui 
jam tarė: 

— O gražusis jaunikaiti, glamonėjatės su gyvate, kuri su- 
sirangiusi apie jus. 

Menipą nustebino tokia kalba, bet Apolonijus pridūrė: 

— Mfylite moterį, kuri negali būti jūsų žmona. Manote, 
ji myli jus? 

— O kaipgi, — atsakė jaunikaitis, — dargi labai. 

— Ketinate ją vesti? — paklausė Apolonijus. 

— Labai miela bus vesti moterį, kurią myliu, — patvirti- 
no jaunikaitis. 

— Kada vestuvės? — toliau klausinėjo Apolonijus. 

— Nors ir ryt, — atšovė jaunikaitis. 

Apolonijus įsidėmėjo puotos laiką, ir kai svečiai susirinko, 
jis įžengė į salę ir paklausė: 

— Kur gražuolė, kuri kelia šią puotą? 

Menipas atsakė: 

— Čia pat, netoli, — ir šiek tiek susigėdęs atsistojo. 

Apolonijus toliau kamantinėjo: 

— Šis auksas, šis sidabras ir kitos šitos salės puošmenos 


tavo ar tos moters? 

Menipas atsakė: 

— Tos moters. Aš teturiu filosofo apsiaustą. 

Tuomet Apolonijus kreipėsi į svečius: 

— Ar kada nors matėte Tantalo sodus, kurie yra ir kurių 
nėra? 

Svečiai atsakė: 

— Mes juos matėme pas Homerą, nes niekada nebuvome 
nusileidę į pragarą. 

Į tai Apolonijus pareiškė: 

— Viskas, ką čionai matote — tas pat kaip tie sodai. Tik 
regimybė, be jokio tikroviškumo. Ir kad pripažintumėte mano 
žodžių tiesą, žinokite, jog ši moteris — viena iš empusų, ku- 
rias liaudis dar vadina lervomis ar lamijomis. Jos labai geidžia 
ne meilės smagumų, bet žmogiškosios mėsos. Ir gundydamos 
malonumais vilioja tuos, kuriuos ketina suryti. 

— Galėtumėte pasakyti ką nors protingesnio, — rėžė ta- 
riama finikietė ir šiek tiek susierzinusi pradėjo peikti filosofus, 
vadindama juos bepročiais. Bet sulig Apolonijaus ištartais žo- 
džiais auksiniai ir sidabriniai indai dingo. Taip pat išnyko tau- 
rininkai ir virėjai. Tuomet empusa apsimetė verkianti ir meldė 
Apolonijų jos nebekankinti. Bet jis neatlyžo, toliau spaudė, ir 
galiausiai moteris prisipažino, kas tokia esanti iš tikrųjų, kad 
negailėjusi Menipui malonumų, nes paskui norėjusi jį suryti, ir 
kad labiausiai mėgstanti gražiausius jaunikaičius, nes šių krau- 
jas einąs jai į sveikatą. 

— Manau, — atsiliepė atsiskyrėlis, kad veikiau Menipo 
sielą, o ne kūną ji norėjo suryti, ir kad ši empusa buvo tik pa- 


leistuvystės velnias. Vis dėlto neįsivaizduoju, kokie buvo tie 

žodžiai, kurie suteikė Apolonijui tokią didelę galią. Mat jis 
juk nebuvo krikščionis ir negalėjo naudotis baisiais ginklais, 
kuriuos Bažnyčia įduoda mums į rankas; be to, prieš gims- 
tant Kristui filosofai galėjo pasisavinti kažkiek valdžios pik- 
tosioms dvasioms, bet kryžius, kuris privertė nutilti orakulus, 
juolab sunaikino visą kitą stabų garbintojų galią. Ir aš manau, 
kad Apolonijus ne tik kad nebuvo pajėgus išvaryti menkiausią 
piktąją dvasią, bet ir nebūtų galėjęs įsakinėti nė paskutiniajam 
sugrįžėliui iš ano pasaulio, nes šios rūšies dvasios grįžta į žemę 
tik Dievui leidus, ir tai vien tam, kad paprašytų užpirkti už jas 
mišias, o juk tokių nežinota pagonystės laikais. 

Useda laikėsi kitokios nuomonės. Ivirtino, kad pagonys 
būdavo apninkami sugrįžėlių iš ano pasaulio taip pat, kaip ir 
krikščionys, tegul ir dėl kitų, be abejo, priežasčių; ir idant įro- 
dytų savo žodžius, paėmė tomą Plinijaus Laiškų, kur perskaitė 
štai ką: 


FILOSOFO ATENAGORO ISTORIJA 


ATĖNUOSE BUVO NAMAS, didžiulis ir visai tinkamas gy- 
venti, bet prastos šlovės ir apleistas. Dažnai pačioje giliausioje 
nakties tyloje ten girdėdavosi geležies į geležį dūžiai, o ati- 
džiau įtempus klausą — grandinių žvangesys, tartum sklin- 
dantis iš tolo, o paskui priartėjantis. Netrukus pasirodydavo 
šmėkla, kažkiek primenanti senį, liesą, sulinkusį, ilga barzda, 
sutaršytais plaukais, ant rankų ir kojų su grandinėmis, kurias 


baisingai purtė. Šis kraupus vaiduoklis gyventojams atimdavo 

miegą, o nemiga sukeldavo ligas, kurios kuo liūdniausiai baig- 
davosi. Mat dienos metu, nors šmėkla nebesivaidendavo, jos 
sukeltas įspūdis nuolat sugrįždavo prieš akis ir tokia pat baimė 
tęsdavosi toliau, nors ją sukėlusi priežastis būdavo išnykusi. 
Galop namas tapo apleistas ir visiškai paliktas fantomo valiai. 
Vis dėlto ant durų pakabintas skelbimas, kad namas išnuomo- 
jamas arba parduodamas, tikintis, jog kas nors, menkai žinąs 
apie tokį baisų nepatogumą, galėtų duotis apgaunamas. 

Kaip tik tuo metu į Atėnus atvyksta filosofas Atenagoras. 
Jis pamato skelbimą, pasiteirauja kainos. Šios pigumas suke- 
lia jam įtarimą. Atenagoras pradeda klausinėti aplinkui. Jam 
papasakojama ta istorija. Bet užuot nutraukęs sandėrį jis pasi- 
skubina kuo greičiau užbaigti. Apsigyvena name ir atėjus va- 
karui įsako, kad lovą jam paklotų priekiniame kambaryje, kad 
atneštų rašomąsias lenteles bei šviesos ir kad tarnai pasitrauktų 
į pastato gilumą. O pats, baimindamasis, kad pernelyg įsisiau- 
tėjusi vaizduotė, pasiduodama tuščiai baimei, neimtų jam ro- 
dyti nebūtų dalykų, savo protu, akimis ir rankomis susitelkia į 
rašymą. | 

Stojus nakčiai name, beje, kaip ir visur, viešpatavo ramy- 
bė, bet paskui Atenagoras išgirdo džerškant geležis, žvangant 
grandines. Jis nepakėlė akių, nepadėjo plunksnos, tik susikaupė 
ir pasistengė, jei galima taip sakyti, nieko aplinkui negirdėti. 

Triukšmas vis stiprėja. Atrodo, lyg kiltų iš už kambario 
durų. Galiausiai — ir pačiame kambaryje. Filosofas pakelia 
akis, pamato šmėklą — tokią pat, kokią jam buvo apibūdinę. 
Šmėkla stovėjo ir vadino pas save pirštu. Atenagoras pamoja 
jai ranka palūkėti ir lyg niekur nieko toliau sau rašo. Šmėkla 
vėl pradeda brazdinti grandinėmis filosofui prie pat ausų. 

Šis atsisuka ir pamato esąs darsyk kviečiamas pirštu. 
Tuomet atsistoja, pasiima žvakę ir seka paskui fantomą. Tas 
žengia iš lėto, lyg grandinių svoris trukdytų eiti. Pasiekęs 
namo kiemą, jis staiga išnyksta, lyg prasmegdamas skradžiai 
žemę. Likęs vienas, mūsiškis filosofas, prisirankiojęs žolių ir 
lapų, paženklina tą vietą, kur šmėkla pranyko. Rytojaus die- 
ną jis nueina pas miesto valdžią ir paprašo, kad būtų įsakyta 
ten kasti. Taip ir padaroma. Atrandamas skeletas, apkaustytas 
grandinėmis. Kūną sunaikino laiko ir žemės drėgmė, tad liko 
vien kaulai su pančiais. Kaulai surenkami, ir miestas apsiima 
juos palaidoti. 

Ir po to, kai buvo atiduota mirusiajam paskutinė pagarba, 
jis daugiau nebetrikdė šio namo rimties. 


Baigęs skaityti, kabalistas pridūrė: 

— Sugrįžėliai iš anapus rodydavęsi visais laikais, garbusis 
tėve; tą matome iš istorijos apie Endoro 5a/toyvė“, ir kabalistai 
visada turėdavo galią priversti juos sugrįžti. Bet pripažįstu, nuo 
to laiko piktųjų dvasių pasaulyje įvyko daug permainų. Ir, beje, 
vampyrai, drįstu taip sakyti, priklauso naujiems atradimams. 
Aš skiriu dvi jų rūšis: pirma — vengriškieji ir lenkiškieji, ku- 
rie yra numirėliai, naktimis prisikeliantys iš kapų ir ateinantys 
siurbti žmonių kraujo; antra — ispaniškieji, kurie yra nelabos 
dvasios, atgaivinančios pirmą pasitaikius; lavoną, suteikiančios 
šiam visokiausius pavidalus ir... 


* Žynė (hebr.). Čia turima omenyje Biblijos pasakojimą apie Endoro ne- 
kromantę (nekromantija — žmogaus ateities spėjimas iš tariamo bendravimo su 
iškviečiamomis mirusiųjų vėlėmis) žynę, į kurią karalius Saulius kreipėsi, kad iš- 
šauktų Samuelio vėlę (I Sam, 28). 

Matydamas, kur kabalistas lenkia, aš atsikėliau nuo stalo 
— galbūt pernelyg nemandagiai — ir išėjau į terasą. Nepraė- 
jo nė pusvalandžio, kai pamačiau dvi savąsias čigonaites, tar- 
tum traukiančias pilies link ir iš tokio nuotolio visai panašias 
į Eminą ir Zibeidą. Iškart nusprendžiau pasinaudoti duo- 
tuoju man raktu. Nuėjau į savo kambarį pasiimti apsiausto ir 
špagos, o paskui staigiai nusileidau apačion iki grotų vartu- 
kų. Bet juos atrakinęs sumojau, kad sunkiausia dar priešaky 
— reikėjo įveikti srautą. Teko slinkti palei terasos sieną kabi- 
nantis į geležis, lyg tamtyč į šią sukaltas. Pagaliau nusigavau 
iki vagoje dryksančių akmenų ir, šokinėdamas nuo vieno ant 
kito, atsiradau kitoje kalnų srauto pusėje, kur susidūriau akis 
į akį su čigonaitėmis. Jos anaiptol nebuvo mano pusseserės. 
Tačiau, nors ir atrodė visai kitaip, savo laikysena ir elgesiu 
skyrėsi nuo vulgarių ir paprastų jų tautos moterų. Bemaž at- 
rodė, kad abi stengiasi įsijausti į vaidmenis. Pirmiausia jos 
pasisiūlė išburti man laimę. Viena paėmė mane už rankos, o 
kita, vaizduodama matanti joje visą mano ateitį, sušuko sa- 
vąja tarme: 

— Ab, Caballero, che vejo en vuestra bast. Dirvanos Kamela, 
ma po guen, por demonios. — Vai yra: „Ak, kabaljere, ką aš ma- 
tau tavo delne! Daug meilės, tačiau kam? Velniams!“ 

Savaime suprantama, aš niekaip nebūčiau atspėjęs, kad 
Dirvanos Kamela čigonų žargonu reiškia „daug meilės“. Bet 
merginos nepatingėjo man paaiškinti, paskui, kiekviena pač- 
musi mane už parankės, nusivedė į stovyklą, kur pristatė malo- 
naus ir dar žvalaus veido seniui, kurį pavadino savo tėvu. Senis 
gan vylingu veidu mane paklausė: 

— Ar žinote, senjore kabaljere, kad atsidūrėte vidur žmo- 

nių, apie kuriuos šiame krašte nekaip kalbama? Ar bent kiek 
neprisibijote mūsų? 

Išgirdęs užsimenant apie baimę, sugniaužiau delnu špagos 
rankeną. Bet senis, ištiesdamas ranką, nuoširdžiai tarė man: 

— Atleiskite, senjore kabaljere, nenorėjau įžeisti, tikrai 
ne, todėl netgi kviečiu jus kelias dienas paviešėti pas mus. Jeigu 
jums būtų įdomu pakeliauti po šiuos kalnus, pažadame paro- 
dyti gražiausias ir baisiausias vietas: žavingus slėnius ir šalia — 
siaubą varančias prarajas; o jeigu mėgstate medžioklę, galėsite 
tenkinti šią savo aistrą kiek tinkamas. 

Priėmiau šį pasiūlymą su juo didesniu malonumu, nes jau 
pradėjau nuobodžiauti nuo kabalisto išvedžiojimų ir nuo jo 
dvaro vienatvės. 

Tuomet senasis čigonas nusivedė mane į savo palapinę ir 
tarė: 

— Senjore kabaljere, ši palapinė bus jūsų būstas visą tą 
laiką, kurį teiksitės pas mus viešėti, ir įsakysiu pastatyti visai 
greta palapinaitę, kurioje pats miegosiu, kad geriau galėčiau 
užtikrinti jūsų saugumą. 

Atsakiau seniui, kad turėdamas garbę būti valonų gvar- 
dijos kapitonu niekieno kito apsaugos nesistengiu ieškotis, tik 
savo špagos. 

Toks atsakymas jį prajuokino. 

— Senjore kabaljere, — tarė man, — mūsų banditų muš- 
kietos užmuštų valonų gvardijos kapitoną kaip ir bet kurį kitą; 
bet kai jie bus perspėti, galėsite netgi pasišalinti iš mūsų tabo- 
ro. Iki tol būtų neišmintinga tą daryti. 

Senis buvo teisus, ir aš šiek tiek susigėdau dėl savo nu- 


trūktgalviškos narsos. 

Vakare pasivaikštinėjome po taborą, šnektelėjome su jau- 
nomis čigonėmis, kurios man pasirodė kvailiausios, bet kartu 
ir laimingiausios moterys pasaulyje. Paskui mums patiekta va- 
karienė po išsikerojusiu pupmedžiu šalia vado palapinės. Mes 
susėdome ant elnių odų, vietoj staltiesės paklota buivolo oda, 
išdirbta kaip marokenas. Vaišės buvo puikios, ypač žvėriena. 
Vyną pilstė vado dukros, bet aš teikiau pirmenybę vandeniui, 
trykštančiam šaltiniu iš olos už dviejų žingsnių. Pats vadas pa- 
laikė malonų pokalbį. Atrodė žinąs apie mano nuotykius ir 
pranašavo naujus. 

Galiausiai atėjo metas miegui. Man paklojo guolį vado 
palapinėje, o prie jos pastatė sargybinį. Bet vidur nakties staiga 
nežinia ko pažadintas pašokau. Pajutau iškart iš abiejų šonų at- 
keliant man antklodę ir kažką glaudžiantis prie manęs. „Dieve 
mano, — tariau sau, — nejau vėl man lemta atsibusti tarp pa- 
karuoklių?“ Vis dėlto prie šios minties neapsistojau: veikiausiai 
toks elgesys padiktuotas čigoniško vaišingumo, ir mano metų 
kariškiui dera su tuo taikytis. Paskui užmigau būdamas tikras, 
kad guliu ne su dviem pakaruokliais. 

DVYLIKTA NAKTIS 


Tikrai, atsibudau ne po Los Ermanos kartuvėmis, bet 
savo guolyje, nuo triukšmo, kurį kėlė čigonai, visu taboru reng- 
damiesi iškeliauti. 

— Kelkitės, senjore kabaljere, — paragino mane vadas, — 
mūsų laukia ilgas kelias. Bet jūs sėsite ant mulo, kuriam nėra 
lygių visoje Ispanijoje, ir nuovargio nepajusite. 

Paskubom apsirengiau ir užsėdau ant mulo. Su keturiais 
gerai ginkluotais čigonais pajudėjome į priekį. Taboras sekė 
iš paskos tolokai atsilikęs, pirmos žengė dvi merginos, su ku- 
riomis, manding, praleidau naktų. Dėl kalnų keliuko staigių 
vingių kartkartėmis atsidurdavau tai aukščiau, tai žemiau jų. 
Tuomet stabteldavau geriau abi įsižiūrėti, ir man atrodydavo, 
kad vėl regiu savo pusseseres. Senąjį vadą tartum linksmino, 
kad esu toksai suglumęs. 

Po keturių valandų gana spartaus žygio pasiekėme ply- 
naukštę kalno viršūnėje ir ten radome daug ryšulių, kuriuos 
vadas tuoj pat apžiūrėjo ir suskaičiavo, paskui tarė man: 

— Senjore kabaljere, štai prekės iš Anglijos ir Brazilijos, 
kurių pakaks aprūpinti keturioms karalystėms — Andalūzi- 
jos, Granados, Valensijos ir Katalonijos. Teisybė, karalius dėl 
kuklutės mūsų prekybos patiria šiokių tokių nuostolių, bet, 
antra vertus, šie jam sugrįžta iš kitur, o truputis kontrabandos 
liaudžiai teikia pramogą ir paguodą. Beje, Ispanijoje visi tuo 
užsiima. Kai kurie iš šių ryšulių bus paskirstyti po kareivines, 
kiti — po vienuolių celes, netgi po mirusiųjų rūsius. Ryšuliai, 
pažymėti raudonai, skirti patekti į; muitininkų rankas, kad šie 

turėtų kuo pasigirti prieš valdžią ir taip taptų dar ištikimesni 
mūsų reikalui. 

Šitaip pakalbėjęs čigonų vadas įsakė išslapstyti ryšulius po 
įvairius uolų urvus, po to nurodė paduoti į vieną grotą, iš ku- 
rios vėrėsi vaizdas kiek užmatė mūsų akys, tai yra taip toli, kad 
žemės horizontas tartum susiliejo su dangumi. Kiekviena die- 
na darė mane vis imlesnį gamtos grožybėms, todėl šis reginys 
sukėlė man nepaprastą susižavėjimą, nuo kurio atitraukė dvi 
vado dukros, atnešusios pietus. Iš arti, kaip sakiau, jos visai ne- 
panėšėjo į mano giminaites. Abiejų vogčiomis mėtomi žvilgs- 
niai tartum sakė, kad liko patenkintos manimi, bet kažkokia 
vidinė nuojauta viduje man kuždėjo, kad tai ne jos naktį buvo 
įlindusios pas mane. 

Tuo tarpu gražuolės atnešė garuojančios o/apodridos, ku- 
rią pirma mūsų pasiųsti žmonės gamino ant laužo visą rytą. 
Mes abu, senasis vadas ir aš, kirtome ją iš peties, tik su tuo 
skirtumu, kad jis dažnai pertraukdavo valgį apsikabindamas 
ir priglausdamas prie lūpų ožkenos vynmaišį, o aš tenkinausi 
tyru vandeniu iš šaltinio šalimais. 

Kai pasisotinome, neslėpiau smalsumo, kad norėčiau ge- 
riau jį pažinti; senis ilgai atsikalbinėjo, aš mygau; galiausiai ji- 
sai sutiko man papasakoti savo istoriją, kurią pradėjo šitaip: 


ČIGONŲ VADO PANDESOVNOS ISTORIJA 
— VISI ISPANIJOS ČIGONAI mane pažįsta Pandesovnos 


vardu. Jų žargonu tai vertinys mano giminės vardo — Avado- 

ras, mat aš gimiau ne tarp čigonų. Mano tėvas vadinosi don 
Felipė d'Avadoras ir buvo laikomas narsiausiu bei pedantiš- 
kiausiu savo meto žmogumi. Netgi iki tokio laipsnio, kad jeigu 
jums papasakočiau apie vieną iš nugyventų jo dienų, iškart su- 
sidarytumėte įspūdį apie visą jo gyvenimą arba bent laikotarpį 
tarp dviejų jo santuokų — pirmosios, kuriai turiu būti dėkin- 
gas, kad atėjau į šį pasaulį, ir antrosios, nulėmusios jo mirtį dėl 
sutrikdyto įprasto gyvenimo būdo. 

Tėvas, gyvendamas dar šeimos namuose, įsimylėjo tolimą 
giminaitę, kurią iškart vedė, kai tapo pats sau šeimininku. Ji 
pasimirė mane gimdydama, ir tėvas, nepaguodžiamas dėl ne- 
tekties, ilgus mėnesius tūnojo užsidaręs savo kambaryje, neno- 
rėdamas matyti dargi nieko iš artimųjų. Laikas, kuris sušvel- 
nina visas kančias, taip pat numaldė ir jo sielvartą, ir galiausiai 
jis pamatytas balkone, išeinančiame į Toledo gatvę. Ketvirtį 
valandos ten kvėpavo grynu oru, o paskui nuėjęs atidarė langą, 
atsiveriantį į skersgatvį. Name priešais pamatė kelis pažįsta- 
mus ir gana linksmai jiems nusilenkė. Tas pat pasikartojo ir 
kitas dienas, ir apie šią jo gyvensenos permainą galiausiai buvo 
pranešta fra Heronimui Santesui, teatinui* ir mano motinos 
dėdei iš jos motinos pusės. 

Šis vienuolis atkako pas mano tėvą, pagyrė pasveikus, 
šiek tiek pašnekėjo apie paguodą, kurią mums teikia tikėjimas, 
bet daugiau — kad būtina jam prasiblaškyti. Savo atlaidumą 
praplėtė dargi tiek, kad patarė nueiti į komediją. Mano tėvas, 
didžiai viskuo pasitikintis fra Heronimu, tą pat vakarą nuvyko 


* Teatinų ordino vienuolis. Ordiną 1524 m. įsteigė Gaetanas de Tjenas (Gae- 
tano de Thiene) ir Pjetras Karafa (Pjetro Carafa), Kiečio vyskupas, o vėliau — po- 
piežius Paulius IV. 

į de la Kruso teatrą. Ten vaidinta nauja pjesė, kurią publikoje 
palaikė visi polacos, o chorizos* stengėsi ją nušvilpti. Kova tarp 
šių dviejų grupuočių taip sudomino mano tėvą, kad savo noru 
jis nepraleisdavo nė vieno spektaklio ir į Princo teatrą eidavo 
tik tuomet, kai de la Kruso būdavo uždarytas. 

Po spektaklio tėvas paprastai stodavosi į galą dvigubos ei- 
lės, kurią sudarydavo vyrai, norėdami priversti moteris eiti vorele 
viena po kitos, bet taip jis elgdavosi ne todėl, kad kaip kiti galėtų 
į valias apžiūrinėti jas; priešingai, mažai jomis domėjosi ir pra- 
ėjus paskutiniajai patraukdavo į smuklę „Po Maltos kryžiumi“, 
kur prieš grįždamas namo pasivaišindavo lengva vakariene. 

Rytais pirmas tėvo rūpestis būdavo atidaryti balkoną virš 
Toledo gatvės. Ketvirtį valandos ten jis kvėpuodavo grynu oru. 
Paskui atidarydavo langą, išeinantį į mažąją gatvikę. Jei lan- 
ge priešais ką nors pamatydavo, mandagiai jam nusilenkdavo, 
tardamas agur, ir vėl uždarydavo langą. Šis žodis „agur“ kartais 
būdavo vienintelis, kurį jis ištardavo per visą dieną; mat nors 
ir labai domėjosi sėkme visų komedijų, vaidinamų de la Kruso 
teatre, šį suinteresuotumą išreikšdavo tik plojimu ir niekada 
— žodžiais. Jei [prie] lango priešais nieko nebūdavo, jis kan- 
triai laukdavo, kol kas nors pasirodys, kad galėtų mandagiai 
pasisveikinti. 

Paskui tėvas vykdavo į mišias pas teatinus. Grįžęs rasdavo 
kambarį sutvarkytą tarnaitės ir kruopščiai imdavosi kiekvieną 
baldą vėl pastumti į tą pačią vietą, kur šis stovėjo vakar. Tam 
jisai skyrė nepaprastą dėmesį ir kaipmat aptikdavo mažiausią 
šapelį ar dulkelę, išvengusius tarnaitės šluotos. 


* Dviejų teatro aistruolių grupuočių pravardės — „lenkai“ ir „dešrelės“ (isp.). 

Likęs patenkintas kambario tvarka, tėvas pasiimdavo 
skriestuvą, žirkles ir iškirpdavo dvidešimt keturias vienodo 
didumo popieriaus skiautes, ant kurių padėdavo po žiupsnį 
braziliško tabako ir pasigamindavo dvidešimt keturis cigarus, 
taip gerai susuktus ir standžius, kad juos būtų buvę galima lai- 
kyti puikiausiais cigarais visoje Ispanijoje. Surūkydavo šešis 
šių šedevriukų skaičiuodamas Albų rūmų čerpes ir dar šešis 
— skaičiuodamas žmones, einančius pro Toledo vartus. Paskui 
žiūrėdavo į savo kambario duris, kol jam atnešdavo pietus. 

Po pietų jisai surūkydavo kitus dvylika cigarų. Paskui 
stebeilydavo į sieninį laikrodį, kol tas išmušdavo spektaklio 
valandą, ir jeigu nė viename teatre nebūdavo vaidinama, jis 
eidavo pas knygininką Moreną, kur klausydavosi besikalbant 
kokių nors literatų, kurie tais laikais būdavo pratę ten rinktis, 
bet niekada nesikišdavo į jų pokalbius. Jeigu susirgdavo, pa- 
siųsdavo ką nors pas Moreną paieškoti pjesės, tądien vaidina- 
mos de la Kruso teatre, ir stojus spektaklio valandai jis imdavo 
skaityti pjesę, nepamiršdamas paploti visoms scenoms, kurias 
paprastai ypač vertindavo po/acos grupuotė. 

Toks gyvenimas buvo visai nekaltas, tačiau tėvas, norėda- 
mas išpildyti visas priedermes savo religijai, paprašė teatinų, 
kad priskirtų jam nuodėmklausį. Jam atsiuntė mano senelės 
brolį, fra Heronimą Santesą, kuris pasinaudodamas šia proga 
priminė, kad pasaulyje egzistuoju aš, priglaustas donjos Feli- 
sės Dalanosos, mano velionės motinos sesers, namuose. Ar iš 
baimės, kad aš jam atmintyje prikelsiu mylimą būtybę, kurios 
neteko per mane, nors dėl to buvau visai nekaltas, o gal ne- 
norėdamas, kad mano kūdikiški klyksmai trikdytų tylius jo 


įpročius, vis dėlto viena yra tikra: tėvas paprašė fra Heronimą 


215 


JEAN POTOCKI *4>“ RANKRAŠTIS, RASTAS SARAGOSOJE 


niekada manęs nepriartinti jam po akių, bet tuo pat metu pa- 
skyrė mano išlaikymui pajamas iš guinžo, arba ūkio, kurį turėjo 
Madrido apylinkėse, ir patikėjo mane auklėti teatinų proku- 
ratoriui. 

Deja! Man atrodo, kad tėvas, taip nutolindamas mane 
nuo savęs, nujautė didžiulį skirtumą, kokį gamta nubrėžė tarp 
mudviejų charakterių. Juk matėte, koks jis buvo pedantiškas ir 
vienodas savo gyvensena, ir drįstu jus patikinti, kad būtų buvę 
beveik neįmanoma rasti žmogų labiau nepastovų, koks visa- 
da buvau aš — nepastovus net savo nepastovumu, mat mintis 
apie ramią laimę ir gyvenimą šeimos užuovėjoje mane nuolat 
persekiojo klajonėse, o potraukis permainoms visada skatino 
nuo jos trauktis. Dargi tiek, kad galų gale pažinęs save baigiau 
tas vis kitokias paieškas apsistodamas šioje čigonų gaujoje. 
Išties toks gyvenimas šiek tiek nuošaly tegul ir vienodas, bet 
nors nesu priverstas nuolat matyti sau prieš akis tuos pačius 
medžius, tas pačias uolas arba — o tai būtų dar labiau nepa- 
kenčiama — tas pačias gatves, tas pačias sienas ir tuos pačius 


stogus. 


Čia aš įsiterpiau ir paklausiau pasakotoją: 

— Senjore Avadorai ar Pandesovna, per tokį klajoklišką 
gyvenimą turbūt teko patirti nemažai ypatingų nuotykių? 

Čigonas atsakė: 

— Senjore kabaljere, nuo tada, kai apsigyvenau šioje dyk- 
roje, aš iš tiesų mačiau daug gana nepaprastų dalykų. O dėl viso 
kito mano gyvenimo, tai jame nerasite įdomių įvykių. Galbūt 
jus tik nustebins mano pomėgis išbandyti viską, prie nieko ne- 
pasistojant ilgiau nei dvejus metus paeiliui. 

Šitaip man atsakęs, čigonas pasakojo toliau: 


— Jau jums sakiau, kad teta Dalanosa buvo pasiėmusi 
mane pas save. Ji pati neturėjo vaikų ir mano atžvilgiu tartum 
sukaupė savyje visą tetų ir motinų atlaidumą; vienu žodžiu, 
buvau išlepintas vaikas. Sulig kiekviena diena vis labiau tokiu 
dariausi, ir bręsdamas fiziškai bei protiškai vis labiau linkau 
piktnaudžiauti jos gerumu. Antra vertus, niekada nesulaukda- 
mas bent kokio nors pasipriešinimo savo užgaidoms, dažnai 
mažai spyriodavausi ir kitų norams, todėl atrodžiau bemaž ro- 
mus vaikas; be to, mano teta savo paliepimus palydėdavo tokia 
švelnia ir malonia šypsena, kad aš jiems niekada neprieštarau- 
davau. Galų gale geroji Dalanosa, tokį mane matydama, įtiki- 
no save, kad gamta, talkinama josios rūpesčių, sukūrė iš manęs 
tikrą šedevrą. Bet visiškai jos laimei trūko vieno esminio daly- 
ko: kad mano tėvas taptų liudininku, kokią neva darau pažan- 
gą, ir įsitikinti manaisiais tobulumais, nes jis vis dar atkakliai 
nenorėjo manęs matyti. 

Tačiau kokio tik užsispyrimo moteris nemokėtų įveikti? 
Senjora Dalanosa taip karštai ir atkakliai įtikinėjo savo dėdę 
Heronimą, kad šis galiausiai ryžosi pasinaudoti pirma mano 
tėvo išpažintimi ir kreiptis į jo sąžinę dėl tokio žiauraus abe- 
jingumo vaikui, kuris niekuo prieš jį nenusikaltęs. 

Fra Heronimas tesėjo duotą mano tetai pažadą. Bet tėvas 
neįstengė be pasibaisėjimo galvoti apie tą akimirką, kai pirmą 
kartą įsileis mane pas save į kambarį. Fra Heronimas pasiūlė 
susitikti Buen Retiro parke; bet toks pasivaikščiojimas nejėjo 
į pedantišką ir vienodą dienotvarkę, nuo kurios tėvas niekada 


nenukrypdavo. Užtat jis verčiau sutiko priimti mane pas save, 

ir fra Heronimas atėjo pranešti šią gerą naujieną mano tetai, 
kuri mažne numirė iš džiaugsmo. 

Noriu, kad žinotumėte, jog dešimt hipochondrijos metų 
gerokai padaugino mano tėvo namisėdiško gyvenimo keiste- 
nybių. Be kitų, jam užėjo įgeidis gaminti rašalą, ir štai kaip 
tatai atsitiko. Kartą, kai jis lankėsi pas knygininką Moreną, kur 
taip pat buvo keletas garsiausių Ispanijos literatų ir kažkiek 
teisininkų, pokalbis pakrypo į tai, kaip sunku rasti gerą raša- 
lą; ne vienas skundėsi tokio niekur negaunąs arba bergždžiai 
mėginęs pats pasigaminti. Morenas pasakė turįs savo parduo- 
tuvėje rinkinį receptų, kuriame tikrai būtų nuorodų šiuo klau- 
simu. Jis nuėjo paieškoti tos knygos, bet ją surado ne iškart, o 
kai grįžo, pokalbis sukosi apie kitką — gyvai aptarinėjamas 
vienos naujos pjesės pasisekimas, ir niekas nebenorėjo kalbėti 
apie rašalą nei klausytis kokios nors lektūros šia tema. Bet tik 
ne mano tėvas. Jis paėmė knygą, tuojau pat susirado receptą, 
kaip gaminti rašalą, ir labai nustebo visai gerai perpratęs daly- 
ką, kurį šviesiausi Ispanijos protai laikė labai sunkiu. Iš tikrųjų 
tereikia sumaišyti juodojo riešuto dažą su vitriolio tirpalu ir 
prie to mišinio dar pridurti lipų. Tačiau recepto autorius per- 
spėjo, kad gerą rašalą bus galima gauti tik gaminant jį iškart 
dideliais kiekiais, be to, mišinį reikia šildyti ir dažnai maišyti, 
nes lipai, neturintys jokios traukos prie metalinių medžiagų, 
linkę nuolatos nuo šių atsiskirti, dar daugiau, jie patys linkę 
organiškai irti, ir tam galima sutrukdyti priduriant nedidelę 
dozę alkoholio. 

Tėvas nusipirko šią knygą ir kitą dieną apsirūpino būti- 
nais ingredientais, svarstyklėmis dozėms pasverti ir galiausiai 


įsigijo patį talpiausią siaurakaklį didbutelį, kokį tik pavyko su- 

rasti Madride, nes autorius rekomendavo rašalą gaminti iškart 
dideliais kiekiais. Procedūra pasisekė kuo puikiausiai. Tėvas 
nunešė butelį savojo rašalo susirinkusiems pas Moreną litera- 
tams. Visi pripažino rašalą išėjus labai gerą ir kiekvienas pa- 
noro jo įsigyti. 

Uždarame ir tykiame savo gyvenime tėvas niekada netu- 
rėjo progos padaryti kam nors paslaugą, o juolab — sulaukti 
pagyrų. Patyręs, kad žmonėms padėti — malonu, o dar ma- 
loniau — susilaukti jų dėkingumo, jis visiškai atsidėjo darbui, 
teikiančiam tiek daug mielų akimirkų. Matydamas, kad Ma- 
drido literatai kaipmat iki paskutinio lašo išnaudojo patį tal- 
piausią didbutelį, kokį tik pavyko jam rasti visame mieste, tė- 
vas užsisakė iš Barselonos didžiulę krežinę — iš tokių, kuriose 
jūrininkai, plaukiojantys po Viduržemio jūrą, laiko savo vyno 
atsargas. Šitaip jis galėjo gaminti rašalo iškart dvidešimt bute- 
lių, kuriuos literatai taip pat greitai išeikvodavo kaip ir kitus, 
nuolat apipildami mano tėvą pagyromis ir padėkomis. 

Bet kuo didesni darėsi stikliniai buteliai, tuo daugiau jie 
kėlė nepatogumų. Juose kompozicijos negalima buvo šildyti, 
juolab — maišyti, o ypač būdavo sunku išpilstyti ; mažesnius. 
Tad tėvas nusprendė užsisakyti iš Toboso vieną iš tų didžiųjų 
molinių puodynių, kokios naudojamos salietros gamybai. Kai 
ta buvo pristatyta, jis įsakė įmūryti ją virš nedidelės krosnies, 
kurioje su keliais anglies gabalais buvo galima palaikyti pasto- 
vią ugnį. Per puodynės apačioje įtaisytą čiaupą buvo galima 
skystį nutraukti, o pasilipus ant krosnies — gana patogiai mai- 
šyti medine mente. Tos puodynės aukštesnės už žmogų, tad 
jums nesunku įsivaizduoti, kokį kiekį rašalo mano tėvas išsyk 
gamino; be to, jis pasirūpindavo puodynės turinį papildyti, vos 

tik jo sumažėdavo. Koks jam būdavo malonumas, kai ateida- 
vo kokio nors įžymaus literato kambarinė ar tarnas paprašyti 
rašalo; ir kai tik tas žmogus išleisdavo kokį nors kūrinį, kuris 
sukeldavo triukšmo literatūriniuose sluoksniuose ir apie kurį 
būdavo kalbama pas Moreną, tėvas savimi patenkintas šypso- 
davosi, lyg pats kažkiek būtų prisidėjęs prie to įvykio. Pagaliau, 
idant viskas būtų pasakyta, tėvo kitaip mieste nebevadino, kaip 
tik don Phelipe de Tintero Largo arba „Didžiosios rašalinės 
don Felipe“, o tikrąją jo pavardę — Avadoras — žinojo tik 
nedaugelis žmonių. 

Man visa tai buvo žinoma; buvau girdėjęs kalbas apie 
keistą tėvo būdą, apie tvarką jo kambaryje, apie didžiulę raša- 
lo puodynę ir degiau noru įvertinti viską savo akimis. O teta 
nė kiek neabejojo, kad kai tik tėvas turės laimę mane išvysti, 
jis bematant atsižadės visų savo keistenybių ir tetrokš žavėtis 
manimi nuo ryto ligi vakaro. Galop stojo paskirta diena, kurią 
aš turėjau būti jam pristatytas. Tėvas eidavo pas fra Heronimą 
išpažinties kiekvieną paskutinį mėnesio sekmadienį. Vienuolis 
turėjo dar labiau sutvirtinti jo ryžtą mane pamatyti, galiausiai 
pranešti, kad aš laukiu pas jį apartamentuose, ir parlydėti tėvą 
iki namų. Supažindinęs mus su šiuo planu, fra Heronimas dar 
patarė, kad tėvo kambaryje nieko neliesčiau. Pažadėjau viską, 
ko jis norėjo, o teta pažadėjo neišleisti manęs iš akių. 

Pagaliau tiek lauktas sekmadienis atėjo. Teta aprengė 
mane majo“ išeiginiu rožinės spalvos drabužiu, papuoštu si- 
dabriniais apvadais, su braziliško topazo sagomis. Ji patikino, 
kad atrodau it pats Amūras ir kad mano tėvas neabejotinai 


* Puošniu (isp.). 

pakvaiš iš džiaugsmo mane išvydęs. Kupini vilčių ir malonios 
nuojautos mes linksmai nužingsniavime Uršuliečių gatve iki 
Prado, kur keletas moterų stabtelėjo mane pamyluoti. Galiau- 
siai atkakome į Toledo gatvę ir įžengėme į mano tėvo namus. 
Mums atidarytas jo kambarys, ir teta, būgštaudama dėl ma- 
nojo gyvumo, pasodino mane į fotelį, o pati įsitaisė priešais. 
Sugriebusi už šaliko kutų, prilaikė mane, kad neatsikelčiau ir 
ko nors nepaliesčiau. 

Iš pradžių atlyginau sau už tokią prievartą šmižinėdamas 
žvilgsniu po visus kambario kampelius, Žavėjausi čia esama 
tvarka ir švara. Vieta, skirta rašalui gaminti, buvo tokia pat 
švari ir tvarkinga kaip viskas kitkas: didžioji Toboso puodynė 
sudarė lyg puošmeną, o visai šalia stovėjo stiklinė spinta, kur 
buvo sudėti visi būtini ingredientai bei instrumentai. 

Šios stovinčios prie pat krosnies aukštos ir siauros spin- 
tos vaizdas sužadino man staigų ir nenugalimą norą ant jos 
užsilipti, ir pamaniau, kad nieko nebūtų maloniau, kaip maty- 
ti tėvą akimis bergždžiai ieškant po visą kambarį ir galiausiai 
pastebint mane šitaip pasislėpusį aukščiau jo galvos. Staigiu it 
mintis judesiu išsivadavau nuo šaliko, už kurio mane laikė teta, 
ir mečiausi ant krosnies, o nuo šios — ant spintos. 

Iš pradžių teta nesusiturėjo nepaplojusi šitokiam miklu- 
mui, bet paskui ėmė melsti mane nulipti. Šią akimirką mums 
pranešta, kad tėvas jau kopia laiptais. Teta puolė prieš mane ant 
kelių, kad greičiau apleisčiau savąjį postą. Nepajėgiau atsispirti 
tokiam graudžiam prašymui, bet norėdamas nulipti ant kros- 
nies pajutau pėdą pastatęs ant puodynės krašto. Mėgindamas 
prisiturėti sumojau, kad patrauksiu paskui save spintą. Palei- 
dau rankas ir įkritau į puodynę su rašalu. Būčiau joje nusken- 

dęs, bet teta pagriebė mentę rašalui maišyti, iš visų jėgų trenkė 
į puodynę ir sudaužė ją į tūkstančius skeveldrų. Šią akimirką 
vidun įžengė tėvas ir pamatė savo kambarį užliejančią rašalo 
upę ir juodą figūrą, drebinančią sienas baisingais klyksmais. Jis 
puolė į laiptus, supainiojo koją ir parkrito nualpęs. 

O aš klykiau neilgai. Nurytas rašalas sukėlė siaubingą blo- 
gumą. Praradau sąmonę ir visiškai atsigavau tik po ilgos ligos, 
po kurios dar kažkiek laiko sveikau. Labiausiai padėjo išgyti 
tetos pranešta žinia, kad mes paliksime Madridą ir įsikursime 
Burge. Mintis apie kelionę taip mane sužavėjo, jog baimintasi, 
kad aš nepamesčiau galvos. Beje, nepaprastą mano džiaugsmą 
sudrumstė teta paklausdama, ar norėčiau keliauti jos karieta, ar 
būti gabenamas palankinu. 

— Nei viena, nei kita, — didžiai pasipiktinęs atšoviau. — 
Nesu moteris ir noriu keliauti ne kitaip, kaip tik ant puikaus 
žirgo ar bent ant mulo, su prisegtu prie balno geru Segovijos 
karabinu, dviem pistoletais sau už juostos ir ilga špaga. Ke- 
liausiu tik su tokia sąlyga, ir jums pačiai turi rūpėti įvykdyti tą 
viską, nes tai aš būsiu jūsų gynėjas. 

Prikalbėjau daugybę panašių kvailysčių, kurios man atro- 
dė kuo protingiausios ir kurios tikrai mielos girdint iš vienuo- 
likamečio vaiko lūpų. 

Pasirengimai kelionei man suteikė progą ypač aktyviai 
reikštis. Įeidavau, išeidavau, bėgiojau, laipiojau aukštyn ir že- 
myn, nešiojau, įsakinėjau, žodžiu, visiems įkyrėdavau it musė 
ir turėjau daug ką veikti, nes teta, ketinanti įsikurti Burge, ten 
gabenosi visus baldus. Galiausiai atėjo laimingoji diena išvykti. 
Stambųjį bagažą išsiuntėme Arandos keliu, o patys pasukome 
per Valjadolidą. 

Teta, iš pradžių norėjusi keliauti karieta, matydama, kad 
aš pasiryžęs sėstis ant mulo, irgi šitaip apsisprendė. Vietoj bal- 
no jai įtaisė labai patogią kėdutę, pridengtą skėčiu. Priekyje 
žengė ginkluotas mulų varovas, pasirengęs pašalinti bet kokią 
pavojaus regimybę. Visa mūsų vilkstinė, kurią sudarė dvylika 
mulų, atrodė labai prašmatniai. O aš, laikęs save šio elegan- 
tiško karavano vadu, jojau tai priekyje, tai gale, nuolatos turė- 
damas po ranka kurį nors vieną iš savo ginklų, ypač ties kelio 
vingiais ir kitomis įtartinomis vietomis. 

Savaime suprantama, nepasitaikė nė vienos progos man 
įrodyti savo narsą, ir mes laimingai atvykome į Alabachą, kur 
radome du karavanus, tokius pat gausius kaip ir mūsiškis. Gy- 
vuliai stovėjo prie ėdžių, o keliautojai buvo susirinkę kitame 
arklidės gale, virtuvėje, kurią nuo jos skyrė tik dveji akmeniniai 
laiptukai. Anuo metu tokios Ispanijoje buvo kone visos užeigos. 
Visą namą sudarė viena labai ilga patalpa, kurios geresnė dalis 
tekdavo mulams, o kuklesnioji — žmonėms. Bet šitaip buvo 
tik dar linksmiau. Mulų varovas, šukuodamas gyvulius, daugy- 
bę kartų vylingai merkdavo akį šeimininkei, kuri atsakydavo su 
būdingu jos lyčiai ir padėčiai gyvumu, kol šeimininkas, rimtu 
veidu įsikišdamas, pertraukdavo šią sąmojų dvikovą, kuri po 
akimirkos vėl atsinaujindavo. Tarnaitės skardeno užeigą savo 
kastanjetėmis ir šoko pagal kimių ožkaganio dainų melodi- 
ją. Keliautojai susipažindavo, kviesdavo vieni kitus vakarienei. 
Paskui visi susirinkdavo aplinkui gorę su žarijomis. Kiekvienas 
pasisakydavo, kas esąs, iš kur kilęs, o kartais pasipasakodavo 
viską apie save. Geri buvo laikai. Nūnai esama geresnių pasto- 
gių kur apsistoti, bet draugiškas ir audringas gyvenimas, kokį 


patirdavai keliaudamas, turėjo savo neapsakomo žavesio. Tik 

galiu jums pasakyti, kad tądien jaučiausi toks laimingas, jog 
mažutėje savo galvelėje nusprendžiau keliauti visą gyvenimą, 
ir nuo to laiko taip ir darau. 

Vis dėlto tokį mano pasiryžimą dar labiau sutvirtino vie- 
na ypatinga aplinkybė. Po vakarienės, kai visi keliauninkai su- 
sirinko aplinkui gorę ir kiekvienas pasakojo apie kraštus, per 
kuriuos keliavo, vienas iš jų, kuris dar nebuvo pravėręs burnos, 
prašneko: 

— Visko, kas jums nutiko kelionėse, labai įdomu klausytis 
bei įsiminti. O aš būčiau labai laimingas, kad man nenutiktų 
nieko blogiau, bet sykį, keliaudamas po Kalabriją, patyriau tokį 
nepaprastą, tokį stulbinamą, tokį baisų nuotykį, kad niekaip 
nepajėgiu išstumti jo iš atminties. Jis persekioja mane, neduo- 
da ramybės, užnuodija visus džiaugsmus, kuriais galėčiau mė- 
gautis, ir dar gerai, kad jo sukelta melancholija neišveda manęs 
iš proto. 

Tokia įžanga sužadino gyvą klausytojų smalsumą. Visi 
suskato labai mygti, kad jis palengvintų sau širdį papasakoda- 
mas apie tokį nepaprastą nutikimą. Ilgai nevertęs savęs prašyti, 
žmogus pradėjo tokiais žodžiais: 


DŽULIJO ROMAČIO IR MONTE SALERNO 
PRINCESĖS ISTORIJA 


VADINUOSI DŽULIJAS ROMATIS, mano tėvas, Pjetras Ro- 
matis, yra įžymiausias Palermo ir netgi visos Sicilijos teisinin- 
kas. Kaip jūs galite numanyti, jis labai atsidavęs savo profesijai, 

kuri jam teikia galimybę gyventi gana pasiturimai. Bet dar la- 
biau yra atsidavęs filosofijai, jai skiria visas laisvas nuo reikalų 
valandėles. 

Nesigirdamas galiu pasakyti, kad žengiau jo pėdomis 
abiejose šiose srityse, nes jau dvidešimt dvejų tapau teisės dak- 
taru. O paskui, atsidėjęs matematikai ir astronomijai, netrukus 
išmaniau tiek, kad galėčiau komentuoti Koperniką ir Galilėjų. 
Sakau jums tą viską ne todėl, kad pasipuikuočiau savo mo- 
kytumu, bet ketindamas jus supažindinti su itin stulbinančiu 
nuotykiu, nenoriu, jog palaikytumėte mane žmogumi patikliu 
ir prietaringu. Esu taip toli nuo panašių paklydimų, kad te- 
ologija — galbūt vienintelis mokslas, į kurį vis Žiūrėjau pro 
pirštus. O dėl kitų, tai atsiduodavau jiems visa širdimi, pailsė- 
damas tik tuomet, kai keisdavau studijų dalykus. 

Toks uolumas atsiliepė mano sveikatai; o tėvas, nežinoda- 
mas jokio kito prasiblaškymo būdo, kuris man įtiktų, pasiūlė 
keliauti ir netgi išsireikalavo iš manęs, kad aplankyčiau visą 
Europą ir grįžčiau į Siciliją tik po ketverių metų. 

Man iš pradžių buvo labai sunku skirtis su savo knygomis, 
kabinetu, observatorija. Bet tėvas mygo, taigi teko paklusti. Vos 
tik pradėjęs kelionę pajutau labai teigiamą permainą. Atgavau 
apetitą, jėgas, žodžiu, visiškai pasveikau. Kelionę pradėjau pa- 
lankinu, bet trečią dieną persėdau ant mulo ir jaučiausi gerai. 

Daugelis žmonių pažįsta visą pasaulį, išskyrus savo kraštą. 
Nenorėjau, kad man būtų prikaišiojama dėl tokios ydos, tad 
pradėjau savo kelionę stengdamasis pamatyti stebuklus, ku- 
riuos gamta taip gausiai paskleidė po mūsų salą. Užuot nuo 
Palermo iki Mesinos laikęsis pakrantės, pasirinkau kelią per 
Kastro Nuovą, Kaltanisetą ir atvykau prie Etnos papėdės į 

kaimelį, kurio pavadinimą pamiršau. Čia pasirengiau kopti į 
kalną, tam numatydamas skirti mėnesį. Iš tikrųjų visą tą laiką 
daugiausia tikrinau kai kuriuos eksperimentus, neseniai atlik- 
tus su barometru. Naktimis įsižiūrėdavau į dangų ir patyriau 
malonumą pastebėdamas dvi žvaigždes, nematomas iš Paler- 
mo observatorijos, nes yra Žemiau šios horizonto. 

Su tikru gailesčiu palikau tas vietas, kur visa savo esybe 
tartum pakildavau iki eterio šviesulių, šitaip įsiliedamas į di- 
dingą darną dangiškųjų kūnų, kurių judėjimo dėsnius iki šiol 
tiek tyrinėjau. Be to, išties praretėjęs viršukalnių oras labai 
ypatingai veikia mūsų organizmą, padažnindamas pulsą ir pri- 
versdamas plaučius dirbti sparčiau. Galiausiai nusileidau nuo 
kalno Katanijos pusėje. 

Šis miestas gyvenamas diduomenės, tokios pat kilmingos 
kaip ir Palermo, tik dar labiau apsišvietusios. Bet tikslieji moks- 
lai neturi daug mėgėjų Katanijoje, beje, kaip ir visoje mūsų sa- 
loje. Užtat tenai daug dėmesio skiriama menams, antikiniams 
dalykams, senųjų ir naujųjų laikų istorijai visų tautų, kada nors 
gyvenusių Sicilijoje. Visi pokalbiai vien tik ir sukdavosi apie 
kasinėjimus ir jų metu atrandamas grožybes. 

Kaip tik tuo metu neseniai iš žemės buvo atkasta labai 
graži marmuro plokštė, išraižyta nepažįstamais rašmenimis. 
Atidžiai įsižiūrėjęs pamačiau, kad įrašas įrėžtas pūnų kalba; o 
kadangi ganėtinai gerai moku hebrajų, šią pasitelkęs sugebėjau 
išversti tekstą taip, kad visi liko patenkinti. Šita sėkmė man pel- 
nė savimeilę glostantį pripažinimą, ir į;žymiausieji miesto asme- 
nys troško mane sulaikyti pas save, siūlydami gana viliojančius 
pinigus. Palikęs šeimą kitais tikslais, aš atsisakiau ir pasirinkau 
kelią į Mesiną. Šiame mieste, garsėjančiame prekyba, užtrukau 
visą savaitę. Po to persikėliau per sąsiaurį ir išsilaipinau Redže. 

Iki tol mano kelionė buvo vien maloni pramoga, bet Re- 
dže reikalas tapo rimtesnis. Vienas toks banditas, vardu Dzo- 
tas, siaubė Kalabriją, o jūra knibždėte knibždėjo tripoliečių 
[sic] piratų. Nežinojau, kaip nusigauti iki Neapolio, ir jeigu 
ne kažkokia tariama gėda, kuri mane suturėjo, būčiau grįžęs į 
Palermą. 

Savaitę jau buvau apsistojęs Redže, pasiduodamas šioms 
dvejonėms, kai vieną dieną, ilgokai pavaikštinėjęs po uostą, 
atsisėdau ant pakrantės akmenų paplūdimyje, kur mažiausiai 
buvo žmonių. Ten prie manęs prisigretino kažkoks malonios 
išvaizdos vyriškis purpuriniu apsiaustu. Nepasisveikinęs prisė- 
do šalia ir šitaip užkalbino: 

— Sinjoras Romatis sprendžia kokį nors algebros ar as- 
tronomijos uždavinį? 

— Nieko panašaus, — atšoviau, — sinjoras Romatis tik 
norėtų nukakti iš Redžo į Neapolį ir šią akimirką suka galvą, 
kaip išvengti sinjoro Dzoto gaujos. 

Į tai nepažįstamasis labai rimtu veidu tarė: 

— Sinjore Romati, jūsų talentai jau daro garbę jūsų kraš- 
tui, ir ši dar labiau padidės, kai kelionėmis, į kurias leidotės, 
praplėsite savo žinias. Dzotas pernelyg galantiškas žmogus, 
kad norėtų jus sutrukdyti tokiame kilniame žygyje. Imkite tas 
raudonas plunksneles ir užsikiškite vieną už skrybėlės, kitas 
duokite savo tarnams ir drąsiai leiskitės į kelią. Aš ir esu tas 
Dzotas, kurio taip bijotės, o kad jums nekiltų abejonių, paro- 
dysiu savo amato įrankius. 

Ir praskleidęs apsiaustą jis atidengė juostą su užkištais 
pistoletais ir durklais. Paskui širdingai paspaudė man ranką ir 


dingo. 

Šioje vietoje aš pertraukiau čigonų vadą pasakydamas, kad 
girdėjau kalbant apie šį Dzotą ir dargi pažįstu du jo brolius. 

— Aš juos irgi pažįstu, — linktelėjo Pandesovna. — Jie, 
kaip ir aš, tarnauja didžiajam Gomelesų šeichui. 

— Ką? Jūs irgi jam tarnaujate?! — sušukau nepaprastai 
nustebęs. 

Tuo tarpu vienas čigonas atėjęs pašnabždėjo kažką į ausį 
vadui, šis tuojau pat atsistojo ir paliko man laiko apmąstyti tai, 
ką iš jo išgirdau. „Kas gi yra ta galingoji bendrija, kuri tartum 
neturi kito tikslo, kaip tik saugoti nežinia kokią paslaptį arba 
dumti man akis vaizdiniais, kuriuos kartais iš dalies perprantu, 
o kitais atvejais jie bematant nugramzdina mane į dvejones. 
Tik aišku, kad ir aš pats esu narelis šios nematomos grandinės, 
kad norima mane joje išlaikyti kuo tvirčiau.“ Mano apmąsty- 
mus pertraukė dvi vado dukterys, atėjusios pasiūlyti man pasi- 
vaikštinėti. Aš sutikau ir nusekiau paskui jas; kalbėjomės gry- 
nai ispaniškai, be jokios jerigonzos (arba čigoniško žargono),; 
stebėjausi išlavintu jųdviejų protu ir linksmu bei atviru būdu. 
Pasivaikščiojus pavakarieniauta, ir visi išsiskirstė poilsio. Bet 
naktis praėjo be pusseserių. 

TRYLIKTA DIENA 


Čigonų vadas liepė man atnešti sočius pusryčius ir tarė: 

— Senjore kabaljere, artinasi priešai, tai yra muitinės sar- 
gyba. Išmintinga jiems užleisti mūšio lauką. Čia ras jiems skir- 
tus ryšulius, kiti jau saugioje vietoje. Pusryčiaukite kiek tinka- 
mas, o paskui keliausime toliau. 

Kitoje slėnio pusėje jau pasirodė muitinės sargybiniai, 
tad aš paskubom pavalgiau, o didžiuma gaujos leidosi į priekį. 
Klaidžiojome nuo kalno ant kalno, vis giliau stūmėmės į Siera 
Morenos dykras. Galiausiai sustojome prie labai gilaus slėnio, 
kur mūsų jau laukė ir parengti pietūs. Kai numalšinome alkį, 
paprašiau vadą tęsti pasakojimą apie savo gyvenimą, ir jis mie- 
lai sutiko, pradėdamas tokiais žodžiais: 


PANDESOVNOS ISTORIJOS TĘSINYS 
— BAIGĖME TIES TA VIETA, kai jūs ištempę ausis klausėtės 


nuostabaus pasakojimo apie Džuliją Romat. Taigi štai kaip jis 
maždaug kalbėjo: 


DŽULIJO ROMAČIO ISTORIJOS TĘSINYS 


ŽINOMAS DZOTO CHARAKTERIS man padėjo visiškai pa- 
sikliauti jo duotais patikinimais. Labai patenkintas grįžau į 


užeigą, kur buvau apsistojęs, ir liepiau surasti mulų varovus. 

Pasisiūlė nemažai, nes banditai jiems, o juolab jų gyvuliams 
nedaro nieko bloga. Pasirinkau iš jų Žmogų, turintį geriausią 
reputaciją. Nusamdžiau mulą sau, kitą — savo tarnui ir du 
— nešuliams. Pats varovas irgi turėjo nuosavą mulą ir du pa- 
dėjėjus, kurie keliavo pėsčiomis. 

Kitą dieną auštant leidausi į kelią, ir vos tik nutolome nuo 
miesto, pamačiau nedidelius Dzoto gaujos būrelius, kurie tar- 
tum sekė paskui mus iš tolo ir perduodavo saugoti vieni ki- 
tiems nuo punkto iki punkto. Taigi teisingai manote, kad tokiu 
būdu man negalėjo nutikti nieko bloga. 

Kelionė vyko labai maloniai, sulig kiekviena diena mano 
sveikata vis gerėjo. Iki Neapolio buvo likę keliauti tik dvi die- 
nos, kai man šovė į galvą išsukti iš kelio ir aplankyti Salerną. 
Šis smalsumas visai suprantamas. Labai buvau pamėgęs Rene- 
sanso meno istoriją, o Salernas buvo šio meno lopšys Italijoje. 
Pagaliau nežinau, kokia lemtis pastūmėjo mane šitam pragaiš- 
tingam lankstui. 

Prie Monte Brudžo išsukau iš pagrindinio vieškelio ir, 
nusisamdęs kaimelyje vedlį, leidausi į laukinį kraštą, kokio 
tiesiog neįmanoma įsivaizduoti. Vidudienį atvykome prie vi- 
siškai sugriuvusios lūšnos, kurią mano vedlys patikino esant 
užeiga, bet iš to, kaip mane pasitiko šeimininkas, jos niekada 
nebūčiau pavadinęs tokia. Mat užuot pasiūlęs man ko nors už- 
kąsti, pradėjo maldauti, kad aš duočiau jam kažkiek iš galbūt 
turimų savo atsargų. Iš tikrųjų turėjau šiek tiek mėsos, kuria 
pasidalijau su juo, savo vedliu ir tarnu, nes mulų varovai pasi- 
liko Monte Brudže. 

Dvi valandos po vidudienio palikau šią apgailėtiną bu- 
veinę ir netrukus priekyje pamačiau didžiulę pilį, dunksančią 


a 

kalno viršūnėje. Paklausiau vedlį, kaip ši vieta vadinasi ir ar yra 
gyvenama. Jis man atsakė, kad šiame krašte tą vietą paprasčiau- 
siai vadina /o monte* arba Jo castello"*, kad pilis visiškai apleista, 
vieni griuvėsiai, tačiau jos viduje buvo pastatyta koplyčia su 
keliomis celėmis, kuriose Salerno pranciškonai apgyvendinę 
penkis ar šešis vienuolius. Ir labai naiviai jis pridūrė: 

— Keistos istorijos pasakojamos apie tą pilį, bet aš nė vie- 
nos negaliu jums persakyti, nes kai tik kas nors pradeda apie 
tai kalbėti, aš pabėgu iš virtuvės ir einu pas savo brolienę Pepę, 
kur visada randu kokį brolį pranciškoną, kuris duoda man pa- 
bučiuoti savo škaplierius. 

Paklausiau vaikiną, ar mes keliausime pro tą pilį. Jis pa- 
aiškino, kad prakeliausime pro šalį, viduriu šlaito to kalno, ant 
kurio pilis stovi. 

Šitaip mums besikalbant dangų aptraukė debesys ir va- 
karop mums ant galvų prapliupo baisi audra. Tuo metu trau- 
kėme kalno gūbriu, ten nebuvo kur pasislėpti. Vedlys pasakė 
žinąs vieną olą, kur galėtume rasti prieglobstį, bet iki ten kelias 
sunkus. Aš surizikavau pamėginti, bet vos tik atsidūrėme tarp 
uolų, kai čia pat prie mūsų trenkė žaibas. Mano mulas krito, 
o aš nusiritau iš kelių sieksnių aukščio. Laimė, pavyko įsitverti 
medžio ir pamanęs, kad išsigelbėjau, pradėjau šauktis bendra- 
kelionių, bet nė vienas neatsiliepė. 

Žaibai plyksėjo vienas po kito tokiu greičiu, jog susilie- 
jančioje jų šviesoje galėjau išskirti supančius mane daiktus ir 
persikelti į saugesnę vietą. Stūmiausi į priekį prisilaikydamas 


* Kalnas (i). 
* Pilis (+£.) 

už medžių ir šitaip pasiekiau nedidukę olą, kuri negalėjo būti 
ta, apie kurią minėjo vedlys, nes nesišliejo prie jokio keliuko. 

Liūtis, vėjo gūsiai, be pertrūkio besitrankantys griausmai. 
Su peršlapusiais drabužiais visas drebėjau nuo šalčio ir tokioje 
bjaurioje padėtyje turėjau likti dar kažkiek valandų. Staiga man 
pasirodė, lyg matau deglus, klaidžiojančius tarpeklio apačioje, 
lyg girdžiu balsus. Pagalvojau, kad ten mano žmonės. Pradėjau 
šaukti, man atsiliepė. 

Netrukus pamačiau ateinant malonaus veido jaunikaitį, 
lydimą kelių tarnų, iš kurių vieni nešėsi deglus, kiti — maišus 
su apranga. Jaunikaitis, pagarbiai man nusilenkęs, prašneko: 

— Senjore Romati, mes — Monte Salerno princesės 
žmonės. Vedlys, kurį nusisamdėte Monte Brudže, mums pra- 
nešė, kad šiuose kalnuose kažkur nuklydote, tad princesės įsa- 
kyti jūsų ieškome. Apsivilkite šiais drabužiais ir sekite paskui 
mus į pilį. 

— K3? — nustebau. — Jūs norite nuvesti į tą negyvena- 
mą pilį kalno viršūnėje? 

— Anaiptol, — atsakė jaunikaitis. — Pamatysite puikius 
rūmus, iki kurių tik du šimtai žingsnių. 

Pamaniau, kad iš tikrųjų kokia šių vietų princesė turi apy- 
linkėse buveinę. Aš apsirengiau ir nusekiau įkandin jaunikai- 
čio. Netrukus atsidūriau priešais portalą iš juodojo marmuro, 
tačiau viso pastato deglai neapšvietė, todėl negalėjau ką nors 
apie jį spręsti. Mes įėjome vidun. Jaunikaitis paliko mane laip- 
tų apačioje, tad viršun pirmą laiptatakį pasikėliau vienas pats ir 
už posūkio išvydau nepaprasto grožio damą. Ji man tarė: 

— Sinjore Romati, Monte Salerno princesė man pavedė 
aprodyti jums šio būsto grožybes. 

Atsakiau jai, kad sprendžiant apie princesę iš jos garbės 
damų, jau galima susidaryti pakankamai aukštą nuomonę. 

Ir tikrai, dama, turėjusi mane vedžioti, buvo, kaip sakiau, 
tobulo grožio ir atrodė taip didingai, kad iš pirmo žvilgsnio 
palaikiau ją pačia princese. Taip pat pastebėjau, kad vilki dra- 
panomis lyg iš mūsiškių šeimyninių praeito amžiaus portretų. 
Bet pamaniau, jog tokia yra neapoliečių damų apranga — jos 
sugrįžusios prie senovinių madų. 

Pirmiausia įžengėme į salę, kur viskas buvo iš masyvaus 
sidabro. Parketą sudarė sidabriniai kvadratai, kurių vieni buvo 
matiniai, kiti — poliruoti. Sienų apmušalai — irgi iš lieto si- 
dabro, imituojančio damastą: poliruoto fono ir matiniu raštu. 
Lubos — su raižinių plafonais it senovinių rūmų menėse. Ga- 
liausiai lamperijos, apmušalų rėmai, sietynai, stalai — viskas 
stebino puikia raižyba bei kalyba. 

— Sinjore Romati, — atitraukė mane nuo grožėjimosi 
tariama garbės dama, — visi šie niekniekiai per ilgai jus sulai- 
ko. Čia tik prieškambaris, skirtas sinjoros princesės tarnams. 

Aš nutylėjau, ir mudu perėjome į kambarį, maždaug pa- 
našų į pirmąjį, skyrėsi vien tai, kad viskas buvo paauksuota, 
puošyba iš to patamsinto aukso, kuris buvo labai madingas 
prieš kokius penkiasdešimtį metų. 

— Čia— prieškambaris, kuriame laikosi dvariškiai, mažor- 
domas ir kiti dvaro pareigūnai, — paaiškino dama. — Princesės 
apartamentuose jūs nepamatysite nei aukso, nei sidabro. Jai pa- 
tinka tik paprastumas. Galite pats spręsti iš šio valgomojo. 

Ir ji atidarė šonines duris. Mudu įėjome į salę. Jos sie- 
nos buvo apmuštos spalvotu marmuru, o frizą palubėje sudarė 


puikus bareljefas, iškirstas baltajame marmure, kuris visur čia 


233 


JEAN POTOCKI "47 RANKRAŠTIS, RASTAS SARAGOSOJE 


apink viešpatavo. Ant prabangių bufetų stovėjo krištolinės va- 
zos ir dubenys iš puikiausio indiško porceliano. 

Paskui mes grįžome į dvariškių prieškambarį, o iš ten per- 
ėjome į svečių saloną. 

— Užtat čia kambarys, kuriuo jums leidžiu grožėtis, — 
tarė dama. 

Ir aš iš tikrųjų grožėjausi. Pirmiausia mane nustebino 
parketas iš lazurito, inkrustuoto pusbrangiais akmenimis flo- 
rencijietiška mozaika. Viena tokia mozaikos plokštė pareika- 
lauja kelerių metų darbo. Grindų raštas sudarė darnią visumą 
ir turėjo bendrą taisyklingą motyvą. Bet atidžiau įsižiūrėjus į 
atskiras dalis buvo galima išskirti didelę detalių įvairovę, kuri 
vis dėlto nė kiek negadino bendro simetrijos įspūdžio. Nors 
raštas iš tikrųjų buvo vis tas pats, vienur vaizdavo skoningai 
parinktas įvairių atspalvių gėles, kitur — nuostabiausio emalio 
kriaukleles; toliau — peteliškes, dar toliau — kolibrius. Ga- 
liausiai įstabiausi pasaulio akmenys panaudoti mėgdžiojant tai, 
kas pasaulyje gražiausia. Šio puikaus parketo viduryje puika- 
vosi kompozicija iš visokiausių spalvų brangakmenių, kuriuos 
supo stambių perlų gijos. Viskas atrodė reljefiška ir tikroviška 
kaip Florencijos paveiksluose. 

— Sinjore Romati, — vėl prašneko dama, — jeigu jūs 
prie visko taip stoviniuosite, mes niekada nebaigsime. 

Tad aš pakėliau akis ir šios pirmiausia užkliuvo už Rafa- 
elio paveikslo, kuris atrodė lyg būtų pirmasis Atėnų mokyklos 
sumanymas, tačiau gražesnis savo koloritu, juolab kad buvo 
nutapytas aliejumi. 

Paskui pastebėjau Herak/į prie Omfalės kojų. Heraklio fi- 
gūra buvo Mikelandželo darbo, o iš moters figūros galė[jai] at- 

pažinti Gvido teptuką. Žodžiu, kiekvienas šio salono paveiks- 
las buvo tobulesnis už viską, kas lig šiol mano regėta. Sienų 
apmušalai buvo tik iš žalio vientiso aksomo, kurio fone dar 
ryškiau išsiskyrė paveikslų spalvos. 

Abipus kiekvienų durų stovėjo kiek mažesnės nei natū- 
ralaus dydžio statulos. Jų čia buvo keturios. Viena — Fidijo 
Erotas, kurį Frinė' pareikalavo jai padovanoti; antra — to pa- 
ties menininko Faunas, trečia — tikroji Praksitelio Afroditė, o 
esanti Medičių muziejuje — tik jos kopija; ketvirta — neap- 
sakomo grožio Antinojas. Be to, kiekviename lange dar buvo 
skulptūrinės grupės. 

Aplinkui visą saloną stovėjo komodos su stalčiais, puoš- 
tais ne bronza, o puikiais juvelyriniais dirbiniais, kuriais buvo 
aptaisytos kamėjos — tą gali pamatyti tik karalių kabinetuose. 
Komodose labai tvarkingai buvo sudėti auksinių medalių rin- 
kiniai. 

— Būtent čia princesė leidžia popietes, — paaiškino man 
dama. — Šios kolekcijos peržiūra suteikia peno pokalbiams, 
tiek pat pamokamiems, kiek ir įdomiems. Bet jums lieka dar 
daug ką pamatyti, tad sekite paskui mane. 

Taigi mes įėjome į miegamąjį, aštuoniakampį kambarį 
su keturiomis alkovomis ir tiek pat nepaprastai erdvių lovų. 
Čia nesimatė nei lamperijų, nei apmušalų, nei plafonų. Vis- 
kas buvo padengta indiškais muslinais, drapiruotais nuostabiai 
skoningai, išsiuvinėtais be galo meniškai ir tokiais plonais, kad 
juos galėjai palaikyti ūku, kurį pati Arachnė sugebėjo jausti į 


lengvučius siuvinius. 
I. Pitagoras (1813). Teksto rengėjo pastaba. 

— Kodėl keturios lovos? — paklausiau damą. 

— Kad jas būtų galima keisti pernelyg sušilus arba kai 
neima miegas, — paaiškino ji. 

— Bet, — toliau klausinėjau, — tos lovos tokios di- 
džiulės? 

— Todėl, — atsakė dama, — kad princesė kartais priima 
į jas savo moteris, kai prieš miegą nori pasikalbėti. Bet pereiki- 
me į maudynių kambarį. 

Tai buvo rotonda, apmušta perlamutru su geldelių kraš- 
tukais. Nuo palubės sienas dengė ne drapiruotė, o stambia- 
akis perlų tinklas su tokiais pat, vienodo didumo ir skaidru- 
mo perlų kutais. Lubas sudarė išvien stiklas, pro kurį matėsi 
plaukiojančios kiniškos auksinės žuvelės. Vietoje vonios vidur 
kambario į grindis buvo įleistas apvalus baseinas, aplinkui pa- 
dengtas dirbtine puta, kurioje rikiavosi gražiausios Indijos jū- 
ros kriauklelės. 

Čia aš jau nepajėgiau užgniaužti susižavėjimo. 

— Ak, sinjora, — pasakiau, — dargi Rojuje nėra taip 
gražu. 

— Rojuje? — sušuko jaunoji moteris, tartum išsigandusi 
ir apimta nevilties. — Rojuje! Paminėjote Rojų? Pone Romati, 
meldžiu, daugiau šitaip nekalbėkite. Rimtai jus prašau. Sekite 
paskui mane. 

Tuomet mes perėjome į voljerą, pilną tropinių kraštų 
paukščių ir mieliausių mūsų platumų giesmininkų. Ten rado- 
me stalą, padengtą man vienam. 

— Ak, sinjora, — tariau savo gražiajai vadovei, — kaip 
galima valgyti tokioje dieviškoje aplinkoje? Matau, kad jūs ne- 


sirengiate palaikyti man draugijos, o aš pats nesiryžčiau sėstis 

vienas prie stalo, nebent teiktumėtės papasakoti apie princesę, 
kuriai priklauso tiek stebuklų. 

Dama maloniai nusišypsojo, padavė man valgį ir pradėjo 
tokiais žodžiais: 

— Esu paskutiniojo Monte Salerno princo duktė. 

— Ką? Jūs, sinjora? 

— Norėjau pasakyti, princesė Monte Salerno. Bet dau- 
giau [ne|pertraukinėkite manęs. 


MONTE SALERNO PRINCESĖS ISTORIJA 


— MONTE SALERNO PRINCAS, kuris yra kilęs iš didžių- 
jų Salerno kunigaikščių, buvo Ispanijos grandas, konetablis, 
vyriausiasis admirolas, vyriausiasis arklininkas, vyriausiasis 
dvaro mažordomas, vyriausiasis medžioklis, galiausiai savo 
asmenyje jungė visas vyriausiąsias Neapolio karalystės parei- 
gybes. Bet nors tarnavo karaliui, ir pats turėjo nuosavą dvarą, 
sudarytą iš didikų, tarp kurių buvo nemažai tituluotųjų. To- 
kiems priklausė ir markizas de Spinaverdė, pirmasis princo 
dvariškis, turintis visišką jo pasitikėjimą, kuriuo tačiau dali- 
josi su savo žmona, markize de Spinaverde, pirmąja princesės 
aplinkos dama. 

Man tuomet buvo dešimt metų... Norėjau pasakyti, 
vienturtė Monte Salerno princo duktė buvo dešimties metų, 
kai pasimirė jos motina. Tada abu Spinaverdės pasitraukė iš 
princo dvaro, vyras — užsiimti savo valdomis, žmona — rū- 


pintis mano auklėjimu. Neapolyje jie paliko savo vyresniąją 

dukterį Laurą, užėmusią šalia princo šiek tiek dviprasmišką 
padėtį. Jos motina ir jaunoji princesė atvyko gyventi į Monte 
Salerną. 

Elfridos auklėjimu mažai užsiimta, bet daugiausia — jos 
tarnaičių, mokant šias tenkinti menkiausius mano įgeidžius. 

— Menkiausius jūsų įgeidžius?.. — paklausiau damą. 

— Juk prašiau manęs nepertraukinėti, — gan" piktai su- 
reagavo ji. 

Paskui šitaip tęsė: 

— Man patiko visaip bandyti savo tarnaičių kantrybę. 
Duodavau vienas kitam prieštaraujančius įsakymus, kuriuos 
jos įstengdavo tik perpus įvykdyti, ir aš tada jas bausdavau arba 
žnaibydama, arba badydama smeigtukais rankas ir šlaunis. Jos 
mane palikdavo. Markizė atsiųsdavo kitas, tos irgi mane pa- 
likdavo. 

Tokiomis aplinkybėmis susirgo mano tėvas ir mes nuvy- 
kome į Neapolį. Aš mažai jį matydavau, bet Spinaverdės nė 
mirksnio nuo jo nesitraukdavo. Galiausiai jis pasimirė parašęs 
testamentą, kuriuo Spinaverdę paskyrė vieninteliu savo duk- 
ters globėju ir visų valdų bei kito turto tvarkytoju. 

Laidotuvės suturėjo mus kelias savaites, paskui grįžome į 
Monte Salerną, kur aš vėl pradėjau žnaibyti savo kambarines. 
Ketveri metai prabėgo man šitaip nekaltai išdykaujant, juolab 
malonesni, kad markizė visada pripažindavo mane teisia, tvir- 
tindama, jog visi privalo man paklusti, o tie, kurie pakankamai 
greitai ar deramai nepaklus, bus visaip nubausti. 

Tačiau vieną dieną mane paliko visos tarnaitės, ir vakare 


1 Labai piktai (1813). Teksto rengėjo pastaba. 

man teko nusirengti pačiai. Apsiverkiau iš įsiūčio ir nubėgau 
pas markizę. Ši man pasakė: 

— Brangioji, mieloji princese, nusišluostykite gražiąsias 
akeles. Šį vakarą aš jus nurengsiu, o rytoj atsiųsiu šešias kam- 
barines, kuriomis tikrai liksite patenkinta. 

Kitą rytą, kai atsibudau, markizė Spinaverdė man pristatė 
šešias jaunas, labai gražias kambarines, kurias vos tik pamačius 
mane apėmė kažkoks jaudulys. Jos ir pačios atrodė sujaudin- 
tos. Aš pirmoji susitvardžiau. Vienais marškiniais iššokau iš 
lovos. Apkabinau jas vieną po kitos ir patikinau, kad niekada 
nebus baramos ar žnaibomos. Ir tikrai, tegul jos ir padarydavo 
ką nors nevikriai mane rengdamos, tegul ir išdrįsdavo man pa- 
prieštarauti, aš niekada nepykdavau. 


— Bet, sinjora, — įsiterpiau aš, — galbūt tos merginos 
buvo persirengę vaikinai. 

Nutaisiusi orų veidą, princesė darsyk priminė man: 

— Sinjore Romati, aš juk prašiau jus manęs nepertrau- 
kinėti. 

Ir toliau tęsė savo pasakojimą: 


— Tądien, kai man sukako šešiolika, buvo pranešta, kad 
susilaukiau įžymių lankytojų: valstybės sekretoriaus, Ispanijos 
ambasadoriaus ir kunigaikščio de Guadaramos. Pastarasis at- 
vyko prašyti mano rankos, o kiti du lydėjo jį, kad paremtų. 
Jaunasis kunigaikštis atrodė toks dailus, jog nė neįmanoma 
apsakyti, ir neneigsiu, jis man padarė nemenką įspūdį. 

Vakare pasiūlyta pasivaikštinėti po parką. Vos tik nuėjo- 
me kelis žingsnius, kai iš medžių guoto iššoko įsiutęs bulius ir 

pasinešė tiesiai į mus. Kunigaikštis nubėgo jam priešpriešiais 
su savo apsiaustu vienoje rankoje ir su špaga — kitoje. Bulius 
mirksnį stabtelėjo, paskui metėsi ant kunigaikščio, užsidūrė ant 
špagos ir nugriuvo jam prie kojų. Maniau turinti būti dėkin- 
ga kunigaikščiui už gyvybę, kurią man išgelbėjo savo narsa ir 
miklumu. Bet rytojaus dieną sužinojau, kad bulius tamtyč ten 
buvo paslėptas kunigaikščio arklininko ir kad jo ponas šitaip 
norėjo gauti progą man įsiteikti pagal savo krašto papročius. 
Tačiau užuot parodžiusi jam bent kokį palankumą negalėjau 
atleisti už sukeltą man baimę ir atsakiau savo ranką. 

Mano poelgis nepaprastai patiko markizei Spinaverdei. Ji 
pasinaudojo šia proga paaiškinti man visus laisvės privalumus 
ir kiek prarasčiau pakeitusi savo padėtį ir padovanodama sau 
šeimininką. Po kurio laiko vėl atvyko pas mane tas pats vals- 
tybės sekretorius, lydimas kito ambasadoriaus ir valdančiojo 
Nudel Hansbergo princo. Šis valdovas buvo aukštas, stambus, 
nutukęs, šviesiaplaukis, blyškus mažne iki liguistumo ir sten- 
gėsi mane sudominti kalbomis apie majoratus, kuriuos turėjo 
paveldėtinėse Habsburgų žemėse, bet itališkai kalbėjo su juo- 
kingu tirolietišku akcentu. Pradėjau mėgdžioti jo tartį ir su 
tokiu pat akcentu patikinau, kad esąs būtinai reikalingas savo 
majoratuose, kuriuos turi paveldėtinėse Habsburgų žemėse. 
Vokiečių princas išvyko šiek tiek įsižeidęs. Markizė negailėjo 
man glamonių ir stengdamasi dar tvirčiau mane pririšti prie 
Monte Salerno įsakė įrengti visas tas grožybes, kurias štai ma- 
tote. 


— Ak, — sušukau, — jai puikiai pavyko! Šią gražią vietą 


išties galima vadinti žemės Rojumi! 

Sulig tais žodžiais princesė pasipiktinusi atsistojo. 

— Romati, — tarė, — aš juk jau prašiau jus nevartoti to 
žodžio. — Ir pratrūko kvatotis, trūkčiojamai ir baisiai, vis kar- 
todama: — Taip, Rojus, Rojus, kaip tik šitaip tinka kalbėti. 

Ši scena tapo nemaloni. Pagaliau princesė surimtėjo, 
griežtai nužvelgė mane ir įsakė sekti paskui ją. 

Atidarė vienas duris, ir mes atsidūrėme požemio rūsiuo- 
se, kuriuose toliau tviskėjo ežeras tartum iš sidabro, bet iš ti- 
krųjų buvo gyvsidabris'. Princesė suplojo delnais, ir pasirodė 
valtis, irkluojama geltono neūžaugos. Mudu įsėdome į valtį, ir 
aš sumojau, kad neūžaugos veidas auksinis, akys deimantinės, 
o lūpos koralinės. Žodžiu, tai buvo automatas, kuris mažais 
irklais nepaprastai mikliai skyrė gyvsidabrį ir varė pirmyn val- 
tį. Šis naujos rūšies keltininkas mus nuirklavo prie uolos, kuri 
prasivėrė, ir vėl įžengėme į dar vieną požemį, kur atsivėrė itin 
keistas vaizdas su tūkstančiais automatų. Povai ratu skleidė 
emaliuotas ir brangakmeniais nusagstytas uodegas. Virš mūsų 
galvų skraidė papūgos smaragdinėmis plunksnomis. Negrai iš 
juodmedžio tiesė mums auksines lėkštes, pilnas rubinų vyšnių 
ir safyro razinų. Tie nuostabūs rūsiai buvo pilni daugybės kitų 
stulbinamų dalykų, kuriems pabaigos akys negalėjo matyti. 

Tuomet, pats nežinau kodėl, man vėl užėjo noras pakar- 
toti tą žodį „Rojus“, kad pamatyčiau, kaip jis paveiks princesę. 
Tad pasidaviau šiam nelemtam smalsumui ir tariau: 

— Iš tikrųjų, sinjora, galima sakyti, kad turite Rojų že- 
mėje. 

Kuo maloniausiai man nusišypsojusi princesė atsakė: 


I Gyvasis sidabras (1813). Teksto rengėjo pastaba. 


241 


JEAN POTOCKI “47 RANKRAŠTIS, RASTAS SARAGOSOJE 


— Kad dar geriau įvertintumėte šios buveinės malonu- 
mus, jums pristatysiu šešias savo kambarines. 

Paėmusi kabantį sau prie juostos raktą, ji nuėjo atidaryti 
didžiulės skrynios, uždengtos juodu aksomu ir papuoštos ma- 
syviais sidabro apkaustais. 

Kai atkėlė dangtį, pamačiau iš skrynios išlipant skeletą, 
kuris grėsmingai ėmė artintis prie manęs. Išsitraukiau špa- 
gą. Skeletas, patsai sau nurovęs kairę ranką, pasinaudojo ja 
kaip ginklu ir labai įnirtingai puolė mane. Gyniaus pakan- 
kamai sėkmingai, bet iš skrynios išlipo kitas skeletas, išplėšė 
iš pirmojo šonkaulį ir trenkė šiuo man per galvą. Sugriebiau 
jį už gerklės, o jis, apsikabinęs mane kaulėtomis rankomis, 
mėgino pargriauti ant žemės. Išsivadavau nuo jo, bet iš skry- 
nios išlipo trečias skeletas ir prisidėjo prie dviejų pirmųjų. 
Taip pat pasirodė dar trys. Nesitikėdamas atlaikyti tokios 
nelygios kovos, puoliau prieš princesę ant kelių ir meldžiau 
pasigailėti. 

Princesė įsakė skeletams grįžti į skrynią, paskui tarė: 

— Romati, visą gyvenimą prisiminkite, ką čionai matėte. 

Tuo pat metu ji sugriebė mane už žasto; pasijutau nude- 
gintas ligi kaulo ir apalpau. 

Nežinau, kiek laiko aš šitoks išgulėjau. Galiausiai atsipei- 
kėjau ir išgirdau kažkur visai netoliese giedamas psalmes. Pa- 
mačiau gulįs vidur didžiulių griuvėsių. Panorau iš jų išsigauti 
ir patekau į vidinį kiemą, kur išvydau koplyčią ir vienuolius, 
giedančius rytmetines pamaldas. Kai jie baigė mišias, vyresny- 
sis pakvietė mane į savo celę. Nusekiau paskui jį ten ir steng- 
damasis sukaupti mintis papasakojau viską, kas man nutiko. 


Kai baigiau, vyresnysis man pasakė: 

— Vaike mano, ar neliko jums ant rankos kokios žymės, 
kur sugriebė princesė? 

Atsiraitojau rankovę ir iš tikrųjų pamačiau žastą nudegin- 
tą, su penkių princesės pirštų žymėmis. 

Tuomet vyresnysis atidarė skrynią prie savo lovos ir iš- 
traukė iš jos seną pergamentą. 

— Štai, — tarė man, — bulė dėl mūsų įkurdinimo, ji jums 
padės suprasti tai, ką šiąnakt matėte. 

Išvyniojau pergamentą ir perskaičiau štai ką: 


1503 mūsų Viešpaties metais, einant devintiesiems 
Frederiko, Neapolio ir Sicilijos karaliaus valdymo me- 
tams, Elfrida de Monte Salerno, savo bedievystę stum- 
dama iki kraštutinumo, išdidžiai gyrėsi turinti žemė- 
Je tikrą rojų ir savanoriškai atsisakanti to, kuris mūsų 
laukia amžinajame gyvenime. Bet naktį iš Didžiojo 
ketvirtadienio į Didyjį penktadienį žemės drebėjimas 
prarijo rūmus, kurių griuvėsiai tapo Šėtono buveine, kur 
žmonių giminės priešas įkurdino daugybę piktųjų dva- 
sių, tr jos nuo to laiko abnikdavo ir tebeabninka gausybe 
kerų tuos, kurie drįsta pbrisiartinti prie Monte Salerno, 
ir netgi dorus krikščionis, gyvenančius apylinkėse. Štai 
kodel mes, Pijus Trečiasis, Dievo tarnų tarnas ir t. t., 
mes leidžiame įkurti koblyčią tuose pačiuose griuvėsiuose 
17 I. I. 


Sios bulės pabaigos neprisimenu. Prisimenu tiek, kad 
1. Aleksandras VI (1813). Teksto rengėjo pastaba. 

tėvas vyresnysis mane patikino, jog tie kerai gerokai suretėjo, 
bet vis dėlto pasikartoja Didžiosios savaitės naktimis iš ketvir- 
tadienio į penktadienį. Tuo pat metu jis man patarė užsakyti 
mišias už princesės atilsį ir pačiam jose dalyvauti. Paklausiau jo 
patarimo, o paskui išvykau toliau tęsti savo keliones. Tačiau tai, 
ką mačiau aną nelemtą naktų, man paliko tokį liūdną įspūdį, 
kad niekas nepajėgia jo ištrinti iš atminties, o be to, mane labai 
kamuoja ranka. 

Sulig šiais žodžiais Romatis atsismaukė rankovę ir paro- 
dė mums savo žastą, kur aiškiai buvo matyti princesės pirštų! 
apybrėžos ir lyg nudegimo žymės. 

Čia aš pertraukiau čigonų vadą tardamas, kad pas kaba- 
listą sklaidydamas Hapelijaus pasakojimus aptikau ten bemaž 
panašią istoriją. 

— Galimas daiktas, — sutiko čigonų vadas, — ko gero, 
Romatis pasiskolino tą savo istoriją iš šios knygos. O galbūt su- 
galvojo. Vis dėlto viena yra tikra, kad jo pasakojimas dar labiau 
sustiprino mano polinkį kelionėms ir netgi neaiškią viltį, kad 
patirsiu nuostabius nuotykius, kurių dar niekada nepatyriau. 
Bet vaikystės įspūdžiai tokie stiprūs, kad ši nepaprasta viltis 
ilgai drumstė man galvą ir aš nuo jos dar ne visai pasveikau. 

— Senjore Pandesovna, — tuomet priminiau čigonų va- 
dui, — argi man nesakėte, kad nuo to laiko, kai gyvenate šiuo- 
se kalnuose, regėjote dalykų, kuriuos galima pavadinti nuos- 
tabiais. 

— Teisybė, — atsakė jis, — esu regėjęs dalykų, kurie man 


priminė Romačio istoriją. 
I. Piršų (sic) Sankt Peterburgo leidime. Teksto rengėjo pastaba. 

Šiuo metu atėjęs vienas čigonas mus pertraukė". 

Atėjęs vienas čigonas mus pertraukė ir pasivedėjo savo 
vadą į šalį pasikalbėti. Šis grįžęs man tarė: 

— Nedera mums čia ilgiau apsistoti. Rytoj, dar prieš auš- 
rą, paliksime šias vietas. 

Mes išsiskyrėme ir kiekvienas nuėjome į savo palapines. 
Mano miego niekas nepertraukė, kaip ir naktį prieš tai. 


1. Kaip tik šioje vietoje Sankt Peterburgo tekstas jungiasi su Rebekos istorija 
iš Dešimties Alfonso van Vordeno dienų, kur ji seka be perėjimo po Orlandinos pa- 
pasakotosios. 48-ame ir paskutiniame sankt peterburgiškojo leidimo puslapyje dar 
trys Žemiau pateiktos eilutės. Sakinys, staigiai nutrauktas, matyt, turėjo būti tęsia- 
mas 49-ame puslapyje, kuris veikiausiai taip ir nebuvo niekada sukurtas: 

Paskui pabietavome, ir kadangi vadas turėjo dar kažką nuveikti, basiėmiau šau- 
tuvą ir išėjau pamedžioti. Įveikiau keletą kauburių ir užmečiau akis į slėnį... (Teksto 
rengėjo pastaba). 


245 


JEAN POTOCKI “957 RANKRAŠTIS, RASTAS SARAGOSOJE 


KETURIOLIKTA DIENA: 


Gerokai prieš išauštant mes jau sėdėjome ant arklių ir 
varėmės vis gilyn į negyvenamus Siera Morenos slėnius. Sau- 
lei tekant atsidūrėme ant aukštos viršukalnės, iš kur įžvelgiau 
Gvadalkivyrą, o dar toliau — Los Ermanos kartuves. Šis vaiz- 
das privertė krūptelėti, priminęs labai malonią naktį ir po jos 
sekusias baisybes, kai atsibudau. Nuo tos viršukalnės mes nusi- 
leidome į slėnį, gana mielą, bet atkampų, kur turėjome sustoti 
poilsiui. Išsidėstėm laikiną stovyklą, paskubom papusryčia- 
vom, o paskui, pats nesuvokiu kodėl, panorau vėl atsidurti prie 
kartuvių ir pažiūrėti, ar broliai Dzotai ten tebekybo. Pasiėmiau 
šautuvą. Įprotis gerai orientuotis vietovėje padėjo man lengvai 
rasti kelią, ir nedaug sugaišau laiko, kol atėjau iki kraupiosios 
vietos. Vartukus radau atdarus; du lavonai tysojo ant Žemės, o 
tarp jų gulėjo mergina, kurią atpažinau kaip Rebeką. 

Kaip įmanydamas švelniau ją pažadinau, tačiau netikė- 
tas vaizdas, nuo kurio nepajėgiau visiškai apsaugoti, vargšelei 
sukėlė žiaurią reakciją. Ištikta traukulių ji pravirko ir nualpo. 
Paėmęs ant rankų, nunešiau ją prie šaltinio netoliese. Apšlaks- 
čiau jai veidą vandeniu ir vargais negalais padėjau atsipeikėti. 
Nebūčiau drįsęs jos paklausti, kaip atsidūrė po šiomis kartuvė- 
mis, bet pati man apie tai prakalbo: 

— Aš taip ir numačiau, kad jūsų diskretiškumas man bus 
pragaištingas. Nenorėjote mums papasakoti apie savo nuotykį, 


1. Tokia indikacija, matyt, atkurta. Paryžietiškajame 1814 m. tekste šiuo pa- 
skutiniu pasakojimu baigiama paskutinioji iš Dešimties Alfonso van Vordeno gyve- 
nimo dienų. 


246 


JEAN POTOCKI “4857 RANKRAŠTIS, RASTAS SARAGOSOJE 


ir aš, kaip ir jūs, tapau auka tų prakeiktų vampyrų, kurių nie- 
kingos gudrybės akies mirksniu perniek pavertė ilgas mano 
tėvo pastangas užtikrinti man nemirtingumą. Iki šiol dar sun- 
kiai galiu įtikėti visais šią naktį patirtais baisumais, vis dėlto 
pamėginsiu juos prisiminti ir viską jums papasakoti; bet, idant 
geriau mane suprastumėte, pradėsiu savo istoriją šiek tiek nuo 
anksčiau. 


REBEKOS ISTORIJA 


— MANO BROLIS, pasakodamas jums savo istoriją, iš da- 
lies perteikė ir manąją. Jam buvo skirtos į žmonas dvi Sabos 
karalienės dukros, o man numatyta, kad ištekėsiu už dviejų 
genijų“, valdančių Dvynių žvaigždyną. Brolis, kuriam tokios 
gražios santuokos perspektyva buvo maloni, dar karščiau at- 
sidėjo kabalistiniams mokslams. O aš priešingai: ištekėti už 
dviejų džinų man atrodė pasibaisėtina ir nepajėgiau sudaryti 
nė dviejų kabalos eilučių. Kasdien atidėliojau tą darbą rytojui 
ir galiausiai bemaž visai pamiršau šį meną, tokį pat sunkų kaip 
ir pavojingą. 

Brolis netruko pastebėti mano aplaidumą; karčiai man 
priekaištavo ir grasino paskųsiąs tėvui. Meldžiau jį to neda- 
ryti. Jis pažadėjo palaukti iki ateinančio šeštadienio, bet kai 
ir tą dieną dar nieko nebuvau nuveikusi, vidurnaktį atėjo pas 


* Mitologijoje šitaip vadinamos dvasios (gerosios ir piktosios), Rytų pasakose 
— džinai. 

mane ir pasakė ketinąs iškviesti baisiojo Mamuno šešėlį. Aš 
puoliau jam į kojas; brolis liko nepermaldaujamas. Išgirdau jį 
ištariant formulę, kažkada išrastą Endoro žynės. Tuoj pat pasi- 
rodė mano tėvas, sėdintis dramblio kaulo soste. Grėsmingas jo 
žvilgsnis sukėlė man siaubą: baiminaus neišgyvensianti pirmo 
žodžio, nuskambėjusio iš jo lūpų. Vis dėlto išgirdau jį kalbant, 
o Abraomo Dieve! Prapliupo baisingais prakeiksmais. Nepa- 
kartosiu jo žodžių... 


Čia jaunoji izraelitė užsidengė delnais veidą ir tartum su- 
virpėjo vien tik prisiminusi aną žiaurią sceną. Vis dėlto ji susi- 
tvardė ir pasakojo toliau: 


— Neišgirdau tėvo kalbos pabaigos, nes dar prieš tai 
nualpau. Atsipeikėjusi išvydau brolį, duodantį man Se/i70/h 
knygą. Pamaniau, kad vėl nualpsiu; tačiau teko nusilenkti jo 
valiai. Brolis, nė kiek neabejojęs, kad su manimi reikia grįžti 
prie pradžių pradžios, turėjo kantrybės po truputėlį priminti 
man viską. Pradėjau sudarinėdama skiemenis; nuo šių perėjau 
prie žodžių ir formulių. Galiausiai visai įsitraukiau į tą iškilų 
mokslą. Naktis leisdavau kabinete, atstojusiame mano tėvui 
observatoriją, ir nueidavau gulti tik tuomet, kai beauštanti die- 
na sutrukdydavo mano tyrinėjimus, jau vos bepastovėdama ant 
kojų nuo miego stygiaus. Bemaž nejusdavau, kai mano mula- 
tė Žuleika nurengdavo mane; išmiegodavau kelias valandas, 
o paskui grįždavau prie užsiėmimų, kuriems aš visai nebuvau 
sukurta, kaip jūs pamatysite. 

Jūs matėte Zuleiką ir galėjote pastebėti, kokia ji be galo 


žavinga: iš akių spindi švelnumas, lūpoms grožio suteikia šyp- 

sena, tobulų formų kūnas. Vieną rytą grįžtu iš observatorijos 
ir pašaukiu ją, kad mane nurengtų; ji neišgirsta. Nueinu į jos 
kambarį greta manojo. Pamatau ją išsilenkusią pro langą, pus- 
nuogę, rodančią ženklus kažkam kitapus slėnio ir siunčiančią 
delnu bučinius, kurių įkandin tartum sektų pati visa savo siela. 
Visiškai nenutuokiau apie meilę: šio jausmo apraiškos pirmą 
kartą pribloškė mano žvilgsnius. Buvau tokia sujaudinta ir ap- 
stulbusi, kad likau stovėti sustingusi it statula. Zuleika atsi- 
gręžė, ir skaistus raudonis užliejo riešuto spalvos jos krūtinę, 
galiausiai išplisdamas po visą kūną. Aš irgi paraudau, paskui 
išblyškau. Jaučiau, tuoj apalpsiu. Zuleika pagavo mane į savo 
glėbį, ir merginos širdis, kurią jutau tvaksint prie savosios, man 
taip pat perteikė ir sąmyšį, viešpataujantį jos jausmuose. 

Mulatė paskubom mane nurengė ir man atsigulus pasiša- 
lino, regis, su malonumu, o duris uždarė dar labiau patenkin- 
ta. Netrukus po to išgirdau kažkieno, įeinančio į jos kambarį, 
žingsnius. Tiek pat greita kiek ir nevalinga paskata pastūmėjo 
mane iššokti iš lovos, nubėgti prie jos durų ir priglausti akį prie 
rakto skylutės. Pamačiau jaunąjį mulatą Tanzajį su kraitele gė- 
lių, kurias ką tik priskynė pievoje. Zuleika pribėgo prie jo, pač- 
mė gėles ir prispaudė jas sau prie krūtinės. Tanzajis prisiartino 
kvėptelti jų aromato, sumišusio su jo mylimosios atodūsiais. 
Aiškiai pamačiau Žuleiką suvirpant visu kūnu, ir tas virpulys 
tartum persidavė ir man. Ji krito Tanzajui į glėbį, o aš grįžau į 
lovą paslėpti savo silpnumo ir gėdos. 

Visą pagalvę sudrėkinau savo ašaromis. Dusau kūkčioda- 
ma ir apimta netveriamos kančios sušukau: 

— O! Mano šimtas dvyliktoji prosenele, kurios vardą ne- 


šioju, meilioji ir švelnioji Izaoko žmona, jeigu iš savo uošvio, iš 

Abraomo prieglobsčio matote, kokios esu būklės, nuraminkite 
Mamuno šešėlį ir pasakykite, kad jo duktė neverta tos garbės, 
kurią jai skiria! 

Savo raudomis pažadinau brolį. Jis atėjo pas mane ir pa- 
manęs, kad susirgau, liepė išgerti raminamųjų. Grįžo vidu- 
dienį, rado mano pulsą pagreitėjusį ir pasisiūlė tęsti už mane 
kabalistines procedūras. Aš sutikau, nes nepajėgiau dirbti. Į 
vakarą užmigau ir sapnavau visai kitokius sapnus, nei iki šiol 
mane lankydavo. O kitą dieną atsibudusi buvau tokia išsiblaš- 
kiusi, kad buvo galima palaikyti mane užsisvajojusia. Nuo savo 
brolio žvilgsnių, pati nežinodama kodėl, raudau. Taip praėjo 
savaitė. 

Kartą naktį brolis atėjo pas mane į kambarį. Po pažastimi 
turėjo Sefirot5 knygą, o rankoje laikė žvaigždėtą raištį, jame 
buvo įrašyti šešiasdešimt du pavadinimai, kuriuos Zoroastras 
suteikė Dvynių žvaigždynui. 

— Rebeka, — pasakė man, — išeikite iš šios būklės, ji 
nedaro jums garbės. Metas išbandyti savo galią gaivalų gyven- 
tojams. O šis raištis su Žvaigždynais apsaugos jus nuo jų po- 
veikio. Pasirinkite aplinkiniuose kalnuose vietą, kurią manote 
esant labiausiai tinkamą savo veiksmams, ir atminkite, kad nuo 
jų priklauso visas jūsų likimas. 

Šitaip pakalbėjęs brolis išsivedė mane už pilies vartų ir 
užrakino man už nugaros grotas. 

Palikta pati viena, sutelkiau drąsą. Tvyrojo tamsi naktis. 
Vilkėjau tik marškiniais, buvau basa, palaidais plaukais, su 
knyga vienoje rankoje ir raiščiu — kitoje. Patraukiau artimiau- 
sio kalno link. Kažkoks piemuo pamėgino mane sugriebti, aš 
atstūmiau jį knyga, turėta rankoje, ir jis krito man prie kojų ne- 

gyvas. Tai jūsų nenustebins, kai sužinosite, kad knygos viršelis 
buvo pagamintas iš arkos medžio, kuris turi savybę nužudyti 
visus, kas jo prisiliečia. 

Iki pasiekiau savo veiksmams nusižiūrėtą viršūnę, hori- 
zonte jau pasirodė saulės kraštelis. Todėl darbą galėjau pradėti 
tik ateinantį vidurnaktį. Prisiglaudžiau vienoje oloje. Čia ra- 
dau mešką su savo mažyliais. Ji puolė ant manęs, bet knygos 
įrišalas suveikė ir įsiutęs Žvėris nuvirto man prie kojų. Išbrin- 
kę meškos speniai man priminė, kad mirštu iš alkio, o dar 
neturėjau pavaldaus mano įsakymams nė vieno genijaus, netgi 
nė mažiausios klaidžiojančios dvasios. Nusprendžiau mestis 
ant žemės šalia meškos ir žįsti jos pieną. Dėl dar užsilikusios 
žvėries kūne šilumos šis penas man pasirodė ne toks šlykštus, 
bet prisistatė meškučiai pareikalauti savo dalies. Įsivaizduoki- 
te, Alfonsai, šešiolikmetę merginą, niekada anksčiau nepali- 
kusią gimtosios pastogės ir staiga atsidūrusią tokioje padėtyje. 
"Turėjau prie savęs baisius ginklus, bet dar niekada anksčiau 
jais nesinaudojau, ir menkiausias neapdairumas galėjo atgręž- 
ti šiuos prieš mane. 

Tuo tarpu pastebėjau, kad žengiant žolė džiūsta man po 
padais, ore tvenkiasi karštas garas, o paukščiai skrisdami krinta 
negyvi. Nusprendžiau, kad pradeda rinktis piktosios dvasios, 
perspėtos, kas turi įvykti. Savaime užsidegė vienas medis, iš- 
nykdamas dūmų kamuoliais, kurie, užuot pakilę, apsupo olą ir 
nugramzdino mane tamsoje. Dryksanti prie mano kojų meška 
tartum atgijo; jos akys žybsėjo liepsna, kuri mirksnį išsklaidė 
tamsą. Iš žvėries nasrų išlindo piktoji dvasia sparnuoto žalčio 
pavidalu. Tai buvo Nemraelis, žemiausios pakopos demonas, 
skirtas tarnauti man. Bet netrukus išgirdau pašnekesį egrego- 

rų — Žinomiausių iš puolusiųjų angelų — kalba. Supratau, kad 
jie suteikia man garbę dalyvaudami mane priimant į tarpinių 
būtybių pasaulį. Ši kalba — tai ta pati, kuria parašyta Henocho 
knyga, o ją aš ypač atidžiai išstudijavau. 

Galiausiai Semiaras, egregorų valdovas, teikėsi man pra- 
nešti, kad metas pradėti. Aš išėjau iš olos, patiesiau ratu savo 
žvaigždėtąjį raištį, atverčiau knygą ir balsu ištariau baisiąsias 
formules, kurias iki šiol drįsau tik skaityti akimis... Jūs teisingai 
manote, senjore Alfonsai, kad aš negaliu jums papasakoti, kas 
tuomet dėjosi, ir nepajėgtumėte to suprasti. Tik tiek jums pa- 
skysiu, kad buvau įgijusi gana didelę valdžią dvasioms ir išmo- 
kyta būdų, kaip susipažinti su dangiškaisiais Dvyniais. Apie tą 
laiką mano brolis pastebėjo Saliamono dukterų pėdų pirštus. 
Aš palaukiau, kol Saulė įžengs į Dvynių ženklą, ir pradėjau irgi 
veikti. Viską dariau, kad galutinai pasiekčiau tikslą, ir steng- 
damasi nepamesti kombinacijų sekos tęsiau savo veiksmus iki 
gilios nakties, kol galop mane priveikė miegas, su kuriuo ne- 
bepajėgiau kovoti. 

Kitą dieną žiūrėdamasi į veidrodį pastebėjau du žmo- 
giškus pavidalus, tartum stovinčius už manęs. Atsigręžiau ir 
nieko nepamačiau. Darsyk pasižiūrėjau į veidrodį ir vėl juos 
pamačiau. Beje, šis reginys anaiptol nebuvo bauginantis. Ma- 
čiau du jaunikaičius, šiek tiek aukštesnius nei įprasto žmogaus 
stoto; jų pečiai irgi buvo šiek tiek platesni, truputėlį užapvalin- 
ti, kaip būdinga mūsų lyčiai. Krūtinės irgi iškilios kaip moterų, 
bet šiaip niekuo kitkuo nesiskiriančios nuo vyrų. Rankos — iš- 
lenktos ir įremtos į klubus poza, kokia matoma egiptietiškose 
statulose. Plaukai, pramaišiui auksinės ir žydros spalvos, stam- 
biomis garbanomis krito ant pečių. Nekalbu jums apie jų veido 

bruožus; pats galite įsivaizduoti, ar pusdieviai gražūs, mat jie iš 
tikrųjų buvo dangiškieji Dvyniai. Atpažinau abu iš liepsnelių, 
žibančių jiems ant galvų. 


— Kaip tie pusdieviai buvo apsirengę? — paklausiau Re- 
beką. 

— Išvis niekuo, — atsakė ji. — Kiekvienas turėjo po ke- 
turis sparnus — du gulėjo ant pečių, o du kiti kryžiavosi virš 
juosmens. Tie sparnai iš tikrųjų buvo perregimi kaip musių, 
bet jų permatomo audinio purpuras pramaišiui su auksu slėpė 
viską, kas galėtų išgąsdinti mano kuklumą. 

„Taigi štai jie, — tariau sau pačiai, — dangiškieji vyrai, 
kuriems esu skirta.“ 

Širdyje nesusiturėjau jų nepalyginusi su jaunuoju mulatu, 
kurį taip dievino Zuleika. Susigėdau nuo šios minties. Pažvel- 
giau į veidrodį; man pasirodė, kad pusdieviai svaido į mane 
piktus žvilgsnius, tartum atspėję man nejučia kilusias mintis ir 
įsižeidę dėl tokio palyginimo. 

Daug dienų bijojau pažvelgti į veidrodį. Galiausiai ryžau- 
si. Dieviškieji Dvyniai rankas turėjo sukryžiuotas ant krūtinės; 
kupinas švelnumo jų žvilgsnis išsklaidė mano nedrąsą. Tačiau 
nežinojau, ką jiems pasakyti. Kad atsikratyčiau nepatogumo, 
nuėjau susiieškoti Edrisio kūrybos tomą, kurį jūs vadinate 4/- 
lasu; tai gražiausia, ką mes iš tikrųjų turime poezijoje. Edrisio 
eilių harmonija kažkiek panaši į dangiškųjų kūnų. Kadangi šio 
autoriaus kalba nėra man gerai pažįstama, baimindamasi, kad 
neteisingai perskaičiau, vogčia perkėliau akis į veidrodį, norė- 
dama pasižiūrėti, kokį įspūdį padariau savo klausytojams. Ga- 


lėjau būti visiškai patenkinta. Toamimai susižvalgė vienas su 

kitu, lyg man pritartų, ir kelis kartus metė į veidrodį žvilgsnius, 
kuriuos atlaikiau ne be jaudulio. 

Į kambarį įėjo brolis, ir vizija išnyko. Jis prašneko apie 
Saliamono dukteris, kurių pėdų galus matė. Buvo linksmas, 
ir aš taip pat džiaugiausi kartu su juo. Jaučiausi apimta iki šiol 
dar nepažinto jausmo. Vidinis jaudulys, kurį patiri atlikdamas 
kabalistinius veiksmus, užleido vietą kažkokiam saldžiam gei- 
bumui, kurio kerai ligi šiol man buvo nežinomi. 

Brolis įsakė atidaryti pilies vartus; nuo mano kelionės į kal- 
ną šie visąlaik buvo užrakinti. Mudu maloniai pasivaikštinėjo- 
me; aplinkiniai laukai man atrodė išmarginti nuostabiausiomis 
spalvomis. Taip pat pastebėjau brolio akis degant kažkokiu karš- 
čiu, visai ne tokiu, kokį matydavau, kai atsidėdavo savo moks- 
lams. Įsukome į apelsinmedžių giraitę. Aš žengiau užsisvajojusi, 
jis — irgi. Abu grįžome namo dar kupini savo svajonių. 

Zuleika, rengdama mane miegui, atnešė veidrodį. Pama- 
čiau, kad nesu viena; liepiau išnešti jį, save įtikindama kaip 
strutė, kad nebūsiu matoma, jeigu pati nematysiu. Atsiguliau 
ir užmigau, bet netrukus mano vaizduotę užvaldė keisti sapnai. 
Man atrodė, kad begalinėje padangių gelmėje regiu dvi švie- 
sias žvaigždes, didingai judančias Zodiako ratu. Staiga jos iš jo 
nukrypo, o paskui grįžo, kartu su savimi atsivesdamos nedidelį 
ūkelį iš Vežėjo žvaigždyno. 

Šie trys dangiškieji kūnai toliau drauge tęsė savo ne- 
žemiškąją kelionę, o paskui sustojo ir įgijo ugninio meteoro 
pavidalą. Paskui jie man pasirodė kaip trys švytintys žiedai, 
kurie, kažkiek laiko pasūkuriavę, vėl susiliejo į tą patį centrą. Ir 
tada persimainė tartum į kokį nimbą ar aureolę aplinkui safy- 
rų sostą. Išvydau Dvynius, tiesiančius man rankas ir rodančius 

vietą, kurią turiu užimti tarp jų. Buvau besimetanti tenai, bet 
šiuo mirksniu tartum pamačiau mulatą Tanzajį, kuris sugriebė 
mane per liemenį. Ir tikrai, pasijutau stipriai suspausta ir atsi- 
budusi pašokau. 

Kambaryje tvyrojo tamsa, bet per durų plyšius pama- 
čiau šviesą pas Zuleiką. Išgirdau dejones ir pamaniau, kad ji 
susirgo; derėjo ją pašaukti, bet to nepadariau. Nežinau, koks 
vėjavaikiškumas mane vėl pastūmėjo prie rakto skylutės. Išvy- 
dau mulatą Tanzajį su Zuleika nevaržomai išdarinėjant tokius 
dalykus, nuo kurių sustingau iš siaubo. Akyse man aptemo, ir 
nugriuvau apalpusi. 

Kai atsipeikėjau, pamačiau prie savo lovos brolį ir Zu- 
leiką. Mečiau į mulatę naikinant; žvilgsnį ir įsakiau daugiau 
nesirodyti man į akis. Brolis paklausė, kodėl aš tokia griežta. 
Raudonuodama papasakojau jam, kas man naktį nutiko. Jis 
paaiškino, kad pats vakar juodu apvesdino, bet apmaudu, jog 
nenumatęs, kas gali įvykti. Tiesą sakant, įžeista tik mano rega, 
bet jam ypač neramu dėl Toamimų delikatumo. O jei kalbėsi- 
me apie mane, tai aš praradau visus jausmus, išskyrus gėdos, ir 
verčiau numirčiau, nei darsyk užmesčiau akis į veidrodį. 

Brolis nežinojo, kokie mano santykiai su Toamimais, bet 
numanė, kad nebesu jiems svetima, ir matydamas, jog pasiduo- 
du šiokiai tokiai melancholijai, baiminosi, kad neapleisčiau jau 
pradėtų procedūrų. Saulė turėjo greitai išeiti iš Dvynių ženklo, 
ir jis manė turįs mane apie tai perspėti. Pabudau tartum iš sa- 
pno. Suvirpėjau nuo minties, kad nebepamatysiu vėl Toamimų 
ir liksiu nuo jų atskirta vienuolika mėnesių, dargi nežinodama, 
kokią vietą užimu abiejų širdyje, ir baimindamasi, gal tapau 


visiškai neverta jų dėmesio. 

Nusprendžiau nueiti į didžiąją pilies menę, kurią puošia 
Venecijos veidrodis, dvylikos pėdų aukščio. Tačiau, norėdama 
tvirčiau jaustis, pasiėmiau kartu Edrisio tomą, kuriame yra jo 
poema apie pasaulio sukūrimą. Atsisėdau toli nuo veidrodžio ir 
pradėjau garsiai skaityti. Paskui pertraukusi skaitymą išdrįsau 
dar garsesniu balsu paklausti Toamimų, ar buvo jie liudytojai 
visų tų stebuklų. Tuomet Venecijos veidrodis paliko sieną ir at- 
sistojo priešais mane. Išvydau jame Dvynius, su pasitenkinimu 
šypsančius man ir abu linksinčius galvomis, idant parodytų, 
kad iš tiesų matę, kaip buvo kuriamas pasaulis ir kad viskas dė- 
josi lygiai taip, kaip pasakoja Edrisis. Aš dar labiau įsidrąsinau; 
užverčiau knygą ir susirėmiau žvilgsniais su savo dieviškaisiais 
mylimaisiais. Ši savimaršos akimirka galėjo man brangiai kai- 
nuoti. Manyje dar buvo pernelyg daug žmogiškumo, kad pajėg- 
čiau atlaikyti tokį artimą sąlytį su jais. Iš jų akių švytinti liepsna 
vos manęs nesudegino; nuleidau žvilgsnį ir šiek tiek atsigavusi 
skaičiau toliau. Kaip tik pataikiau į antrą Edrisio giesmę, kur 
šis poetų poetas aprašo Elohimo sūnaus meilės linksmybes 
su žmonių dukromis. Šiandien neįmanoma įsivaizduoti, kaip 
šiuo pirmuoju pasaulio amžiumi mylėtasi. Skaitydama šiuos 
išpūstus aprašymus, kurių nesupratau, dažnai užsikirsdavau. 
Šiomis akimirkomis mano akys nejučia nukrypdavo į veidrodį; 
ir man atrodė, kad matau, jog Toamimams buvo vis maloniau 
klausytis. Jie tiesė į mane rankas, artinosi prie krėslo, kuriame 
sėdėjau. Mačiau juos skėsčiojant spindinčiais sparnais, turėtais 
ant pečių; aš netgi pastebėjau nežymiai kilnojantis tuos, ku- 
rie atstojo jiems klubų raištį. Pamaniusi, kad ir šiuos išskleis, 
prisidengiau delnu akis. Tą pačią akimirką pajutau, jog mano 
plaštaka pabučiuojama, taip pat ir ta, kurioje laikiau knygą. Ir 


256 


JEAN POTOCKI *4>7 RANKRAŠTIS, RASTAS SARAGOSOJE 


tuoj pat išgirdau veidrodį sudūžtant į tūkstančius smulkiausių 
skeveldrų. Supratau, kad Saulė išėjo iš Dvynių ženklo ir kad 
šitaip jie atsisveikino su manimi. 

Rytojaus dieną kitame veidrodyje dar pastebėjau lyg du 
šešėlius, ar veikiau neaiškias apybrėžas dviejų dangiškųjų pavi- 
dalų. Poryt jau nieko nepamačiau. Tuomet, stengdamasi nuvyti 
ilgesį, naktis leidau observatorijoje ir neatitraukdama akies nuo 
teleskopo sekiau savo mylimuosius, iki jie nusileis. Būdavo jau 
žemiau horizonto, o man atrodydavo, kad vis dar juos matau. 
Galiausiai, kai Vėžio uodega išnykdavo man iš akių, aš nuei- 
davau miegoti, ir dažnai manoji pagalvė drėko nuo nevalingų 
ašarų, kurių priežasties pati nežinojau. 

Tuo tarpu mano brolis, kupinas meilės ir vilties, uoliau 
negu bet kada anksčiau gilinosi į slaptinguosius mokslus. Sykį 
jis atėjo pas mane ir pasakė, kad kai kurie ženklai, kuriuos pa- 
stebėjo danguje, rodo, jog mūsiško tibio mėnesio 23-ią dieną, 
keturiasdešimt minučių po vidurnakčio, pro Kordobą keliaus 
įžymus adeptas. Šis garsusis kabalistas du šimtus metų gy- 
vena Cheopso piramidėje ir ketina sėsti laivan, kad plauktų 
į Ameriką. Vakare aš nuėjau į observatoriją. Išsiaiškinau, kad 
brolis buvo teisus, bet mano skaičiavimai davė šiek tiek skir- 
tingą rezultatą. Brolis tvirtino, kad teisingi jo skaičiavimai, o 
jis labai tvirtai laikosi savo nuomonės, todėl užsimanė pats 
vykti į Kordobą ir man įrodyti, kad suklydau aš, o ne jis. Būtų 
galėjęs atlikti kelionę per tiek pat laiko, kiek man reikia jums 
apie ją papasakoti, bet jis užsigeidė pasimėgauti išvyka ir pa- 
sirinko kelią per gražias vietoves, kurios suteiktų daugiausia 
malonumo ir prablaškytų. Šitaip jis atkako į Ventą Kemadą ir 
išsikvietė į draugiją mažąjį Nemraelį, tą klastingą dvasią, kuri 

buvo man pasirodžiusi oloje. Įsakė Nemraeliui atnešti vakarie- 
nę, ir tas, pagrobęs šią iš benediktinų prioro, atlakino į ventą. 
Paskui brolis išsiuntė Nemraelį pas mane, nes nebebuvo jam 
reikalingas. Aš tuo metu sėdėjau observatorijoje ir pamačiau 
danguje ženklus, kurie privertė mane drebėti dėl brolio. Įsa- 
kiau Nemraeliui grįžti į ventą ir nebepalikti savo šeimininko. 
Jis nulėkė ten ir po akimirkos grįžo man pasakyti, kad kaž- 
kokia stipresnė galia už jo paties sutrukdė patekti į smuklės 
vidų. Mano nerimas tapo neapsakomas. Galų gale pamačiau 
atvykstant jus su mano broliu. Jūsų veido bruožuose įžvelgiau 
tikrumą savimi ir ramumą, kurie rodė, kad nesate kabalistas. 
Tėvas išpranašavo, kad man teks daug kentėti nuo vieno mir- 
tingojo, ir aš išsigandau, ar tik ne jūs būsite tas mirtingasis. 
Netrukus mane užvaldė kiti rūpesčiai. Brolis man papasakojo 
apie Pačeką ir apie tai, kas nutiko jam pačiam, bet pridūrė ne- 
žinąs, su kokios rūšies piktosiomis dvasiomis turėjęs reikalą. 
Be galo nekantraudami mudu sulaukėme nakties ir ėmėmės 
baisiausių užkeikimų. Viskas veltui: mudviem nieko nepavyko 
išsiaiškinti apie tų dviejų būtybių prigimtį ir likome nežinioje, 
ar mano brolis, turėdamas reikalą su jomis, iš tikrųjų prarado 
savo teises į nemirtingumą. Maniau galėsianti iš jūsų išgauti 
bent kiek aiškumo. Bet jūs, ištikimas nežinau kokiam garbės 
žodžiui, nenorėjote nieko mums pasakyti. 

Tuomet, norėdama padėti savo broliui ir jį nuraminti, nu- 
sprendžiau pati pernakvoti Venta Kemadoje. Vakar leidausi į 
kelionę, ir kol pasiekiau slėnio pradžią, visai sutemo. Pagavusi 
kažkiek išgarų, sudariau iš jų klaidžiojančią ugnelę ir įsakiau 
šiai nuvesti mane prie venžos. Mat tą paslaptį išsaugojo mūsų 
giminė, ir kaip tik tokiu būdu Mozė, tikras mano šešiasdešimt 

trečio prosenelio brolis, sukūrė ugnies stulpą, kuris vedė izrae- 
litus per dykumą. 

Manoji klaidžiojanti ugnelė įsižiebė labai gerai ir pradėjo 
slinkti pirma manęs, bet pasirinko ne patį trumpiausią kelią. 
Pastebėjau tą jos neištikimumą, bet neėmiau labai į galvą. 

Kol pasiekiau ventą, buvo jau vidurnaktis. Įėjusi į kiemą, 
vidurinio kambario lange pamačiau šviesą ir išgirdau labai me- 
lodingą muziką. Aš atsisėdau ant akmeninio suoliuko ir atlikau 
keletą kabalistinių procedūrų, bet jos niekaip nesuveikė. Teisy- 
bė, ta muzika mane pakerėjo ir išblaškė tiek, kad šiuo metu 
negaliu jums pasakyti, ar mano veiksmai buvo atlikti gerai, ir 
įtariu, kad jiems trūko kažkokio esminio elemento. Bet tuo- 
met maniau veikusi teisingai. Taigi nusprendusi, kad užeigoje 
nėra nei velnių, nei piktųjų dvasių, padariau išvadą, jog tenai 
tik žmonės, ir su malonumu klausiausi jų dainų. Styginis ins- 
trumentas pritarė dviem balsams, kurie buvo tokie melodingi, 
taip gerai sutarė, kad jokia muzika Žemėje jiems neprilygtų. 

Šių balsų melodijos žadino manyje tokį saldų švelnumą, 
kad nepajėgiu jo apsakyti. Ilgai klausiausi sėdėdama ant suo- 
lelio, bet galiausiai ryžausi įeiti vidun, nes juk dėl to ir atvy- 
kau. Tad užlipau laiptukais ir viduriniame kambaryje aptikau 
du jaunikaičius, aukštus ir gražiai sudėtus, sėdinčius prie stalo, 
valgančius, geriančius ir iš visos širdies dainuojančius. Apsi- 
rengę buvo rytietiškai: ant galvų turbanai, krūtinės ir rankos 
apnuogintos, prie juostų prabangūs ginklai. 

Tie du nepažįstamieji, kuriuos palaikiau turkais, atsistojo, 
man prislinko kėdę, pripildė lėkštę ir taurę ir vėl uždainavo, 
pritardami sau teorba, kuria grojo pakaitomis. 

Laisva jų laikysena kažkaip buvo užkrečianti. Jie nė kiek 

nesimaivė, tad nesimaiviau ir aš. Buvau išalkusi, taigi val- 
giau. Vandens ant stalo nebuvo, todėl gėriau vyną. Panorau 
dainuoti drauge su jaunaisiais turkais, kurie atrodė sužavėti 
išgirdę mano balsą. Dainavau ispanišką segidiliją. Juodu pri- 
tarė tais pačiais žodžiais. Paklausiau, iš kur jie išmoko kalbėti 
ispaniškai. 

Vienas iš jų atsakė: 

— Mudu gimę Morėjoje* ir būdami jūrininkai lengvai 
išmokome kalbas uostų, kuriuose lankėmės. Bet užteks segidi- 
lijos, pasiklausykite mūsų krašto dainų. 

Jų dainų melodijos smelkė sielą visais jausmų atspalviais, 
o kai graudulys pasiekdavo viršūnę, netikėti sąskambiai sugrą- 
žindavo tave į padūkusį linksmumą. 

Tačiau nesidaviau suklaidinama visų šių gudrybių. Ati- 
džiai stebėjau tuos tariamus jūreivius, ir man atrodė, kad įžvel- 
giu viename ir kitame nepaprastą panašumą į mano dieviškuo- 
sius Dvynius. 

— Jūs turkai, gimę Morėjoje? — paklausiau. 

— Visai ne, — atšovė tas, kuris iki šiol dar nekalbėjo. — 
Esame graikai, gimę Spartoje. Ak, dieviškoji Rebeka, kaipgi 
taip ilgai manęs neatpažįstate, juk aš Poluksas, o čia — mano 
brolis! 

Išgąstis atėmė man žadą: tariami Dvyniai išskleidė spar- 
nus, ir pasijutau keliama į orą. Laimė, pagauta įkvėpimo iš- 
tariau šventą žodį, kurį žinojome tik mudu su broliu. Tą pat 
mirksnį buvau numesta ant žemės ir nukritusi praradau s4- 
monę. Tai jūs, Alfonsai, padėjote man atgauti nuovoką; vidinė 


* Šitaip vadintas Peloponesas, lotynams jį nukariavus (1205). Morėjos kuni- 
gaikštystė išsilaikė iki 1430 m. 

nuojauta man sako, kad nepraradau nieko iš to, ką privalau 
išsaugoti, bet jaučiuosi tokia pavargusi nuo tiekos stebuklų, jog 
manau esu gimusi likti paprasta mirtingąja. 


Čia Rebeka baigė savo pasakojimą. Bet šis man nepadarė 
tokio įspūdžio, kokio ji tikėjosi. Viskas, ką regėjau ir girdėjau 
nepaprasta per praėjusias dešimt dienų, nesutrukdė pamanyti, 
kad ji nori iš manęs pasijuokti. Palikau ją gana šiurkščiai [ir 
ėmęs mąstyti apie tai, kas man nutiko po to, kai išvykau iš Ka- 
diso, prisiminiau tuomet netyčia išsprūdusius don Manueliui 
de Sa, šio miesto gubernatoriui, žodžius, kurie privertė mane 
pagalvoti, kad jam nėra visai svetima paslaptinga Gomelesų 
egzistencija. Juk tai jis priskyrė man du tarnus, Lopesą ir Mos- 
kitą. Įsikaliau sau į galvą, kad tai jo įsakyti juodu paliko mane 
prie pragaištingojo Los Ermanos slėnio pradžios. Mano pus- 
seserės ir netgi pati Rebeka nesyk leido suprasti, jog norima 
mane išbandyti. Galbūt ven/0je man duota išgerti gėralo, kad 
užmigčiau, o po to nebuvo nieko lengviau, kaip perkelti mane 
miegantį po nelemtomis kartuvėmis. Pačekas galėjo netekti 
akies per visai kitokį nelaimingą atsitikimą, o ne per meilės 
ryšį su dviem pakaruokliais, ir jo istorija galėjo būti tik pasaka. 
Atsiskyrėlis, kuris visąlaik stengėsi išgauti iš manęs paslaptį, be 
abejo, buvo Gomelesų agentas, norėjęs patikrinti mano tvirtu- 
mą laikantis duoto žodžio. Galiausiai Rebeka, jos brolis, Dzo- 
tas ir čigonų vadas, visi šie žmonės galbūt susimokė išklibinti 


mano drąsą'|. 


I. Šis fragmentas jau figūruoja Dešimtoje dienoje (žr. p. 182). Atrodo, kad 
jis čia perkeltas vien siekiant parengti tuoj pat žemiau sekantį pareiškimą. Teksto 
rengėjo pastaba. 

Šie apmąstymai, suprantama, padėjo man apsispręsti ir 
tvirtai laukti tolesnių nuotykių, kurie buvo man lemti ir apie 
kuriuos skaitytojas sužinos, jeigu bus palankiai sutikęs pirmą 
šios istorijos dalį". 


1. „Pirma istorijos dalimi“ čia, savaime aišku, reikia suprasti Dešimt Alfonso 
van Vordeno gyvenimo dienų, tai yra dienas nuo I-osios iki Io-osios ir 14-4 pilno 
veikalo dieną. Teksto rengėjo pastaba. 

BAISIOJO PILIGRIMO ERVASO IR JO TĖVO, 
VISAŽINIO BEDIEVIO, ISTORIJA 


KAI KAM ATRODYS, kad nuodugnios šimto įvairių mokslų 
žinios išties pranoksta vienam žmogui suteiktas proto galias. 
Tačiau tikra yra tai, kad Ervasas apie kiekvieną iš jų parašė 
visą tomą, pradedant nuo šio mokslo istorijos ir baigiant ku- 
pinomis išminties įžvalgomis apie tai, kaip praturtinti ir, taip 
sakant, visokeriopai praplėsti žmonių žinojimo ribas. 

Ervasas gebėjo visa tai nuveikti taupydamas ir labai to- 
lygiai paskirstydamas laiką. Jis keldavosi prieš saulei patekant 
ir kanceliarijoje rengdavosi darbui, iš anksto apmąstydamas 
reikalus, kuriais teks užsiimti. Pusę valandos anksčiau už vi- 
sus prisistatydavo į ministeriją ir su plunksna rankoje bei pa- 
laisvinta galva nuo visų minčių, susijusių su kūryba, laukdavo, 
kol kanceliarijos laikrodis išmuš darbo pradžios valandą. O šiai 
nuskambėjus pradėdavo savo skaičiavimus ir atlikdavo juos 
stebėtinai sparčiai. Po to skubėdavo pas knygininką More- 
ną, kurio pasitikėjimą sugebėjo įgyti, paimdavo sau reikiamas 
knygas ir nešdavosi namo. Darsyk palikdavo namus eidamas 
lengvai užkąsti, prieš pirmą grįždavo ir dirbdavo iki aštuonių 
vakaro. Paskui pažaisdavo su kaimynystės berniūkščiais pe/otą“, 
pareidavo į būstą, išgerdavo puodelį šokolado ir atsiguldavo 


* Baskų krašto kamuolio žaidimas (isp.). 

miegoti. Sekmadienius ištisai leisdavo ne namie ir mąstydavo 
apie ateinančios savaitės darbą. Tokiu būdu visa aprėpiančiai 
savo kūrybai Ervasas galėjo skirti apie tris tūkstančius valandų 
per metus. Kadangi per penkiolika metų iš viso susidarė ketu- 
riasdešimt penki tūkstančiai valandų, šis stulbinantis darbas 
buvo iš tikrųjų baigtas niekam apie jį Madride nė nenutuo- 
kiant; mat Ervasas visai nebuvo linkęs su kuo nors bendrauti 
ir su niekuo apie savo triūsą nesikalbėdavo, nes norėjo nuste- 
binti pasaulį parodydamas jam iškart visą sukauptą masę žinių. 
Taigi Ervaso darbas buvo baigtas, kai jis pats baigė trisdešimt 
devintuosius metus ir sveikino save, kad įžengsiąs į keturiasde- 
šimtuosius nutviekstas didžiulės šlovės, netrukus turėsiančios 
jį apgaubti. Bet tuo pat metu širdį jam slėgė kažkoks liūdesys; 
mat įprotis dirbti, palaikomas vilties, buvo lyg maloni draugija, 
užpildanti visas vienatvės dienas. Dabar neteko šios draugijos 
ir ėmė skverbtis nuobodulys, kurio niekada nebuvo patyręs. Ši 
tokia nauja Ervasui būklė visiškai pakeitė jo būdą. Jis anaiptol 
nebeieškojo nuošalumos, o buvo matomas visose viešose vie- 
tose. Atrodydavo, lyg norėtų kiekvieną užšnekinti; bet nieko 
nepažinodamas ir visai neturėdamas įpročio pokalbiams nuei- 
davo neprataręs nė žodžio; ir vis dėlto širdyje Ervasas guodėsi 
mintimi, kad netrukus visas Madridas sužinos apie jį, stengsis 
susipažinti ir jo vardas skambės iš visų lūpų. 

Kamuojamam poreikio išsiblaškyti Ervasui kilo mintis 
vėl pamatyti gimtinę, niekam nežinomą miestuką, kurį tikėjosi 
išgarsinti. Penkiolika metų neleido sau jokios kitos pramogos, 
kaip tik žaisti 7e/o/4 su kaimynystės berniūkščiais, ir dabar iš 
anksto žadėjo sau nuostabų malonumą atsiduoti tam žaidimui 
vietose, kur prabėgo jo ankstyvoji vaikystė. 


266 


JEAN POTOCKI *4“ RANKRAŠTIS, RASTAS SARAGOSOJE 


Prieš išvykdamas Ervasas panoro pasidžiaugti vaizdu sa- 
vųjų šimto tomų, išrikiuotų vienoje lentynoje. Atidavė savo 
rankraščius knygrišiui, šiam nurodydamas, kad kiekvieno tomo 
nugarėlėje per visą ilgį būtų įspaustas mokslo pavadinimas ir 
tomo numeris, pradedant nuo pirmojo, kuris buvo „Bendroji 
gramatika“, ir baigiant šimtuoju, „Analize“. Po trijų savaičių 
knygrišys atnešė visus veikalus. Lentyna, turėjusi juos priim- 
ti, buvo jau paruošta. Ervasas išrikiavo juos įspūdinga eile, o 
iš likusių juodraščių ir dalinių kopijų užkūrė židinyje pergalės 
ugnį. Po to užrakino, dusyk pasukdamas raktą, savo kambario 
duris, užantspaudavo jas nuosavu antspaudu ir išvyko į Astū- 
riją. 

Gimtųjų vietų vaizdas iš tiesų suteikė Ervasui visą tą 
malonumą, kurį sau žadėjo. Gausybė prisiminimų, nekaltų ir 
mielų, jam išspaudė iš akių džiaugsmo ašaras, kurių šaltinius, 
taip sakant, turėjo išdžiovinti dvidešimtis metų sausų koncep- 
cijų. Mūsiškis įvairiapusis autorius būtų mielai praleidęs likus; 
savo gyvenimą gimtajame miestuke, bet šimtas tomų šaukė 
Ervasą grįžti į Madridą. Tad vėl leidžiasi į kelią atgalios sosti- 
nėn, parvažiuoja namo, randa ant durų savo antspaudą visiškai 
sveiką. Atidaro jas... ir pamato savo šimtą tomų sudraskytus į 
skutelius, viršelius nuplėštus, lapus išsklaidytus ir sumaišytus 
ant grindų! Nuo tokio siaubingo vaizdo jam susvaigsta galva; 
vargšas krinta ant savo knygų likučių ir praranda sąmonę. 

Deja! Šios baisios nelaimės priežastis buvo štai kokia: 
Ervasas niekada nevalgydavo namie. Žiurkės, kurių tiek apstu 
Madrido namuose, vengė lankytis pas jį, nes tebūtų radusios 
sugraužti kelias panaudotas plunksnas; bet visai kas kita, kai 
į kambarį buvo sunešti šimtas tomų, visi ką tik suklijuoti, o 

kambarį tą pat dieną paliko jo šeimininkas. Žiurkės, privilio- 
tos klijų kvapo ir padrąsintos visiškos tylos, subėgo tuntais, 
vartaliojo, graužė, rijo knygas... Peikėdamasis Ervasas suspėjo 
pamatyti vieną iš tų pabaisų besitempiančią į urvą paskutinius 
jo „Analizės“ skutelius. Turbūt pyktis dar niekada nebuvo įsi- 
smelkęs į Ervaso sielą: dabar, ištiktas pirmo tokio priepuolio, 
jis įsiutęs metėsi ant savo transcendentinės geometrijos nioko- 
tojo, bet galva atsitrenkė į sieną ir vėl prarado sąmonę. 

Ervasas atsigavo antrą sykį, surinko kambario grindis 
dengiančius skivytus ir sumetė juos į skrynią. Paskui atsisėdo 
ant dangčio ir pasidavė kuo liūdniausioms mintims. Netrukus 
jį apėmė drebulys, kuris kitą dieną perėjo į tulžinę karštligę, 
temdančią sąmonę ir piktybinę. 

Per žiurkes praradęs šlovę, apleistas gydytojų, Ervasas ne- 
buvo paliktas savo slaugytojos. Ji toliau rūpinosi juo, ir netrukus 
palaiminga krizė išgelbėjo ligoniui gyvybę. Ta slaugytoja buvo 
trisdešimtmetė mergelė, vardu Marika; atėjo Ervasą prižiūrėti 
iš draugiškumo, nes kartkartėmis vakarais jis šnekteldavo su 
jos tėvu, kaimynystės batsiuviu. Sveikdamas Ervasas suvokė, 
kiek esąs skolingas šiai gerai mergužei. 

— Marika, — pasakė jai, — jūs išgelbėjote man gyvybę 
ir dabar palengvinate kabintis į gyvenimą. Ką galiu dėl jūsų 
padaryti? 

— Senjore, — atsakė jam ši mergina, — jūs galėtumėte 
mane padaryti laimingą, bet aš nedrįstu jums pasakyti kaip. 

— Sakykite, sakykite ir žinokite: jeigu tik tas dalykas bus 
mano galioje, aš jį padarysiu. 

— Bet jeigu aš paprašyčiau mane vesti? 


— Mielai, iš visos širdies. Jūs mane maitinsite, kai būsiu 

sveikas, rūpinsitės manimi, kai susirgsiu, ir ginsite mano turtą 
nuo žiurkių, kai būsiu išvykęs. Taip, Marika, vesiu jus kada tik 
panorėsite, ir kuo anksčiau, tuo geriau. 

Dar ne visai pasveikęs Ervasas atidarė skrynią, į kurią 
buvo sumesti jo visų mokslų žinių likučiai. Pabandė surankioti 
iš eilės lapus, ir liga atkrito, dar labiau jį nusilpnindama. Kai 
galop tapo pajėgus išeiti iš namų, nukako pas finansų ministrą, 
pareiškė, kad dirbo penkiolika metų ir parengė mokinių, gebė- 
siančių jį pakeisti, kad jo sveikata visai suniokota, ir pasiprašė 
atleidžiamas iš pareigų su pusės atlyginimo dydžio pensija. Is- 
panijoje tokios malonės nesunkiai suteikiamos; Ervaso prašy- 
mas buvo patenkintas, ir jis vedė Mariką. 

Tuomet mūsiškis mokslininkas pakeitė gyvenimo būdą. 
Jis išsinuomojo butą nuošaliame miesto kvartale ir užsibrėžė 
neišeiti iš namų, kol neatkurs savųjų šimto tomų rankraščių. 
Žiurkės sugraužė visą popierių palei knygų nugarėles ir paliko 
tik kitą pusę kiekvieno lapo, dar ir tas puses labai apiplėšytas. 
Vis dėlto šios padėjo Ervasui prisiminti ištisą tekstą. Taigi ši- 
taip jis ėmėsi atkūrinėti visą veikalą. Per tą pat laiką sukūrė dar 
vieną, suvis kitokio pobūdžio. Marika pagimdė mane, nusidėjė- 
lį ir atstumtąjį. Ak, be abejo, diena, kai aš gimiau, pragare tapo 
švente; amžinosios šios baisios buveinės liepsnos įsiplieskė dar 
smarkiau, o velniai su padvigubintu aršumu puolė kankinti pa- 
smerktuosius, idant galėtų geriau pasidžiaugti jų staugimu. 

Aš atėjau į pasaulį, o motina po to išgyveno vos kelias 
valandas. Ervasas niekada nepažinojo meilės ir draugystės ki- 
taip, kaip tik iš tų dviejų jausmų apibrėžimo, pateikto savajame 
šešiasdešimt septintame tome. Žmonos netektis padėjo jam 
suprasti, kad irgi buvo sukurtas draugystei ir meilei. Jautėsi 

prislėgtas kur kas labiau, nei praradęs savo šimtą tomų :22 octa- 
vo, sugraužtų žiurkių. Mažas Ervaso namas visas skardėjo nuo 
mano klyksmų: buvo neįmanoma jame gyventi. Mane pasiė- 
mė pas save senelis, batsiuvys Maranjonas, labai pamalonintas, 
kad turės namuose vaikaitį, kontadoro“ ir bajoro sūnų. 

Mano senelis, nors ir kuklus batsiuvys, gyveno visai pasi- 
turimai. Leido mane į mokslus vos tik sulaukiau amžiaus, kai 
galėjau lankyti mokyklą. Šešiolikos metų mane elegantiškai 
aprengė ir davė lėšų, iš kurių galėjau vaikštinėti po Madridą 
nieko neveikdamas. Jis save laikė pakankamai atlygintu už iš- 
laidas, nes galėjo sakyti: My nieto e! bijo del contador — mano 
vaikaitis, kontadoro sūnus. Bet grįžkime prie mano tėvo ir liū- 
dno jo likimo, kuris gerai žinomas ir gali tapti pamoka bei 
atgrasa bedieviams! 

Diegas Ervasas aštuonerius metus taisė žiurkių jam pada- 
rytą žalą. Darbas buvo beveik baigtas, kai iš patekusių į rankas 
užsieninių Žurnalų jis rado įrodymų, kad mokslai per tą laiką 
padarė stebėtiną pažangą, apie kurią nieko nežinojo. Ervasas 
atsiduso, kad jam padaugėjo vargo; vis dėlto, nenorėdamas pa- 
likti savo veikalą netobulą, kiekviename tome pridūrė pada- 
rytus naujus mokslo atradimus. Tas darbas pareikalavo iš jo 
dar ketverių metų. Taigi ištisus dvylika metų jis nekėlė kojos 
iš namų, bemaž visąlaik užsikniaubęs prie savojo veikalo. Toks 
sėdimas gyvenimas baigė griauti jo sveikatą. Jį kamavo atkaklus 
išijas, strėnų skausmai, smėlis šlapimo pūslėje ir visi pirmieji 
podagros požymiai. Bet galiausiai šimto tomų visuotinių žinių 
rinkinys buvo baigtas. Ervasas pasikvietė pas save knygininką 


* Sąskaitininkas, skaičiuotojas (isp.). 

Moreną, sūnų to paties, kuris kažkada buvo išstatęs parduoti 
jo nelemtąją „Analizę“. 

— Senjore, — tarė jam, — štai šimtas tomų, kuriuose 
sukaupta viskas, ką žmonės nūnai žino. Šis visuotinių žinių 
rinkinys suteiks garbę jūsų spausdinimo presams ir — drįstu 
pasakyti — visai Ispanijai. Sau pačiam aš nieko nereikalauju, 
tik susimylėkite tai išspausdinti, kad mano atmintinas triūsas 
nevisiškai pražūtų. 

Morenas pavartė visus tomus, labai įdėmiai juos ištyrinė- 
jo, paskui pasakė: 

— Senjore, apsiimu išleisti veikalą, bet teks jums apsi- 
spręsti jį sutraukti į dvidešimt penkis tomus. 

— Tuomet eikite sau, — didžiai pasipiktino Ervasas, — 
eikite sau ir grąžinkite į savo spaustuvę romantišką arba ne- 
mokšišką šlamštą, darantį Ispanijai gėdą. Palikite mane, sen- 
jore, su mano inkstų akmenlige ir genialumu, kuris, jeigu būtų 
buvęs geriau pažintas, būtų man pelnęs visuotinę pagarbą. Bet 
nebeturiu ko reikalauti iš žmonių, o dar mažiau — iš knygi- 
ninkų; palikite mane. 

Morenas išėjo, o Ervasas nugrimzdo į juodžiausią me- 
lancholiją; po akimis jam visąlaik stovėjo šimtas tomų, jo ge- 
nialumo kūdikiai, pradėti su pasimėgavimu, išleisti į pasaulį 
skausmingai, nors ir ne be tam tikro malonumo, o dabar pa- 
smerkti užmarščiai. Regėjo visą savo gyvenimą nuėjus perniek, 
būvį šiame pasaulyje sužlugdytą dabar ir ateityje. Ir jo protas, 
pratęs skverbtis į visas gamtos paslaptis, nelemtai nukrypo į 
žmogiškųjų nelaimių gelmes. Kuo toliau tyrinėjo jų gylį, tuo 
labiau matė visur blogį, vien blogį, ir tarė sau širdyje: „Blogio 


kūrėjau, kas tu toks?“ 

Pats pasibaisėjo nuo šios minties ir panoro išsiaiškinti, ar 
blogis, kad galėtų egzistuoti, būtinai turi būti sukurtas. Pas- 
kui ėmėsi nagrinėti tą patį klausimą platesniu požiūriu. Savo 
žvilgsniu nukrypo į gamtos jėgas, priskirdamas materijai ener- 
giją, kuri jam atrodė tinkama viską paaiškinti nepasitelkiant 
pasaulio sukūrimo sampratos. 

Tiek žmonės, tiek gyvūnai, tokie, kokie jie yra, turi būti 
dėkingi generatyvinei rūgščiai, kuri, versdama fermentuotis 
materiją, šiai suteikia pastovius pavidalus — maždaug taip pat, 
kaip rūgštys kristalizuoja šarmines ir žemines bazes į vis pana- 
šius briaunainius. Jis žvelgė į karštas išgaras, pasigaminančias 
drėgname miške, kaip į grandį, jungiančią iškasenų kristaliza- 
ciją su augalų bei gyvūnų dauginimusi ir rodančią jeigu ne šių 
procesų tapatumą, tai bent panašumą. 

Toks mokslininkas kaip Ervasas be vargo pagrindė savo 
klaidingą sistemą sofistiniais įrodymais, sukurtais vien pro- 
tams sujaukti. Pavyzdžiui, pasak jo, mulus, kurie kilę iš dviejų 
gyvulių rūšių, būtų galima palyginti su mišrios bazės drusko- 
mis, kurių kristalizacija buvusi sujaukta. Kai kurių žemės mi- 
neralų putojimas, paveikus juos rūgštimis, jam atrodė artimas 
gleivinių augalų fermentacijai, o ji, kaip jis manė, veikiausiai 
duoda pradžią gyvybei, galinčiai vystytis tik palankiomis są- 
lygomis. 

Ervasas pastebėjo, kad kristalai formuodamiesi susi- 
telkia labiausiai apšviestose indo dalyse ir sunkiai susidaro 
tamsoje; o kadangi šviesa taip pat palankiai veikia ir augalus, 
jis laikė šviesos fluidą vienu iš elementų, iš kurių susideda 
visuotinė rūgštis, teikianti gyvybę gamtai; be to, jis pastebėjo, 
kad mėlynai dažyti popieriai ilgainiui nuo šviesos paraudo- 

nuoja, ir tai buvo jam dar vienas argumentas vertinant šviesą 
kaip rūgštį'. 

Aukštose geografinėse platumose, žinojo Ervasas, netoli 
ašigalių, kraujas, stokodamas pakankamai šilumos, tampa šar- 
mingesnis, o tam sutrukdyti galima panaudojant į vidų rūgštis. 
Iš to jis padarė išvadą, kad šiluma, kai kuriais atvejais galinti 
būti pakeista, pati yra savos rūšies rūgštis arba bent vienas iš 
visuotinės rūgšties elementų. 

Taip pat Ervasas žinojo, kad stebėta, kaip griaustinis pa- 
rūgština vynus ir sukelia jų fermentaciją. Buvo skaitęs pas San- 
chuniatoną“, kad pasaulio pradžioje galingi griaustiniai neva 
pažadino būtybes, kurioms buvo lemta gyventi, ir mūsų vargšas 
mokslininkas nepabijojo pasiremti šia pagoniška kosmogonija, 
tvirtindamas, jog žaibo materija galėjo padėti pirmiausia at- 
sirasti generatyvinei rūgščiai, be galo įvairiai, tačiau nuolatos 
atgaminančiai vis tas pačias formas. 

Stengdamasis įsiskverbti į kūrinijos paslaptis, Ervasas vi- 
sus nuopelnus būtų turėjęs priskirti Kūrėjui — duok Dieve, kad 
jis taip būtų pasielgęs! Bet gerasis angelas sargas jį apleido, ir 
protas, suklaidintas puikybės kuo daugiau žinoti, paliko varg- 
šą, nebesaugų, įtakai išdidžių dvasių, kurių nuopuolis patraukė 
paskui save ir pasaulį. Deja! Kol Ervasas kėlė savo mintis aukš- 
čiau žmogiškojo supratimo ribų, jo mirtingam apvalkalui grėsė 
greitas išnykimas. Prie visų lėtinių ligų dar prisidėjo keletas 


1. Ervasas pasimirė apie 1660 metus; jo fizikos žinios galėjo būti tik labai 
ribotos; čia galima atpažinti pagrindinę Paracelso rūgštų. (Pastaba 1813 m. leidime). 
Teksto rengėjo komentaras. 

* Senovės finikiečių autorius, kuris trijose knygose išdėstė pagrindinius jų 
religijos principus. Gyveno, pasak Eusebijaus, „tais laikais, kai Asiriją valdė Semira- 
midė“ (t. y. apie 1200-2000 m. pr. Kr.). 

ūmių negalavimų. Įsiskaudėjęs išijas nebeleido jam valdyti 
dešinės kojos; smėlis inkstuose, tapęs akmenimis, plėšte plėšė 
šlapimo pūslę; polinkis į artritą išklaipė kairės rankos pirštus 
ir grėsė dešiniosios sąnariams; galiausiai pati juodžiausia hi- 
pochondrija sekino jo sielos ir tuo pat metu kūno jėgas. Bai- 
mindamasis savo silpimo liudininkų, jis galop atstūmė mano 
rūpesčius ir atsisakė mane matyti. Vienintelis tarnas, kažkoks 
senas invalidas, eikvojo jo globai paskutinius savo jėgų liku- 
čius. Bet ir šisai susirgo, ir tuomet tėvui teko kentėti šalia savęs 
mane. Mano senolį Maranjoną netrukus ištiko žaibinė karštli- 
gė. Jisai sirgo vos penkias dienas. Jausdamas besiartinantį galą 
pasikvietė mane ir pasakė: 

— Blasai, brangusis Blasai, išklausyk paskutinį mano pa- 
laiminimą. Tu gimei iš mokyto tėvo, bet verčiau dangus būtų 
jam suteikęs mažiau žinių! Laimė, tavo senelis — žmogus pa- 
prastas savo tikėjimu bei darbais, ir jis tave augino taip pat 
paprastai. Nepasiduok tėvo įtakai. Jau keleri metai jis mažai 
skiria dėmesio religijai, o jo pažiūros tokios, kad jų gėdytųsi 
ir eretikai. Blasai, nepasitikėk žmogiškąja išmintimi. Po kelių 
akimirkų aš daugiau žinosiu už visus filosofus. Blasai, Blasai, 
laiminu tave, aš mirštu. 

Ir iš tikrųjų jis pasimirė. Atlikau jam paskutines prie- 
dermes ir grįžau pas tėvą, kur nebuvau jau keturias dienas. 
Per tą laiką senasis invalidas irgi numirė, ir mielaširdingieji 
broliai apsiėmė jį palaidoti. Žinojau, kad tėvas liko vienas, ir 
norėjau aukotis jam tarnaudamas, bet įėjęs į namą apstulbau 
nuo nepaprasto vaizdo ir likau prieškambaryje priblokštas 
siaubo. 


Tėvas, nusivilkęs visus drabužius ir apsisiautęs lovos pa- 

klode lyg drobule, sėdėjo prie lango ir žvelgė į besileidžiančią 
saulę. Ilgai taip žiūrėjo ir tylėjo, paskui prašneko: 

— Žvaigžde, kurios gęstantys spinduliai paskutinį kartą 
palietė mano akis, kodėl apšvietei tą dieną, kai aš gimiau? Argi 
aš prašiau, kad ateičiau į šį pasaulį? Ir kodėl jame pasirodžiau? 
Žmonės man pasakė, kad turiu sielą, ir užsiėmiau ja netgi savo 
kūno sąskaita. Lavinau protą, bet žiurkės jį surijo, knyginin- 
kai paniekino. Nieko neliks iš manęs; mirštu visas, toks pat 
nežinomas, lyg ir nebūčiau gimęs. Tad, nebūtie, pasiimk savo 
grobį. 

Kažkiek sekundžių Ervasas liko nugrimzdėęs į niūrius ap- 
mąstymus; paskui pasiėmė taurelę, kaip man pasirodė, kupiną 
seno vyno, pakėlė akis į dangų ir tarė: 

— O Dieve mano, jeigu toks esi, pasigailėk mano sielos, 
jeigu tokią turiu. 

Išlenkė taurelę ir pastatė ant stalo; paskui prisidėjo ran- 
ką prie širdies, lyg ją gniaužtų kažkoks nerimas. Ervasas buvo 
parengęs kitą stalą ir padėjęs ant jo pagalvėlių: dabar atsi- 
gulė ten, sukryžiavo virš krūtinės rankas ir nebepratarė nė 
žodžio. 

Jūs nustebsite, kad matydamas visus šiuos pasirengimus 
savižudybei aš nepuoliau atimti taurelės ar nepašaukiau ko 
nors į pagalbą; pats tuo stebiuosi arba veikiau esu kone tikras, 
kad kažkokia antgamtinė jėga mane suturėjo neleisdama paju- 
dėti iš vietos; iš siaubo plaukai man pasišiaušė ant galvos. 

Tokį mane aptiko mielaširdingieji broliai, užsukę pas 
mus po to, kai palaidojo invalidą; pamatę mano tėvą gulintį 
ant stalo ir uždengtą drobule, paklausė, ar jis miręs. Atsakiau, 
kad nežinau. Tuomet jie paklausė, kas jį užklojo šia drobule. 

Paaiškinau, kad tai padarė jis pats. Jie apžiūrėjo kūną ir rado 
šį be gyvybės ženklų. Pamatė stikliuką su skysčio likučiu ir 
pasiėmė jį ištirti. Paskui išėjo neslėpdami savo nepasitenkini- 
mo ir paliko mane be galo prislėgtą. Vėliau pasirodė žmonės 
iš parapijos ir uždavė man tuos pačius klausimus. Pasišalino 
tardami: 

— Jis numirė kaip ir gyveno; ne mums jį laidoti. 

Likau vienas su mirusiuoju. Buvau toks nusiminęs, kad 
nebepajėgiau nieko veikti nei mąstyti. Kritau į fotelį, kuriame 
matydavau tėvą, ir vėl sustingau. 

Stojo naktis; dangų užtraukė debesys; staigus vėjo sūku- 
rys atplėšė langą, melsvas žaibas tartum perbėgo kambarį ir 
tapo dar tamsiau nei pirma. Vidur tos tamsos man pasirodė, 
lyg matau kažkokius fantastinius siluetus; paskui tartum išgir- 
dau ilgą tėvo atodūsį, kurio tolimas aidas atsikartojo nakties 
erdvėje. Norėjau atsistoti, bet nepajėgiau pajudėti iš vietos, lyg 
būčiau prirakintas. Ledinis šaltis perbėgo mano kūnu, suvir- 
pėjau lyg nuo karštinės; regėjimai tapo sapnais, mane apėmė 
miegas, ir nieko nebesuvokiau. 

Staiga pabudau: prie tėvo kūno degė šešios aukštos gel- 
tonos žvakės, o priešais mane sėdėjo kažkoks žmogus, tartum 
laukiantis, kada aš atsibusiu. Atrodė iškilniai ir įspūdingai: 
aukšto stoto, krintančiais ant kaktos kiek garbanotais plaukais, 
gyvo ir skvarbaus, bet kartu švelnaus ir gundančio žvilgsnio; 
be to, buvo su rauktine apykakle ir vilkėjo pilku apsiaustu — 
maždaug taip rengiasi kaimo didikai. 

Nepažįstamasis, pamatęs, kad atsibudau, maloniai nusi- 
šypsojo ir prašneko: 


— Sūnau mano (taip jus vadinu, nes laikau lyg jau pri- 

klausytumėte man), esate apleistas Dievo ir žmonių, ir žemė 
nenori priimti pas save palaikų šio išminčiaus, kurio dėka išvy- 
dote pasaulį. Bet mes, mes jūsų neapleisime. 

— Senjore, — atsakiau jam, — regis, kalbate, kad mane 
apleido Dievas ir žmonės. Dėl žmonių tai tiesa, bet nemanau, 
kad Dievas kada nors galėtų apleisti vieną iš savo kūrinių. 

— Jūsų pastebėjimas kai kuriais atžvilgiais teisingas, — 
sutiko nepažįstamasis. — Kada nors kitą kartą jums paaiš- 
kinsiu tai smulkiau. O kol kas, idant įsitikintumėte, kaip mus 
dominate, siūlau šį kapšą; jame rasite tūkstantį pistolių. Jau- 
nas žmogus, be abejo, turi pomėgių, todėl jam dera turėti ir 
lėšų juos tenkinti, netaupykite šio aukso ir visada kliaukitės 
mumis. 

Ir nepažįstamasis suplojo delnais. Pasirodė šešetas kaukė- 
tų vyrų ir pakėlė Ervaso kūną; žvakės užgeso ir kambarys nu- 
grimzdo visiškoje tamsoje. Aš ilgai jame nepasilikau: apgraibo- 
mis nusigavau iki durų, patekau į gatvę ir pamatęs žvaigždėtą 
dangų tartum laisviau atsidusau. Tūkstantis pistolių, kuriuos 
jutau kišenėje, irgi sutvirtino man drąsą. Perėjau visą Madridą 
ir atsidūriau tame Prado gale, kur vėliau buvo pastatyta di- 
džiulė Kibelės* statula; čia aš atsiguliau ant suolo ir netrukus 
užmigau. 

Kai atsibudau, saulė jau švietė gana aukštai; o pažadino 
mane, regis, pojūtis, lyg veidą man švelniai paliestų skepetaitė; 
ir iš tikrųjų, prabusdamas pamačiau merginą, kuri savo skepe- 
taite vaikė nuo manęs muses, kad šios netrukdytų miegoti. Bet 


* Frigų kilmės deivė, surengusi kraupią šventę savo neištikimam, mirtingąja 
moterimi susižavėjusiam mylimajam Ačiui. Buvo garbinama ir kaip Magna Mater 


(Didžioji Motina) arba kaip Dievų Motina (gr. mit.). 

keisčiausia man pasirodė tai, jog mano galva labai minkštai 
ilsėjosi ant kelių kitos merginos, kurios švelnų alsavimą jutau 
savo plaukais. Pabudęs nė nekrustelėjau ir apsimečiau tebe- 
miegančiu, kad galėčiau toliau pratęsti tokią padėtį. Taigi vėl 
užsimerkiau ir kiek vėliau išgirdau šiek tiek priekaištingą, bet 
anaiptol ne piktą balsą, skirtą mano auklytėms: 

— Selija, Sorilja, ką čia veikiate? Maniau, jūs bažnyčioje, 
o pasirodo, štai kaip meldžiatės. 

— Betgi, mama, — atsakė ta, kuri atstojo man pagalvę, — 
ar nesakėte, kad geri darbai — ne mažiau pagirtini kaip ir mal- 
da? Ir ar ne mielaširdingas darbas pratęsti miegą šio vargšo 
jaunikaičio, kuris, matyt, turėjo labai blogą naktį? 

— Žinoma, — replikavo balsas, veikiau linksmas nei 
priekaištingas, — žinoma, tai irgi labai pagirtina; bet toks po- 
žiūris įrodo veikiau jūsų naivumą, o ne pamaldumą. O dabar, 
mielaširdingoji Sorilja, padėk šio jaunikaičio galvą ant suolo ir 
grįžtame namo. 

— Ak, mamyte, — atrėmė mergina, — juk matote, kaip 
saldžiai jis miega; užuot jį žadinusi, verčiau palaisvintumėte tą 
apykaklę, nuo kurios jis dūsta. 

— Na taip! — atšovė jų mama. — Gražų darbelį man 
užduodate. Bet tik pažiūrėkite: iš tiesų jis nieko sau! 

Tuo pat metu mamos ranka kilstelėjo man smakrą ir pa- 
laisvino apykaklę. 

— Šitaip daug geriau, — prabilo iki šiol tylėjusi Sesili- 
ja, — ir jis laisviau alsuoja. Matau, kaip malonu daryti gerus 
darbus. 

— Tokia mintis rodo daug sveikos nuovokos, — sutiko 
motina, — bet su mielaširdyste nedera nueiti per toli. Nagi, 

Sorilja, atsargiai perkelkite šio jaunikaičio galvą ant suolo, ir 
pasišaliname. 

Sorilja atsargiai pakišo abu savo delnus man po galva ir 
patraukė savo kelius. Tuomet nusprendžiau, kad bergždžia 
ilgiau dėtis miegančiu: pramerkiau akis ir atsisėdau. Motina 
šūktelėjo, jos dukterys buvo bepabėgančios, bet aš jas sustab- 
džiau. 

— Selija! Sorilja! — tariau. — Esate tokios pat gražios 
kaip ir nekaltos. O senjora atrodote jų motina tik todėl, kad 
jūsų žavesys labiau subrendęs. Leiskite, iki jus paliksiu, kelias 
sekundes pasigrožėti visomis trimis, nes taip mane sužavė- 
jote. 

Viskas, ką pasakiau, nė kiek neprasilenkė su tiesa: Selija 
ir Sorilja, kad ir labai jaunos, būtų tikros gražuolės, jeigu lem- 
tis būtų suteikusi laiko išryškėti jų Žavesiams; o jų motina, ne 
vyresnė nei trisdešimties metų, atrodė neturinti nė dvidešimt 
penkerių. 

— Senjore kabaljere, — tarė man pastaroji, — jeigu jūs 
tik apsimetėte miegas, turėjote įsitikinti mano dukterų naivu- 
mu ir susidaryti gerą nuomonę apie jų motiną. Taigi nesibijau 
nieko prarasti jūsų akyse, jeigu paprašysiu, kad palydėtumėte 
mus į namus. Šitaip keistai užmegzta pažintis galėtų tapti dar 
artimesnė. 

Aš nusekiau paskui jas. Atėjome į jų namą, langais žvel- 
giantį į Prado aikštę. Dukros nuėjo sutaisyti šokolado. Jų mo- 
tina, pasisodinusi mane šalia savęs, tarė: 

— Matote namą, galbūt šiek tiek pernelyg prabangų da- 
bartinei mūsų padėčiai. Apsigyvenau jame geresniais laikais. 
O šiandien labai norėčiau kam nors išnuomoti beletažą, bet 

nedrįstu to padaryti; dėl susiklosčiusių aplinkybių privalau gy- 
venti griežtai atsiskyrusi. 

— Senjora, — atsakiau jai, — aš irgi turiu priežasčių gy- 
venti labai nuošaly, ir jeigu jums tiktų, mane visai tenkintų gu- 
arto principal (arba butas antrame aukšte). 

Sulig šiais žodžiais išsitraukiau kapšą, ir pamačius auksą 
damai dingo bet kokie galėję kilti prieštaravimai. Sumokėjau 
nuompinigius už tris mėnesius į priekį ir tiek pat už maitini- 
mą, kuris bus man teikiamas. Sutarta, kad pietus atneš man į 
kambarį, o patarnaus ištikimas tarnas, už kurį turėsiu mokėti 
papildomai. Vėl pasirodžiusioms su šokoladu Soriljai ir Seli- 
jai pranešta apie susitarimo sąlygas, ir jos žvilgsniais tartum 
paėmė mane savo nuosavybėn; bet iš motinos akių atrodė, lyg 
ketintų užginčyti joms šią teisę. Ta mažutė koketiškumo kova 
neliko mano nepastebėta, ir nusprendžiau šį klausimą atiduoti 
spręsti likimui, o kol kas man rūpėjo įsikurti naujame būs- 
te. Netrukus jame atsirado viskas, ko reikėjo, kad gyvenčiau 
maloniai ir patogiai. Tai įlenda pas mane į kambarį Sorilja, 
atnešdama rašymo reikmenis, tai Selija — padėdama ant stalo 
lempą ar kelias knygas. Nieko nepamiršta! Dvi gražuolės atei- 
davo kiekviena atskirai, o kai abi pas mane susitikdavo, juokui 
nebūdavo galo. Motina irgi žinojo čionai kelią: ypač rūpinosi 
mano lova, liepė ją pakloti olandiškos drobės paklodėmis, gra- 
žiu šilkiniu apklotu ir krūva pagalvių. Šie patvarkymai užėmė 
visą rytą. Atėjo vidudienis: stalą valgiui padengė mano kam- 
baryje; likau sužavėtas, dar niekada nemačiau, kad trys žavin- 
gos būtybės stengtųsi man taip įtikti ir džiaugtųsi bent kokiu 
mano dėkingumu. Bet viskam yra laikas; nekvaršindamas sau 
galvos ir nesiblaškydamas, su malonumu įnikau malšinti alkį. 

Taigi aš pietavau. O paskui užsimečiau apsiaustą, pasiė- 
miau špagą ir išėjau pasivaikščioti po miestą. Niekada dar ne- 
sijaučiau taip maloniai: nepriklausomas, kišenės pilnos aukso, 
aš pats kupinas sveikatos bei jėgų ir kuo puikiausios nuomo- 
nės apie save, glostomas trijų damų dėmesio — mat jauniems 
žmonėms būdinga jaustis tuo vertesniam, kuo daugiau susilau- 
kia palankumo iš dailiosios lyties. 

Užsukau pas juvelyrą ir nupirkau keletą papuošalų, paskui 
nuėjau į teatrą. Galiausiai vakare grįžau namo. Aptikau tris 
damas sėdinčias lauke prie durų. Sorilja dainavo pritardama 
sau gitara, o dvi kitos nėrė tinklelius plaukams. 

— Senjore kabaljere, — tarė man motina, — apsigyvenęs 
šiame name, dargi nežinodamas, kas tokios esame, jūs rodo- 
te didelį pasitikėjimą mumis. Tačiau dera suteikti jums žinių 
apie mus. Taigi, senjore kabaljere, aš — Inesa Santares, don 
Chuano Santareso, Havanos korechidoro, našlė. Jis mane vedė 
beturtę ir tokią pat paliko su dviem dukromis, kurias štai ma- 
tote. Našlystė ir skurdas netgi labai sunkino man gyvenimą, 
nežinojau ko griebtis, kai visai netikėtai gavau laišką iš savo 
tėvo. Leiskite nutylėti jo pavardę. Deja, jis irgi visą gyvenimą 
grūmėsi su nedalia, bet galiausiai, kaip man rašė tame laiške, 
buvo paskirtas į puikų postą, tapo karo ministerijos iždininku. 
Kartu su laišku atsiuntė perlaidą dviem tūkstančiams pistolių, 
nurodydamas atvykti į Madridą. Taigi aš atvykau, bet tik tam, 
kad sužinočiau, jog tėvas apkaltintas valstybės pinigų pasisavi- 
nimu, net didele išdavyste, ir įkalintas Segovijos tvirtovėje. O 
tuo tarpu šis namas buvo išnuomotas dėl mūsų. Taigi įsikūriau 
jame ir gyvenu visiškoje vienatvėje, nieko pas save nepriiminė- 
ju, išskyrus vieną jaunikaitį iš karo ministerijos: jis ateina man 

pranešti, ką pavyko sužinoti apie mano tėvo bylą. Išskyrus jį, 
niekas nežino, kad mes kaip nors susijusios su nelaiminguoju 
kaliniu. 

Šiais žodžiais baigdama senjora Santares praliejo kelias 
ašaras. 

— Neverkite, mamyte, — ramino Selija, — viskam yra 
pabaiga, be abejo, ji ateis ir mūsų vargams. Štai mes jau suti- 
kome šį jauną kabaljerą, kurio veidas toks laimingas, ir manau, 
kad tai pranašauja mums sėkmę. 

— Iš tiesų, — pridūrė Sorilja, — nuo tada, kai jis čia, 
mūsų vienatvė man atrodo nebe tokia liūdna. 

Senjora Santares metė į mane žvilgsnį, kuriame pama- 
čiau liūdesį ir švelnumą. Dukterys irgi pažvelgė į mane, paskui 
nuleido akis, užraudo, sutriko ir tapo svajingos. Taigi neliko 
nė kiek abejonių: mane įsimylėjo trys žavingos būtybės. Tatai 
man atrodė nuostabu. 

Šiuo metu prie mūsų prisiartino aukštas ir dailiai sudėtas 
jaunikaitis. Paėmęs senjorą Santares už rankos, jis pasivedėjo 
ją kelis žingsnius į šalį, ir juodu ilgai tyliai kalbėjosi; paskui ji 
atsivedė jį prie manęs. 

— Senjore kabaljere, — pasakė, — štai don Kristofas Spa- 
radosas, apie kurį jums minėjau ir kuris yra vienintelis žmogus, 
lankantis mus Madride. Norėčiau ir jam suteikti malonumą 
jus pažinoti; bet nors mes gyvename tame pačiame name, dar 
nežinau, su kuo turiu garbės kalbėtis. 

— Senjora, — atsakiau jai, — aš — bajoras iš Astūrijos, 
vadinuosi Leganesas. 

Pamaniau, kad verčiau nutylėti Ervaso pavardę, kuri ga- 
lėtų būti žinoma. 

Jaunasis Sparadosas įžūliai nužvelgė mane ir, regis, dargi 
nepanoro nusilenkti. Mes įėjome vidun į namą, ir senjora San- 
tares liepė patiekti lengvą vakarienę iš vaisių ir pyragaičių. Aš 
dar tebebuvau pagrindinis visų trijų gražuolių dėmesio cen- 
tras, bet pastebėjau, kad taip pat ir naujam svečiui nešykštima 
žvilgsnių bei malonių šypsenų. Dėl to šiek tiek įsižeidžiau ir 
norėdamas, kad viskas atitektų man, iš visų jėgų stengiausi būti 
kuo meilesnis ir šmaikštesnis. 

Kai jau aiškiai buvau bepasiekiąs pergalę, don Kristofas 
užsikėlė dešinę koją ant kairiosios kelio ir žvelgdamas į savo 
bato padą tarė: 

— Iš tiesų nuo tada, kai pasimirė batsiuvys Maranjonas, 
niekas Madride gerai nebepasiuva batų. — Ir metė į mane pa- 
šaipų bei kupiną paniekos žvilgsnį. 

Batsiuvys Maranjonas buvo kaip tik mano senolis iš mo- 
tinos pusės. Nors mane užaugino ir jaučiau jam didelį dėkin- 
gumą, tačiau jis labai gadino mūsų giminės genealoginį medį 
— bent man taip atrodė. Tariausi daug prarasiąs trijų damų 
akyse, jeigu jos sužinos, kad mano senolis — batsiuvys. Visas 
linksmumas man išgaravo — svaidžiau į don Kristofą tai piktus, 
tai išdidžius ir niekinamus žvilgsnius. Nusprendžiau uždrausti 
jam kelti koją į šiuos namus. Kai svečias išėjo, nusekiau iš pa- 
skos, ketindamas jam apie tai pareikšti. Pasivijau jį gatvės gale 
ir nemandagiai išvadinau visokiais žodžiais, kuriuos buvau iš 
anksto parengęs. Maniau, jis įsižeis. Tačiau anaiptol — nutai- 
sė malonų veidą, paėmė mane už smakro, tartum ketindamas 
paglostyti, bet paskui staiga kilstelėjo aukštyn taip, kad padais 
nebesiekiau žemės, ir vėl nuleido, tuo pat metu pakišdamas 


koją. Aš nosimi parpuoliau į nutekamąjį gatvės lataką. Ap- 

svaigęs nuo susidūrimo su grindiniu atsistojau visas purvinas 
ir pritvinkęs įtūžio grįžau namo. Damos jau buvo nuėjusios 
miegoti. Aš irgi atsiguliau į lovą, bet miegas neėmė: bluosto 
neleido sudėti dvi aistros, meilė ir neapykanta; pastaroji visa 
buvo sutelkta į don Kristofą. Visai kas kita dėl meilės, mano 
širdis buvo kupina jos, bet nenukreiptos į konkretų objektą. 
Selija, Sorilja ir jų motina paeiliui man nėjo iš galvos; mieli jų 
paveikslai, susiliejantys mano svajose, persekiojo visą naktį. 

Pabudau labai vėlai. Atsimerkęs pamačiau senjorą Santa- 
res sėdinčią mano lovos kojūgalyje: atrodė, lyg būtų verkusi. 

— Jaunasis kabaljere, — tarė man, — atėjau pas jus pa- 
sislėpti. Viršuje Žmonės, kurie reikalauja iš manęs pinigų, o aš 
jų neturiu. Deja, esu įsiskolinusi, bet argi nereikėjo rengti ir 
maitinti tų vargšių mažyčių? Jau ir taip joms tenka daug ko 
atsisakyti. 

Čia senjora Santares pratrūko kūkčioti, ir jos akys, pri- 
tvinkusios ašarų, nejučia nukrypo į mano kapšą, gulėjusi šalia 
ant naktinio stalelio prie lovos. Supratau šią nebylią kalbą. 
Išverčiau auksą ant stalelio, iš akies padalijau į dvi lygias dalis 
ir vieną pasiūliau senjorai Santares, kuri visai nesitikėjo tokio 
dosnumo. Iš pradžių atrodė tartum netekusi žado iš nuos- 
tabos, paskui paėmė mano rankas, be galo susijaudinusi jas 
pabučiavo, prispaudė sau prie širdies, paskui pasiėmė auksą 
tardama: 

— O, mano mergytės, mano brangiosios mergytės! 

Paskui atbėgo dukterys, jos irgi bučiavo man rankas. Vi- 
sos šios dėkingumo apraiškos galutinai įkaitino mano kraują, 
jau ir šiaip įaudrintą nakties sapnų. 


Paskubom apsirengiau ir panorau namo terasoje kvėpte- 

lėti gryno oro; praeidamas pro merginų kambarį išgirdau jas 
kūkčiojant ir pro verksmus guodžiant viena kitą. Sekundėlę 
pasiklausiau už durų, paskui įėjau vidun. Selija man tarė: 

— Paklausykite, be galo brangus ir mielas mūsų svety: 
matote, kokios mes susijaudinusios; nuo pat gimimo joks de- 
besėlis neužtemdė mūsų jausmų viena kitai; labiau nei kraujas 
mudvi siejo meilė; dabar, kai jūs čia, viskas tapo kitaip: į mūsų 
sielas įsismelkė pavydas, ir galbūt ilgainiui būtume pradėjusios 
viena kitos nekęsti, jeigu geras Soriljos būdas nebūtų užbėgęs 
už akių tokiai baisiai nelaimei. Ji puolė man į glėbį, mudviejų 
ašaros susimaišė ir širdys suartėjo. O dabar, brangusis svety, tai 
jūs privalote visiškai mudvi sutaikyti; pažadėkite, kad vienos 
nemylėsite labiau už kitą; ir jeigu norėsite mums skirti bent 
kiek glamonių, dalykite jas po lygiai. 

Ką galėjau atsakyti į tokį karštą ir atkaklų kvietimą? Su- 
spaudžiau abi vieną po kitos savo glėbyje, nušluosčiau jų ašaras, 
ir merginų liūdesys užleido vietą švelniam kvailiojimui. 

Visi drauge išėjome į terasą, ir netrukus mus ten susi- 
rado senjora Santares, nesitverianti džiaugsmu, kad galėjo 
susimokėti skolas. Pakvietė mane papietauti ir paprašė skirti 
jai visą šią dieną. Valgant viešpatavo pasitikėjimas ir artumas. 
Tarnams liepta pasišalinti; prie stalo patarnavo abi merginos 
pakaitomis. Senjora Santares, išsekinta patirtų sukrėtimų, iš- 
gėrė du stiklus puikaus Rotos vyno, po kurio apsiblaususios jos 
akys suspindo. Ji taip pagyvėjo, kad nedaug trūko, jog dukros 
vėl būtų ėmusios pavyduliauti; bet jos pernelyg gerbė savo mo- 
tiną, kad tokia mintis būtų galėjusi ateiti joms į galvą. Tačiau 
senjora, nors vynas ir įkaitino jai kraują, anaiptol neleido sau 
bet kokio laisvumo. 

O aš savo ruožtu anaiptol neketinau bent kiek ką nors 
gundyti. Amžius ir lytis buvo mūsų gundytojai. Saldžios gam- 
tos paskatos teikė mūsų bendravimui nepaprastą žavumą, tad 
visiems buvo sunku išsiskirstyti. Besileidžianti saulė būtų turė- 
jusi priversti mus pasitraukti kas sau, bet aš užsakiau iš kaimy- 
nystės kavinukės gaivinamųjų gėrimų; tiems pasirodžius visi 
apsidžiaugėme, nes tai suteikė dingstį toliau likti kartu: iki šiol 
viskas ėjosi kuo puikiausiai. Bet nespėjome vėl susėsti prie sta- 
lo, kai išvydome atsidarant duris ir į valgomąjį žengiant Kris- 
tofą Sparadosą. Jį pamačius mane pagavo apmaudas; širdyje 
jau jaučiausi lyg koks šių damų savininkas, ir man iš tiesų tapo 
skaudu dėl savo šitaip pažeistų teisių. 

Don Kristofui mano jausmai buvo nė motais, juolab ir 
aš pats. Jis nusilenkė damoms, pasivedėjo senjorą Santares į 
terasos galą ir užvedė su ja ilgą pokalbį, o paskui grįžo ir nie- 
kieno nekviečiamas atsisėdo prie stalo. Valgė ir gėrė tylėdamas, 
bet kalbai pakrypus į bulių kovas nustūmė savo lėkštę, trenkė 
kumščiu į stalą ir pareiškė: 

— Ak, šventasis Kristofai, mano globėjau, kodėl man 
lemta plušėti ministerijoje? Veikiau sutikčiau būti paskutinis 
Madrido toreadoras nei visų Kastilijos kortesų pirmininkas! 

Ir bedė į priekį ranka tartum nusmeigdamas bulių, ir visi 
gavome progą pasigrožėti išsipūtusiais jo Žasto raumenimis. 
Paskui, idant pademonstruotų savo jėgą, pasodino visas tris 
damas į fotelį, pakišo po šiuo ranką ir leidosi nešioti po kam- 
barį. Don Kristofui šie žaidimai teikė tokį malonumą, kad pra- 
tęsė juos kaip įmanydamas ilgiau. Paskui pasiėmė apsiaustą ir 
špagą rengdamasis išeiti. Iki šiol jis visai nekreipė dėmesio į 
mane, bet dabar teikėsi skirti kelis žodžius ir man: 

— Sakykite, mielasis bajore, kai mirė batsiuvys Maranjo- 
nas, kas dabar geriausiai siuva batus? 

Ši kalba pasirodė damoms tik dar vienas juokelis, kokių 
iš don Kristofo lūpų nuskambėdavo gana dažnai. O aš labai 
susinervinau: nuėjęs susiradau špagą ir išbėgau įkandin don 
Kristofo. Pasivijau jį skersgatvio gale, pastojau kelią ir išsitrau- 
kęs špagą sušukau: 

— Akiplėša, tu man sumokėsi už visas savo žemas už- 
gaules! 

Don Kristofas buvo besigriebiąs savo špagos rankenos, 
bet pastebėjęs ant žemės pagal; pakėlė šį ir staigiu smūgiu per 
geležtę ištrenkė man iš rankos špagą; paskui prisiartinęs pa- 
ėmė mane už pakarpos ir nunešęs įmetė į gatvės nutekamąjį 
lataką, kaip tatai buvo padaręs vakar, tik kur kas šiurkščiau, kad 
aš dar ilgiau ten gulėjau apsvaigęs. 

Kažkas padavė man ranką padėdamas atsistoti; atpažinau 
tą patį didiką, kuris liepė išnešti mano tėvo kūną ir davė man 
tūkstantį pistolių. Puoliau jam į kojas. Jis švelniai mane pakėlė 
ir liepė sekti iš paskos. Mudu žingsniavome tylėdami, iki pri- 
ėjome Mansanareso tiltą, kur radome du juodus ristūnus; ant 
jų pusvalandį šuoliavome palei upę. Atvykome prie nuošalaus 
namo, kurio durys atsidarė pačios savaime; kambarys, į kurį 
įžengėme, buvo apmuštas rudu seržu ir papuoštas sidabrinė- 
mis žvakidėmis bei tokio pat metalo gore. Kai mudu atsisėdo- 
me į du fotelius prie jos, nepažįstamasis man tarė: 

— Senjore Ervasai, štai kaip sukasi pasaulis, kurio taip di- 
džiai vertinama tvarka neblizga teisingu paskirstymu; vieniems 
gamta davė aštuonis šimtus svarų jėgos, kitiems — šešiasde- 


šimt. Tiesa, sugalvota gudrybių, kurios šiek tiek padeda išly- 

ginti pusiausvyrą. — Šitaip pakalbėjęs nepažįstamasis atidarė 
vieną stalčių ir išėmė durklą. — Matote šį įnagį: jo galas, švel- 
niai siaurėjantis, baigiasi smaigaliu, plonesniu už plauką; užsi- 
kiškite jį už juostos. Sudie, kabaljere, visada prisiminkite gerą 
savo draugą don Belialą de Gehena*. Kai jums manęs prireiks, 
ateikite vidurnaktį ant Mansanareso tilto, suplokite tris kartus 
delnais ir pamatysite atbėgant juodus žirgus. Beje, užmiršau 
svarbiausia: štai antras kapšas; nesivaržykite juo naudotis. 

Padėkojau dosniajam don Belialui ir vėl užsėdau ant juo- 
dojo ristūno; kažkoks negras užšoko ant kito, ir mes atjojome 
prie tilto, kur man teko nulipti ant Žemės ir grįžti namo. 

Atsidūręs savo kambaryje atsiguliau į lovą ir užmigau; bet 
mane kamavo nemalonūs sapnai. Prieš guldamasis buvau pasi- 
dėjęs durklą po pagalve; man vaidenosi, kad šis iš ten išlenda ir 
persmeigia man širdį. Taip pat sapnavau don Kristofą, pagro- 
biantį nuo manęs tris namų šeimininkes. 

Rytą atsikėliau rūškanos nuotaikos; pasirodžiusios mergi- 
nos manęs nė kiek nenuramino. Jų pastangos mane pralinks- 
minti paveikė visai kitaip, ir mano glamonės nebebuvo tokios 
nekaltos. O likęs vienas pasiėmiau durklą ir grasinau juo don 
Kristofui, kurį įsivaizdavau stovintį prieš mane. 

Šis nemalonus tipas vakare vėl pasirodė ir nekreipė į mane 
nė menkiausio dėmesio, užtat itin rėžė sparną apie moteris. 
Koketavo su visomis iš eilės, jas supykdydavo, paskui prajuo- 
kindavo. Jo storžieviškumas susilaukė daugiau pasisekimo nei 
mano švelnumas. 


* Biblijoje — Belialas — Šėtono vardas, Gehena (Ben Hinomas) — pragaras 
arba skaistykla (5ebr.). 

Užsakiau atnešti vakarienę ne tiek gausią, kiek elegantiš- 
ką. Don Kristofas sukirto ją bemaž pats vienas, paskui pasiėmė 
apsiaustą ir špagą rengdamasis išeiti. Prie durų staigiai pasisu- 
ko į mane ir tarė: 

— Mielasis bajore, kam tas durklas už jūsų juostos? Ver- 
čiau ten užsikištumėte batsiuvio ylą. — Ir garsiai nusikvatojęs 
paliko mus. Nusekiau jį iš paskos, pasivijau prie gatvės kam- 
po, prisigretinau iš kairės ir iš visų jėgų smogiau durklu. Bet 
pasijutau lygiai tokia pat jėga nustumtas į šalį. Don Kristofas 
pasisukęs į mane tarė: 

— Niekše, ar nežinai, kad aš nešioju šarvus? — Ir paėmęs 
už pakarpos įmetė mane į nutekamąjį lataką. Bet šįsyk labai 
apsidžiaugiau ten atsidūręs ir netapęs žmogžudžiu. Atsistojau 
savotiškai patenkintas, ir šis jausmas mane lydėjo iki pat lovos. 
Miegojau gerokai ramiau nei praeitą naktį. 

Rytą damos aptiko mane gerokai linksmesnį nei vakar ir 
pagyrė; bet nesiryžau su jomis vakaroti; baiminaus, kad teks 
pažvelgti į akis žmogui, kurį ketinau nužudyti. Vakare išėjau 
pasivaikštinėti po gatves, iš visos širdies siusdamas ant vilko, 
įsisukusio į mano avidę. 

Vidurnaktį patraukiau ant tilto. Suplojau delnais, ir atlėkė 
ristūnai; užsėdau ant man skirtojo ir nusekiau paskui savo ve- 
dlį iki don Belialo namų. Durys atsidarė pačios; globėjas mane 
pasitiko ant slenksčio ir įsivedė vidun prie gorės, kur mudu 
vakar sėdėjome. 

— Ką gi, — šiek tiek pašaipiu tonu tarė man, — ką gi, 
kabaljere, nužudyti nepasisekė: visvien jums tas ketinimas bus 
įskaitytas; be to, mes pagalvojome, kaip jus išvaduoti nuo tokio 
nemalonaus varžovo. Jis buvo įskųstas, kad nelaikydavo vals- 

tybinių paslapčių, ir šiandien jau sėdi tame pačiame kalėjime 
kaip ir senjoros Santares tėvas. Dabar tik nuo jūsų priklauso, 
ar pasinaudoti savo sėkme — šiek tiek geriau nei tą darėte 
ligi šiol. Priimkite dovanų šią bonbonjerę, joje puikios sudėties 
pastilės; pasiūlykite jų savo damoms ir pats suvalgykite. 

Paėmiau bonbonjerę, iš kurios sklido malonus kvapas, ir 
tariau don Belialui: 

— Nelabai suprantu, ką jūs vadinate pasinaudoti savo sė- 
kme. Būčiau pabaisa, jeigu piktnaudžiaučiau motinos pasitikė- 
jimu ir jos dukterų nekaltumu; nesu toks iškrypėlis, kaip jūs, 
atrodo, manote. 

— Aš nemanau, — atrėmė don Belialas, — kad esate 
daugiau ar mažiau blogesnis nei visi kiti Adomo vaikai. Jie il- 
gai dvejoja prieš ryždamiesi nusikaltimui, o jį padarę jaučia s4- 
žinės priekaištus; šitaip save pamalonina, kad dar turi šiek tiek 
dorybingumo; bet jie galėtų apsieiti be šių nemalonių jausmų, 
jeigu pasivargintų suprasti, kas yra tas dorybingumas, kurį ne- 
susimąstę pripažįsta egzistuojant kaip idealią savybę; o tai kaip 
tik turi jį pastatyti į vieną eilę prietarų, kurie yra išankstinės 
nuomonės, pirma gerai visko neapsvarsčius. 

— Senjore don Belialai, — atsakiau savo globėjui, — tė- 
vas man buvo davęs paskaityti savo šešiasdešimt šeštąjį tomą, 
kuriame kalbama apie moralę. Ten nepasakyta, kad prieta- 
ras — išankstinė nuomonė, pirma gerai visko neapsvarsčius, o 
jau nuspręsta nuomonė prieš mums ateinant į pasaulį ir per- 
duodama lyg paveldas. Vaikystės metų įpročiai įdiegia į mūsų 
sielas šias pirmąsias pažiūrų sėklas, pavyzdys padeda joms 
tarpti, o įstatymų žinojimas — stiprėti; jų laikydamiesi mes 
esame padorūs žmonės; o darydami daugiau negu reikalauja 


įstatymai — dargi dorybingi. 

— Toks apibrėžimas nėra blogas, — pripažino Belia- 
las, — ir daro jūsų tėvui garbę; jis rašė gerai ir mąstė dar geriau, 
galbūt ir jūs paseksite jo pėdomis. Tačiau grįžkime prie jūsų 
apibrėžimo. Sutinku, kad prietarai — išankstinės jau nuspręs- 
tos pažiūros; bet tai ne priežastis, kad jų negalima būtų dar 
kartą apsvarstyti, kai sprendimas jau padarytas. Smalsus, linkęs 
gilintis protas peržiūrės prietarus ir netgi aiškinsis, ar įstatymai 
vienodai privalomi visiems. Iš tikrųjų jūs pastebėsite, kad tei- 
sinė tvarka tartum sugalvota vien pasižymintiems šaltakrauje 
ir tingia prigimtimi žmonėms, kurie laukia malonumų iš san- 
tuokos, o gerovės — iš taupumo ir darbo. O kaip nuostabūs 
genijai, turintys karštą prigimtį, godūs aukso bei visokiausių 
džiaugsmų, ir kurie norėtų nugyventi metus akimirksniu — ką 
dėl jų padarė visuomenės tvarka? Jie leidžia gyvenimą kalėjimų 
vienutėse ir baigia kentėdami. Laimė, žmonių teisės normos 
iš tikrųjų nėra tokios, kaip atrodo. Įstatymai — tai užtvaros, 
kurių tik pakanka, kad einantysis pasuktų į šalį; tačiau tikrai 
norintys jas įveikti peršoka per viršų ar pralenda po apačia. 
Tačiau ši tema nuvestų mane pernelyg toli; jau darosi vėlu. Su- 
die, kabaljere, pasinaudokite mano bonbonjere ir žinokite, kad 
visada jus globosiu. 

Atsisveikinau su senjoru don Belialu ir grįžau namo. Man 
atidarytos durys, nuėjau į lovą ir pamėginau užmigti. Bonbon- 
jerė, padėta ant naktinio staliuko, skleidė nuostabų aromatą. 
Nepajėgiau atsispirti pagundai: nurijau dvi pastiles, užmigau 
ir praleidau labai neramią naktį. 

Rytą, įprastą valandą, atėjo abi mano jaunosios draugužės. 
Jos atkreipė dėmesį į kažkokį keistą mano žvilgsnį: iš tikrųjų 


žvelgiau į jas kitokiomis akimis; visi jųdviejų judesiai man at- 

rodė kažkokie gundantys, kuriais siekė man patikti; tokią pat 
prasmę aš priskyriau ir jų kalboms, net pačioms nekalčiau- 
sioms; viskuo jos traukė mano domesį, versdamos įsivaizduoti 
dalykus, apie kuriuos anksčiau visai negalvojau. 

Sorilja pastebėjo bonbonjerę, suvalgė dvi pastiles ir pasiū- 
lė seseriai. Netrukus tai, ką aš įsivaizdavau matąs, įgijo šiokio 
tokio tikroviškumo: abi seseris užvaldė slaptas juslingumas, ir 
jos nejučia jam pasidavė; pačios to išsigandusios, paliko mane 
skatinamos dar likusio kuklumo, kuriame buvo kažkas tokio 
laukinio. 

Atėjo jų motina: nuo tada, kai išgelbėjau ją nuo kreditorių, 
pradėjo elgtis su manimi nepaprastai švelniai; jos paglostytas 
trumpam nusiraminau, bet netrukus ėmiau ją matyti tokiomis 
pat akimis kaip ir dukras. Pastebėjusi, kas manyje dedasi, ji su- 
triko. Vengdama mano akių nukreipė žvilgsnį į šalį ir pastebėjo 
nelemtąją bonbonjorę; paėmė iš jos kelias pastiles ir pasišali- 
no. Netrukus sugrįžo, dar šiek tiek mane paglostė, pavadino 
savo sūnumi ir apkabino. Paliko mane labai nenoromis, širdyje 
prisiversdama. Jaudrinti mano jausmai visai pašėlo: jutau, lyg 
mano gyslomis srūtų ugnis, vos pajėgiau matyti aplinkinius 
daiktus, migla man temdė akis. 

Nusprendžiau išeiti atsivėsinti į terasą; pakeliui pamačiau 
merginų kambario duris praviras ir nesusiturėjau neužsukęs 
vidun. Jųdviejų jausmai buvo dar labiau įsiaudrinę nei manieji, 
ir aš išsigandau. Mėginau ištrūkti iš jų rankų, bet nepajėgiau. 
Vidun įėjo motina; priekaištas apmirė jai lūpose, bet netrukus 
senjora prarado bet kokią teisę mums priekaištauti'... 


I. Šioje vietoje 1813 m. leidime į pasakojimą įdėtas trumpas intarpas: pasako- 
tojas ir klausytojai susitaria pasimatyti kitą dieną. 

Mano bonbonjerė liko tuščia, visos pastilės jau buvo su- 
valgytos, bet mūsų žvilgsniai ir atodūsiai tartum dar troško 
atgaivinti užgesusias liepsnas. Mintys tebepuoselėjo nusikals- 
tamus prisiminimus, o stojęs geibumas turėjo savyje nuodė- 
mingos saldybės. 

Nusikaltimui būdinga nuslopinti prigimtinius jausmus. 
Senjora Santares, atsidavusi padūkusiems geiduliams, užmiršo 
savo tėvą, besikankinantį kalėjimo vienutėje ir galbūt jau lau- 
kiantį mirties nuosprendžio. Jeigu ji apie jį visai negalvojo, aš 
— dar mažiau. 

Tačiau kartą vakare išvydau pas mane į kambarį įžen- 
giant kažkokį vyriškį, rūpestingai susisupsčiusį apsiaustu. Aš 
šiek tiek išsigandau, juolab kad jo veidą slėpė kaukė. Paslap- 
tingasis svečias pamojo man atsisėsti, taip pat atsisėdo pats ir 
prašneko: 

— Senjore Ervasai, regis, esate artimas senjorai Santares, 
tad noriu atvirai pakalbėti su jumis apie tai, kas ją liečia. Reika- 
las rimtas, todėl man būtų nemalonu aptarinėti jį su moterimi. 
Senjora Santares pasitikėjo tokiu vėjavaikiu, Kristofu Spara- 
dosu. Šiandien jis tame pačiame kalėjime kaip ir senjoras Go- 
ranesas, minėtosios damos tėvas. Tas kvailys įsivaizdavo žinąs 
kai kurių galingųjų paslaptį; bet ta paslaptis žinoma tik man 
ir keliais žodžiais štai kokia ji. Nuo šiandien už savaitės, pus- 
valandį po saulėlydžio, aš ateisiu prie jūsų durų ir tris kartus 
ištarsiu įkalintojo pavardę: Goranesas, Goranesas, Goranesas. Po 
trečio karto jūs man įteiksite kapšą su trim tūkstančiais pisto- 
lių. Senjoro Goraneso jau nėra Segovijoje, jį perkėlė į Madri- 
do kalėjimą. Jo likimas bus nuspręstas prieš tą patį vidurnaktį. 
Štai ką turėjau jums pasakyti, mano misija baigta. 


293 


JEAN POTOCKI *4F7 RANKRAŠTIS, RASTAS SARAGOSOJE 


Sulig šiais žodžiais kaukėtasis vyriškis atsistojo ir išėjo. 

Aš žinojau ar maniau žinąs, kad senjora Santares neturi 
jokių piniginių išteklių. Taigi ketinau kreiptis pagalbos į don 
Belialą. Savo žavingajai šeimininkei pasakiau tik tiek, kad don 
Kristofas nebeateis pas ją, nes tapo įtariamas savo viršininkų, 
kad aš pats turiu pažinčių ministerijoje ir galiu tikėtis, jog vis- 
kas baigsis gerai. Viltis išgelbėti tėvą pripildė senjoros San- 
tares širdį begalinio džiaugsmo. Prie visų jausmų, kuriuos jai 
žadinau, pridūrė dar dėkingumą. Savo atsidavimą man laikė 
jau mažiau nusikalstamu. Mat tokia didelė geradarystė turėtų 
pateisinti jos elgesį. Visas mūsų akimirkas vėl užpildė naujos 
saldybės. Aš ištrūkau vienai nakčiai susitikti su don Belialu. 

— Aš jūsų laukiau, — pasakė jis. — Žinojau, kad jūsų 
dvejonės truks neilgai, o sąžinės priekaištai — dar trumpiau. 
Visi Adomo sūnūs nulipdyti iš tokio pat molio. Bet nesitikė- 
jau, kad jums taip greitai pabos malonumai, kokių niekada ne- 
ragavę net šio pasaulėlio karaliai, neturėję mano bonbonjerės. 

— Deja, senjore Belialai, jūs teisus tik iš dalies, — atsa- 
kiau, — nes toks gyvenimas man anaiptol nepabodo: atvirkš- 
čiai, bijau, kad jeigu tas viskas baigtųsi, toliau jis netektų man 
visų savo Žavumų. 

— Vis dėlto atvykote paprašyti manęs trijų tūkstančių 
pistolių, idant senjoras Goranesas būtų išgelbėtas, bet jeigu 
jis bus išteisintas, pasiims pas save dukrą ir vaikaites, kurių 
rankas yra jau pažadėjęs dviem tarnautojams iš savo kance- 
liarijos. Pamatysite šių dviejų laimingų sutuoktinių glėbyje 
dvi žavingas būtybes, atidavusias jums savo nekaltybę ir kaip 
atlygį už tokią auką tereikalavusias dalies malonumų, kurių 
centras pats buvote. Skatinamos veikiau lenktyniavimo dva- 

sios, o ne pavydo, jos džiaugėsi laime, kurią jums teikė, ir visai 
nepavydėdavo tosios, kuria apdovanodavote kitą. Jų motina, 
labiau prityrusi ir nė kiek ne mažiau aistringa, paragavusi iš 
mano bonbonjerės, galėjo be piktumo matyti savo dukterų 
laimę. Po tokių akimirkų ką veiksite likusį savo gyvenimą? 
Ieškosite teisėtų santuokos malonumų ar dūsausite apie savo 
jausmus šalia kokios nors koketės, kuri neįstengs jums paža- 
dėti nė šešėlio tų smagybių, kokių iki jūsų nepatyrė nė vienas 
mirtingasis? — Čia don Belialas pakeitė toną: — Betgi ne, 
aš klydau. Senjoros Santares tėvas iš tikrųjų yra nekaltas, ir 
jūs galite jį išgelbėti; malonumas padaryti gerą darbą turi nu- 
stelbti visus kitus. 

— Senjore, jūs kalbate gana šaltai apie gerus darbus ir la- 
bai karštai — apie malonumus, kurie vis dėlto yra nuodėmin- 
gi. Būtų galima pasakyti, kad trokštate, jog amžinai kentėčiau 
pragare. Netgi pradedu manyti, kad esate... 

Don Belialas neleido man baigti: 

— Esu vienas iš pagrindinių narių galingos bendrijos, ku- 
rios tikslas — padaryti žmones laimingus išgydant nuo prie- 
tarų, kuriuos įsiurbia kartu su žindyvės pienu ir kurie paskui 
varžo visus jų troškimus. Mes išleidome labai gerų knygų ir 
jose puikiai įrodome, kad meilė pačiam sau — pagrindinis 
visų žmogaus poelgių principas ir kad atjauta artimajam, vaikų 
prieraišumas tėvams, karšta ir švelni meilė, karalių gailestingu- 
mas — taip pat egoizmo apraiškos, tik rafinuotesnės. O jeigu 
meilė pačiam sau — visų mūsų poelgių varomoji jėga, tai savo 
troškimų patenkinimas turi būti savaime suprantamas tikslas. 
Įstatymų leidėjai tai gerai suprato ir parašė juos taip, kad gali- 
ma būtų apeiti, ir kas nori, netrunka tuo pasinaudoti. 

— Kaipgi, senjore Belialai, — nusistebėjau, — ar nežiūri- 
te į teisingumą ir neteisingumą kaip į realias savybes? 

— Jos reliatyvios. Padėsiu jums tai suprasti pasitelkdamas 
pasakėčią: Aukštos žolės stiebeliais ropinėjo vabalėliai. Vienas 
iš jų pasakė kitiems: „Matote tą miegantį šalia mūsų tigrą? 
Jis — mieliausias iš gyvūnų, niekada nedaro mums nieko blo- 
ga. O štai avinas, priešingai — laukinis žvėris; jeigu čia ateitų 
toks vienas, mus suėstų kartu su žole, kurioje glaudžiamės. Bet 
tigras teisingas, jis už mus atkeršytų.“ Taigi galite padaryti iš- 
vadą, senjore Ervasai, kad visos teisingumo ir neteisingumo, 
gėrio ir blogio sampratos yra reliatyvios, o ne absoliučios ar 
visuotinės. Sutinku su jumis, kad egzistuoja savotiškas kvailas 
pasitenkinimas, kurį teikia vadinamieji geri darbai. Veikiausiai 
tokį patirsite išgelbėdamas mieląjį senjorą Goranesą, kuris ap- 
kaltintas neteisingai. Turėtume be dvejonių taip pasielgti, jeigu 
jums jau pabodo gyventi su jo šeimos nariais. Gerai pagalvoki- 
te, dar turite laiko. Pinigus reikia įteikti šeštadienį, pusvalandį 
po saulėlydžio. Atvykite čia naktį iš penktadienio į šeštadienį, 
trys tūkstančiai pistolių lauks jūsų lygiai vidurnaktį. O dabar 
sudie, štai jums dar viena bonbonjerė. 

Grįžau namo ir pakeliui suvalgiau kelias pastiles. Senjora 
Santares ir jos dukros dar nebuvo atsigulusios, laukė manęs. 
Norėjau pasikalbėti apie kalinį, jos man nedavė laiko... Bet- 
gi kodėl turėčiau pasakoti apie visas tas gėdingas nedorybes? 
Jums pakaks žinoti, kad atsidavę nežabotiems geiduliams mes 
nebepajėgėme suvokti laiko ir skaičiuoti dienų; kalinys buvo 
visai pamirštas. 

Šeštadienis buvo besibaigiąs; saulė, leisdamasi į debesis, 
siuntė į dangų, kaip man atrodė, kraujo raudonio atšvaitus. 

Staiga blykstelėję žaibai privertė mane krūptelėti. Stengiausi 
prisiminti paskutinį savo pokalbį su don Belialu. Staiga išgir- 
dau duslų, lyg iš kapo sklindantį balsą tris sykius pakartojant: 
Goranesas, Goranesas, Goranesas. 

— Dangau šventas! — sušuko senjora Santares. — Kas 
tai — aukštybių ar pragaro dvasia pranešė, kad mano tėvo ne- 
bėra? 

Aš praradau sąmonę. O atsipeikėjęs pasinešiau Mansana- 
reso link — paskutinį sykį paprašyti don Belialą malonės. Al- 
gvasilai* mane sulaikė ir nusivedė į visai nepažįstamą kvartalą 
ir namą, kurio iš pradžių neatpažinau, bet netrukus sumojau, 
kad tai kalėjimas. Surakinę grandinėmis mane įstūmė į tamsų 
rūsį. 

Greta manęs sužvangėjo grandinės. 

— Ar tu — jaunasis Ervasas? — paklausė mano nelaimės 
draugas. 

— Taip, — patvirtinau, — aš esu Ervasas, o iš balso pa- 
žįstu, kad tu — Kristofas Sparadosas. Ar ką nors žinai apie 
Goranesą? Jis buvo nekaltas? 

— Taip, visiškai nekaltas, — atsakė don Kristofas. — Bet 
kaltintojas surezgė prieš jį tokį gudrų tinklą, į kurį sugavęs ga- 
lėjo pagal savo norą jį pražudyti arba išgelbėti. Pareikalavo iš jo 
trijų tūkstančių pistolių, Goranesas negalėjo iš niekur jų gauti 
ir ką tik pasismaugė kalėjime. Man irgi suteikė galimybę pasi- 
smaugti arba iki gyvos galvos kalėti Larašo pilyje, ant Afrikos 
kranto. Pasirinkau pastarąjį likimą, vildamasis iš ten pabėgti, 
kai tik pasitaikys proga, ir tapti mahometonu. O tau, drauge 


* Miesto sargybiniai (isp.) 

mano, tau surengs ypatingąją kvotą, kad prisipažintum daly- 
kus, apie kuriuos nė nenutuoki; tačiau tavo ryšys su senjora 
Santares leidžia jiems manyti, kad esi susimokęs su jos tėvu ir 
esi jo bendrininkas. 

Įsivaizduokite žmogų, kurio kūnas bei siela vienodai nu- 
silpninti gašlumo ir kuriam gresia žiauriai ištęstų kankynių 
baisybės. Man jau dingojosi, kad juntu skausmą, plaukai šiau- 
šiasi ant galvos; iš siaubo visos galūnės ėmė drebėti, nebeklausė 
mano valios, o tik pasidavė staigiems, trūkčiojamiems trauku- 
liams. 

Į kamerą atėjo kalėjimo prižiūrėtojas išsivesti Sparadoso. 
Šis išeidamas numetė man durklą. Neturėjau jėgų jį pakelti, 
dar mažiau jų būčiau turėjęs nusižudyti. Mano neviltis buvo 
tokia, kad net nuo galimybės numirti neįstengiau nusiraminti. 

— O Belialai! — sušukau. — Gerai žinau, kas esi, bet vis 
tiek tavęs šaukiuosi! 

— Aš čia! — sušuko nelaboji dvasia. — Pakelk šį durklą, 
išleisk sau kraujo ir pasirašyk popierių, kurį tau duodu. 

— Ak, gerasis angele sarge, — tuomet sušukau, — nejau 
visai mane apleidai? 

— Tu jo šaukiesi per vėlai, — riktelėjo Šėtonas, sugriež- 
damas dantimis ir išspjaudamas ugnį. 

Ir suleido nagus man į kaktą. Nuo veriamo skausmo apal- 
pau ar veikiau įpuoliau į transą. Staigi šviesa nutvieskė kamerą: 
spindinčių sparnų kerubinas padavė man veidrodį tardamas: 

— Matai sau ant kaktos apverstą Zhau — pasmerkimo 
ženklą; tu jį matysi ir pas kitus nusidėjėlius, dvylika jų atvesi 
Į išganymo kelią ir pats į jį grįši. Imk šį piligrimo abitą ir sek 
paskui mane. 

Aš atsibudau ar pamaniau atsibudęs: ir iš tikrųjų aš jau 
buvau ne kalėjime, bet vieškelyje, vedančiame į Galisiją. Ant 
savęs turėjau piligrimo drabužį. 

Netrukus mane pralenkė būrys piligrimų, traukiančių į 
Santjago de Kompastelą*; prisidėjau prie jų ir aplankiau visas 
šventąsias Ispanijos vietas. Norėjau patekti į Italiją ir aplankyti 
Loretą“. Buvau Astūrijoje, tad pasirinkau kelią per Madridą. 
Atėjęs į šį miestą, patraukiau į Pradą ir paieškojau ponios San- 
tares namo. Nepavyko jo surasti, nors visus kitus kaimynystėje 
atpažinau. Šie kerai man įrodė, jog tebesu Šėtono valdžioje. 
Nedrįsau toliau tęsti savo paieškų. 

Aplankiau kelias bažnyčias, paskui nuėjau į Bon Retirą. 
Parkas buvo visiškai tuščias. Pamačiau tik vieną žmogų, sėdintį 
ant suoliuko. Iš didžiulio apsiauste išsiuvinėto Maltos kryžiaus 
supratau, kad nepažįstamasis — vienas iš svarbiausių to ordi- 
no narių. Atrodė užsisvajojęs ir netgi tartum sustingęs — tiek 
buvo nugrimzdęs į savo mintis. 

Kai priėjau artėliau, man pasirodė, kad prie vyriškio kojų 
žioji pragarmė, kurioje jo figūra atsispindi atvirkščiai, lyg van- 
denyje; bet ši pragarmė tartum buvo pilna ugnies. 

Dar labiau man prisiartinus ši iliuzija išnyko; bet stebėda- 
mas tą žmogų ilgiau pamačiau jam ant kaktos apverstą Zžau, 
tą pasmerkimo ženklą, kurį cherubinas man parodė veidrodyje 
ant mano paties kaktos. 

Nesunkiai supratau, kad matau vieną iš dvylikos nusidėjė- 


* Ispanijos miestas Galisijos srityje, kuriame, pasak legendos, ilsisi Jokūbo 
Didžiojo, Ispanijos apaštalo, palaikai, lankomi piligrimų. 

“Italijos miestukas šalia Ankonos. Jame yra Santa Casa (Švenčiausiosios 
Mergelės namai), piligrimystės vieta. 

lių, kuriuos turėjau atvesti į išganymo kelią. Pamėginau įgyti to 
žmogaus pasitikėjimą, ir man pavyko, kai jis įsitikino, jog va- 
dovaujuosi ne tuščiu smalsumu. Reikėjo, kad jis man papasa- 
kotų savo istoriją. Aš paprašiau, ir jis pradėjo tokiais žodžiais: 

II 


KOMTURO DE TORALVOS ISTORIJA 


— AŠ ĮSTOJAU Į MALTOS ORDINĄ dar nesibaigus vaikystei; 
buvau priimtas, kaip sakoma, „į pažus“. Globėjai, kuriuos tu- 
rėjau dvare, pasirūpino, kad dvidešimt penkerių būčiau paskir- 
tas vadovauti galerai; o po metų didysis magistras, „nusiteikęs 
dovanojimams“, man patikėjo geriausią Aragono komtūriją. 
Taigi aš galėjau ir dabar tebegaliu pretenduoti į aukščiausias 
ordino pareigybes. Bet kadangi į jas iškilti galima tik pasie- 
kus vyresnį amžių, o to belaukdamas kol kas visiškai neturėjau 
ką veikti, pasekiau pavyzdžiu mūsų aukščiausiųjų bajų“, kurie 
gal būtų turėję rodyti man ir geresnį pavyzdį. Žodžiu, įnikau į 
meilės nuotykėlius, kuriuos tuomet laikiau visai lengva nuodė- 
me — duok Dieve, kad nebūčiau jų padaręs sunkesnių! Ta, už 
kurią dabar turiu sau prikaišioti, buvo pasekmė nedovanotino 
nesusivaldymo, pastūmėjusio mane sutrempti tai, kas mūsų re- 
ligijoje švenčiausia; šis prisiminimas man tiesiog kelia siaubą, 
tačiau neužbėkime įvykiams už akių. 

Taigi Žinokite, jog Maltos saloje mes turime keletą kil- 
mingų šeimų, kurios nejeina į ordiną ir niekaip nesusijusios su 
riteriais, kad ir kokio rango šie būtų, o pripažįsta tik didįjį ma- 
gistrą, kuris yra jų suverenas, ir kapitulą, sudarančią jo tarybą. 


* Bajis (pranc. bai//i) — nuo XII a. karalių ar senjorų skiriamas pareigūnas 
vykdyti administracines ir teisines funkcijas. 

Po šios klasės seka vidurinioji; jai priklausantieji atlieka 
įvairias pareigas ir siekia riterių globos. Šios klasės moterys 
bendrauja tik tarp savęs ir tituluojamos kaip „honoratos“, o tai 
itališkai reiškia „gerbiamosios“. Ir tikrai jos to nusipelno pa- 
doriu elgesiu ir — jeigu jau viską jums sakyti — sugebėjimu 
slėpti savo meilės intrigėles. 

Ilga patirtis šioms „honoratoms“ įrodė, kad slaptumas ne- 
suderinamas su prancūzų riterių charakteriu ar kad bent nepa- 
prastai reta matyti juos sujungiant gebėjimą saugoti paslaptį su 
visomis kitomis gražiomis savybėmis, kuriomis pasižymi. Taigi 
taip atsitiko, kad šios tautybės jauniems vyrams, kitose šalyse 
pratusiems prie puikių pergalių tarp priešingos lyties atstovių, 
Maltoje belieka tenkintis prostitutėmis. 

Vokiečių riteriai, — o jų, beje, nedaug, — yra iš tų, kurie 
labiausiai patinka „honoratoms“ — matyt, dėl baltarausvės 
odos. Po jų seka ispanai, ir, manau, už tai mes turime būti 
dėkingi savo charakteriui, kuris visai pagrįstai laikomas gar- 
bingu ir patikimu. 

Prancūzų riteriai, o ypač „karavanininkai““, keršijo „hono- 
ratoms“ visaip iš jų šaipydamiesi ir atskleisdami slaptas meilės 
intrigas. Bet jie sudaro atskirą grupę ir nesistengia mokytis ita- 
lų kalbos, vyraujančios šioje šalyje, todėl viskas, ką sako, lieka 
neišgirsta. 

Taigi mes, taip pat ir mūsiškės „honoratos“ gyvenome 
ramiai, kol sykį vienas laivas iš Prancūzijos mums atplukdė 


* Šitaip vadinti pirmieji jauni Maltos riteriai, karavelėmis puldinėję turkų 
laivų karavanus, plaukiančius iš Aleksandrijos į Konstantinopolį, o vėliau — ir pa- 
laido, nuotykingo gyvenimo žmonės. 


302 


JEAN POTOCKI “47 RANKRAŠTIS, RASTAS SARAGOSOJE 


komtūrą Fulkerą, kilusį iš senos Puatu senešalų giminės, An- 
gulemo grafų palikuonį. Komtūras anksčiau jau kelis kartus 
lankėsi Maltoje ir visada įsiveldavo į garbės dvikovas. Šįsyk jis 
atvyko siekti vyriausiojo galerų laivyno vado posto. Iš jo, jau 
trisdešimt penkerių metų, tikėtasi, kad bus labiau susitupėjęs. 
Ir tikrai, komtūras nebebuvo toks vaidininkas ir peštukas kaip 
anksčiau; tačiau tebeliko išdidus, valdingas ir netgi juokingas 
reikalaudamas sau pagarbos daugiau už patį didįjį magistrą. 

Komtūras atidarė savo namus: prancūzų riteriai ten plūdo 
miniomis. Iš pradžių ir mes kartais apsilankydavome, bet ga- 
liausiai suvis liovėmės, nes pokalbiai mums buvo nemalonūs, 
tarp kitų ir apie „honoratas“, kurias mylėjome ir gerbėme. 

Iš namų komtūras išeidavo visada supamas jaunų „karava- 
nininkų “. Dažnai vesdavosi juos į Siaurąjį skersgatvį, rodydavo 
savo dvikovų vietas ir pasakodavo apie jas su visomis smul- 
kmenomis. Pravartu jums pasakyti, kad pagal mūsų papročius 
Maltoje dvikovos draudžiamos, išskyrus tik Siaurajame skers- 
gatvyje, siaurutėje gatvelėje, į kurią neišeina nė vienas langas; 
jos plotis tik toks, kad du žmonės galėtų stoti į kovos padėtį ir 
sukryžiuoti špagas. Trauktis jiems nevalia. Priešininkai užima 
visą gatvelės plotį, o sekundantai stabdo praeivius, kad jiems 
netrukdytų. Šis paprotys kažkada buvo įvestas siekiant užbėgti 
už akių nužudymams iš pasalų; mat žmogus, manantis, kad turi 
priešų, neis Siauruoju skersgatviu; o jeigu bus nužudytas kur 
nors kitur, tatai negalės būti palaikyta dvikovos išdava. Be to, 
tam, kuris eitų skersgatviu turėdamas prie savęs durklą, gresia 
mirties bausmė. Taigi dvikovos Maltoje ne tik toleruojamos, 
bet net ir leidžiamos. Vis dėlto šis leidimas yra, taip sakant, ty- 


lus, ir nors juo anaiptol nepiktnaudžiaujama, kalbama apie tai 

kažkaip gėdijantis, kaip apie pasikėsinimą į gyvybę, prieštarau- 
jantį krikščioniškajam gailestingumui ir nederamą vienuoliško 
ordino buveinėje. 

Taigi komtūro pasivaikščiojimai po Siaurąjį skersgatvį 
buvo visiškai netinkami ir blogai veikė „karavanininkus“, pa- 
darydami šiuos labai vaidingus, jau ir taip ganėtinai tam lin- 
kusius. 

Toks netikęs elgesys diena iš dienos vis smarkėjo. Savo 
ruožtu ispanų riteriai stengėsi laikytis kuo santūriau; galiausiai 
jie susirinko pas mane paklausti, ko būtų galima imtis sustab- 
dyti šiam siautėjimui, jau kone visai nepakenčiamam. Padė- 
kojau savo tėvynainiams už man suteiktą tokiu pasitikėjimu 
garbę; pažadėjau jiems pasikalbėti su komtūru, apibūdindamas 
jaunųjų prancūzų elgesį kaip savotišką piktnaudžiavimą, kurį 
tik jis vienas gali nutraukti, nes yra savo tautiečių, kalbančių 
trimis tarmėmis, labai įsiklausomas ir gerbiamas. Ketinau tai 
jam paaiškinti kaip ir dera, kuo mandagiau, bet nesitikėjau, 
kad reikalas galėtų baigtis be dvikovos; vis dėlto ši išskirtinė 
kova suteiktų man garbę, todėl neturėjau nieko prieš, kad ji 
įvyktų. Galiausiai maniau, jog šitaip galėsiu išlieti savos rūšies 
antipatiją, kurią jaučiau komtūrui. 

Tuomet jau ėjo Didžioji savaitė, ir mes sutarėme, kad pa- 
simatysiu su komtūru po keturiolikos dienų. Regis, jisai su- 
žinojo, kas dėjosi pas mane, tad panoro užbėgti man už akių 
pirmas siekdamas kivirčo. 

Stojo Didysis penktadienis; kaip žinote, pagal ispanų pa- 
pročius, jeigu kas nors siekia moters palankumo, tą dieną se- 
kioja ją iš bažnyčios į bažnyčią, kad galėtų paduoti švęsto van- 
dens. Šitaip daroma šiek tiek iš pavydo, baiminantis, kad kuris 

nors kitas jo nepaduotų ir nepasinaudotų proga užmegzti su 
ja pažintį. Šis ispanų paprotys buvo įdiegtas ir Maltoje. Taigi 
aš sekiojau paskui vieną jauną „honoratą“, kurią keleri metai 
buvau įsimylėjęs; bet jau pačioje pirmoje bažnyčioje, į kurią ji 
įėjo, komtūras aplenkė mane, įsiterpė tarp mudviejų atsukda- 
mas man nugarą ir kelis kartus pasitraukė atgal, idant užmintų 
man ant pėdų. Toks jo elgesys buvo aplinkinių pastebėtas. 

Kai išėjome iš bažnyčios, aš abejingai prisigretinau prie 
šito Žmogaus, tartum turėčiau pranešti naujienų, o paskui pa- 
klausiau, į kurią bažnyčią dabar ketinąs traukti. Jis man pasa- 
kė. Pasisiūliau parodyti jam trumpiausią kelią ir nepastebimai 
atsivedžiau į Siaurąjį skersgatvį. Ten išsitraukiau špagą, būda- 
mas tikras, kad tokią dieną, kai visi susibūrę bažnyčiose, niekas 
mums nesutrukdys. 

Komtūras irgi išsitraukė špagą, bet tuoj pat nuleido že- 
myn jos smaigalį. 

— Kaip, — tarė, — Didįjį penktadienį? 

Aš nenorėjau nieko girdėti. 

— Paklausykite, — nesiliovė jis, — jau šešeri metai, kai 
neatlikau religinių priedermių: baiminuosi dėl savo sąžinės. Po 
trijų dienų... 

Esu taikios prigimties, o jūs žinote, kad tokio būdo žmo- 
nės, kartą suerzinti, nebesiklauso proto balso. Priverčiau kom- 
tūrą užimti gynybos poziciją, bet jo veide atsispindėjo kažko- 
kia baimė. Jis pasitraukė prie sienos, lyg nujausdamas, kad bus 
partiestas ant žemės ir ieškodamas atramos. Ir tikrai, pirmu 
išpuoliu kiaurai pervėriau jį špaga. Žmogus nuleido savąją, nu- 
gara atsirėmė į sieną ir mirštančiojo balsu ištarė: 

— Aš jums atleidžiu; teatleis jums Dievas! Nuneškite 

mano špagą į Tet Fulką ir pilies koplyčioje užpirkite už mane 
šimtą Mišių. 

Ir išleido paskutinį kvapą. Tuo metu nelabai atkreipiau 
dėmesį į tuos jo žodžius ir jeigu juos prisimenu, tai tik todėl, 
kad girdėjau kartojamus vėliau. Apie tai, kas įvyko, pagal vi- 
sus formalumus pranešiau kam reikia. Galiu tik pasakyti, kad 
prieš žmones dvikova man nė kiek nepakenkė: Fulkeras buvo 
nekenčiamas ir laikyta, kad jis to ir nusipelnė; bet aš jaučiau, 
kad prieš Dievą toks mano poelgis labai nusikalstamas, ypač 
kad nebuvo suteikti paskutinieji sakramentai, todėl mane labai 
graužė sąžinė. Taip tęsėsi savaitę. 

Naktį iš penktadienio į šeštadienį staiga atsibudau ir apsi- 
dairęs aplinkui pamačiau esąs ne savo kambaryje, bet gulįs ant 
grindinio Siaurajame skersgatvyje. Dar labiau nustebau aiškiai 
išvydęs komtūrą, besiremiantį į sieną. Šmėkla, tartum sutelkusi 
visas pastangas, prašneko man: 

— Nugabenkite mano špagą į Tet Fulką ir pilies koply- 
čioje užpirkite už mane šimtą mišių. 

Vos tik išgirdęs tuos žodžius nugrimzdau į letargo miegą. 
Rytą atsibudau savo kambaryje ir lovoje, bet puikiai prisimi- 
niau, ką regėjau. 

Kitą naktį liepiau tarnui miegoti mano kambaryje ir nie- 
ko nemačiau, taip pat ir paskesnes naktis. Bet naktį iš penk- 
tadienio į šeštadienį vėl mane aplankė tokia pati vizija, tik su 
tuo skirtumu, kad pamačiau už kelių žingsnių nuo savęs ant 
grindinio gulintį savo tarną. Pasirodžiusi komtūro šmėkla vėl 
man pasakė tuos pačius žodžius. Paskui ši vizija kartojosi visus 
penktadienius. Mano tarnas tuo metu sapnuodavo gulįs Siau- 
rajame skersgatvyje, bet šiaip komtūro nei matė, nei girdėjo. 

Iš pradžių aš nežinojau, kas tas Tet Fulkas, kur komtūras 
norėjo kad nugabenčiau jo špagą. Riteriai iš Puatu man paaiš- 
kino, kad tai pilis trys mylios nuo Puatjė, stovinti vidur girios; 
kad šiame krašte pasakojama apie ją daug nepaprastų dalykų ir 
ten galima pamatyti nemažai įdomybių, tokių kaip Fulk Taife- 
rio šarvus ir jo nukaltus riterių ginklus; galiausiai kad Fulkerų 
giminėje netgi būta papročio ten saugoti ginklus, kuriais jie 
naudojosi arba kare, arba dvikovose. Visa tai mane sudomino, 
bet pirmiausia reikėjo pagalvoti apie savo sąžinę. 

Nuvykau į Romą ir atlikau išpažintį didžiajam nuodėm- 
klausiui, nenuslėpdamas ir to, kad nuolatos man vaidenasi 
nukautojo Žmogaus šmėkla, neduodanti ramiai gyventi. Jis 
neatsisakė suteikti man nuodėmių išrišimą, bet su sąlyga, kad 
padarysiu atgailą. Į ją įėjo ir šimtas mišių Tet Fulko pilies ko- 
plyčioje; vis dėlto dangus priėmė auką, ir po išpažinties kom- 
tūro šmėkla daugiau manęs nepersekiojo. Turėjau pasiėmęs iš 
Maltos jo špagą ir, kai tik galėjau, leidausi kelionėn į Prancū- 
Ziją. 

Atvykęs į Puatjė pamačiau, kad čia jau pranešta apie 
komtūro mirtį ir kad jo gailimasi ne daugiau kaip Maltoje. 
Palikau savo ekipažą mieste, apsirengiau piligrimo drabužiu ir 
nusisamdžiau vedlį; man atrodė labiau tinkama patraukti į Tet 
Fulką pėsčiomis, be to, ir kelias tenai buvo nepravažiuojamas. 

Donžono vartus radome užrakintus; ilgai skambinome 
prie jų varpu; galiausiai pasirodė kaštelionas. Jis buvo vienin- 
telis Tet Fulko gyventojas, neskaitant prižiūrinčio koplyčią 
atsiskyrėlio, kurį aptikome joje besimeldžiantų. Kai jis baigė, 
pasakiau, kad atvykau užpirkti šimtą mišių, ir padėjau ant al- 
toriaus savo auką. Norėjau ten palikti ir komtūro špagą, bet 

kaštelionas man paaiškino, kad jai vieta „ginklinėje“, kur aš iš 
tikrųjų pamačiau visokiausio ilgio špagų, taip pat ir portre- 
tų, pradedant Fulk Taiferio, Angulemo grafo, pastatydinusio 
Tet Fulką savo nesantuokiniam sūnui (tai yra bastardui), kuris 
buvo Puatu senešalas ir Tet Fulko namų Fulkerų giminės pra- 
dininkas. 

Senešalo ir jo žmonos portretai kabėjo ant sienos abipus 
židinio „ginklinės“ kampe. Atrodė labai tikroviški. Kiti por- 
tretai irgi buvo atlikti puikiai, nors kiekvienas savo epochos 
maniera. Bet nė vienas kitas nekėlė tokio įspūdžio kaip tas, 
kuriame buvo pavaizduotas Fulk Taiferis. Senešalas vilkėjo lie- 
mene iš jaučio odos, vienoje rankoje laikė špagą, o kitą tiesė 
paimti apvalų skydą, paduodamą jo arklininko. Daug špagų 
buvo pritvirtinta po portretu, jos sudarė lyg vėduoklę. 

Paprašiau kaštelioną, kad užkurtų ugnį šioje menėje ir at- 
neštų man vakarienę. 

— Dėl vakarienės, — atsakė jis, — tai mielai, bet perna- 
kvoti jums, brangusis piligrime, siūlau ateiti į mano kambarį. 

Pasiteiravau, kodėl toks atsargumas. 

— Verčiau neklausinėkite, — numojo jis. — Vis dėlto pa- 
klosiu jums lovą šalia savosios. 

Priėmiau jo pasiūlymą juolab su didesniu malonumu, 
nes buvo penktadienis ir baiminaus, kad nesugrįžtų manoji 
šmėkla. 

Kaštelionas išėjo pasirūpinti mano vakariene, o aš ėmiau 
apžiūrinėti ginklus ir portretus. Pastarieji, kaip sakiau, buvo 
labai tikroviški. Diena slinko į pabaigą, ir paveiksluose perso- 
nažų drabužiai, nutapyti tamsiomis spalvomis, prieblandoje vis 


labiau liejosi išvien su niūriu paveikslų fonu; židinio metamo- 

je šviesoje buvo galima įžiūrėti tik veidus. Tame buvo kažkas 
bauginama, o galbūt tik man šitaip atrodė, nes dėl neramios 
sąžinės manęs niekada neapleisdavo baimė. 

Kaštelionas atnešė vakarienę — lėkštę upėtakių, pagautų 
netolimame upelyje, taip pat ir butelį neblogo vyno. Norėjau, 
kad prie stalo kartu su manimi sėstų ir atsiskyrėlis, bet jis mai- 
tinosi tik žolelėmis, išvirtomis vandenyje. 

Aš niekada nepamiršdavau vakare prieš gulantis į lovą pa- 
skaityti iš brevijoriaus, nes tokia yra įžadus davusių riterių prie- 
dermė, bent Ispanijoje. Taigi išsitraukiau jį iš kišenės, taip pat 
ir rožinį. Pasakiau kaštelionui, kad manęs dar neima miegas, 
todėl pasiliksiu „ginklinėje“ melstis iki nakties vėlumos. Tik 
paprašiau parodyti man kambarį, kuriame turėsiu miegoti. 

— Labai gerai, — sutiko jis. — Vidurnaktį atsiskyrėlis 
ateis pasimelsti į koplyčią šalimais; tuomet jūs nusileisite šiais 
mažais laiptais ir tikrai nepraeisite nepastebėjęs mano kam- 
bario, kurio duris paliksiu praviras. Neužtrukite čia po vidur- 
nakčio. 

Kaštelionas pasišalino. Aš pradėjau melstis, kartkartėmis 
vis įmesdamas į židinį vieną kitą pliauską. Bet nedrįsau per 
daug dairytis po menę, nes man atrodė tartum portretai atgy- 
ja. Jeigu kelias sekundes ilgiau žiūrėdavau į juos, vaidendavosi, 
kad mirksi akimis ir krutina lūpas, ypač senešalas ir jo žmona 
abipus židinio. Man dingojosi, kad jie svaido į mane rūsčius 
žvilgsnius, o paskui susižvalgo vienas su kitu. Vėjo gūsiai dar 
labiau didino mano baimes, nes ne tik brazdino langus, bet ir 
judino puokštę ginklų, kuriems žvangtelint aš vis krūpčioda- 
vau. Tačiau nesilioviau ir toliau karštai meldęsis. 


Galiausiai išgirdau giedantį psalmes atsiskyrėlį ir, kai jis 

nutilo, pradėjau lipti žemyn laiptais ketindamas pasiekti kaš- 
teliono kambarį. Nešiausi rankoje žvakę, bet vėjas ją užpūtė ir 
aš užlipau atgal į menę. Kokia buvo mano nuostaba, kai pa- 
mačiau senešalą ir jo žmoną, išžengusius iš rėmų ir sėdinčius 
kampe prie ugnies. Juodu draugiškai šnekučiavosi, ir buvo ga- 
lima girdėti, ką kalba. 

— Mieloji, — sakė senešalas, — ką manote apie tą kastilą, 
nudobus;į komtūrą ir nesuteikusį jam galimybės atlikti išpažintį? 

— Manau, — atsakė moters šmėkla, — manau, meile 
mano, kad tai baisi klasta ir piktadarystė. Todėl, tikiuosi, me- 
siras Taiferis neleis kastilui išvykti iš pilies nemetęs jam pirš- 
tinės. 

Aš labai išsigandau ir puoliau į laiptinę. Apgraibomis ieš- 
kojau kašteliono kambario durų, bet niekaip nesisekė jų rasti. 
Tebelaikiau rankoje užgesusią žvakę. Pagalvojau, kad reikia ją 
vėl uždegti, ir šiek tiek nusiraminau; pamėginau save įtikin- 
ti, jog dvi figūros, kurias mačiau prie židinio, sukurtos mano 
įsiaudrinusios vaizduotės. Vėl užlipau į „ginklinę“ ir iš tikrų- 
jų pamačiau, kad dviejų figūrų nėra prie ugnies, kur tikėjausi 
jas išvysti. Tad narsiai įžengiau vidun, bet vos tik paėjęs kelis 
žingsnius pamačiau menės viduryje mesirą Taiferį, karinga 
poza atstačius; į mane špagos smaigalį. Apsisukau ir pamėgi- 
nau sprukti vėl į laiptinę, bet duris buvo užstojusi arklininko 
figūra ir metė man po kojomis pirštinę. Nebežinodamas ką 
daryti, sugriebiau iš ginklų puokštės špagą ir puoliau neįtiki- 
mąjį priešininką. Man pasirodė, kad perkirtau jį į dvi dalis, 
bet tuojau pat pajutau aukščiau širdies dūrį, kuris nutvilkė it 
įkaitusi geležis. Kraujas iš manęs pliūptelėjo ant menės grindų, 
ir aš nualpau. 

Rytą atsibudau kašteliono kambaryje. Nesulaukęs manęs, 
jis pasiėmė švęsto vandens ir nuėjo ieškoti. Rado tysantį ant 
grindų be sąmonės, bet visai nesužeistą. Tas dūris buvo pervė- 
ręs mane tik vaizduotėje. Kaštelionas nieko manęs neklausinė- 
jo, tik patarė palikti pilį. 

Aš išvykau ir pasukau į Ispaniją. Per aštuonias dienas pa- 
siekiau Bajoną. Ten atvykau penktadienį ir apsistojau užeigoje. 
Vidur nakties staiga pabudau ir pamačiau priešais savo lovą 
mesirą Taiferį, grasinantį man špaga. Persižegnojau, ir šmėkla 
tartum išnyko dūmuose. Bet aš pajutau tokį pat špagos dūrį, 
kuris tuomet man pasivaideno Tet Fulko pilyje. Pajutau lyg 
visas skęsčiau savo kraujyje. Pamėginau ką nors prisišaukti ir 
iššokti iš lovos. Nei viena, nei kita neįstengiau. Ši neapsakoma 
kankynė tęsėsi iki pirmųjų gaidžių. Tuomet aš vėl užmigau, 
tačiau kitą dieną jaučiausi ligonis ir apgailėtinos būklės. Toks 
pat vaizdinys mane aplankydavo kiekvieną penktadienį. Jo- 
kie pamaldūs poelgiai nepadėjo nuo jo išsivaduoti. Sielvartas 
nuvarys mane į kapą, ir aš ten atgulsiu nepajėgęs atsikratyti 
Šėtono valdžios. Dar likusi viltis ir dieviškasis gailestingumas 
palaiko mane ir padeda ištverti kančias. 


Komtūras de Toralva buvo žmogus religingas. Kad ir kaip 
nusižengė tikėjimui kaudamasis ir nesuteikdamas priešininkui 
galimybės suvesti sąskaitas su savo sąžine, aš jam nesunkiai 
padėjau suprasti, kad jeigu tikrai norėtų išsivaduoti nuo įkyrių 
Šėtono persekiojimų, turėtų lankyti šventąsias vietas, kur nusi- 
dėjusieji ieško ir visada randa Dievo malonės paguodą. 

Toralva leidosi lengvai įtikinamas. Mes kartu aplankėme 
šventąsias Ispanijos vietas. Paskui patraukėme į Italiją: aplan- 

kėme Loretą ir Romą. Didysis nuodėmklausys jam suteikė ne 
tik sąlyginį nuodėmių atleidimą, bet ir visišką — papildytą 
popiežiaus indulgencija. Toralva, visai atsikratęs savo bėdos, 
išvyko į Maltą, o aš atkeliavau į Salamanką. 

III 


LEONOROS IR 
AVILOS KUNIGAIKŠTYTĖS ISTORIJA 


RITERIS DE TOLEDAS, tapęs didžiuoju Kastilijos baju bei 
prioru ir tokiu būdu gaubiamas naujų pagarbos apraiškų, pa- 
kvietė mane lydėti jį į kelionę po Italiją, aš mielai sutikau. 
Mudu sėdome į laivą ir be nuotykių atplaukėme į Neapolį. 
Nebūtume taip greitai palikę miesto, jeigu išvaizdųjį Toledą 
puikiosios damos būtų gebėjusios taip pat lengvai išlaikyti 
savo tinkluose, kaip jis duodavosi į juos pagaunamas; bet mano 
bičiulis buvo tobulai įvaldęs meną palikti gražuolėles, joms nė 
nedrįstant supykti. Taigi jis paliko savo meilės nuotykėlius 
Neapolyje, idant galėtų pabandyti užmegzti naujus romaniu- 
kus iš pradžių Florencijoje, paskui paeiliui Milane, Venecijoje 
ir Genujoje. Tad tik kitais metais mudu atkakome į Madridą. 

Vos tik ten atvažiavęs Toledas nuėjo pareikšti pagarbos 
karaliui, o paskui pasiėmė iš Lermos kunigaikščio, savo bro- 
lio, arklidžių gražiausią žirgą ir įsakė man pabalnoti kitą, nė 
kiek ne prastesnį, ir mudu išjojome į Pradą, kur įsimaišėme į 
būrį kitų raitelių, risnojančių šalia damų karietų durelių. Mūsų 
žvilgsnius patraukė puikus ekipažas: atvira karieta, kurioje sė- 
dėjo dvi damos pusiau gedulo apranga. Toledas atpažino iš- 
didžiąją Avilos kunigaikštytę ir nuskubėjo su ja pasisveikinti. 
Kita dama irgi atsisuko; jis nepažinojo jos, bet, regis, liko pri- 


blokštas kunigaikštytės bendrakeleivės grožio. 

Ta nepažįstamoji buvo ne kas kita, kaip tik gražioji Sido- 
nijos kunigaikštienė, ką tik palikusi namų nuošalumą ir grį- 
žusi į aukštuomenę: ji atpažino manyje savo buvusį kalinį ir 
pridėjo pirštą prie lūpų duodama man ženklą tylėti, o paskui 
nukreipė gražiąsias akis į Toledą, kurio veidas kažkaip surim- 
tėjo ir tapo nedrąsus — tokio jo aš nebuvau regėjęs nė prie 
vienos moters. Sidonijos kunigaikštienė pareiškė antrą kartą 
nebetekėsianti, o Avilos kunigaikštytė — kad iš viso nieka- 
da neatiduos savo rankos jokiam vyrui. Maltos riteris buvo 
kaip tik tai, ko šių damų draugijai reikėjo. Jos pirmos paro- 
dė jam savo palankumą, ir Toledas jį sutiko kuo mieliausiai. 
Sidonijos kunigaikštienė, neišsiduodama, kad mane pažinojo, 
mokėjo taip padaryti, kad patikčiau jos bičiulei. Tokiu būdu 
mes sudarėme lyg savotišką kadrilį — dvi poras, kurios visada 
atsidurdavo visų sostinės pasilinksminimų sūkuryje. Toledas, 
per savo gyvenimą mylimas šimtąjį kartą, pats pamilo pirmą- 
syk. Aš bandžiau reikšti pagarbų susižavėjimą Avilos kuni- 
gaikštytei, bet, prieš kalbėdamas jums apie savo santykius su 
šia dama, turiu pasakyti keletą žodžių apie padėtų, kokioje ji 
tuomet buvo atsidūrusi. 

Per tą laiką, kol mes gyvenome Maltoje, mirė jos tėvas, 
Avilos kunigaikštis. Garbės trokštančio žmogaus mirtis vi- 
sada labai paveikia aplinkinius: tai didelė netektis, jie būna 
sujaudinti ir netikėtai užklupti. Madride dar prisiminė infan- 
tę Beatričę, jos slaptą santuoką su kunigaikščiu. Vis kalbėta 
apie sūnų, nuo kurio priklausė giminės likimas. Laukta, kad 
iš velionio testamento kas nors paaiškės, bet tos viltys pasiro- 
dė bergždžios — testamentas nė kiek neįliejo šviesos. Dvaras 
apie tai nutilo, o tuo tarpu išdidžioji Avilos kunigaikštytė grįžo 

į aukštuomenė dar labiau pasinešusi į puikybę ir dar labiau 
niekinamai žvelgianti į vedybas ir toliau nuo šių nei kada nors 
anksčiau. 

Nors aš kilęs iš geros bajorų giminės, bet pagal Ispanijos 
sampratas tarp kunigaikštytės ir manęs negalėjo būti jokios ly- 
gybės, ir jeigu ji teikėsi mane priartinti prie savęs, tai tik kaip 
globotinį, kuriam norėjo padėti prasimušti gyvenime. Toledas 
buvo švelniosios Sidonijos kunigaikštienės riteris, o aš — jos 
bičiulės nelyginant tarnas. 

Tokio pobūdžio tarnystė nebuvo man nemaloni: aš galė- 
jau, neišsiduodamas savo aistros, iš anksto atspėti ir tenkinti 
visus Beatričės įgeidžius, vykdyti jos įsakymus, žodžiu, viskuo 
aukotis jai. Šitaip tarnaudamas savo valdovei labai saugojaus, 
kad nė vienu žodžiu, nė vienu žvilgsniu nei atodūsiu ji nesu- 
prastų mano širdies paslapties; baimė ją įžeisti, o dar labiau — 
būti nutolintam nuo jos teikė man jėgų tramdyti savo aistrą. 
Per visą šią mielą vergiją Sidonijos kunigaikštienė nepraleis- 
davo progų girti mane savo bičiulei; bet visas palankumas, kurį 
dėl manęs išgavo, tesiekė kelias malonias šypsenas, reiškiančias 
vien tik globėjiškumą. 

Šitaip tęsėsi daugiau nei metus: aš matydavau kunigaikš- 
tytę bažnyčioje, Prade; išklausydavau jos įsakymus dienai, bet 
niekada nesilankydavau pas ją namuose. Sykį ji liepė mane pa- 
kviesti; radau ją apsuptą savo tarnaičių ir įnikusią į siuvinėjimą. 
Pamojusi man atsisėsti, ji išdidžiu veidu prašneko: 

— Senjore Avadorai, aš menkai gerbčiau savo protėvių 
kraują, tekantį mano gyslomis, jeigu nepanaudočiau visos mūsų 
šeimos įtakos, kad galėčiau jums atsilyginti už tas paslaugas, 
kurias visas dienas man teikėte. Mano dėdė Sorientas irgi at- 

kreipė į tai dėmesį ir siūlo jums pulkininko laipsnį savo vardo 
pulke. Ar suteiksite jam tokią garbę sutikdamas? Pagalvokite. 

— Senjora, — atsakiau, — susiejau savo sėkmę su mielojo 
riterio Toledo likimu ir nenoriu jokių kitų pareigų, išskyrus tas, 
kurias jis pats dėl manęs išrūpins. O dėl paslaugų, kurias turiu 
laimę jums teikti kasdien, geriausias man atlygis būtų toliau 
jas tęsti. 

Kunigaikštytė nieko neatsakė, tik nežymiai linktelėdama 
galvą leido suprasti, kad jau galiu pasišalinti. 

Po savaitės vėl buvau pakviestas pas išdidžiąją kunigaikš- 
tytę; ji mane priėmė kaip ir pirmąjį kartą ir tarė: 

— Senjore Avadorai, negaliu pakęsti, kad jūs norėtumė- 
te pranokti didžiadvasiškumu Avilas, Sorientus ir visus kitus 
grandus, kurių kraujas teka mano gyslomis; noriu vėl pasiūlyti 
kai ką labai jums naudinga: vienas bajoras, kurio šeima atsi- 
davusi mūsų giminei, susikrovė didelį turtą Meksikoje. Jis turi 
vienturtę dukterį, jos kraitį sudaro milijonas... 

Neleidau kunigaikštytei baigti sakinio, atsistojau ir šiek 
tiek pasipiktinęs pasakiau: 

— Senjora, nors mano gyslomis neteka nei Avilų, nei So- 
rientų kraujas, jį varinėjanti širdis yra per aukštai, kad ją galėtų 
pasiekti milijonas. 

Norėjau išeiti, bet kunigaikštytė paprašė mane vėl atsisės- 
ti, paskui įsakė tarnaitėms pasitraukti į kitą kambarį ir palikti 
duris atdaras, o pati tuomet tarė: 

— Senjore Avadorai, man belieka pasiūlyti jums vienin- 
telį atlygį: uolumas, su kuriuo ginate mano interesus, leidžia 
tikėtis, kad šįkart neatsisakysite. Šitaip man padarytumėte di- 
delę paslaugą. 

— Iš tikrųjų, — atsakiau jai, — laimė jums tarnauti yra 
vienintelis atlygis, kurio jus prašyčiau už savo paslaugas. 

— Prieikite arčiau, — pakvietė kunigaikštytė, — nes mus 
gali išgirsti gretimame kambaryje. Avadorai, be abejo, jūs ži- 
nojote, kad mano tėvas slapčia buvo infantės Beatričės vyras, 
ir galbūt jums papasakota, kad jis turėjo su ja sūnų; iš tikrųjų 
tėvas pats paskleidė tokį gandą, bet tik tam, kad suklaidintų 
dvariškius. Tiesa tokia, jog iš to ryšio liko duktė ir ji tebegyve- 
na; buvo išauklėta vienuolyne netoliese Madrido. Tėvas mir- 
damas man atskleidė jos gimimo paslaptį, kurios mergina pati 
nežino; taip pat paaiškino, ką yra jai numatęs, bet jo mirtis vis- 
ką sugriovė. Šiandien būtų neįmanoma vėl atkurti ambicingų 
intrigų tinklo, kurį jisai surezgė savo tikslams pasiekti; visiško 
mano sesers įteisinimo, manau, nepavyktų įgyvendinti, ir pir- 
mas žingsnis, kurio šia kryptimi imtumės, paskatintų tai, kad 
vargšelė visiems laikams liktų uždaryta vienuolyne. Buvau nu- 
vykusi jos aplankyti. Leonora — gera mergina, paprasta, links- 
ma, ir aš iš karto pamilau ją visa širdimi; bet abatė tiek man 
prikalbėjo, kokia yra panaši į mane, kad nebedrįsau ten grįžti. 
Vis dėlto pareiškiau būsianti jos globėja ir leidau jai suprasti, 
kad esanti vaisius vieno iš daugelio meilės nuotykių, kuriuos 
mano tėvas turėjo jaunystėje. Visai neseniai man pranešta, kad 
dvaras pradėjo teirautis apie ją vienuolyne, ir aš sunerimau. To- 
dėl nusprendžiau ją parsikviesti į Madridą. Retrados* gatvėje 
aš turiu mažai krintantį į akis namą; liepiau man išnuomoti 
kitą priešais; prašau jus ten apsigyventi ir budriai saugoti lobį, 
kurį jums patikiu. Štai naujojo būsto adresas ir laiškas, kurį 


* Užkampio (isp.). 

įteiksite Penjono seserų uršuliečių abatei; pasiimsite kartu ke- 
turis raitelius ir dviejų mulų traukiamą karietaitę; su mano sese 
kartu važiuos duenja, kuri liks šalia jos. Tik su ja viena turėsite 
reikalų. Į namą jums bus nevalia įeiti: mano tėvo ir infantės 
dukters geras vardas turi likti be mažiausios dėmelės. 

Šitaip pakalbėjusi kunigaikštytė, kaip buvo pratusi, nežy- 
miai linktelėjo galva — tai buvo ženklas, kad galiu jau eiti sau. 
Taigi ją palikau ir pirmiausia nukakau apžiūrėti savo naujojo 
būsto. Jis buvo patogus ir gerai įrengtas; jame aš palikau du 
ištikimus savo tarnus, bet neatsisakiau ir senojo, kurį turėjau 
pas Toledą. 

Taip pat apžiūrėjau ir namą, skirtą Leonorai: ten aptikau 
dvi moteris, turėsiančias jai patarnauti, ir seną Avilų šeimos 
tarną be livrėjos. Namas buvo prabangiai ir elegantiškai apsta- 
tytas, jame neužmiršta nieko, kas būtina patogiai miestietiškai 
gyvensenai. 

Kitą dieną, pasiėmęs kartu keturis raitelius, nuvykau į 
Penjono vienuolyną. Mane nuvedė į abatės svetainę. Ji per- 
skaitė man įduotą laišką, nusišypsojo ir atsiduso: 

— Gerasis Jėzau! Pasaulyje daroma daug nuodėmių, ir 
kokia aš laiminga, kad iš jo pasitraukiau! Pavyzdžiui, kabaljere, 
senjorita, kurios atvykote, panaši į Avilos kunigaikštytę, ir dar 
kaip panaši! Du gerojo Jėzaus atvaizdai nėra labiau panašūs. 
O kas yra senjoritos tėvai? Niekas to nežino. Velionis Avilos 
kunigaikštis (tegul Dievas priima jo sielą)... 

Galimas daiktas, abatė nebūtų taip greitai baigusi tų tauš- 
kalų, bet aš jai pareiškiau, kad skubu įvykdyti savo užduotį. Aba- 
tė pakinkavo galva, ištarė daugybę 4eja! ir gerasis Jėzau! Paskui 
pasakė man eiti pasikalbėti su seserimi, prižiūrinčia vartus. 

Aš taip ir padariau. Netrukus vienuolyno durys atsivėrė 
ir pro jas išėjo dvi moterys, visiškai pasislėpusios po šydais; 
nepratardamos nė žodžio jos įsėdo karieton. Aš užšokau ant 
žirgo ir tylomis sekiau paskui jas. Netoli Madrido nujojau į 
priekį ir pasitikau damas prie namo durų. Pats vidun nėjau, o 
pasukau į savąjį būstą priešais ir ėmiau stebėti, kaip manosios 
bendrakelionės įsikuria. 

Leonora man pasirodė iš tikrųjų labai panaši į kunigaikš- 
tytę, tik šiek tiek blyškesnio odos atspalvio, visiškai šviesių 
plaukų ir lyg kiek apkūnesnė; šitaip nusprendžiau pro savo 
langą, bet Leonora nenustygo vietoje, visąlaik judėjo, tad nega- 
lėjau gerai įžiūrėti jos veido bruožų. Po kiek laiko guvernantė 
liepė tarnaitėms nuleisti žaliuzes, jas užrakino, ir daugiau aš 
nieko nebemačiau. 

Po pietų nuėjau pas kunigaikštytę ir atsiskaičiau jai, ką 
nuveikiau. 

— Senjore Avadorai, — pasakė ji, — Leonorai lemta iš- 
tekėti. Pagal mūsiškius papročius jums nevalia pas ją lankytis; 
vis dėlto pasakysiu duenjai, kad paliktų atdaras vienas žaliuzes 
toje pusėje, kuri priešais jūsų langus; bet reikalauju, kad jūsų 
žaliuzės liktų nuleistos. Turėsite man pranešinėti, ką Leonora 
veikia. Jai galbūt būtų pavojinga susipažinti su jumis, taip besi- 
bodinčiu santuoka, kaip anądien leidote man suprasti. 

— Senjora, — atsakiau jai, — aš jums tik užsiminiau, kad 
neapsispręsčiau dėl vedybų iš išskaičiavimo. Vis dėlto jūs tei- 
si — aš nenumatau vesti. 

Palikęs kunigaikštytę nukakau pas Toledą, tačiau jam ne- 
atskleidžiau mūsų paslapčių, paskui grįžau į savo būstą Retra- 
dos gatvėje. Namo priešais žaliuzės ir netgi langai buvo atdari. 

Senasis liokajus Androdas grojo gitara; Leonora šoko 50/ero 
taip gyvai ir grakščiai, kaip nebūčiau tikėjęsis iš karmeličių au- 
klėtinės — mat pas uršulietes ji pateko tik po kunigaikščio 
mirties. Leonora pašėlusiai kvailiojo, vertė šokti savo duenją su 
Androdu. Tiesiog negalėjau atsistebėti matydamas, kad rim- 
toji Avilos kunigaikštytė turi tokią linksmą seserį. O šiaip abi 
atrodė pribloškiamai panašios; širdies gilumoje aš buvau labai 
įsimylėjęs kunigaikštytę, todėl gyvas jos atvaizdas netrukus 
mane be galo sužavėjo; atsidaviau malonumui ją stebėti, kol 
duenja uždarė langines. 

Kitą dieną nuvykau pas kunigaikštytę ir jai papasakojau, 
ką mačiau. Nenuslėpiau ir to, kaip nepaprastai malonu man 
buvo regėti nekaltas jos sesers pramogas. Netgi išdrįsau susieti 
pernelyg didelį savo susižavėjimą su įspūdinga išvaizda, kuria 
pasižymi visa jos šeima. 

Šiuos žodžius bent kiek buvo galima palaikyti meilės pri- 
sipažinimu, todėl kunigaikštytė dėjosi supykusi ir dar labiau 
surimtėjo. 

— Senjore Avadorai, — tarė, — kad ir koks būtų dviejų 
seserų panašumas, prašau jūsų niekada nemaišyti jų savo liaup- 
sėse, kurias norėtumėte išsakyti. Tačiau ateikite pas mane rytoj; 
rengiuosi į kelionę ir prieš išvykdama pageidauju jus pamatyti. 

— Senjora, — atsakiau, — tegul ir sunaikintumėte mane 
savo rūstybe, bet jūsų veido bruožai nelyginant kokios dievy- 
bės giliai įsispaudę mano sieloje: esate pernelyg aukštai manęs, 
kad drįsčiau bent kokiomis mintimis apie meilę iškilti iki jūsų; 
bet šiandien dievišką jūsų atspindį atradau jaunoje būtybė- 
je, — linksmoje, atviroje, paprastoje ir nuoširdžioje. Kas man 
uždraus jos asmenyje mylėti jus? 

Šitaip man kalbant, kunigaikštytės veidas dar labiau su- 
griežtėjo, pamaniau, kad tuoj pat mane išvarys. Tačiau to ne- 
įvyko: ji tik paprasčiausiai pakartojo norinti mane rytoj vėl 
pamatyti. 

Papietavau pas Toledą ir vakare grįžau į savo stebėjimo 
postą. Namo priešais langai buvo atdari, ir man puikiai ma- 
tėsi, kas dedasi visame bute. Leonora kvatodama baltutėlaite 
staltiese ir neįmantriais indais pati dengė stalą dviem; vilkėjo 
paprastu korsažu, o marškinių rankoves buvo pasiraitojusi iki 
pečių. 

Langus ir žaliuzes uždarė, bet tai, ką suspėjau pamatyti, 
man padarė stiprų įspūdį; ir koks jaunas žmogus nesijaudin- 
damas pajėgtų stebėti vaizdą, kaip gyvena naujoji namų šeimi- 
ninkė?! 

Nelabai prisimenu, ką kitą dieną vapaliojau kunigaikšty- 
tei, regis, ji išsigando, kad tuoj išgirs meilės prisipažinimą, ir 
pasiskubindama užbėgti tam už akių tarė man: 

— Senjore Avadorai, kaip jau vakar jums sakiau, turiu iš- 
vykti. Ketinu kurį laiką užtrukti Avilos kunigaikštystėje. Aš 
leidau savo seseriai pasivaikštinėti po saulėlydžio, per daug 
nenutolstant nuo namų; jeigu tuomet norėsite prie jos prisi- 
gretinti, duenja yra perspėta ir netrukdys jums kalbėtis kiek 
tinkamiems. Pasistenkite pažinti šios jaunos būtybės mąstyse- 
ną ir būdą; kai grįšiu, duosite man ataskaitą. 

Lengvas linktelėjimas galva leido man suprasti, kad metas 
pasišalinti. Sunku buvo palikti kunigaikštytę, iš tiesų buvau ją 
įsimylėjęs. Nepaprastas jos tvirtumas neatėmė iš manęs vilties: 
atvirkščiai, maniau, kad jeigu ji nuspręs įsigyti meilužį, tai pa- 
sirinks žemesnės už save padėties, Ispanijoje tai ne taip retai 

pasitaiko; be to, kažkas man viduje kuždėjo, kad kunigaikštytė 
galėtų kada nors mane pamilti, bet nežinau, iš kur man paėjo 
tokia nuojauta; juk tikrai jos elgesys su manimi negalėjo tam 
duoti pagrindą. Visą tą dieną mąsčiau apie kunigaikštytę, bet 
į vakarą vėl pradėjau galvoti apie jos seserį. Kai nuėjau į Re- 
trados gatvę, spindėjo skaisti mėnesiena; jos šviesoje atpaži- 
nau Leonorą su duenja, sėdinčias ant suoliuko prie savo namo 
durų. Duenja irgi mane atpažino, priėjo ir pakvietė atsisėsti 
greta savo auklėtinės, o pati pasitraukė kiek toliau. 

Po sekundėlės tylos Leonora prašneko: 

— Taigi jūs esate tas jaunikaitis, su kuriuo man leista ma- 
tytis? Galiu tikėtis jūsų draugiškumo? 

Atsakiau jai, kad jau turinti jo daug. 

— Ką gi, tad būkite malonus pasakyti, kaip aš vadinuosi. 

— Jūsų vardas Leonora. 

— Ne to klausiu; juk tikriausiai turiu ir pavardę. Nebesu 
tokia kvailelė, kokia buvau pas karmelites: tuomet maniau, kad 
visas pasaulis gyvenamas tik vienuolių ir nuodėmklausių; bet 
dabar jau žinau, kad yra vyrai ir jų Žmonos, nesiskiriantys nei 
dieną, nei naktį, ir kad jų vaikai nešioja savo tėvo pavardę. Štai 
kodėl ir aš noriu ją žinoti. 

Kadangi pas karmelites, ypač kai kuriuose vienuolynuose, 
galioja itin griežta regula, aš nė kiek nenustebau, kad Leonora 
iki dvidešimties metų amžiaus liko tokioje nežinioje; atsakiau, 
jog pažįstu ją tik kaip Leonorą. Paskui pareiškiau, kad mačiau 
ją šokant savo kambaryje ir kad tikrai to neišmokusi pas kar- 
melites. 

— Ne, — prisipažino ji. — Tai Avilos kunigaikštis įkur- 


dino mane pas karmelites. Po jo mirties buvau perkelta pas 

uršulietes, kur viena iš jų auklėtinių išmokė mane šokti, kita 
— dainuoti; o apie tai, kaip vyrai gyvena su savo žmonomis, 
kalbėjo visos, nieko nenuslėpdamos. Taigi aš labai norėčiau tu- 
rėti pavardę, o dėl to reikėtų mane ištekinti. 

Paskui Leonora prašneko apie teatrą, iškylas, bulių kovas 
ir prisipažino labai trokštanti pamatyti visus tuos dalykus. Po 
to aš dar kelis kartus susitikau su ja, ir visada vakarais. Praėjus 
savaitei gavau iš kunigaikštytės tokį laišką: 


Suartindama jus su Leonora tikėjausi, kad patik- 
stte jai. Duenja braneša, kad mano norai išsipildė. Jeigu 
jūs iš tikrųjų esate toks atsidavęs man, vesite Leonorą; 


žinokite, kad atsisakęs įžeisite mane. 
Aš atrašiau jai taip: 


Senjora, 

Esu atsidavęs jūsų šviesybei visa savo siela, tai vie- 
nintelis jausmas, kuris mane valdo. Tiems, kurie priva- 
lėtų atitekti sutuoktinei, nebelieka vietos. Leonora verta 


vyro, kuriam rūpėtų tik ji. 
Sulaukiau tokio atsakymo: 


Bergždžia būtų toliau nuo jūsų slėpti, kad esate 
man pavojingas, ir atsisakydamas Leonoros rankos su- 
teikiate didžiausią malonumą, kokį tik patyriau gyveni- 
me. Bet nusprendžiau pergalėti save, taigi leidžiu jums 


rinktis: vesti Leonorą arba niekada nebematyti manęs, 0 


323 


JEAN POTOCKI *4“ RANKRAŠTIS, RASTAS SARAGOSOJE 


galbūt ir Isbanijos. Mano įtaka dvare toli siekia. Dau- 
giau man neberašykite. Duenjai pavesta vykdyti mano 


nurodymus. 


Kad ir kaip buvau įsimylėjęs kunigaikštytę, tokia išdidybė 
tikrai galėjo man nepatikti. Vienu metu netgi kilo pagunda 
viską prisipažinti Toledui ir atsiduoti jo globai; bet Toledas, vis 
dar įsimylėjęs Sidonijos kunigaikštienę, jautė didelį draugiš- 
kumą ir jos bičiulei, tad prieš pastarąją nieko nesiimtų. Taigi 
nusprendžiau tylėti ir vakare įsitaisiau prie lango norėdamas 
pasižiūrėti į savo būsimą žmoną. 

Langai buvo atdari, mačiau visą kambarį. Leonora stovėjo 
supama keturių tarnaičių, kurios triūsė ją puošdamos. Vilkėjo 
balta atlasine suknia, išsiuvinėta sidabru, ant galvos turėjo gėlių 
vainiką, o ant kaklo — deimantų vėrinį. Virš to visko tarnaitės 
ją uždengė nuo galvos ligi kojų baltu šydu. 

Visa tai mane šiek tiek nustebino. Netrukus mano nuosta- 
ba dar padidėjo: į kambario gilumą atneštas stalas ir papuoštas 
kaip altorius. Ant jo pastatytos žvakės, atėjo kunigas, lydimas 
dviejų bajorų, matyt, liudininkų; dar trūko jaunikio. Išgirdau 
pasibeldžiant į mano duris. Jose pasirodė duenja. 

— Jūsų laukia, — tarė man. — Juk nemanote priešintis 
kunigaikštytės valiai? 

Nusekiau paskui duenją. Jaunoji nenusiėmė šydo; jos ran- 
ka įdėta į mano delną: žodžiu, mudu sutuokė. 

Palinkėję man, taip pat ir mano žmonai, kurios veido ne- 
matė, laimės, liudininkai išėjo. Duenja mudu nuvedė į silpnai 
mėnesienos apšviestą kambarį ir pasišalindama uždarė paskui 
save duris. 


324 


JEAN POTOCKI *4F“ RANKRAŠTIS, RASTAS SARAGOSOJE 


Gyvenau su žmona taip pat keistai, kaip ir ją vedžiau. Po 
saulėlydžio atsidarydavo žaliuzės, ir aš matydavau visą jos būsto 
vidų; naktimis Leonora nebekeldavo kojos iš namo, ir aš neturė- 
davau progos prisėsti greta jos ant suoliuko. Apie vidurnaktį du- 
enja ateidavo manęs pasiimti, o prieš auštant išvesdavo atgalios. 

Po savaitės kunigaikštytė grįžo į Madridą, ir aš pasimačiau 
su ja šiek tiek sutrikęs: juk padariau šventvagystę nusižengda- 
mas jos kultui ir priekaištavau sau. O ji, atvirkščiai, elgėsi su 
manimi nepaprastai maloniai. Kai likome vienu du akis į akį, 
jos išdidumas pranyko; aš buvau tartum jos brolis ir draugas. 

Kartą vakare, kai grįžau namo ir jau buvau beuždarąs du- 
ris, pajutau kažką sugriebiant mane už skverno. Apsisukau ir 
atpažinau Buskerą. 

— Aha, pagaliau jus nutvėriau! — nusišiepė jis. — Sen- 
joras de Toledas pasiskundė man, kad jūsų nebemato ir kad 
pradingstate nežinia kur. Paprašiau jį, kad suteiktų man dvide- 
šimt keturias valandas viską išsiaiškinti, ir man pavyko. O taip, 
vaikine, privalai mane gerbti, juk esu vedęs tavo pamotę. 

Šie keli žodžiai man priminė, kiek Buskeras prisidėjęs 
prie mano tėvo mirties. Nepajėgiau nuslėpti savo priešiškumo 
ir galiausiai jo atsikračiau. 

Kitą dieną nuėjęs pas kunigaikštytę papasakojau jai apie 
tą nemalonų susitikimą. Regis, ši žinia labai ją sujaudino. 

— Buskeras, — tarė, — landūnas, nuo kurio akių nie- 
kas neprasprūsta: reikia apsaugoti Leonorą nuo jo smalsumo. 
Šiandien pat liepsiu jai išvykti į Avilą. Nepykite ant manęs, 
Avadorai, taip darau dėl jūsų laimės. 

— Senjora, — atsakiau jai, — laimė turėtų būti supran- 
tama kaip visų troškimų išsipildymas, o aš niekada netroškau 

tapti Leonoros vyru. Tačiau tiesa, dabar aš prie jos labai prisi- 
rišęs, ir sulig kiekviena diena myliu ją vis labiau, jeigu galima 
taip pasakyti, nes dienomis aš kaip tik ir nematau jos. 

Tą patį vakarą nuėjau į Retrados gatvę, bet nieko ten ne- 
radau: durys ir langinės buvo uždarytos. 

Po kelių dienų Toledas, liepęs pakviesti mane pas jį į ka- 
binetą, tarė: 

— Avadorai, kalbėjausi su karaliumi. Jo didenybė siunčia 
jus su užduotimi į Neapolį. Templis, tas mielas anglas, pranešė, 
kad nori susitikti su manimi Neapolyje, o jeigu aš negalėčiau 
tenai nuvykti, tai jis pageidauja vietoj manęs susitikti su jumis. 
Karalius nemano, kad turėčiau leistis į šią kelionę, ir siūlo ten 
pasiųsti jus. Bet, — pridūrė Toledas, — atrodo, nesijaučiate 
itin pamalonintas tokio plano. 

— Dargi kaip jaučiuosi pamalonintas jo didenybės palan- 
kumo, bet aš turiu globėją, be kurios žinios nenorėčiau nieko 
imtis. 

Toledas nusišypsojo: 

— Aš pasikalbėjau su kunigaikštyte; nueikite pas ją šįryt. 

Nuėjau. Kunigaikštytė man pasakė: 

— Mielasis Avadorai, juk jums žinoma, kokioje padėty- 
je atsidūrusi ispanų monarchija: karalius jau viena koja kape, 
o su juo užsibaigs ir austriška dinastija; tokiomis kritiškomis 
aplinkybėmis kiekvienas doras ispanas privalo negalvoti apie 
save patį ir, jeigu gali kuo nors padėti savo šaliai, neturi pra- 
leisti šių progų. Jūsų žmona saugioje vietoje, bet jums nerašys. 
Aš pabūsiu jai sekretore. Jeigu tikėtume duenja, tai netrukus 
galėsiu jums pranešti naujienų, nuo kurių dar labiau prisirišite 
prie Leonoros. 

Tardama šiuos žodžius, kunigaikštytė nuleido akis, pa- 
raudo, paskui davė ženklą man pasišalinti. 

Nuėjau pas ministrą išklausyti nurodymų. Šie lietė užsie- 
nio politiką ir dar buvo išplėsti iki klausimų, susijusių su Ne- 
apolio karalystės valdymu. Mat labiau nei kada nors anksčiau 
norėta suartinti ją su Ispanija. Kitą dieną aš išvykau ir keliavau 
kaip įmanoma greičiau. 

Ėmiausi vykdyti savo užduotį su įkarščiu naujoko, kuriam 
pavestas pirmas darbas. Bet minutėmis tarp šios veiklos man 
vis neduodavo ramybės prisiminimai apie Madridą. Šiaip ar 
taip, juk kunigaikštytė mylėjo mane — pati man tai prisipa- 
žino. Tapusi mano svaine, ji išsigydė nuo aistros, kurios galėtų 
turėti šis jausmas, bet išsaugojo prieraišumą, kurio įrodymus 
daug sykių man suteikė. Leonora, paslaptinga mano naktų die- 
vaitė, Himenėjo rankomis padovanojo man gašlių malonumų 
taurę; tie prisiminimai užvaldė tiek mano jausmus, tiek širdį 
— taip jos ilgėjausi, kad mažne puoliau į neviltį; neskaitant šių 
dviejų nepaprastų moterų, visos kitos dailiosios lyties atstovės 
man neegzistavo. 

Kunigaikštytės laiškai mane pasiekdavo kartu su ministro 
siunčiamais popieriais. Jie buvo nepasirašyti ir pakeisto brai- 
žo. Šitaip aš sužinojau, kad Leonora jau kuris laikas laukiasi, 
bet blogai jaučiasi, o svarbiausia — ilgisi. Vėliau taip pat atėjo 
žinia, kad tapau tėvu ir kad Leonora labai kentėjo. Naujienos 
apie jos sveikatą atrodė pateikiamos taip, lyg mane rengtų dar 
liūdnesnėms. 

Staiga, kai aš mažiausiai to tikėjausi, į Neapolį atvyko To- 
ledas. Jis puolė mane apkabinti. 

— Atvykau, — tarė, — karaliaus reikalais, bet iš tikrųjų 

tai mane siunčia abi mūsų pažįstamos — kunigaikštienė ir ku- 
nigaikštytė. — Ir įteikė man laišką. 

Drebėdamas atplėšiau voką — nujaučiau, kas jo viduje. 
Kunigaikštytė man pranešė, kad Leonora pasimirė, reiškė vi- 
sokeriopą paguodą ir nuoširdžiausią savo draugiškumą. 

Toledas, nuo seniai turėjęs man didelę įtaką, panaudojo ją, 
kad mane nuramintų. Galima sakyti, aš visai nepažinojau Leo- 
noros, bet ji buvo mano Žmona ir mintys apie tai tapatinosi su 
saldžiais mudviejų trumpo ryšio prisiminimais. Nors sielvartas 
kiek ir aprimo, aš tebelikau labai liūdnas ir prislėgtas. 

Toledas pats ėmėsi rūpintis reikalais, ir kai jie buvo baigti, 
mudu grįžome į Madridą. Prie sostinės vartų jis mane išlaipi- 
no iš karietos ir aplinkiniais keliais nusivedė į karmeličių kapi- 
nes. Ten parodė man juodą marmurinę urną; jos apačioje buvo 
užrašas: Leonora Avadoro. Šį paminklą aplaisčiau ašaromis ir 
keletą sykių dar prie jo grįžau, o tik paskui nukakau pas kuni- 
gaikštytę. Ji dėl to neįsižeidė, visiškai atvirkščiai: kai tik susiti- 
kome, reiškė man daug atjautos, panašios į begalinį švelnumą. 
Galiausiai nusivedė mane į savo apartamentų gilumą ir parodė 
kūdikį lopšyje. Mano jauduliui nebuvo ribų. Priklaupiau ant 
grindų; kunigaikštytė ištiesė ranką mane pakelti, ir aš šią pa- 
bučiavau. Tada ji liepė man pasišalinti. 

Kitą dieną nuvykau pas ministrą, o paskui kartu su juo 
nuėjome pas karalių. Toledas, pasiųsdamas mane. į Neapolį, 
norėjo dingsties, kad man būtų galima suteikti kokių nors ma- 
lonių. Aš buvau pakeltas Kalatravos riteriu. Šis apdovanoji- 
mas, nors neiškėlė manęs iki aukščiausio rango diduomenės, 
vis dėlto prie jos priartino. Tapau vieno lygmens su Toledu ir 


abiem jo bičiulėmis — kunigaikštiene ir kunigaikštyte, nė kiek 

ne žemesnis, be to, tai jų dėka toks pasidariau. Regis, jiems 
patiko, kad taip mane išaukštino. 

Netrukus po to Avilos kunigaikštytė pavedė man sekti 
vieną jos reikalą Kastilijos taryboje; kaip galima įsivaizduo- 
ti, ėmiausi to itin uoliai ir apdairiai, o tai dar labiau padidino 
mano globėjos prielankumą, kurį ir šiaip jau turėjau. Maty- 
davau ją kasdien ir vis malonesnę. Ir čia prasideda įstabiausia 
manosios istorijos dalis. 

Grįžęs iš Italijos, aš vėl apsigyvenau pas Toledą, bet na- 
mas, kurį turėjau Restrados gatvėje, irgi liko mano žinioje. Ten 
aš liepiau nakvoti savo tarnui, vardu Ambrozijus. Namas prie- 
šais, kuriame buvau apvesdintas, priklausė kunigaikštytei. Jis 
buvo užrakintas, ir niekas tenai nebegyveno. Vieną rytą Am- 
brozijas atėjo pas mane ir paprašė, kad pasiųsčiau ką nors kitą 
nakvoti vietoj jo, ypač kokį iš drąsesniųjų, nes po vidurnakčio 
ten dedasi negeri dalykai — ne kur kitur kaip tik name kitapus 
gatvės. 

Panorau išsiaiškinti, kas per vaiduokliai tenai rodosi: mat 
Ambrozijus man prisipažino, kad iš baimės nepajėgė nieko 
įžiūrėti ir kad daugiau Retrados gatvėje nebenakvosiąs — nei 
pats vienas, nei su kuo nors kitu. Tokia kalba dar labiau sužadi- 
no mano smalsumą. Nusprendžiau tą pat naktį leistis į nuotykį 
pats ir įsitikinti, kas ten vyksta. Name dar buvo likę kai kurių 
baldų. Po vakarienės persikėliau tenai. Liepiau vienam iš savo 
tarnų atsigulti laiptinėje, o pats užsiėmiau kambarį su langais 
į gatvę, tiesiai priešais buvusį Leonoros būstą. Kad neužmig- 
čiau, pasiėmiau kelis puodelius kavos ir sulaukiau išmušant 
vidurnaktį. Pasak Ambrozijaus, kaip tik tą valandą pasirodo 


sugrįžėliai iš ano pasaulio. Idant jų nenubaidyčiau, užpūčiau 

žvakę. Netrukus name priešais pamačiau šviesą, kuri slinko iš 
vieno kambario į kitą ir iš aukšto į aukštą; nuleistos žaliuzės 
man trukdė pamatyti, kas skleidžia tą šviesą. Kitą dieną nuėjau 
pas kunigaikštytę ir paprašiau namo raktų, o paskui nukakau 
jo apžiūrėti. Neaptikau ten jokių baldų, nei požymių, kad kas 
nors gyventų. Kiekviename aukšte pakėlęs žaliuzes, patraukiau 
savais reikalais. 

Stojus nakčiai vėl užsiėmiau vietą prie lango, ir kai išmu- 
šė vidurnaktį, sužibo ta pati šviesa. Bet šįsyk gerai mačiau, kas 
ją skleidžia. Moteris baltu apdaru ir su lempa rankoje pamažu 
perėjo visus pirmo aukšto kambarius, paskui pasikėlė į antrąjį 
ir išnyko. Lempa apšvietė tą moterį per silpnai, kad būčiau 
galėjęs įžiūrėti jos veidą, bet iš šviesių plaukų atpažinau Leo- 
norą. 

Kai tik išaušo diena, nuskubėjau pas kunigaikštytę. Jos 
neradau namie. Tad nuėjau pasižiūrėti savo vaiko. Aptikau jį 
apsuptą kelių moterų, susijaudinusių ir nerimaujančių. Iš pra- 
džių jos nenorėjo man paaiškinti, kas nutiko. Galiausiai žindy- 
vė pasakė, kad kažkokia moteris, visa vilkinti baltai, su lempa 
rankoje naktį įėjo į kambarį ir ilgai žvelgė į vaikutį, jį palaimi- 
no ir išėjo. 

Grįžo kunigaikštytė, liepė pakviesti mane ir tarė: 

— Dėl kai kurių priežasčių nenoriu, kad jūsų vaikas ilgiau 
čia liktų. Įsakiau, kad jam parengtų namą Retrados gatvėje: jis 
ten gyvens su žindyve ir moterimi, kuri neva esanti jo motina. 
Siūlyčiau ir jums ten apsigyventi, bet tai galėtų sukelti nepa- 
togumų. 

Atsakiau jai, kad pasilikau sau namą priešais ir kartkartė- 


mis tenai nakvosiu. 


330 


JEAN POTOCKI "467 RANKRAŠTIS, RASTAS SARAGOSOJE 


Kunigaikštytės norai buvo išpildyti, o aš pasistengiau, kad 
mano vaikas miegotų kambaryje, kurio langai išeina į gatvę, ir 
kad žaliuzės nebūtų nuleidžiamos. 

Išmušė vidurnaktį. Aš įsitaisiau prie lango. Mačiau kam- 
baryje anapus gatvės miegantį vaiką ir žindyvę. Pasirodė mo- 
teris baltu apdaru ir su lempa rankoje. Ji prisiartino prie lopšio, 
ilgai žvelgė į kūdikį, jį peržegnojo ir priėjusi prie lango ilgai 
žiūrėjo mano pusėn. Paskui išslinko iš kambario, ir aš pamačiau 
šviesą viršutiniame aukšte. Galiausiai ta pati moteris pasirodė 
ant stogo, lengvai perbėgo jo kraigu, peršoko ant kaimyninio 
ir dingo man iš akių. 

Prisipažįstu, suglumau. Mažai miegojau ir visą kitą dieną 
nekantriai laukiau vidurnakčio. Išmušė dvylika, ir aš prišokau 
prie lango. Netrukus pamačiau įeinant ne baltai vilkinčią mo- 
terį, o tartum kažkokį neūžaugą — melsvo veido, medine koja 
ir su žibintu rankoje. Prisiartinęs prie vaikelio, atidžiai pažvel- 
gė į jį, paskui nuėjo prie lango, atsisėdo sukryžiuotomis kojo- 
mis ant palangės ir įniko įdėmiai mane stebėti. Po to nušoko 
ar veikiau tartum nuslydo nuo palangės į gatvę ir atbėgo pa- 
sibelsti į mano duris. Pro langą paklausiau, kas jis toks. Užuot 
atsakęs, man riktelėjo: 

— Chuanai Avadorai, pasiimk apsiaustą, špagą ir sek pas- 
kui mane. 

Taip ir padariau, nusileidau į gatvę ir išvydau neūžaugą 
dvidešimt žingsnių priekyje klibinkščiuojant medine koja ir 
žibintu rodant man kelią. Už kokių šimto žingsnių jis pasuko 
kairėn ir atsivedė mane į tą apleistą miesto dalį, kuri driekiasi 
tarp Retrados gatvės ir Mansanareso tilto. Praėjome po vienu 
skliautu ir atsidūrėme pa/io, apsodintame keliais medžiais (Is- 

panijoje 5a/io vadinami vidiniai kiemai, į kuriuos neįvažiuoja 
vežimai). Patijaus gilumoje matėsi nedidelis gotiškas fasadas, 
tartum sudarantis koplyčios portalą. Pro jį išėjo baltoji mote- 
ris. Neūžauga apšvietė mano veidą žibintu. 

— Tai jis! — sušuko ji. — Tas pats, mano vyras, brangusis 
mano vyrelis! 

— Senjora, — atsakiau. — Maniau, kad jūs mirusi. 

— Aš gyva! 

Ir tikrai, tai buvo Leonora. Atpažinau ją iš balso, o dar ge- 
riau — iš tų aistringų teisėtos sutuoktinės jausmų, kai karštai 
mane apkabino. Užkluptas taip staigiai, nesuspėjau nė paklaus- 
ti dėl mudviejų susitikimo — tam netgi nebuvo laiko. Leonora 
ištrūko iš mano glėbio ir pražuvo tamsoje. Su savuoju mažu 
žibintu man į pagalbą atėjo šlubis neūžauga. Nusekiau pas- 
kui jį per griuvėsius ir negyvenamus kvartalus. Staiga žibintas 
užgeso. Neūžauga, kurį mėginau pašaukti, neatsiliepė, naktis 
buvo tokia tamsi, kad nors į akį durk. Nusprendžiau atsigulti 
ant Žemės ir šitaip palaukti ryto. Aš užmigau. Kai atsibudau, 
buvo jau visai šviesu. Susivokiau gulįs prie juodo marmuro 
urnos. Perskaičiau jos apačioje auksines raides: Leonora Ava- 
doro. Trumpai drūtai, mano miegota prie savo žmonos kapo. 
Tuomet prisiminiau praėjusios nakties įvykius ir susirūpinau. 
Seniai nebuvau ėjęs išpažinties. Tad nukakau pas teatinus ir 
paprašiau pakviesti mano senolio brolį, tėvą Heronimą. Man 
pasakyta, kad jis serga. Atėjo kitas nuodėmklausys. Pirmiausia 
paklausiau jį, ar gali būti, kad piktosios dvasios gebėtų įgyti 
žmonių pavidalą. 

— Be abejo, — atsakė jis, — sukubės faktiškai minimos 
šventojo Tomo „Sumoje“, ir tai atskiras atvejis. Kai žmogus 

ilgai nedalyvauja šventuosiuose sakramentuose, jį tam tikru 
mastu užvaldo piktosios dvasios. Rodosi jam moterų pavidalu 
ir veda į pagundą. Jeigu manote, sūnau mano, kad turėjote rei- 
kalą su sukubėmis, kreipkitės pagalbos į didįjį nuodėmklausį. 
Paskubėkite, negaiškite laiko. 

Atsakiau jam, kad patyriau keistą nuotykį, kuriame galbūt 
tapau jausmų apgaulės auka, paskui paprašiau, kad leistų man 
pertraukti išpažintį. 

Nuėjau pas Toledą. Jis pasakė, jog vežasi mane pietauti 
pas Avilos kunigaikštytę, ten taip pat būsianti ir Sidonijos ku- 
nigaikštienė. Pastebėjęs, kad aš kažkoks susirūpinęs, paklausė 
kas per priežastis. Iš tiesų buvau užsisvajojęs, nepajėgiau su- 
kaupti minčių ir paaiškinti bent kiek įtikimai. Ir pietūs pas ku- 
nigaikštytę neišsklaidė mano liūdesio; bet abi — kunigaikštytė 
ir kunigaikštienė — buvo tokios linksmos, o Toledas taip gerai 
joms pritarė, kad galiausiai ir man neliko nieko kita, kaip tik 
įsitraukti į gyvas jų šnekas. 

Per pietus pastebėjau kažkokias susimokėliškas užuomi- 
nas ir juokelius, tartum liečiančius mane: Atsikėlę nuo stalo 
visi keturi perėjome ne į svetainę, 0 į apartamentų gilumą. Kai 
ten atsidūrėme, Toledas užrakino duris ir tarė man: 

— (Garbingasis Kalatravo riteri, atsiklaupkite prieš kuni- 
gaikštytę. Jau daugiau kaip metai ji — jūsų žmona. Tik nesaky- 
kite mums, kad įtarėte tai. Žmonės, kuriems papasakosite savo 
istoriją, galbūt ją atspės, bet didžiulis menas yra iš pat pradžių 
užbėgti už akių galimiems įtarimams, ir mums pasisekė. Po 
teisybei, labai padėjo išdidžiojo Avilos kunigaikščio paslaptys. 
Jis iš tikrųjų turėjo sūnų, kurį ketino įteisinti savo paveldėtoju, 


bet šis sūnus mirė, ir tada jis pareikalavo iš savo dukters, kad 

niekada neištekėtų ir šeimos valdos neatitektų Sorientams, 
kurie yra Avilų giminės šaka. Mūsų išdidžioji kunigaikštytė 
nė už ką nebūtų norėjusi turėti sau šeimininko, bet kai mudu 
grįžome iš Maltos, tas išdidumas gerokai susvyravo ir grėsė 
visai žlugti. Laimė. Avilos kunigaikštytė turi bičiulę, kuri yra 
taip pat ir jūsų, brangusis Avadorai. Tad visiškai patikėjo jai 
savo jausmų paslaptį, ir dėl tokio mielo reikalo mes trys išvien 
pradėjome veikti. Sugalvojome tokią Leonorą, kunigaikščio ir 
infantės dukterį, kuri iš tikrųjų buvo pati kunigaikštytė, už- 
sidėjusi šviesių plaukų peruką ir šiek tiek pasidažiusi veidą. 
Bet jums nė nešovė į galvą mintis, kad paprastutė karmeličių 
auklėtinė — tai išdidžioji jūsų širdies valdovė. Aš dalyvavau 
keliose šio vaidmens repeticijose ir, prisipažįstu, būčiau buvęs 
taip pat suklaidintas kaip ir jūs. 

Kunigaikštytė, matydama, kad grynai iš vienintelio noro 
tarnauti jai atsisakote puikiausių vedybinių partijų, nusprendė 
už jūsų ištekėti. Judu buvote sutuokti prieš Dievą ir Bažnyčią, 
bet ne prieš žmones arba bent bergždžiai jūs ieškotumėte savo 
santuokos įrodymų. Šitaip kunigaikštytė visai nenusižengė 
savo duotiems įsipareigojimams. 

Taigi jūs susituokėte, ir pasekmės buvo tokios, kad ku- 
nigaikštytei teko praleisti kelis mėnesius savo žemėse, idant 
išvengtų smalsuolių žvilgsnių. Paskui į Madridą atvyko Buske- 
ras. Liepiau jam sekti jus, ir, siekdami landūną išmušti iš kelio, 
neva išsiuntėme Leonorą į kaimą. Toliau mums teko išsiųsti 
jus į Neapolį, nes nebežinojome, ką daugiau jums sakyti dėl 
Leonoros, o kunigaikštytė norėjo prisipažinti jums viską tik 
tuomet, kai gyvas judviejų meilės įrodymas dar labiau sutvir- 
tins jūsų teises į ją. 

Dabar, brangusis Avadorai, meldžiu jus atleisti man. 
Įsmeigiau durklą jums į širdį pranešdamas apie mirtį būty- 
bės, kuri niekada neegzistavo. Tačiau jūsų sielvartas nepražuvo 
perniek: kunigaikštytė buvo sujaudinta, kad taip mylėjote ją 
dviem tokiais skirtingais pavidalais. Jau savaitę ji dega noru 
dėl visko pasiaiškinti. Ir čia aš darsyk jaučiu savo kaltę: tai aš 
užsispyriau sugrąžinti Leonorą iš ano pasaulio. Kunigaikštytė 
labai norėjo suvaidinti baltąją moterį, bet tai ne ji taip lengvai 
bėgo kaimyninio namo stogo kraigu: toji Leonora buvo tik 
mažasis kaminkrėtys. 

Tas pats šelmis grįžo ir kitą naktį, persirengęs šlubu vel- 
niu; tai jis sėdėjo ant palangės ir iš anksto pririšta virve nuslydo 
į gatvę. Nežinau, kas dėjosi senovinio karmeličių vienuolyno 
patijuje; bet šįryt aš vėl buvau liepęs sekti jus ir Žinau, kad jūsų 
išpažintis ilgai truko. Nemėgstu turėti reikalų su Bažnyčia ir 
pabūgau pasekmių pokšto, su kuriuo nueita per toli. Taigi dau- 
giau nebesipriešinau kunigaikštytės norui, ir mes nusprendė- 
me, kad šiandien viską jums atskleisime. 


Štai maždaug taip kalbėjo mielasis Toledas, bet aš nela- 
bai jo klausiausi: jau klūpojau prie Beatričės kojų. Jos veide 
atsispindėjo žavus sutrikimas, iš kurio supratau, kad visiškai 
prisipažįsta pralaimėjusi. Mano pergalę regėjo tik du liudyto- 
jai, — ir niekada jų nebuvo daugiau, — bet nuo to ji nė kiek 
neprarado savo saldumo. 


Potocki, Jean 

Po-232 Rankraštis, rastas Saragosoje: [romanas|/Jean Potocki; [vertė 
Jonas Čeponis]. — Kaunas: Jotema, [2008]. — 336 p. 
ISBN 978-9955-13-161-8 


„Tai buvo ispaniškas rankraštis; šią kalbą mokėjau labai silpnai, bet vis dėlto pa- 
kankamai, kad suprasčiau, jog knyga galėtų būti įdomi: čia buvo kalbama apie plėšikus, 
vaiduoklius, kabalistus, ir nieko nemačiau labiau tinkama prablaškyti mane nuo kampa- 
nijos vargų, kaip tik perskaityti keistąjį romaną. Būdamas tikras, kad ši knyga niekada 
nebesugrįš pas teisėtą savininką, aš nedvejodamas ją pasiėmiau.“ 


UDK 884-3 


Jean Potocki 
RANKRAŠTIS, RASTAS SARAGOSOJE 


Redagavo Jonas Vabuolas 
Danguolė Marija Pankevičienė 
Viršelio dailininkė Daiva Zubrienė 
Maketavo Elvyra Laipanova 


SL 250. 21 sp. 1. Užsak. Nr. 8.356 
UAB „Jotema“, Algirdo g. 54, 50157 Kaunas 
Tel. 337695, el. paštas: info2jotema.lt 
Spausdino AB spaustuvė „Spindulys“, Vakarinis aplinkkelis 24, 48184 Kaunas 


fi M 


elegantiškai diūššis stilius — lengvas, paprastas 
ir tikslus, be bravūros ar nesaikingumo. Kitomis 
savybėmis tie patys puslapiai pralenkia romantizmą: 
jie suteikia galimybę iš anksto mėgautis dar 
nepažintais virpuliais, kurių netrukus naujas 
supratimas pareikalaus iš siaubo ir nuostabos apžavų. 
Taigi kūrinys ženklina lemiamą šio žanro etapą.“ 
Roger Caillois 

